
Introducere 
Cum puteţi vorbi pe înțelesul 
copiilor dumneavoastră 


Las-o că măcăie." „E marfă." „Fii, moşule, serios." 

Uncori, copiii noştri vorbesc o limbă pe care la început nu 
reuşim să o înţelegem pe deplin. Numai că şi atunci cînd noi 
le vorbim copiilor se prea poate ca la rîndul lor nici ei să nu 
priceapă pe de-a-ntregul ideile pe care încercăm să li le trans- 
mitem. Dintre toate modalităţile de comunicare ratată a 
intențiilor noastre, cel mai mare potenţial negativ îl are inca- 
pacitatea de a ne exprima iubirea față de copiii noştri. Oare 
cunoaşteţi — şi vorbiți — limbajul în care copilul dvs. îşi 
exprimă afecțiunea ? 

Fiecare copil are un limbaj principal de iubire, o modali- 

tate în care el înţelege cel mai bine afecțiunea părintelui. 
Această carte vă va arăta cum să recunoaşteți şi cum să vor- 
biţi acest limbaj principal de iubire al copilului dvs. precum 
şi alte patru limbaje de iubire des întîlnite, care îl pot ajuta pe 
copil să înțeleagă faptul că-l iubiţi. Aşa cum vom vedea, co- 
pilul dvs., ca şi al meu, trebuie să ştie că este iubit pentru a 
deveni un adult responsabil. Iubirea este fundamentul unei 
copilării lipsite de griji, copilul urmînd să devină un adult 
generos şi iubitor la rîndu-i. 

Volumul de faţă vă va prezenta toate cele cinci limbaje ale 
copiilor şi vă va ajuta să stabiliţi care sînt limbajele principale 
prin care copilul dvs. vă percepe afecțiunea. Este bine să citiți 
toate cele cinci capitole (2-6) care descriu limbajele iubirii, 
pentru ca astfel copilul dvs. să aibă de cîştigat de pe urma 

tuturor celor cinci feluri în care poate primi iubirea. Credem 
că orice copil percepe cel mai bine iubirea prin intermediul 
unuia dintre cele cinci limbaje, dar şi celelalte patru modali- 
tăți prin care vă puteți manifesta afecțiunea îi vor fi de aseme- 
nea de folos. Mai există şi posibilitatea ca principalul limbaj 
de iubire al copilului dvs. să se schimbe în timp. 

Din aceste motive, fiecare capitol ce tratează despre unul 
dintre limbajele iubirii va începe prin a sublinia importanța 
acelui limbaj specific în cazul copilului dvs. Chiar dacă res- 
pectivul capitol s-ar putea să nu descrie principalul limbaj de 
iubire al copilului dvs., însuşiţi-vă şi acest limbaj. Puneţi în 
practică toate cele cinci limbaje de iubire şi puteți fi încre- 
dințați că acest fapt va fi perceput cum se cuvine de copil. 
Desigur, cel mai important lucru rămîne identificarea şi folo- 
sirea principalului limbaj de iubire al copilului dvs. 

în această carte vom sublinia importanţa iubirii în creşte- 

rea copilului dvs. Scopul cărţii este să vă creşteți copilul (sau 
copiii) în aşa fel încît să devină un adult matur. Toate aspec- 
tele dezvoltării copilului presupun ca fundament iubirea. De 
exemplu, sentimentele de mînie ale copilului pot fi canalizate 
în mod pozitiv atunci cînd percepe iubirea părintelui. Este 
mult mai probabil ca el să ia în seamă şi să accepte sugestiile 
dvs. atunci cînd vă percepe iubirea ca fiind una sinceră şi con- 
secventă. Puţini părinți îşi dau seama că au răspunderea să-şi 
înveţe copiii să-şi stăpînească mînia cu maturitate. Aşa cum 
precizăm şi în capitolul zece, cea mai grea misiune a unui 
părinte este să-i înveţe pe copii şi pe adolescenţi să-şi stăpî- 
nească impulsurile agresive. Reuşita se obține pornind de la 
iubire. Interesant este că părinţii care-şi ajută copiii adoles- 
cenți să-şi stăpînească mînia reuşesc să stabilească o relaţie de 
iubire mai afectuoasă şi mai apropiată. 

Avînd în vedere că această carte este despre cum să învă- 

taţi să vă iubiţi mai eficient copilul, ea conţine sugestii com- 
plexe pentru a vă ajuta sa deveniți un bun părinte. Pe măsură 
ce veţi aborda aceste zone care sînt şi cele mai importante, 
veți constata că relațiile în familie vor deveni mai puternice, 

mai destinse şi mai plăcute. De exemplu, din discuţia noastră 
despre disciplină (capitolul 8) veţi învăţa două cuvinte-cheie 
pe care trebuie să le aveţi mereu în gînd — acestea sînt agre- 
abil şi ferm. Aşa cum iubirea poate vindeca o multitudine de 
păcate, tot aşa a fi agreabil dar ferm reprezintă un permanent 
refugiu sigur. Vom discuta despre felul în care trebuie men- 
ținută starea de agreabil dar ferm în capitolul 8. 

Cartea se încheie cu un Plan de Acţiune, ce conţine pro- 
iecte şi exerciţii care vă pot ajuta să vorbiţi cu copiii dvs. fie- 
care dintre cele cinci limbaje ale iubirii. Credem că acest Plan 
de Acţiune vă va ajuta să aplicaţi ideile din această carte. 

Şi acum cîteva cuvinte din partea fiecăruia dintre noi, 

avînd în vedere că începeţi „cursul de limbaje" cu scopul de 
a vă îmbunătăţi modalitatea de a vă adi'esa cu dragoste co- 
piilor dvs. 


Citeva cuvinte din partea lui Gary 

Succesul cărții Cele cinci limbaje ale iubirii. Cum să-ţi ex- 
primi față de partener implicarea trup şi suflet* a fost o adevă- 
rată răsplată. Sute de mii de cupluri nu numai că au citit car- 
tea, dar au şi pus în practică principiile expuse aici. Am dosare 
pline cu scrisori din lumea întreagă în care oamenii îşi expri- 
mă recunoştinţa pentru felul în care limbajele iubirii le-au fost 
benefice în căsnicie. Majoritatea spun că învăţarea principalu- 
lui limbaj de iubire al partenerului a adus o schimbare radicală 
a climatului afectiv în căminul lor, ba unii chiar au considerat 
că această carte pur şi simplu le-a salvat căsnicia. 

Cum continui să ţin seminarii despre căsnicie, trebuie să 

vă spun că întrebarea care mi-a fost pusă cel mai des a fost: 
„Cînd aveţi de gînd să scrieţi o carte despre cele cinci limba- 
je de iubire ale copiilor?" Cum cariera mea s-a concentrat 

* Apărută la editura noastră în colecția „Cărţi cheie" nr. 16 în anul 
2000. 

asupra sfaturilor şi ameliorării căsniciilor, nu m-am arătat 
prea doritor să scriu despre copii, deşi am primit sute de re- 
latări din partea părinţilor care au aplicat ideea de limbaje ale 
iubirii la copiii lor. 

Atunci cînd editura Northfield mi-a propus să scriu o 
asemenea carte, l-am contactat pe vechiul meu prieten Ross 
Campbell, rugîndu-l să fie coautor al acestei lucrări. Spre 
marea mea bucurie, Ross a acceptat. El a petrecut treizeci de 
ani în domeniul psihiatriei medicale, concentrîndu-se asupra 
nevoilor copiilor şi adolescenților. Dintotdeauna i-am admi- 
rat opera şi am avut de cîştigat de pe urma scrierilor sale, 
fiind foarte mulțumit şi de relaţia noastră personală de-a lun- 
gul anilor. 

Acum, cînd cartea noastră este aproape gata, sînt fericit că 
am combinat experiența amîndurora. Fiecare am scris pe 
cont propriu fiecare capitol în parte, după care editorul nos- 
tru Carole Streeter ne-a transformat ideile într-un volum 
uşor de citit. Sînt extrem de încîntat de rezultat. 

Sper şi mă rog ca asemeni cărţii inițiale despre limbajele 
iubirii, care i-a ajutat atît de mulți oameni în căsnicie, şi 
aceasta să fie un sprijin pentru cît mai mulţi părinţi, profesori 
sau alte persoane care iubesc sau lucrează cu copiii. Sper ca ei 
să satisfacă în mai mare măsură nevoia de iubire a copiilor. 
Dr. Gary Chapman 

Winston-Salem, Carolina de Nord 

Ianuarie 1997 


Câteva cuvinte din partea lui Ross 

De peste douăzeci de ani, eu şi Gary Chapman am scris şi 

am vorbit despre iubire. Gary a ajutat mii de cupluri să des- 
copere profunzimea relaţiei lor, în vreme ce eu am scris şi am 
organizat seminarii despre părinţi şi despre misiunea lor ex- 
trem de importantă, vitală şi adesea plină de rezultate minu- 
nate în creşterea copiilor. Deşi îl cunosc pe Gary de mai bine 


CUM PUTEŢI VORBI PE ÎNțeLESUL COPIILOR II 

de două decenii, nu mi-am dat seama că mesajele noastre sînt 
atît de asemănătoare. Am descoperit această latură pozitivă 
atunci cînd am citit cartea sa plină de miez Cele cinci limbaje 
ale iubirii. Paralela între aceasta şi cărțile mele How to Really 
Love Your Child {Cum să-ţi iubeşti cu adevărat copilul) şi 
How to Really Love Your Teenager {Cum să-ţi iubeşti cu 
adevărat copilul adolescent) mi-a fost sprijin şi încurajare. 
Accentul care mi-a plăcut cel mai mult în cartea lui Gary 

a fost acela pus asupra faptului că fiecare om are un limbaj 
principal de iubire. Dacă reuşim să identificăm acest limbaj 
principal al partenerului de viaţă, dar şi al nostru, atunci pu- 
tem folosi aceste informaţii nepreţuite pentru a ne îmbună- 
tăți căsnicia. Această idee poate fi aplicată în mod fericit şi la 
copiii noştri, pentru că fiecare copil are propria sa modalitate 
de a oferi şi de a primi iubirea. Pe măsură ce Gary a devenit 
conştient de acest lucru, cartea de față a fost un rezultat firesc 
al asemănării studiilor noastre. 

Sînt recunoscător pentru privilegiul de a lucra cu Gary la 
această carte de o mare importanţă. Cred sincer că îi va ajuta 
pe părinţi, dar şi alte persoane care iubesc copiii, să vină în 
sprijinul nevoii lor de iubire. Veniţi cu noi în această călăto- 
rie, în care vom explora cele cinci limbaje de iubire ale co- 
piilor. 

Doctor în medicină Ross Campbell 

Signal Mountain, Tennessee 

Ianuarie 1997 


Capitolul unu 
Iubirea este fundamentul 


Dennis şi Brenda nu înțelegeau ce are Ben, fiul lor de 

opt ani. El se dovedise a fi un şcolar peste medie şi îşi făcea 
temele, dar în acel an se descurcase tare prost la şcoală. După 
ce învăţătoarea le dădea să rezolve un exerciţiu, el mergea să 
o roage să i-l mai explice o dată. Era în stare să meargă la ca- 
tedră şi de opt ori pe zi, cerînd mereu alte lămuriri. Oare avea 
probleme cu auzul sau nu înţelegea bine ? Dennis şi Brenda 
l-au dus pe Ben la doctor pentru a-i verifica auzul şi consilie- 
rul şcolar l-a supus unui test de comunicare; auzul lui Ben 
s-a dovedit a fi normal, iar înţelegerea, la nivelul unui copil 
de clasa a treia. 

Mai erau şi alte lucruri care îi nedumereau în privinţa lui. 
Uneori, comportamentul lui Ben părea de-a dreptul antiso- 
cial, învăţătoarea mînca pe rînd cu fiecare dintre elevii de 
clasa a treia la masa de prînz, dar Ben era în stare să-i împin- 
gă pe ceilalți copii astfel încît să fie el mai aproape de ea. în 
timpul recreaţiei, îşi părăsea brusc colegii de cîte ori apărea 
învăţătoarea pe terenul de joacă; se ducea şi o întreba despre 
orice fleac şi fugea de ceilalți. Dacă învăţătoarea se juca cu ei 
în recreaţie, Ben încerca să o ia de mînă cu orice preţ. 
Părinţii lui merseseră deja de trei ori la învăţătoare, dar 

nici ei, nici ea nu reușiseră să descopere care e problema. În 
clasele întîi şi a doua Ben fusese independent şi fericit, iar 
acum, dintr-odată, avea un „comportament de plantă agăţă- 
toare" lipsit de orice logică. Se certa mult mai des cu sora lui 

mai mare, deşi Dennis şi Brenda considerau că este doar o 
fază trecătoare. 

Cînd acest cuplu a venit la seminarul meu „Spre o căsni- 

cie mereu înfloritoare" şi mi-a povestit despre Ben, cei doi 
păreau foarte îngrijorați şi se întrebau dacă nu cumva puştiul 
se va transforma într-un adevărat rebel. „Dr. Chapman, ştim 
că acesta este un seminar pentru căsnicii şi că poate întrebarea 
noastră este deplasată", mi-a spus Brenda, „dar eu şi Dennis 
ne-am gîndit că poate ne veţi ajuta cu nişte sfaturi." După 
care mi-a descris schimbarea de comportament a lui Ben. 
I-am întrebat pe aceşti părinți dacă stilul lor de viață se 
schimbase în acest ultim an. Dennis mi-a spus că este agent 
de vînzări şi că două seri pe săptămînă merge pe teren, dar că 
în celelalte zile ale săptămînii este acasă între 6:00 şi 7:30 p.m. 
în aceste seri îşi petrecea timpul rezolvînd nişte hirtii de la 
birou şi se uita puţin la televizor. La sfîrşitul săptămînii, mer- 
gea la meciurile de fotbal, adesea luîndu-l şi pe Ben cu el. în 
ultimul an însă nu mai făcuse asta. „Este prea obositor, pre- 
fer să le văd la televizor." 

„Dar tu, Brenda?", am întrebat eu. „Şi în stilul tău de 

viață s-au produs schimbări în ultimele luni ?" 

„A, da", mi-a spus ea. „Am lucrat cu o jumătate de normă 

în ultimii trei ani, de cînd Ben a intrat la grădiniţă, dar anul 
acesta mi-am luat o normă întreagă, prin urmare ajung acasă 
mai tîrziu decît pînă acum. De fapt, tatăl meu îl ia pe Ben de 
la şcoală şi băieţelul rămîne cu bunicii cam o oră şi jumătate, 
după care vin eu şi îl iau. în serile în care Dennis nu este aca- 
să, mîncăm de obicei cu părinţii mei, după care ne întorceam 
acasă." 

Tocmai trebuia să înceapă seminarul, dar mi-am dat sea- 

ma că încep să înţeleg ce se întîmpla în sufletul lui Ben. De 
aceea le-am făcut o sugestie. „Eu am să vorbesc despre căsni- 
cie, dar aş vrea ca fiecare dintre voi să se gîndească la felul în 
care principiile pe care vi le împărtăşesc s-ar putea aplica în 
cazul relaţiei voastre cu Ben. La sfîrşitul seminarului aş vrea 
să ştiu la ce concluzie aţi ajuns." Au părut puţin miraţi pen- 

tru că încheiasem conversaţia fără să le fac nici un fel de su- 
gestii, dar amîndoi erau dispuşi să se supună cerinței mele. 

La sfîrşitul zilei, în vreme ce ceilalți participanţi la semi- 
narul din Racine, Wisconsin, tocmai ieşeau din sală, Dennis 
şi Brenda au venit repede la mine, pe faţă citindu-li-se expre- 
sia aceea entuziastă, ce apare atunci cînd faci o descoperire 
nebănuită. „Dle dr. Chapman, cred că am înţeles ce se întîm- 
plă cu Ben", mi-a spus Brenda. „Atunci cînd ne-aţi vorbit 
despre cele cinci limbaje ale iubirii, amîndoi am fost de acord 
că principalul limbaj de iubire al lui Ben este timpul acordat. 
Analizînd ultimele patru sau cinci luni ne-am dat seama că 
i-am acordat lui Ben mai puţin timp decît înainte. 

Cînd lucram cu jumătate de normă, îl luam pe Ben de la 
şcoală în fiecare zi şi de obicei mai făceam cîte ceva împreună 
înainte de a ajunge acasă — fie mergeam la cumpărături, fie ne 
opream în parc sau luam o gustare împreună. Cînd ajungeam 
acasă, Ben îşi făcea lecțiile. După cină jucam ceva împreună, 
mai ales în serile în care Dennis era de serviciu. Toate acestea 
s-au modificat de cînd mi-am luat normă întreagă şi mi-am 
dat seama că petrec mult mai puţin timp cu Ben." 

M-am uitat spre Dennis şi el mi-a spus: „în ceea ce mă 
priveşte, mi-am dat seama că îl luam pe Ben cu mine la me- 
ciurile de fotbal, dar cum eu nu mai merg, nu am înlocuit cu 
nimic acest timp pe care îl acordam relaţiei tată-fiu... N-am 
petrecut prea multă vreme împreună în ultimele luni." 

„Cred că aţi descoperit cîteva informaţii foarte utile în 
“privința necesităților afective ale lui Ben", le-am spus. „Dacă 
veți reuşi să-i satisfaceţi această nevoie, cred că există toate 
şansele să-i schimbaţi comportamentul." Le-am sugerat cîte- 
va căi cheie de exprimare a iubirii prin timpul acordat şi i-am 
propus lui Dennis să îşi includă în program şi cîteva ore pen- 
tru Ben. Am încurajat-o pe Brenda să caute unele căi astfel 
încît ea şi Ben să facă din nou ceea ce înainte făceau împreu- 
nă, pînă să-şi ia ea normă întreagă. Amîndoi au părut nerăb- 
dători să traducă în fapte informațiile pe care le primiseră. 

„S-ar putea să mai fie şi alți factori implicați", am spus. 

„Dar dacă îi veţi acorda lui Ben doze mai mari de timp şi apoi 
veţi lărgi raza de acțiune în funcţie de celelalte patru limbaje 
ale iubirii, cred că veţi constata o schimbare majoră în com- 
portamentul său." 

Ne-am luat rămas bun. Nu am primit nici o scrisoare de 

la Dennis şi Brenda şi, să vă spun drept, am uitat de ei. Doi 
ani mai tîrziu m-am întors la Wisconsin pentru un alt semi- 
nar, au venit şi ei şi mi-au amintit de conversaţia noastră. 
Erau numai zîmbete; ne-am îmbrăţişat, după care m-au pre- 
zentat unor prieteni pe care îi invitaseră la seminar. 
„Spuneți-mi ce-i cu Ben", am întrebat. 

Au zîmbit amîndoi şi mi-au spus: „Ben se descurcă mi- 
nunat. De multe ori am vrut să vă scriem, dar n-am apucat. 
Ne-am dus acasă şi am făcut ce ne-aţi învăţat. I-am acordat 
mult mai mult timp lui Ben în lunile imediat următoare. În 
două sau trei săptămîni, a avut loc o schimbare majoră în 
comportamentul său de la şcoală. învăţătoarea ne-a chemat şi 
chiar ne-am speriat, numai că de data asta dorea să afle ce fă- 
cuserăm pentru a determina această schimbare benefică în 
cazul lui Ben." 

învăţătoarea le-a spus ca acel comportament negativ al lui 
Ben nu se mai manifesta: nu-i mai îmbrîncea pe ceilalți copii 
la prînz, la masă; nu mai venea la ea la catedră să pună între- 
bări peste întrebări. Atunci Brenda i-a explicat că ea şi soțul 
său au început să i se adreseze lui Ben prin „limbajul iubirii" 
după ce au participat la un seminar. „l-am zis cum am început 
să îi acordăm mai mult timp lui Ben, chiar în doze foarte 
mari", mi-a spus Brenda. 

Aceşti părinţi au învăţat să vorbească limbajul de iubire al 
fiului lor, să-i spună „te iubesc" într-un fel pe care Ben să-l 
priceapă. Povestea lui Ben m-a încurajat să scriu această 
carte. Prima lucrare despre limbajele iubirii se ocupă de felul 
în care îi putem face pe partenerii noştri de viață să se simtă 
iubiţi folosind principalul lor limbaj de iubire. în Cele cinci 
limbaje ale iubirii există un capitol dedicat principalului lim- 

baj de iubire în cazul copilului. în lucrarea de față, împreună 
cu Ross Campbell vom analiza felul în care aceste cinci lim- 
baje ale iubirii îl pot ajuta pe copilul dvs. să se simtă iubit. 
Faptul că vă veţi adresa copilului dvs. prin intermediul 
principalului său limbaj de iubire nu înseamnă că ulterior el 
nu va mai da semne de nesupunere. înseamnă doar că acest 
copil va şti că îl iubiţi şi că îi puteţi da siguranță şi speranță; 
vă va ajuta să îl creşteţi pentru a deveni un adult responsabil. 
Iubirea este fundamentul. 

în creşterea copiilor totul depinde de relaţia de iubire din- 

tre părinte şi copil. Nimic nu funcţionează cum trebuie dacă 
nevoia de iubire a copilului nu este satisfăcută. Numai copi- 
lul care se simte cu adevărat iubit şi înconjurat de afecțiune se 
poate dezvolta la un potenţial maxim. Se prea poate să vă iu- 
biţi sincer copilul, dar dacă el nu simte asta — dacă nu vorbiti 
acel limbaj al iubirii prin care într-adevăr să vă comunicaţi 
dragostea — el nu se va simți iubit. 

Umplerea rezervorului emoțional 

Vorbindu-i copilului dvs. în propriul său limbaj de iubire, 

îi puteți umple „rezervorul emoţional" cu iubire. Cînd copi- 
lul se simte iubit, este mai uşor de disciplinat şi de format 
decît atunci cînd simte că „rezervorul său emoţional" e 
aproape gol. 

Fiecare copil are un rezervor pentru iubire, un loc ce este 
puterea sa şi de unde se poate alimenta în zilele dificile ale 
copilăriei şi adolescenței. Aşa cum maşinile merg cu o rezer- 
vă de carburant, şi copiii noştri se alimentează din rezervorul 
emoţional. Trebuie să umplem acest rezervor emoţional al 
copiilor noştri pentru ca ei să se manifeste aşa cum se cuvine 
şi să-şi atingă întregul potenţial. 

Dar cu ce putem umple aceste rezervoare ? Evident — cu 
iubire. Dar cu acel gen de iubire care îi va face pe copiii noştri 
să crească şi să funcţioneze cum trebuie. 

Trebuie să umplem rezervorul emoţional al copiilor 

noştri cu o iubire necondiționată, pentru că iubirea adevărată 
este întotdeauna necondiționată. Iubirea necondiționată este 
iubirea totală care acceptă şi confirmă existenţa copilului aşa 
cum este el şi nu datorită a ceea ce face el. Orice ar face (sau 
n-ar face), părinţii tot îl iubesc. Din păcate, părinții îşi afişea- 
ză adesea iubirea în mod condiționat; ea depinde de altceva 
decît de simpla existenţă a copiilor. Iubirea condiționată se 
bazează pe ceea ce face copilul şi adesea este asociată unor 
tehnici de tipul oferirii de daruri, recompense şi privilegii 
pentru copiii care s-au comportat sau au acționat în modul 
dorit de părinți. 

Desigur, copiii noştri trebuie formaţi şi/sau disciplinați — 
dar numai după ce rezervorul lor emoţional a fost umplut. 
Aceste rezervoare pot fi alimentate numai cu carburant pre- 
mium: cu iubire necondiționată. Copiii noştri au „rezervoare 
ale iubirii" ce aşteaptă să fie umplute (iar şi iar... ele se pot 
goli din cînd în cînd). Doar iubirea necondiționată poate 
preveni probleme ca resentimentele, senzaţia că n-ar fi iubiţi, 
sentimentul de vinovăţie, de teamă şi de nesiguranță. Doar 
oferindu-le copiilor noştri o iubire necondiționată vom reuşi 
să-i înțelegem profund şi să le abordăm în mod potrivit com- 
portamentul, fie el bun sau rău. 

Molly crescuse într-o familie modestă din punct de vede- 

re financiar. Tatăl ei avea* un serviciu în apropiere de casă, iar 
mama ei o slujbă măruntă cu jumătate de normă. Ambii pă- 
rinți erau persoane foarte harnice, care se lăudau cu casa şi fa- 
milia lor. Tatăl lui Molly pregătea cina în fiecare seară, apoi 
spălau şi ştergeau vasele împreună. Sîmbăta era ziua corve- 
zilor săptămînale, iar seara mergeau împreună să mănînce 
cremvurşti sau hamburgheri. Duminica dimineață familia se 
ducea la biserică, iar seara era petrecută cu rudele. 

Cînd Molly şi fratele său erau mici, părinţii le citeau cîte 
ceva aproape în fiecare zi. Ajungînd la şcoală, mama şi tata îi 
încurajau în ce privea studiile. îşi doreau ca ambii copii să 
facă o facultate, chiar dacă ei nu avuseseră o asemenea şansă. 

în primii ani de liceu, una dintre prietenele lui Molly era 
Stephanie. Cele două fete urmau aproape toate cursurile îm- 
preună şi adesea luau împreună şi prânzul. Însă nu-şi făceau 
vizite acasă. Dacă ar fi făcut-o, s-ar fi constatat enorme dife- 
rențe. Tatăl lui Stephanie era un agent de vînzări care cîştiga 
foarte bine şi reuşea să îşi întrețină familia cu mare genero- 
zitate. De asemenea, el era mai mult plecat de acasă. Mama 
Stephaniei era asistentă medicală. Fratele ei locuia la internat, 
la o şcoală particulară. Şi Stephanie fusese la pension trei ani 
de zile, pînă ce se rugase cu cerul şi cu pămîntul să fie mutată 
la şcoala publică locală. Cum tatăl ei era plecat şi mama ei 
lucra foarte mult, adesea familia ieşea în oraş ca să mănînce. 
Cele două fete au fost bune prietene pînă în clasa a noua, 
cînd Stephanie s-a mutat la o altă şcoală, mai aproape de bu- 
nici, în primul an, fetele şi-au mai scris; după care Stephanie 
şi-a găsit un prieten şi scrisorile au fost tot mai rare, pînă cînd 
la un moment dat au încetat să mai vină. Molly şi-a făcut alte 
prietene şi şi-a găsit şi ea un prieten, care tocmai se transfera- 
se la şcoala sa. După ce familia lui Stephanie s-a mutat din 
oraş, Molly n-a mai auzit de ea niciodată. 

Dacă ar mai fi auzit, probabil că tare s-ar mai fi întristat 
aflînd că după ce s-a măritat şi a făcut un copil, Stephanie a 
fost arestată ca vînzător de droguri şi a petrecut mai mulți ani 
în închisoare, timp în care soțul ei a părăsit-o. în schimb 
Molly era fericită în căsnicie şi avea doi copii. 

în ce consta diferenţa în privinţa reuşitei în viaţă în cazul 
celor două prietene din copilărie ? Deşi nu există un unic răs- 
puns, motivul poate fi desluşit, în parte, din ceea ce Stephanie 
i-a spus terapeutului său: „Niciodată nu m-am simțit iubită 

de părinţii mei. M-am băgat în povestea cu drogurile pentru 
că mi-am dorit să fiu pe placul prietenilor." Spunînd acestea, 
ea nu încerca atît să dea vina pe părinţi, cît să se facă înțeleasă 
mai bine. 

Aţi observat ce a spus Stephanie ? Nu că părinții ei n-ar fi 
iubit-o, dar nu se simțea iubită. Majoritatea părinților îşi iu- 
besc copiii şi vor ca aceştia să se simtă iubiți, dar puțini sînt 

cei care reuşesc să transmită acest sentiment aşa cum se cuvi- 
ne. Doar atunci cînd vor învăţa să iubească necondiţionat, 
copiii lor vor şti cît de mult şi cît de sincer sînt iubiți. 

Cum simte un copil că e iubit 

în societatea modernă, este tot mai greu să creşti copii să- 
nătoşi din punct de vedere emoţional. Majoritatea părinţilor 
sînt speriaţi de afluenţa crescîndă a drogurilor. Sistemul edu- 
cațional i-a determinat pe mulţi dintre ei să îşi țină copiii 
acasă pentru a studia individual sau să-i înscrie în şcoli par- 
ticulare. Violenţa existentă în atît de multe oraşe, mici sau 
mari, îi face pe părinţi să se întrebe dacă vor reuşi vreodată 
copiii lor să ajungă la vîrsta maturității. 

în ciuda unei asemenea realităţi dezolante, vrem totuşi să 
dăm speranţe părinţilor. Am vrea să vă bucuraţi de o relaţie 
plină de afecțiune cu copiii dvs. în această carte ne concen- 
trăm asupra aspectului tot mai important al rolului părinților 
în satisfacerea nevoii de iubire a copiilor. Dacă aceşti copii se 
simt cu adevărat iubiţi sincer de către părinţi, ei vor fi mai re- 
ceptivi la sfaturile mamei şi tatălui lor în toate privinţele. Am 
scris această carte pentru a vă ajuta să-i faceți pe copiii dvs. să 
trăiască o experiență mai profundă. Acest lucru se va întîm- 
pla în momentul în care veţi vorbi acele limbaje ale iubirii pe 
care ei le pot înțelege şi la care pot răspunde. 

Pentru ca un copil să se simtă iubit trebuie să învăţăm să 
vorbim limbajul său unic de iubire. Fiecare copil are un fel 
special de a percepe iubirea. Există, de fapt, cinci modalităţi 
în care copiii (oamenii în general) exprimă şi înțeleg iubirea. 
Acestea sînt: mîngiierile fizice, cuvintele de încurajare, tim- 
pul acordat, darurile şi serviciile. Dacă aveţi mai mulţi copii 
în familie, se prea poate ca ei să vorbească limbaje diferite, 
pentru că adesea au personalități diferite şi pot percepe dife- 
rit limbajele iubirii. în general, doi copii trebuie iubiți diferit. 

Iubirea de tipul „orice-ar fi" 

Indiferent care ar fi limbajul de iubire pe care copilul dvs. 

îl înțelege cel mai bine, el trebuie exprimat într-un singur fel 
şi necondiţionat. Iubirea necondiționată este o lumină călău- 
zitoare care străluceşte în întuneric şi care ne ajută pe noi, pă- 
rinții, să ne dăm seama unde ne aflăm şi ce trebuie să facem 
ca să ne creştem copilul. Fără acest fel de iubire, părinţii sînt 
rătăciţi şi confuzi. înainte de a explora cele cinci limbaje ale 
iubirii, să ne gîndim la natura şi importanţa iubirii necondi- 
ționate. 

Cel mai bine putem să definim iubirea necondiționată 
arătînd care sînt de fapt rezultatele ei. Iubirea necondiționată 
înseamnă a-ţi iubi copilul orice-ar fi. Noi iubim copilul in- 
diferent de cum arată; indiferent de ce talente manifeste sau 
în devenire ori handicapuri are; indiferent de cum am vrea să 
fie; şi ceea ce este cel mai greu, indiferent de ceea ce face. 
Asta nu înseamnă că ne convine orice tip de comportament 
ar afişa. Asta nu înseamnă că îi vom acorda şi arăta iubirea 
noastră tot timpul, chiar şi cînd se comportă inadecvat. 

Vi se pare că sună a îngăduinţă ? Nu este. De fapt, e doar 

un început. Rezervorul emoţional al copilului trebuie um- 
plut înainte să aibă loc o formare eficientă sau o disciplinare 
a sa. Un copil cu un rezervor de iubire plin poate reacționa 
fără resentimente la sfaturile părinţilor. 

Unii se tem că asta ar putea duce la „răsfăţarea" copilului, 
dar este o idee greşită. Nici un copil nu poate primi prea mul- 
tă iubire necondiționată. Copilul poate fi „răsfăţat exagerat" 
prin lipsa formării sau printr-o iubire inadecvată, care duce la 
o personalitate incorectă. Adevărata iubire necondiționată 

nu va „strica" niciodată un copil, pentru că este imposibil ca 
părinţii să ofere vreodată prea multă iubire. 

Aceste principii s-ar putea să vi se pară dificile, pentru că 

ele pot intra în contradicţie cu ceea ce înainte aţi gîndit că ar 
fi adevărat. Dacă aşa stau lucrurile, nu vă va fi uşor să oferiţi 
o iubire necondiționată copiilor dvs. Totuşi, pe măsură ce o 

veţi face şi veţi constata care sînt avantajele ei, veți descoperi 
că nu e greu deloc. încercaţi să faceți tot ceea ce este mai bun 
pentru copiii dvs., ştiind că iubirea va conta enorm în forma- 
rea unor copii bine adaptaţi şi fericiți, spre deosebire de cei 
nesiguri, supăraţi pe viaţă, inaccesibili sau imaturi. 

Dacă nu v-aţi iubit copiii astfel, la început o să vi se pară 
greu. Dar pe măsură ce veţi practica iubirea necondiționată, 
veți constata că are un efect minunat, pentru că veţi deveni o 
persoană mai generoasă şi mai iubitoare în toate tipurile de 
relaţii. Sigur că nimeni nu este perfect. Şi nu vă puteți aştepta 
să iubiți necondiţionat în orice moment. Dar pe măsură ce vă 
veţi îndrepta spre acest ţel, veţi constata că sînteți mult mai 
capabili să iubiţi orice-ar fi. 

Vă va fi poate de ajutor să vă amintiți cît mai des cîteva 
dintre lucrurile clare care vă definesc copiii: 

1. Sînt copii. 

2. Vor avea tendinţa să se comporte ca nişte copii. 

3. Comportamentul copiilor este în mare parte nesuferit. 

4. Dacă eu îmi îndeplinesc rolul de părinte şi îi iubesc în 
ciuda comportamentului lor copilăresc, ei se vor matu- 

riza Şi vor renunţa la această modalitate de exprimare. 

5. Dacă îi iubesc doar cînd îmi fac pe plac (iubire condi- 
ționată) şi îmi exprim iubirea față de ei doar în acele 
momente, ei nu se vor simţi iubiți sincer. Asta îi va face 

să aibă o proastă părere despre sine, să se simtă nesi- 

guri, practic nereuşind să ajungă la acel comportament 

de autocontrol, care presupune o mai mare maturitate. 

De aceea, dezvoltarea şi comportamentul lor reprezin- 

tă în egală măsură răspunderea mea şi a lor. 

6. Dacă îi iubesc doar cînd îmi îndeplinesc dorinţele sau 
aşteptările, se vor simţi neputincioşi şi vor considera că 

nu are rost să se mai străduiască, de vreme ce niciodată nu 
este de ajuns. Vor fi pentru totdeauna măcinaţi de nesi- 
guranță, nelinişte, o proastă părere despre sine şi mînie. 
Pentru a mă păzi de aşa ceva trebuie să îmi amintesc cît 

mai des de răspunderea ce trebuie să mi-o asum în privin- 

ţa dezvoltării lor complete. (Pentru mai multe amănunte 

ar fi bine să citiți How to Really Love Your Child [Cum 

Să-ţi iubeşti cu adevărat copilul] de Ross Campbell.) 

7. Dacă îi voi iubi necondiţionat ei se vor simți în largul 

lor şi vor reuşi să-şi stăpînească neliniştea şi comporta- 
mentul pe măsură ce încep să se maturizeze. 

Desigur că există comportamente specifice vîrstei atât 

pentru fiii, cît şi pentru fiicele noastre. Adolescenţii se com- 
portă diferit faţă de copiii mici, iar copiii de treisprezece ani 
vor reacționa altfel decît cei de şapte. Dar trebuie să ne amin- 
tim că sînt încă minori şi nu adulţi, aşa încît trebuie să ne 
aşteptăm ca uneori să mai dea greş. Arătaţi-vă răbdători cu ei 
pe măsură ce învaţă să se maturizeze. 

Iubirea şi... mult mai mult decît atît 

Această carte se concentrează în special asupra nevoii de 
iubire a copiilor noştri şi asupra felului în care le putem satis- 
face această nevoie. Şi asta pentru că această exigenţă afectivă 
ne condiționează major relaţia cu ei. Alte nevoi, în special cele 
fizice, sînt mai uşor de recunoscut şi, de obicei, mai uşor de 
satisfăcut, dar nu aduc aceeaşi împlinire ori nu au un rol suficient 
de important în schimbările ce au loc de-a lungul vieții. Sigur 
că trebuie să le asigurăm copiilor noştri un adăpost, hrană şi 
haine. Dar trebuie să ne asumăm şi răspunderea formării lor 
mentale şi sentimentale precum şi aceea a sănătăţii lor. 

S-au scris volume întregi despre faptul că un copil are ne- 
voie de o părere despre sine sănătoasă sau de un sentiment al 
valorii personale. Copilul cu o părere despre sine exagerat de 
bună se consideră superior altora — ca fiind alesul Domnului 
şi meritînd, prin urmare, orice îşi doreşte. Copilul care se 
subestimează va fi mereu bîntuit de gînduri cum ar fi: „Nu 
sînt la fel de deştept, de atletic sau de frumos ca şi ceilalți." 
Refrenul lui preferat devine: „Nu pot", iar realitatea sa se în- 

vîrteşte în jurul propoziției: „N-am reuşit." în calitate de pă- 
rinţi merită să ne concentrăm toate eforturile astfel încît co- 
piii noştri să-şi dezvolte o părere sănătoasă despre sine şi să se 
considere membri importanți ai societăţii, cu capacități şi ta- 
lente deosebite; atunci ei vor simți dorinţa de a fi productivi. 
O altă nevoie universal valabilă a copiilor este aceea de si- 
guranță şi securitate. în această lume nesigură, este tot mai 
greu ca părinții să construiască acest sentiment de siguranță. 
Tot mai mulți părinţi îşi aud copiii punîndu-le această între- 
bare dureroasă: „Oare ai să mă părăseşti?" Trista realitate 

este că mulţi dintre prietenii lor au fost părăsiți de părinți. 
Dacă unul dintre părinți deja a plecat, copilul se va teme să 

nu îl abandoneze şi celălalt. 

Copilul trebuie să-şi dezvolte capacitatea de adaptare în so- 
cietate astfel încît să trateze pe toată lumea ca fiind de aceeaşi 
valoare şi să-şi facă prieteni în funcție de o balanţă corectă a 
ceea ce oferă şi a ceea ce i se oferă. Fără această capacitate, co- 
pilul riscă să devină retras şi aşa va rămîne şi la maturitate. 
Copilul lipsit de această capacitate esenţială în stabilirea rela- 
țiilor interumane poate deveni un monstru despotic, care îi în- 
lătură pe toţi pentru a-şi atinge scopurile. Un important aspect 
al talentului de a stabili relaţii este capacitatea de a te raporta 
corect la ceea ce înseamnă autoritate. Reuşita în toate direcți- 
ile în viaţă se bazează pe înţelegerea şi respectarea autorităţii. 
Fără aceasta, nici o altă capacitate nu are prea mare valoare. 
Părinţii trebuie să-şi ajute copiii să-şi dezvolte acest har spe- 
cial, astfel încît ei să trăiască acea satisfacție interioară şi senti- 
mentul de împlinire care decurge din folosirea acestor calități 
înnăscute. Părinţii trebuie să mențină în mod conştient acel echi- 
libru subtil între a împinge un copil de la spate şi a-l încuraja. 
Cel mai important lucru este iubirea 

Toate acestea şi multe altele sînt nevoi legitime ale copii- 

lor, dar în această carte ne vom concentra asupra iubirii. Du- 

pă părerea noastră, nevoia de iubire a copilului stă la baza 
tuturor celorlalte nevoi. Iubirea primită şi învăţarea felului în 
care iubirea trebuie oferită este terenul fertil pe care se stră- 
duieşte să se dezvolte în mod pozitiv omenirea. 

în primii ani 

In prima copilărie, copilul nu distinge între lapte şi tan- 
dreţe, între mîncarea solidă şi iubire. Fără mîncare, copilul va 
muri de foame. Fără iubire, copilul va muri din punct de ve- 
dere emoțional şi va deveni un handicapat pe viață. Multe 
studii arată că baza emoţională se construieşte în primele 
optsprezece luni de viaţă, mai ales în cadrul relației ma- 
mă-copil. „Hrana" necesară sănătăţii emoţionale constă în 
mîngi.ierile fizice, vorbele bune şi îngrijirea tandră. 

O dată ce copiii încep să meargă de-a buşilea, ei capătă un 
mai mare simţ al identităţii şi încep să se desprindă de obiec- 
tele iubirii lor. Deşi pînă să se ajungă la acest moment se 
poate ca mama să se fi îndepărtat din raza de vedere a copilu- 
lui, el are acum capacitatea să se depărteze de persoanele de 
care depinde. Pe măsură ce se dezvoltă, el învaţă să iubească 
mai activ. El nu mai este doar un receptor pasiv al iubirii, ci 
are capacitatea să reacționeze. Totuşi, această capacitate este 
exprimată prin nevoia de a deveni posesiv cu cei dragi şi nu 
de a se dărui. în următorii ani, capacitatea copilului de a-şi 
exprima iubirea sporeşte. Şi chiar dacă el continuă să pri- 
mească iubire, va şi oferi din ce în ce mai multă. 
Fundamentul iubirii aşezat în primii ani de viață afectează 
capacitatea copilului de a învăţa şi determină în mare parte 
momentul în care va fi capabil să sesizeze şi un alt tip de in- 
formaţii. Mulţi copii merg la şcoală nepregătiți să înveţe pen- 
tru că ei nu sînt pregătiți emoţional să înveţe. Copiii trebuie 
să atingă un nivel emoțional necesar de maturitate înainte de 
a fi capabili să înveţe în mod eficient la nivelul vârstei lor. 
Faptul că trimitem copilul la o şcoală mai bună sau că-i 
schimbăm profesorii nu poate fi o rezolvare. Trebuie să ne 

asigurăm că aceşti copii ai noştri sînt pregătiți din punct de 
vedere emoţional să înveţe. (Vezi capitolul nouă referitor la 
relația dintre iubire şi învăţătură.) 

în adolescență 

Satisfacerea nevoii de iubire a copilului nu este atît de 

simplă pe cît poate părea, şi acest lucru este şi mai vizibil 
odată cu începutul adolescenţei. Primejdiile acestei vîrste sînt 
suficient de îngrijorătoare'de la sine; copilul care intră în 
această perioadă cu un rezervor emoţional gol este şi mai vul- 
nerabil în raport cu problemele vîrstei adolescenţei. 

Copiii crescuţi cu iubire condiţionată învaţă să iubească 

tot în acest fel. Cînd ajung la adolescenţă, ei deja îşi ma- 
nipulează şi îşi manevrează cum poftesc părinţii. Cînd sînt 
mulțumiți, îşi mulțumesc părinții. Cînd sînt nemulțumiți, îşi 
frustrează părinții. Acest fapt duce la un blocaj al părinţilor, 
pentru că ei se tot aşteaptă ca adolescenţii să le facă pe plac; 
dar aceşti adolescenţi nu ştiu cum să iubească necondiționat. 
Cercul vicios rezultat se transformă cel mai adesea în mînie, 
resentimente şi ieşiri necontrolate ale adolescenților. 


Iubirea şi sentimentele copiilor noştri 

Copiii sînt ființe preponderent emoţionale, iar o primă 
abordare a lumii se face tot la nivel emoţional. Mai multe stu- 
dii recente au arătat că starea emoţională a mamei afectează 
copilul încă de cînd acesta se află în pîntecul ei. Fetusul reac- 
ționează la supărările sau bucuriile mamei. Pe măsură ce co- 
pilul creşte, el devine tot mai sensibil la starea emoţională a 
părinţilor. 

în familia Campbell, de multe ori copiii s-au dovedit a fi 

mai preocupaţi de sentimentele tatălui decît de propriile lor 
sentimente. Adesea, de exemplu, oricare dintre ei se putea 
identifica cu ceea ce simţeam eu, chiar dacă nu conştientizam 
asta. Fiica mea putea spune ceva de genul: „De ce eşti supă- 
rat, tată ?", deşi eu nu-mi conştientizam supărarea. Dar stă- 

team puţin şi mă gîndeam şi-mi dădeam seama că da, eram 
puţin supărat din cauza a ceva ce se întîmplase peste zi. 
Altădată, unul dintre copiii mei mi-a spus: „De ce eşti aşa 
fericit, tăticule ?" 

„Cum ţi-ai dat seama că sînt fericit ?", l-am întrebat, vrînd 

să aflu dacă am dat vreun indiciu în această direcție. Odată, 
fiica mea Carey mi-a spus: „Pentru că fluierai o melodie ve- 
selă." Nici măcar nu mi-am dat seama că fredonasem ceva. 
Nu-i aşa că sînt grozavi copiii ? Sînt atît de sensibili la sen- 
timentele noastre! De asta şi conştientizează cu atîta exacti- 
tate felul în care ne manifestăm iubirea faţă de ei. Şi tot de 
aceea ei se tem de supărările noastre. Dar despre asta vom 
vorbi mai pe larg ulterior. 

Trebuie să ne comunicăm iubirea într-un limbaj pe care 

să-l înţeleagă şi copiii noştri. Adolescentul care fuge de acasă 
este un copil convins că nimeni nu-l iubeşte. Mulţi dintre pă- 
rinţii acestor adolescenţi vor protesta, spunînd că ei îşi iubesc 
copiii şi poate că aşa şi este. Numai că nu au reuşit să-şi co- 
munice această iubire. Părinţii au pregătit masa cea de toate 
zilele, au spălat hainele, au asigurat mijloacele de transport, 
le-au dat o educaţie, o şansă să înveţe şi să se recreeze. Toate 
acestea sînt exprimări valabile ale iubirii dacă pe primul loc 
se află iubirea necondiționată. Dar ele nu pot ţine locul acelei 
iubiri de importanţă capitală şi copiii sesizează diferenţa. Ei 
ştiu dacă primesc sau nu ceea ce-şi doresc cel mai tare pe 
lumea asta. 

Cum vă puteţi comunica iubirea 

Tristul adevăr este că puţini copii se simt iubiţi necondi- 
ționat. Şi totuşi, este tot atît de adevărat că majoritatea părin- 
ților îşi iubesc profund copiii. Şi atunci de unde apare această 
cumplită contradicție? Principalul motiv este că puțini pă- 
rinți ştiu cum să îşi transfere iubirea lor din inimă către sufle- 
tele copiilor lor. Unii părinți presupun că dacă îşi iubesc 

copiii, aceştia din urmă ştiu asta de la sine. Alți părinţi cred 
că a-i spune unui copil un simplu „te iubesc" este de ajuns 
pentru a-şi manifesta iubirea. Din păcate, nu este adevărat. 


Motivarea prin comportamentul vostru 

Sigur că e bine să simți iubire şi să-ţi exprimi sentimentele 

prin cuvinte, dar nu este suficient pentru ca un copil să se 

simtă iubit necondiționat. Motivul este că aceşti copii sînt 
motivaţi comportamental. Ei reacționează la nişte fapte — la 
ceea ce faceți împreună. Aşadar, pentru a ajunge pînă la ei 
trebuie să-i iubiţi în termenii lor sau într-un mod comporta- 
mental. 

Această abordare prezintă cîteva avantaje pentru părinți. 

De exemplu, dacă aţi avut o zi proastă şi sînteţi la pămînt, 
descurajaţi, atunci cînd vă întoarceţi acasă nu vă simțiți prea 
iubitori. Dar vă puteți comporta cu iubire, pentru că un com- 
portament este simplu. Puteţi să le oferiţi copiilor iubirea 
voastră chiar cînd nu vă simțiți iubitori. 

S-ar putea să vă întrebaţi dacă nu cumva este incorect şi 

dacă nu cumva copii vor sesiza tocmai acest sentiment. în- 

tr-un fel da, pentru că ei sînt extrem de sensibili din punct de 
vedere emoțional. Ei ştiu exact cînd nu sînteţi foarte iubitori 

şi totuşi percep şi comportamentul de iubire. Nu credeți oare 

că sînt chiar mai recunoscători cînd reuşiți să fiți iubitori în 
ciuda a ceea ce este de fapt în sufletul dvs. ? 

Copiii dvs. vor sesiza ce simțiți în privinţa lor după felul 

în care vă veţi comporta faţă de ei. Apostolul Ioan scria: 

„Feţii mei, să nu iubim cu vorba, numai din gură, ci cu fapta 

şi cu adevărul.”! Dacă ar fi să facem o listă a tuturor modu- 

rilor comportamentale de a iubi un copil, mă îndoiesc că ea 

ar fi mai lungă de o pagină. Nu există prea multe căi şi asta 

1. I Joan 3:18 (În toată această carte, citatele biblice sînt preluate 
din Biblia sau Sfinta Scriptură tipărită de Editura Institutului Biblic şi 
de Misiune Ortodoxă a Bisericii Ortodoxe Române, Bucureşti, 1994. 


[Ned.]). 

este bine, pentru că e preferabil să nu complicăm lucrurile. 
Contează un singur lucru, şi anume ca rezervorul emoţional 

al copiilor dvs. să fie plin. Trebuie pur şi simplu să vă amintiţi 
că exprimările comportamentale ale iubirii pot fi împărțite în 
mîngi.ieri fizice, timp acordat, daruri, servicii şi cuvinte de în- 
curajare. 

Cum puteți vorbi pe înțelesul copiilor 


dumneavoastră 

Aşa cum observam anterior, există cinci limbaje ale iubirii 

şi este foarte probabil ca şi copilul dvs. să aibă un limbaj prin- 
cipal prin care iubirea îi poate fi comunicată cel mai bine. Da- 
că veţi reuşi să vorbiti limbajul lui de iubire, înseamnă că veți 
satisface cea mai profundă nevoie emoțională a sa. Asta nu 
înseamnă că trebuie să vorbiţi doar acest limbaj principal al 
iubirii. Copiii au nevoie de toate cele cinci limbaje ale iubirii 
pentru a-şi menţine plin rezervorul emoţional. Asta înseam- 
nă că părinţii trebuie să înveţe cum să vorbească toate aceste 
limbaje. Următoarele cinci capitole vă vor arăta cum să faceţi 
asta. 

Copiii dvs. pot recepta iubirea prin intermediul tuturor 
acestor limbaje. Totuşi, majoritatea copiilor au un limbaj 
principal al iubirii — unul care li se potriveşte mai bine decît 
celelalte. Dacă doriți să satisfaceţi în mod eficient nevoia de 
iubire a copiilor dvs., este de o importanţă crucială să desco- 
periţi care este limbajul principal de iubire în cazul lor. 
începînd cu capitolul doi, vă vom ajuta să descoperiţi care 
este limbajul principal al iubirii al copilului dvs. Prudenţă, 
totuşi. Dacă acest copil are sub cinci ani, nu vă aşteptaţi să vă 
daţi seama imediat care este principalul său limbaj de iubire. 
N-o să reuşiţi. Copilul s-ar putea să vă dea cîteva indicii, însă 
rareori acest limbaj este clar şi uşor de distins. Abordaţi-l în 
toate cele cinci limbaje. Mîngiieri pline de tandreţe, cuvinte 
de încurajare, cît mai mult timp acordat, daruri şi servicii, 
toate contribuind la satisfacerea nevoii de iubire a copilului 

dvs. Dacă această nevoie este satisfăcută şi copilul se simte 
iubit sincer, îi va fi mult mai uşor să înveţe şi să reacționeze 
şi în alte direcții. Există o interacţiune între iubire şi toate 
celelalte nevoi ale copilului. Folosiţi toate cele cinci limbaje 
chiar şi atunci cînd copilul este mai mare, pentru că are 
nevoie de toate cinci pentru a se dezvolta, chiar dacă tînjeşte 
mai mult după unul dintre ele. 

Un al doilea avertisment: cînd veţi descoperi limbajul de 
iubire al copilului dvs. şi astfel el va primi iubirea de care are 
nevoie, nu trebuie să credeţi că de acum totul va merge de la 
sine în viața sa. Tot vor mai fi obstacole şi neînţelegeri. Dar 
copilul dvs. va avea de cîştigat de pe urma iubirii asemeni 
unei flori. Dacă iubirea va fi alimentată aşa cum se cuvine, 
copilul va înflori şi va binecuvînta lumea prin frumuseţea sa. 
Fără iubire, va deveni o floare veştejită, însetată. 

Cum probabil vă doriți ca aceşti copii să crească şi să se 
împlinească, va trebui să vă manifestaţi iubirea prin toate for- 
mele sale de limbaj şi apoi să-i învăţaţi cum să le folosească la 
rîndul lor. Acest lucru are o mare însemnătate nu numai pen- 
tru copiii dvs., dar şi pentru cei alături de care vor trăi sau cu 
care vor porni la drum. Un semn de maturitate este capacita- 
tea de a oferi şi de a primi recunoştinţă folosind toate formele 
de iubire — mîngiieri fizice, timp acordat, cuvinte de încura- 
jare, daruri şi servicii. Puţini adulţi sînt capabili să facă asta; 
majoritatea oferă sau primesc iubirea doar într-unul sau două 
feluri. 

Dacă nu aţi procedat astfel în trecut, veţi constata că la 

rîndul dvs. vă veţi schimba şi vă veți maturiza, devenind mai 
înţelegători şi stabilind relaţii mai împlinite. Cu timpul, real- 
mente veţi avea o familie care vorbeşte mai multe limbi. 


Capitolul doi 

Limbajul nr. 1 al iubirii: 

Miîngiierile fizice 

Samantha era în clasa a cincea şi familia ei se mutase de 
Curînd. „Mi-a fost greu anul acesta să mă mut şi să-mi fac noi 
prieteni. La şcoala cea veche cunoşteam pe toată lumea şi ei 
mă cunoşteau pe mine.” Cînd am îtrebat-o dacă a simţit că 
părinţii ei m-ar iubi-o atunci cînd au hotărît să o ia de la ve- 
chea şcoală şi din oraşul respectiv, Samantha a spus: „A, nu. 
Nu am considerat niciodată că au făcut-o într-adins. Ştiu că 
mă iuvesc, pentru că toată ziua mă strîng în braţe şi mă săru- 
tă. Aş fi vrut să nu fi fost nevoie să ne mutăm, dar ştiu că sluj- 
ba tatei este ceva important.” 

Limbajul de iubire al Samanthei constă în mîngiierile fizi- 

ce; ele îi spun că mama şi tata o iubesc. îmbrățişările şi săru- 
tările sînt modalităţile cel mai des întîlnite de exprimare a 
acestui tip de limbaj al iubirii, dar mai există şi altele. Un tătic 
poate să-şi arunce în sus băieţelul de un an. Să-şi învîrtească 
fetiţa de şapte ani şi aceasta să rîdă din plin. O mămică îi poa- 
te citi o poveste copilaşului de trei ani pe care îl ţine. în poală. 
Asemenea activităţi care presupun o atingere fizică apar 

între părinţi şi copii, dar nu suficient de des pe cît aţi putea 
crede. Studiile arată că mulți părinți îşi mîngîie copiii doar 
cînd este absolut necesar: la îmbrăcare sau la dezbrăcare, în 
momentul în care îi suie în maşină sau îi duc în braţe în parc. 
Se pare că mulți părinţi nu sînt conştienţi de marea nevoie a 
copiilor de a fi mîngiiaţi şi cît de uşor ar putea folosi acest 

mijloc pentru a păstra rezervorul emoţional al copiilor plin 
cu iubire necondiționată. 

Miîngiierea fizică este de fapt limbajul de iubire cel mai 
simplu de folosit necondiţionat, pentru că părinţii n-au ne- 
voie de ocazii speciale sau de justificări pentru a stabili o 
apropiere fizică. Au aproape tot timpul ocazia să-şi transfere 
iubirea în sufletul copilului printr-o mîngiiere. Limbajul 
mîngiierilor nu se reduce doar la îmbrăţişări şi sărutări, ci in- 
clude şi alt tip de apropiere fizică. Chiar cînd sînt ocupați, 
părinţii pot să-şi mîngâie uşor copiii pe spate, pe braţ sau pe 
umăr. 

Deşi unii părinți o fac cît se poate de vizibil, alţii aproape 

că încearcă să evite să-şi mîngiie copiii. Adesea această legă- 
tură fizică limitată apare pentru că părinții pur şi simplu 
nu-şi dau seama ce fac sau nu ştiu cum să schimbe lucrurile. 
Mulţi sînt bucuroşi să înveţe cum ar putea să-şi manifeste iu- 
birea prin această modalitate fundamentală. 

Fred era foarte îngrijorat de relația cu fetiţa lui de patru 
anişori Janie, pentru că se ferea de el şi părea chiar că îl evită. 
Fred avea un suflet foarte mare, dar era tare rezervat şi de 
obicei nu-şi manifesta sentimentele. îl stînjenise întotdeauna 
să-şi exprime emoțiile prin mîngilieri fizice. Dar pentru că-şi 
dorea atît de mult să fie mai apropiat de Janie, era dispus să 
facă unele schimbări şi a început să-şi manifeste iubirea față 
de ea cu o uşoara mîngîiere pe braţ, pe spate sau pe umeri. 
Treptat, el a folosit tot mai mult acest limbaj al iubirii şi în 
cele din urmă a învăţat să-şi îmbrăţişeze şi să-şi sărute adora- 
ta fiică fără să se mai simtă stînjenit. 

Această schimbare n-a fost deloc simplă pentru Fred. Dar 

pe măsură ce această manifestare a devenit mai evidentă, el a 
constatat că Janie avea mare nevoie de cît mai multă afecțiune 
părintească; dacă nu ar fi primit-o, totul s-ar fi transformat 

în mînie. Fred a reuşit să înţeleagă că lipsa de afecţiune din 
partea sa ar fi putut să prejudicieze relaţiile lui Janie cu băr- 
baţii care vor apărea ulterior în viața ei. 

Copilul mic tînjeşte după mîngiieri 

Freci a descoperit forţa acestui limbaj de iubire mai spe- 

cial, în ultimii ani, multe studii au ajuns la aceeaşi concluzie: 
copiii care sînt ținuți în braţe, îmbrăţişaţi, sărutați se dezvoltă 
mai devreme din punct de vedere emoţional decît cei care 
sînt lăsaţi multă vreme fără un contact fizic. 

Miîngiierile fizice sînt cea mai puternică voce a iubirii. O 
voce care strigă: „Te iubesc!" Importanța mîngiierii copiilor 
nu este o noțiune modernă. în secolul întîi iudeii care trăiau 
în Palestina îşi duceau copiii la Isus „pentru ca El să-i atin- 
gă". Marcu avea să scrie în Evanghelia sa că ucenicii îi certau 
pe părinţi, gîndindu-se că Isus era mult prea ocupat cu lu- 
cruri „importante" pentru a-şi petrece vremea cu copiii. Dar 
Isus s-a supărat pe discipoli şi le-a spus: „« Lăsaţi pruncii să 
vie la mine şi nu-i opriţi pe ei căci a unora ca aceştia este 
împărăția lui Dumnezeu. Adevăr grăiesc vouă, cine nu va 
primi împărăţia lui Dumnezeu ca un copil nu va intra în ea. » 
Şi cuprinzîndu-i cu braţele i-a binecuvîntat punîndu-şi mîi- 
nile peste ei."! 

Veţi învăţa cum să discerneţi care este principalul limbaj 

de iubire al copilului dvs. în capitolul şapte. S-ar putea ca 
aceasta să nu fie mîngiierile fizice. Dar nu contează. Toţi co- 
piii simt nevoia să fie mîngiiaţi, şi părinţii înţelepţi, chiar dacă 
aparțin unor culturi diferite, recunosc importanța mîngiierii 
copiilor. De asemenea, ei îşi dau seama de nevoia copiilor lor 
de a primi mîngîieri tandre din partea altor adulţi semnifica- 
tivi pentru viaţa lor cum ar fi bunicii, profesorii sau liderii re- 
ligioşi. Şi totuşi, cei al căror limbaj principal de iubire îl re- 
prezintă mîngiierile fizice au nevoie de mai multe mîngilieri; 
dar, în general, toţi copiii trebuie îmbrăţişaţi şi mîngîiați de 
către adulţi pentru a simți sinceritatea declaraţiei „Te 
iubesc". 

1. Afara* 10:13-16. 

Mulţi oameni se abţin de la mîngîierile fizice de teama de 
a nu fi interpretate drept pedofilie. Mare nenorocire! Poate 
că frica v-a împiedicat să vă exprimaţi în acest mod, care este 
cel mai firesc dintre toate. Sigur că ştim că există adulți care 
s-au lăsat pradă unor comportamente care au degenerat, 
ajungîndu-se la obsesii sexuale; asemenea nelegiuiți trebuie 
condamnaţi şi aspru pedepsiți. Dar nu trebuie ca orice om 
care îmbrăţişează un copil să fie suspectat că ar fi de fapt un 
pedofil. Precauţiile sînt necesare, dar nu trebuie să lăsăm ca 
frica de a fi acuzaţi de astfel de lucruri să ne împiedice să ne 
manifestăm afecțiunea. Trebuie să vă îmbrăţişaţi şi să vă săru- 
taţi în voie copiii, rudele foarte tinere şi ceilalți copii care se 
află în sfera dvs. de influență. 
Mîngiierile fizice de-a lungul anilor 
în care copilul creşte 
Sugarii şi copiii care merg de-a buşilea 
Copiii noştri au mare nevoie de mîngilieri în primii ani de 
viaţă. Din fericire, ținutul în braţe şi strînsul la piept al suga- 
rului este un gest aproape instinctiv pentru mame şi în cele 
mai multe culturi taţii îşi manifestă şi ei din plin afecțiunea. 
Dar în această lume mereu în goană, uneori părinţii nu-şi 
mai mîngîie suficient copiii, sau cel puțin nu atît cît o făceau 
părinţii lor. Stau multe ore la serviciu şi adesea vin obosiţi 
acasă. Dacă şi mama lucrează, ea trebuie să se asigure că per- 
soana care îi ţine locul este în stare să mîngîie copilul şi ştie 
că are voie să o facă. Oare copilul va fi mîngîiat cu afecţiune 
de-a lungul întregii zile sau va fi lăsat în pătuţul lui, în plata 
Domnului şi fără afecţiune? La creşă, copilul trebuie să fie 
mîngiiat cu afecțiune şi tandrete fie la schimbarea scutecelor, 
fie la orele de masă sau de îngrijire propriu-zisă. Chiar şi un 
sugar simte diferenţa dintre o mîngiiere blîndă şi una brutală. 
Părinţii ar trebui să facă toate eforturile pentru a se asigura că 


LIMBAJUL NR. 1 AL IUBIRII: MÎNGÎIERILE FIZICE 

aceşti copii sînt trataţi cu afecțiune în orele în care se află de- 
parte de ei. 

Pe măsură ce copilul creşte şi devine mai activ, nevoia de 
mîngñieri nu scade. îmbrățişările şi sărutările, lupta corp la 
corp pe duşumea, călăritul părinţilor şi alte mîngîieri în joacă 
sînt absolut vitale pentru dezvoltarea emoţională a copilului. 
Copiii au nevoie zilnic de multe mîngîieri afectuoase, iar pă- 
rinții ar trebui să facă toate eforturile pentru a-şi exprima ast- 
fel iubirea. Dacă nu sînteţi din fire nişte „pupăcioşi", s-ar pu- 
tea să aveți în mod conştient sentimentul că faceţi ceva con- 
trar firii dvs. Dar puteți învăţa. Cînd începem să înţelegem 
importanța mîngîierilor pline de afecțiune acordate copiilor 
noştri, devenim motivaţi să ne schimbăm. 

Băieţeii şi fetiţele au în egală măsură nevoie de afecţiune 
fizică, chiar dacă băieţii sînt adesea mai puțin răsfățaţi astfel 
decît fetiţele. Există mai multe motive, dar cel mai des întîl- 
nit dintre acestea este că părinţii consideră că afecțiunea fizi- 
că ar putea să ducă la efeminarea băiatului. Sigur că nu este 
adevărat. Realitatea este că dacă părinţii mențin plin rezervo- 
rul emoţional, copilul are o părere despre sine şi o identitate 
sexuală mai sănătoase. 

Primii ani de şcoală ai copilului 

Cînd copilul începe să meargă la şcoală, încă mai are ne- 
voie disperată de mîngiiere. O îmbrăţişare dată în fiecare di- 
mineaţă la plecare poate inspira siguranţa şi îndepărta nesi- 
guranţa emoţională pentru ziua respectivă. îmbrăţişarea co- 
pilului la întoarcerea lui acasă poate sta la baza unei după- 
amieze liniştite, cu o activitate mentală şi fizică pozitive, pe 
cînd lipsa îmbrăţişării poate duce la încercarea disperată a 
copilului de a atrage atenţia asupra sa. De ce asta ? Copiii sînt 
confruntaţi zilnic la şcoală cu noi experienţe şi trăiesc emoții 
atît pozitive cît şi negative față de profesori şi colegi. De 
aceea, căminul trebuie să fie un refugiu, un loc în care iubirea 
este un lucru sigur. Nu uitaţi, mîngiierile fizice constituie 

unul dintre cele mai puternice limbaje ale iubirii. Atunci cînd 
el este exprimat firesc, copilul se simte mai bine în pielea sa 
şi comunică mai uşor cu ceilalți. 

Dar am şi eu doi băieţi şi pe măsură ce cresc au tot mai 
puțină nevoie de afecţiune, mai ales de mîngiieri, ar putea să 
contraargumenteze cineva. Nu e adevărat. Toți copiii au ne- 
voie de o legătură fizică de-a lungul copilăriei şi a adolescen- 
tei. Mulţi băieți între şapte şi nouă ani trec printr-o fază în 
care se opun mîngilierilor fizice şi totuşi au nevoie de o legă- 
tură fizică. Ei par a fi mai receptivi la un contact mai brutal 
cum ar fi lupta corp la corp, ghionturile, loviturile în joacă, 
îmbrăţişările ursului, „bate palma" sau altele asemenea. Fete- 
le par şi ele încîntate de acest tip de legături fizice, dar nu se 
opun mîngîierilor mai blînde, pentru că, spre deosebire de 
băieţi, nu trec prin acea fază de refuz al afecțiunii. 

Multe dintre legăturile fizice din această perioadă a exis- 
tenţei copilului se vor manifestă în cadrul jocurilor sau al me- 
ciurilor sportive. Baschetul, fotbalul şi fotbalul american 
sînt, toate, sporturi de contact. Cînd joci un meci în curtea 
casei, combini timpul acordat cu atingerea fizică. Dar ea nu 
trebuie să se limiteze doar la asemenea partide. Trecutul mîi- 
nii prin părul copilului, mîngîierea pe umăr sau pe braţ, bătu- 
tul pe spate sau pe picior, toate însoțite de cuvinte de încura- 
jare sînt de asemenea exprimări pline de conţinut şi de iubire 
adresate copilului în perioada de creştere. 

Pentru mulți părinți legătura fizică folosită este ţinutul în 
braţe al copilului în timp ce i se citeşte o poveste. Aceasta le 
dă posibilitatea să menţină mai multă vreme apropierea fi- 
zică, lucru profund semnificativ pentru copil, care va deveni 
o amintire pentru tot restul vieţii. 

Alte momente în care apropierea fizică este importantă 

sînt acelea cînd copilul este bolnav sau rănit fizic ori emoțio- 
nal, obosit ori s-a petrecut ceva nostim sau foarte trist. Părin- 
ţii trebuie să se asigure că îşi tratează la fel băieții şi fetele în 
asemenea împrejurări. Majoritatea băieților au tendinţa să 
considere că afecțiunea fizică este ceva tipic „feminin", mai 

ales în anumite perioade ale dezvoltării lor; cînd se opun, 
este mai uşor pentru părinți să păstreze distanţa faţă de ei. De 
asemenea, unii adulți consideră că băieţii sînt mai puţin emo- 
ționanți în anumite perioade de vîrstă. Dacă părinții simt ast- 
fel, ei trebuie să se opună unor asemenea sentimente şi să 
continue să asigure legătura fizică de care au nevoie băieţii 
lor, chiar dacă aceştia se comportă ca şi cum nu le-ar păsa. 
Copilul în perioada de dinaintea 


adolescenței 

în timpul primilor ani de şcoală, este esențial să nu uitaţi 

că vă pregătiți copilul pentru cea mai dificilă parte a copilăriei 
— adolescenţa. Cînd copilul e mic, este relativ uşor să îi umpli 
rezervorul emoţional. Desigur că el se goleşte foarte repede 

şi trebuie reumplut. Pe măsură ce copilul creşte, şi rezervorul 
emoțional se măreşte. Iar a-l menţine plin devine şi mai difi- 
cil, în cele din urmă, băiatul va fi chiar mai mare decît âvs., 
mai puternic şi mai deştept — cel puţin aşa crede el, nu aveţi 
decît să-l întrebaţi! Iar fiica va deveni o adultă minunată, care 
este mai deşteaptă şi mai elegantă decît dvs.! 

Continuaţi să le umpleţi rezervorul emoțional chiar şi 

atunci cînd nu dau semne că ar avea nevoie de aşa ceva. Pe 
măsură ce băieţii se apropie de adolescenţă, s-ar putea să 
refuze mîngiierile de teamă să nu fie consideraţi prea femi- 
nini, iar fetele ar putea constata că taţii se feresc să le mai 
mîngiie. Dacă vreţi să vă pregătiți aşa cum se cuvine fiica în 
perioada de preadolescentă, mai ales pentru ceea ce urmează, 
nu vă abţineţi de la mîngi:ieri. Şi iată de ce. 

în această fază de dinaintea adolescenței, fetele au mare 
nevoie ca taţii să-şi exprime iubirea faţă de ele. Spre deose- 
bire de băieţi, importanţa unei iubiri necondiționate este 

mult mai mare în cazul fetelor şi atinge apogeul cam pe la un- 
sprezece ani. Unul dintre motivele speciale pentru care se 
manifestă această nevoie este faptul că mamele oferă de obi- 
cei mai multă afecţiune fizică decît taţii în această fază. 

Dacă ați urmări un grup de fete de clasa a şasea la şcoală 

aţi constata diferenţa dintre cele care sînt pregătite pentru 
adolescență şi cele care sînt într-o continuă zbatere. Pe mă- 
sură ce fata se apropie de această fază delicată a existenţei sa- 
le, ştie intuitiv că trebuie să aibă o părere cît mai bună despre 
ea. De asemenea, subconştientul său ştie că îi este necesară o 
identitate sexuală bine definită pentru a trece anii care ur- 
mează. Este foarte important ca ea să se simtă o femeie admi- 
rată în devenire. 

Pe măsură ce veţi urmări fetele, veţi constata că o parte 
dintre ele stabilesc greu relații cu sexul opus. Fie sînt timide 
şi retrase, fie flirtează exagerat şi chiar încearcă să seducă. 
Chiar dacă băieţilor le place ca o fată atrăgătoare să flirteze 
cu ei, nu o respectă suficient şi de obicei o blamează în lipsă. 
Un mare chin pentru o asemenea fată nu este doar faptul că 
îşi distruge reputaţia, ci şi că îşi distruge relaţiile cu celelalte 
fete. Ele încearcă s-o izoleze datorită comportamentului său 
față de băieți. La această vîrstă prieteniile normale, în care se 
obţine sprijinul din partea celorlalte fete, sînt mult mai im- 
portante decît relaţiile cu băieţii. De asemenea, aceste priete- 
nii stabilesc tipare care de obicei durează o viaţă. 

Veţi observa însă că o parte dintre fete nu au un compor- 
tament stîngaci faţă de băieți. Sînt ele însele pentru că au o 
părere bună, sănătoasă despre sine şi o identitate sexuală cla- 
ră. Tiparul lor comportamental este unul consecvent şi stabil, 
indiferent că se adresează unei vedete sportive a şcolii sau 
unui băiat timid şi ezitant. De asemenea, veți constata că bă- 
ieţii le stimează mai mult, ceea ce este cel mai important. Sta- 
bilesc prietenii apropiate, profunde şi care reprezintă un 
sprijin din partea celorlalte fete. 

Fetele cu o părere bună şi sănătoasă despre sine şi cu o 
identitate sexuală clară pot face față mai bine tensiunilor ne- 
gative din partea colegilor. Ele sînt mai capabile să respecte 
standardele morale pe care şi le-au însuşit de acasă şi sînt mai 
bine pregătite să gîndească fără ajutorul nimănui. 

Ce le face pe aceste fete să fie altfel ? Unele dintre ele au 
probleme în relaţiile cu colegii, în vreme ce altele se descurcă 
perfect. Aţi ghicit — rezervorul iubirii. Majoritatea celor care 
se descurcă bine au taţi care şi-au asumat rolul în menţinerea 
unui rezervor plin de iubire. Chiar dacă tatăl unei fete nu mai 
locuieşte în aceeaşi casă cu ea, nu trebuie să gîndim că totul 
este pierdut. Ea poate găsi un înlocuitor de tată într-un bunic 
sau un unchi. Multe fete fără tată reuşesc să crească frumos, 
devenind femei sănătoase din toate punctele de vedere. 
Adolescentul şi mingiierea fizică 
Cînd copilul dvs. ajunge la vîrsta adolescenţei, este foarte 
important să vă manifestaţi iubirea într-un mod pozitiv şi mai 
ales cînd şi unde trebuie. Mamele nu trebuie să-şi îmbrăţişeze 
niciodată fiul în prezenţa colegilor săi. El încearcă să-şi dezvol- 
te o personalitate independentă şi un asemenea comportament 
îl stînjeneşte. în plus, ulterior va fi ținta glumelor celorlalți. To- 
tuşi, la sfîrşitul zilei, acasă, după ce fiul a avut un antrenament 
istovitor de fotbal, mama poate să-şi îmbrăţişeze băiatul şi atunci 
această îmbrăţişare va fi percepută ca o exprimare a iubirii. 
Unii taţi nu-şi mai îmbrățişează şi nu-şi mai sărută fetele 
adolescente, considerînd că nu se mai cade în această fază. De 
fapt, adevărul este exact invers. Adolescenta are nevoie de 
îmbrățişările şi sărutările tatălui, şi dacă el se izolează de ea, 
aceasta va căuta mîngiierea fizică a altui bărbat, cel mai ade- 
sea într-o manieră nepermisă. Dar din nou timpul şi locul 
sînt importante. În cazul în care nu fata este aceea care face 
primul pas spre o îmbrățişare în public, este mai bine să vă 
abţineţi. Acasă însă puteţi să aveţi dvs. inițiativa. 
Adolescenţii consideră că îmbrăţişările şi alte forme de 
mîngiieri pline de afecţiune le sînt de ajutor mai ales atunci 
cînd trec printr-o perioadă dificilă sau solicitantă — cînd este 
vorba despre un proiect pentru şcoală, de exemplu. Şi nu 
uitaţi, la fel de importantă este şi apropierea fizică față de pă- 
rintele de acelaşi sex. Taţii care îşi îmbrăţişează fiii şi mamele 

care îşi îmbrăţişează fiicele nu greşesc în nici una din perioa- 
dele de dezvoltare ale copiilor. Fiul are nevoie de afecțiunea 
tatălui, dar şi a mamei, aşa cum fiica are nevoie să simtă iubi- 
rea atît din partea mamei cît şi a tatălui. 

Dacă sînteți în căutare de moduri de a vă arăta iubirea față 
de adolescenţi, le veţi găsi. De exemplu, cînd vin acasă obo- 
siti după un antrenament sportiv, vă puteți oferi să le masaţi 
muşchii prea solicitați. Sau după ce au învăţat intens ore în- 
tregi, puteți să le masaţi gîturile înțepenite sau să-i ajutaţi să 
se relaxeze printr-o mîngiiere plină de afecţiune. Multor co- 
pii le place să fie scărpinați pe spate chiar şi cînd sînt mari şi 
s-au mutat la casele lor. 

Totuşi, unui adolescent nu trebuie să-i impuneţi o apro- 
piere fizică. Dacă el se fereşte cînd vreți să-l strîngeți în braţe 
sau tresare cînd îl mîngîiaţi pe umăr, abţineţi-vă. Dintr-un 
motiv sau altul, copilul dvs. nu vrea să fie mîngîiat în acel 
moment. S-ar putea să nu aibă nici o legătură cu dvs. sau să 
fie mai degrabă o manifestare în raport cu alt aspect al relaţiei 
dintre el şi dvs. Adolescenţii sînt plini de emoții, gînduri şi 
dorinţe şi uneori pur şi simplu nu vor să fie atinşi. Trebuie să 
le respectaţi sentimentele, indiferent dacă sînt exprimate prin 
cuvinte sau prin gesturi. Dacă însă refuză permanent orice 
contact fizic, trebuie să vă găsiți timp să staţi de vorbă pen- 
tru a afla care sînt motivele. 

Nu uitaţi, sînteți un model pentru copiii dvs.; ei vor ur- 

mări cu atenţie felul cum aplicaţi aceste mîngi:ieri fizice. Pu- 
teți să vă daţi seama dacă vă calcă pe urme văzîndu-i cum 
mângâie la rîndul lor. Este minunat să constaţi că şi copiii fo- 
losesc acelaşi limbaj eficient în relațiile cu ceilalți. 

Cînd principalul limbaj de iubire al copilului 


dumneavoastră este mîngîierea fizică 
Oare principalul limbaj de iubire al copilului dvs. este 
mîngiierea fizică ? Pentru a fi siguri că aţi detectat corect, ci- 

titi cu atenţie capitolul şapte. Totuşi, iată cîteva indicii. Pen- 
tru copiii care înţeleg acest limbaj al iubirii, mîngîierea fizică 
va însemna o comunicare mai profundă a iubirii decît prin 
cuvintele „te iubesc" sau printr-un dar, prin repararea bi- 
cicletei sau prin faptul că petreceţi mai mult timp cu ei. Evi- 
dent că ei primesc iubirea prin toate formele de limbaj, dar 
cel mai clar şi mai puternic rămîne cel al mîngi:ierii fizice. 
Fără îmbrățişări, sărutări, bătăi pe umăr şi alte forme de ex- 
primare fizică a iubirii rezervorul lor de iubire va rămîne veş- 
nic insuficient umplut. 

Cînd folosiți mîngi:ierile fizice cu copiii din această cate- 
gorie, mesajul dvs. de iubire va fi cît se poate de limpede. O 
îmbrăţişare plină de tandreţe transmite iubire oricărui copil, 
dar o face mult mai accentuat pentru cei care se încadrează în 
această categorie. în schimb, dacă folosiţi apropierea fizică 
pentru a vă manifesta mînia sau ostilitatea, îi veţi face să su- 
fere şi mai profund pe aceşti copii. O palmă peste faţă nu e 
bună pentru nici un copil, dar este dezastruoasă pentru cei 
care au drept principal limbaj al iubirii mîngîierea fizică. 
Marilyn nu a aflat despre cele cinci limbaje ale iubirii decît 
atunci cînd fiul său Joey împlinise deja doisprezece ani. La 
sfîrşitul unui seminar pe tema limbajelor iubirii s-a întors 
către o prietenă şi i-a spus: „Acum în sfîrşit îl înțeleg pe Joey. 
Ani de zile m-a enervat pentru că veşnic avea ceva cu mine. 
Cînd spălam vasele se furişa în spatele meu şi îmi punea mîi- 
nile la ochi. Cînd treceam pe lîngă el mă ciupea de braţ. Dacă 
treceam prin cameră şi el era pe jos, mă apuca de picior. Une- 
ori îmi răsucea mîna, îmi ciufulea părul cînd stăteam pe cana- 
pea, deşi trebuie să recunosc că nu mai face asta de cînd i-am 
zis să nu-l mai prind cu mîna în părul meu. La fel procedează 
şi cu tatăl lui şi de obicei totul sfirşeşte printr-o luptă corp la 
corp pe podea. 

Acum îmi dau seama că principalul limbaj de iubire pen- 

tru Joey este stabilirea unei legături fizice. în toți aceşti ani, 
el încerca să mă mîngîie într-un fel sau altul pentru că dorea 
să fie mîngiiat. Recunosc că eu nu prea mîngii din fire — pă- 

rinţii mei nu erau deloc pupăcioşi. Acum îmi dau seama că 
soţul meu i-a oferit iubire lui Joey prin luptele corp la corp 
ori printr-un contact mai brutal, în vreme ce cu m-am ferit 
de fiecare dată izolîndu-mă în faţa tuturor eforturilor pe care 
le-a făcut pentru a obține iubire din partea mea. Oare cum de 
nu mi-am dat seama atîta vreme? Acum totul pare atît de 
simplu." 

în seara aceea Marilyn a discutat cu soțul ei despre semi- 
narul la care participase. Chris a fost oarecum surprins de 
ceea ce a aflat. „N-am mai auzit ca o luptă corp la corp să 

fie o formă de iubire, dar există o logică", i-a spus el lui 
Marilyn. „Eu am procedat cum mi s-a părut firesc. De fapt, 
şi în cazul meu principalul limbaj de iubire este cel al mîngî- 
ierii fizice." 

Cînd Marilyn a auzit asta, i s-a mai aprins un beculeţ. 

Acum n-o mai mira faptul că soţul ei dorea mereu s-o îmbră- 
țişeze şi s-o sărute. Chiar cînd nu vroia neapărat să facă dra- 
goste, era cel mai pupăcios om din cîți cunoscuse vreodată, 
în seara aceea, Marilyn a simţit că a scăpat de o mare povară 
înţelegînd ce se întîmplă şi s-a hotărît să înveţe să vorbească 
acest limbaj al iubirii, pe acela al mîngi:ierii fizice. Va începe 
pur şi simplu prin a reacționa la mîngîierile celor doi. 

Cînd Joey a venit pe lîngă chiuvetă şi i-a pus mîinile la 

ochi, şi-a ridicat mîinile ude din chiuvetă, s-a întors spre el şi 
l-a strîns tare la piept. Joey a fost şocat, dar a rîs. Cînd Chris 
a luat iniţiativa unei îmbrăţişări şi a unui sărut ea a reacționat 
ca pe vremea cînd erau încă logodiți. El i-a zîmbit şi i-a spus: 
„Am să te mai trimit la nişte seminarii. Chestia asta chiar 
funcţionează!" 

Marilyn şi-a continuat eforturile de a învăţa un nou lim- 

baj al iubirii şi la momentul potrivit mîngilierile au devenit tot 
mai fireşti pentru ea. Cu mult înainte însă ca ea să se simtă pe 
de-a-ntregul confortabil, Chris şi Joey au fost beneficiarii 
mîngiierilor ei şi i-au răspuns folosind principalul ei limbaj 
de iubire, serviciile. Joey spăla vasele, Chris dădea cu aspira- 
torul, iar Marilyn se simţea în al nouălea cer. 

Ce spun copiii 


Pentru mulți copii, mîngîierea fizică este mai grăitoare de- 
cît cuvintele, darurile, timpul acordat sau serviciile. Fără ea, 
rezervorul iubirii nu va da niciodată pe dinafară. lată ce au de 
spus aceşti copii în privinţa efectului mîngiierilor fizice. 
sPfcellyson, şapte ani: „Ştiu că mama mă iubeşte pentru că 
mă strînge în braţe." 

«Percmy, fiind în primul an de facultate, mi-a spus cum 

şi-a dat el seama că părinţii îl iubeau: „Mi-au arătat tot tim- 
pul afecțiunea lor. De cîte ori plecam de acasă, de cînd mă 
ştiu, eram îmbrățișat şi sărutat de mama şi strîns în braţe de 
tata — atunci cînd era acasă. Şi de fiecare dată cînd mă întor- 
ceam acasă, se repeta acelaşi spectacol. Lucrurile au rămas la 
fel şi acum. Unora dintre prietenii mei nu le vine să creadă 
asta despre părinţii mei, pentru că nu au crescut în familii în 
care să existe mîngiieri, dar mie îmi place. Aştept cu nerăb- 
dare îmbrăţişările lor. Am un sentiment care mă încălzeşte 
interior." 

SWark, unsprezece ani, a fost întrebat: „Dacă ar fi să pu- 
nem note între zero şi zece, de cît crezi că te iubesc părinții 
tăi ?" Fără să clipească, el a răspuns: „De zece". Cînd l-am în- 
trebat de ce simte asta cu atîta tărie, el mi-a spus: „Mai întîi, 
pentru că mi-o spun, dar mai ales pentru felul cum se poartă 
cu mine. Tata, de fiecare dată cînd trece pe lîngă mine, mă 
împinge uşor şi ne batem pe podea. E tare nostim. Mama mă 
îmbrățişează şi mă sărută mereu, deşi trebuie să recunosc că 
nu o mai face în faţa prietenilor mei." 

%lessica, doisprezece ani, locuieşte cu mama ei mai tot 
timpul şi merge o dată la două săptămîni la tatăl ei. Ea spune 
că se simte foarte iubită de tatăl ei. Cînd am întrebat-o de ce, 
ea a spus: „Pentru că de fiecare dată cînd mă duc la el mă 
strînge în braţe şi mă sărută şi îmi spune cît de mult se bucură 
că mă vede. Cînd plec, mă îmbrăţişează îndelung şi îmi spune 

că o să-i fie dor de mine. Ştiu că şi mama mă iubeşte — face 
tot felul de lucruri pentru mine, dar tare aş vrea să mă îmbră- 
țişeze şi să fie la fel de încîntată pe cît este tata cînd sîntem 
împreună." 

Dacă principalul limbaj al iubirii copilului dvs. este mîn- 
gîierea fizică şi nu asta vă stă în fire, dar vreți să învăţaţi acest 
limbaj al copilului dvs., vă poate fi de ajutor să începeți prin 
a vă mîngiia singuri. Da, nu glumim. Mai întîi mîngiiaţi-vă pe 
braţ, de la încheietura mîinii pînă la umăr. Masaţi-vă uşor pe 
umăr. Apoi cu cealaltă mînă procedaţi la fel. Treceţi-vă mîna 
prin păr, masaţi-vă pielea capului de la frunte pînă în ceafă în 
timp ce munciţi. Staţi cu picioarele bine înfipte în podea şi 
bateţi-vă uşor pe pulpe — eventual ritmat, dacă doriţi. Puneţi 
o mînă pe stomac. Apoi aplecaţi-vă şi atingeți-vă labele pi- 
cioarelor, sau masaţi-vă gleznele. Apoi îndreptaţi-vă şi spu- 
neti: „Gata, am făcut-o. M-am mîngiiat, deci pot să-mi mîn- 
gîi şi copilul!" 

Pentru cei care nu au fost mîngîiați niciodată şi socotesc 

că se simt stînjeniți din pricina mîngiierilor, acest exercițiu 
poate fi un prim pas în doborîrea barierelor mentale ale atin- 
gerii fizice. Dacă faceți parte din această categorie, s-ar putea 
să vreţi să repetaţi acest exercițiu în fiecare zi pînă cînd veţi 
avea curajul să vă mîngîiați copilul sau partenerul de viață. 
Odată ce o veţi face, fixați-vă acest scop şi mîngiiaţi-vă zilnic 
copilul în mod conştient. Ulterior, puteţi să ajungeţi la mai 
multe mîngiieri pe zi. Oricine poate învăţa limbajul mîngîie- 
rilor fizice. Mai ales dacă acesta este principalul limbaj al iu- 
birii copilului dvs., merită să faceţi toate eforturile. 


Capitolul trei 
Limbajul nr. 2 al iubirii: 
cuvintele de încurajare 


Oare tăticul meu mă iubeşte? Da, pentru că atunci 

cînd batem mingea întotdeauna mă încurajează şi după ce 
terminăm partida îmi spune: « îţi mulţumesc că ai jucat cu 
curaj ». El susţine că important nu este să cîştigi neapărat, ci 
să te străduieşti cît mai mult." Philip, avînd paisprezece ani, 
continuă: „Uneori mai şi greşesc. Dar îmi spune să nu-mi fac 
griji. El este convins că o să mă îndrept dacă voi continua să 
mă străduiesc la maximum." 

Cuvintele sînt foarte puternice în privinţa comunicării iu- 
birii. Cuvintele afectuoase şi tandre, cuvintele de laudă şi de 
încurajare, cuvintele care dau un imbold pozitiv, toate spun 
„țin la tine". Aceste cuvinte sînt ca un balsam pentru suflet; 
ele hrănesc interior copilul, dîndu-i sentimentul valorii de 
sine şi al siguranței. Deşi asemenea cuvinte se spun cu uşu- 
rință, ele se uită greu. Copilul trage foloase de pe urma aces- 
tor cuvinte de încurajare o viaţă întreagă. 

Pe de altă parte însă, vorbele tăioase care dovedesc diverse 
frustrări pot dăuna părerii bune despre sine a copilului şi pot 
arunca îndoieli asupra capacităților sale. Copiii sînt convinşi 
că noi credem sincer ceea ce le spunem. Vechiul proverb ebraic 
rămîne perfect valabil: „in voia limbii este viaţa şi moartea."! 
Al doilea limbaj al iubirii este reprezentat de cuvintele de 
încurajare. Unii copii se simt foarte iubiţi atunci cînd sînt în- 
1. Pilde 18:21. 

curajați. Acest fapt nu trebuie să conste neapărat în cuvintele 
„te iubesc", aşa cum vom vedea ulterior. 

Cuvintele de afecţiune şi tandrețe 

Copiii receptează mesaje emoționale cu mult înainte să 

poată înţelege cuvintele. Tonul vocii, blîndeţea, atmosfera 
afectuoasă, toate comunică o căldură emoţională şi multă 
iubire. Toţi părinţii vorbesc cu sugarii lor şi ceea ce înţeleg 
aceştia depinde de ceea ce văd pe chipul nostru şi de sunetele 
afectuoase combinate cu apropierea fizică. 

Deoarece copiii mici îşi dezvoltă treptat capacitatea de a 
folosi cuvintele şi ideile, ei nu vor şti întotdeauna ce înţele- 
gem noi prin cuvintele noastre, chiar şi atunci cînd spunem 
„te iubesc". Iubirea este o idee abstractă. Ei nu pot vedea iu- 
birea aşa cum pot vedea o jucărie sau o carte. Cum copiii au 
tendința să gîndească concret, trebuie să-i ajutăm să înțeleagă 
ce vrem să spunem atunci cînd ne exprimăm iubirea. Cuvin- 
tele „te iubesc" au o mai mare greutate atunci cînd copilul le 
poate asocia unor sentimente afectuoase, ceea ce adesea în- 
seamnă o apropiere fizică. De exemplu, atunci cînd îi citiți 
copilului la culcare, ţineţi-l cît mai aproape, mai ales în mo- 
mentul cînd în poveste se întîmplă ceva ce îl determină pe co- 
pil să se simtă plin de căldură şi iubire; atunci îi puteți spune 
uşor: „Te iubesc, dragostea mea." 

Pe măsura ce copilul începe să înţeleagă ce înseamnă „te 
iubesc", puteți folosi aceste cuvinte în diverse feluri şi în 
diverse momente astfel încît să fie legate de anumite eveni- 
mente ce au loc regulat, de pildă, cînd trimiteţi copilul la joa- 
că sau la şcoală. De asemenea, puteți combina cuvintele de 
iubire cu aprecierea sinceră a ceva ce a făcut. Alice, în prezent 
mama unui copil de doi ani, spune: „îmi amintesc cum mama 
mea obişnuia să îmi spună ce păr frumos, roşu am. Comen- 
tariile ei pozitive atunci cînd mă pieptănam înainte să plec la 
şcoală au fost pentru mine o componentă constantă a per- 


LIMBAJUL NR. 2 AL IUBIRII: CUVINTELE DE ÎNCURAJARE 

cepţiei de sine. Ani de zile mai tîrziu cînd am constatat că noi 
roşcatele sîntem o minoritate n-am avut niciodată un senti- 
ment negativ în legătură cu părul meu roşu. Sînt convinsă că 
vorbele de tandreţe pe care mi le-a spus mama în copilărie au 
contat enorm la asta." 

Cuvinte de laudă 

Lauda şi afecțiunea sînt adesea combinate în mesajele pe 
care le transmitem copilului. Trebuie însă să facem distincție 
între cele două. Afecțiunea şi iubirea înseamnă exprimarea 
recunoaşterii existenţei pur şi simplu a copilului, cu alte cu- 
vinte, a tuturor caracteristicilor şi talentelor prin care se dis- 
tinge persoana respectivă. În schimb, ne exprimăm o laudă 
legat de ceea ce face copilul fie cînd reuşeşte ceva, fie pentru 
comportamentul său ori pentru o atitudine conştientă. Lauda 
pe care o aducem în asemenea situaţii se referă la ceva asupra 
căruia copilul deţine un oarecare control. 

Dar dacă vă doriți ca aceste cuvinte de laudă să fie sincere 

şi pline de înţeles pentru copil, trebuie să fiți foarte atenţi 
cum le spuneţi. Dacă îl lăudaţi prea des, cuvintele nu vor avea 
un efect pozitiv prea mare. De exemplu, puteţi spune ceva de 
genul: „Ce fată cuminte (sau bună) eşti." Acestea sînt cuvin- 
te minunate, dar trebuie folosite cu înţelepciune. Este mai 
eficient să spuneți acest lucru atunci cînd copilul a făcut ceva 
de care se simte mîndru şi aşteaptă un compliment. Este va- 
labil în special în cazul complimentelor la obiect, de pildă, 
cînd spui: „Bine jucat!" atunci cînd copilul n-a jucat chiar 
foarte bine. El ştie cînd este lăudat dintr-un anumit motiv şi 
cînd este doar încurajat, iar ulterior acest lucru poate fi inter- 
pretat ca o lipsă de sinceritate. 

Laudele frecvente aduse la întîmplare sînt riscante şi din 

alt motiv. Copiii se obişnuiesc atît de tare cu ele, încît presu- 
pun că este ceva firesc şi se aşteaptă să li se acorde pur şi sim- 
plu. Cînd se află în situaţii în care nu sînt lăudaţi, consideră 

că ceva nu e în regulă şi intră în panică. Atunci cînd întîlnesc 
alți copii care nu primesc asemenea încurajări, încep să se în- 
trebe de ce simt ei nevoia să fie veşnic lăudaţi. 
Desigur că dorim să ne lăudăm copiii, la care ţinem atît de 
mult, dar lauda trebuie să fie sinceră şi justificată. Altfel poa- 
te fi considerată o formă de linguşire, pe care o pot echivala 
cu o minciună. 
Cuvintele de încurajare 
Cuvîntul încurajare înseamnă „a insufla curajul". încer- 
căm să le dăm curaj copiilor pentru a reuşi în mai multe. Pen- 
tru un copil mic, aproape orice experiență este ceva nou. Să 
înveţe să umble, să vorbească sau să meargă pe bicicletă, toate 
acestea presupun un curaj constant. Prin cuvintele noastre, îl 
încurajăm sau îl descurajăm în eforturile sale. 
Specialiştii în patologia vorbirii spun că de fapt copiii în- 
vaţă să vorbească imitîndu-i pe adulţi, dar acest proces poate 
fi întărit nu numai printr-o pronunție clară a cuvintelor, dar 
şi prin încurajări verbale adresate copilului care se străduieşte 
din răsputeri să se exprime corect. Remarci de genul „eşti pe 
aproape, grozav, da, minunat, ai nimerit-o" îl încurajează pe 
copil nu numai să înveţe cuvintele care-i sînt la îndemînă, dar 
şi să-şi dezvolte ulterior vocabularul. 
Acelaşi principiu este valabil şi cînd copiii învaţă să se adap- 
teze în societate. „Am observat că i-ai dat şi lui Mary nişte 
plastilină să se joace. Mi-a plăcut asta. Viaţa e mai uşoară 
atunci cînd învăţăm să împărțim totul cu ceilalți.” Asemenea 
comentarii îi dau copilului acea motivaţie interioară supli- 
mentară pentru a se lupta cu ceea ce ar putea fi un sentiment 
natural, acela de a fi acaparator. De exemplu, un părinte îi 
spune unui copil de clasa a şasea: „Jason, am observat că astă 
seară după meci l-ai ascultat cu mare atenţie pe Scott atunci 
cînd ne-a împărtăşit opiniile sale despre partidă. Am fost atît 
de mîndru că i-ai acordat toată atenţia, chiar dacă ceilalți te 

împingeau din spate în timp ce ieşeau de la vestiar. Să ştii să-i 
asculți pe oameni este unul dintre cele mai mari daruri pe 
care poţi s3 Acest părinte îi insuflă lui Jason curajul 

de a-şi dezvolta arta de a asculta, una dintre cele mai impor- 
tante în relaţiile interumane. Nu subestimaţi niciodată pute- 
rea încurajatoare a cuvintelor, mai ales în cazul unui copil. 
Poate că vi se pare greu să folosiți cuvinte de încurajare. 
Țineţi minte că o modalitate de încurajare este să te simți 

bine din punct de vedere fizic. Exuberanţa şi vitalitatea pre- 
supun energie. Asta înseamnă că noi, ca părinţi, trebuie să 
fim foarte sănătoşi fizic, mental, emoţional şi spiritual. Cînd 
ne simțim încurajați, ne încurajăm mai bine copiii. în familiile 
cu doi părinţi, aceştia ar trebui să se încurajeze între ei; dacă 
sînteţi părinte unic, trebuie să aveţi nişte prieteni de încrede- 
re sau nişte rude care să vă ridice moralul şi să vă dea energie. 
Cel mai mare duşman în încurajarea copiilor este mînia. 

Cu cît un părinte este mai supărat ori mai mînios, cu atît se 

va descărca mai tare pe copii. Rezultatul va fi că aceşti copii 
vor de'veni recalcitranţi la ideea de autoritate şi de părinte. Si- 
gur că asta înseamnă că un părinte atent trebuie să facă tot 
ce-i stă în putință să-şi stăpînească mînia — s-o menţină sub 
control şi să o depăşească cu maturitate. 

într-adevăr, cel care a scris proverbele biblice a fost un 

mare înţelept: „Răspunsul blînd potoleşte mînia."! O mare 
influență asupra reacției copilului o are tonul vocii pe care 
părintele îl foloseşte atunci cînd i se adresează. Este nevoie de 
ceva exerciţiu pentru a învăţa să vorbeşti blînd, dar nu este 
imposibil. Cînd sîntem tensionaţi, putem învăţa să vorbim în 
prezenţa copiilor pe un ton plăcut, adesea terminîndu-ne 
propoziţiile printr-o întrebare, atunci cînd este posibil, şi nu 
printr-o poruncă. De exemplu, care dintre următoarele ex- 
primări va reuşi să încurajeze un copil sau un adolescent: 
„Aruncă gunoiul imediat!" sau „Vrei tu să duci gunoiul, te 
rog, în locul meu ?" Un ton agreabil şi o mînie stăpînită vor 

aduce oricînd un cîştig însutit. Atunci cînd încercăm să ne 
încurajăm copiii într-o anumită direcție, mai mult ca sigur că 
vor răspunde favorabil şi nu ne vor respinge ideile. 

Acum cîţiva ani, a apărut în Reader's Digest povestea unei 
extraordinare profesoare de matematică la primii ani de liceu, 
într-o vineri după-amiază, ea le-a cerut elevilor săi de la 
şcoala St. Mary din Morris, Minnesota, să facă o listă cu nu- 
mele tuturor colegilor din clasă, lăsînd nişte spaţii libere între 
aceste nume. Apoi, le-a spus să se gîndească la cel mai frumos 
lucru pe care l-ar putea spune despre fiecare dintre colegi şi 
să-l noteze pe hîrtie. După un timp, a adunat aceste notițe şi 
la sfîrşit de săptămînă a trecut numele fiecărui elev pe cîte o 
foaie, notînd pe ea ce spuseseră ceilalți despre el. Luni, a dat 
fiecăruia lista cu referiri la persoana lui. 

Pe măsură ce au început să citească, s-au auzit tot felul de 
şuşoteli. „N-am crezut niciodată că aşa ceva contează" sau 
„N-am ştiut că ei mă iubesc atît de tare." Despre aceste hîr- 
tii nu s-a discutat niciodată la ore, dar profesoara şi-a dat sea- 
ma că exerciţiul în sine fusese un succes, pentru că elevii s-au 
simţit mai bine în pielea lor. 

Câţiva ani mai tîrziu unul 'dintre aceşti elevi, Mark 

Eklund, a murit în Vietnam. După ce trupul său neînsuflețit 

a fost adus în Minnesota, majoritatea colegilor săi de clasă 
împreună cu profesoara de matematică au mers la înmor- 
mîntare. La prînz, după slujba religioasă, tatăl tînărului i-a 
spus profesoarei: „Vreau să vă arăt ceva" şi şi-a scos porto- 
felul din buzunar. „Au găsit asta asupra lui Mark, după ce a 
fost ucis pe cîmpul de luptă. M-am gîndit că ştiţi despre ce e 
vorba." El a deschis portofelul şi a scos dintr-un carnețel 
două bucăţi de hîrtie şifonate, ce fuseseră împăturite şi reîm- 
păturite de multe ori. Era lista cu lucrurile pozitive pe care le 
scriseseră despre Mark colegii lui. 

„Vă mulţumesc foarte mult că ați făcut asta", i-a spus 

mama lui Mark profesoarei. „După cum vedeţi, fiul nostru 
ținea la aceste foi ca la o comoară nepreţuită." Unul cîte unul, 
colegii din clasa lui Mark au mărturisit că fiecare în parte mai 

avea încă bucata de hîrtie, pe care o citeau deseori. Unii o pu- 
seseră în portofel; altul chiar o prinsese în albumul de la nun- 
tă. Cineva a spus: „Cred că am păstrat cu toţii lista." 
Cuvintele călăuzitoare 
Cuvintele încurajatoare au o eficiență maximă atunci cînd 
se concentrează asupra unui anumit efort pe care îl face co- 
pilul. Scopul este să-l surprindeți pe copil făcînd ceva bun şi 
apoi să îl lăudaţi. Da, acest lucru presupune mai mult efort 
decît să-l surprindeţi făcînd ceva rău şi apoi să-l certaţi, dar 
rezultatul final merită din plin: acest lucru reprezintă o di- 
recționare a copilului spre o dezvoltare morală şi etică. 

Copiii au nevoie de călăuzire. Ei învaţă să vorbească fiind 
expuşi unui anumit tip de limbaj. învaţă să se poarte trăind 
într-un anumit tip de societate. în majoritatea culturilor, pă- 
rinţii au ca principală responsabilitate adaptarea copiilor la 
societate. Acest lucru presupune nu numai ce au voie să facă 
şi ce nu au voie să facă în societate, ci şi dezvoltarea lor etică 
şi morală. 

Toţi copiii sînt călăuziți de cineva. în cazul în care nu dvs. 

ca părinţi sînteți principalele călăuze, atunci vor exista alte 
influenţe şi alte persoane care îşi vor asuma acest rol — şcoa- 
la, televiziunea, alți adulți sau copiii care la rîndul lor sînt că- 
lăuziţi de către altcineva. Puneţi-vă această întrebare: Oare 
copiii mei primesc o călăuzire pozitivă şi plină de afecţiune ? 
îndrumarea iubitoare are totdeauna drept scop interesul co- 
pilului. Scopul ei nu este să-i facă pe părinți sau pe alți adulți 
să iasă în relief în mod pozitiv, ci să îl ajute pe copil să-şi dez- 
volte calităţile care îi vor fi utile în viitor. Cel de-al patrulea 
tip de cuvinte de încurajare oferă copilului liniile călăuzitoare 
1. Helen P. Mrosla, „All the Good Things" („Toate lucrurile bu- 
ne"), Reader's Digest, octombrie 1991, 49-52. 

pentru viitor; ele sînt un element important în cel de-al doi- 
lea limbaj al iubirii. 

Mult prea adesea părinții transmit mesajul corect, dar în- 
tr-un mod greşit. Ei le spun copiilor să nu se apuce de dro- 
guri, dar o fac pe un ton aspru şi dur, ceea ce îi poate determi- 
na să acţioneze exact invers, să se apuce de droguri. Cuvinte- 
le călăuzitoare trebuie formulate într-un mod pozitiv. Un 
mesaj pozitiv transmis într-un mod negativ va aduce întot- 
deauna rezultate negative. Sau cum spunea un copil: „Părin- 
ţii mei ţipă şi urlă la mine zicîndu-mi să nu ţip şi să nu urlu. 
Ei se aşteaptă să fac un lucru pe care ei nu ştiu să-l facă. E 
nedrept." 

O altă dificultate o reprezintă faptul că mulţi părinți con- 
sideră că această călăuzire este o înşiruire de interdicții. „Nu 
bea, şi dacă bei, nu conduce maşina." „Să nu rămii gravidă." 
„Nu fuma." „Nu încerca să vezi cum sînt drogurile." „Nu 
depăşi limita de viteză." Toate acestea sînt avertismente va- 
labile, dar ele nu ajută la dezvoltarea unei vieţi cu un sens 
precis. Sigur că interdicțiile fac parte din sfaturile părinteşti, 
dar ele nu trebuie să constituie lucrul cel mai important. în 
povestea biblică a Grădinii Edenului, Dumnezeu le dă lui 
Adam şi Evei un singur sfat cu nuanţă negativă. Toate cele- 
lalte sînt pozitive. EI le dăduse să facă lucruri importante 
pentru a-şi umple viaţa cu îndeletniciri de folos. Mult mai 
tîrziu, atunci cînd copiii lui Israel au venit la Muntele Sinai, 
ei aveau să primească cele Zece porunci, dintre care cinci sînt 
pozitive şi cinci negative. In Predica de pe Munte a lui Isus 
călăuzirile Sale sînt preponderent pozitive. 

Cele negative sînt necesare, însă doar ca parte componen- 

tă a sfaturilor pe care le dăm copiilor noştri. Legea supremă 
trebuie să rămînă legea iubirii şi chiar de asta au disperată ne- 
voie copiii noştri, de o călăuzire afectuoasă şi pozitivă. Dacă 
reuşim să-i călăuzim pe o cale pozitivă şi plină de sens, vor 
cădea mai greu pradă primejdiilor pe care dorim să le evite. 
Mulţi tineri recunosc că au luat pentru prima dată droguri 
pentru că se simțeau plictisiți. 

Părinţii care ştiu să dea sfaturi pline de afecțiune vor ur- 

mări atent interesele imediate ale copiilor şi talentele lor, încu- 
rajîndu-le prin exprimări verbale clare zonele de interes pozi- 
tive. De la studii academice la regulile simple de comportare 
şi pînă la arta complexă a relaţiilor interpersonale, părinții tre- 
buie să îşi exprime afecțiunea în mod pozitiv față de copilul lor. 
Conotaţiile negative ale sfătuiţii copiilor pot fi exprimate 

în mod afectuos. Ţipatul nu are efectul dorit, aşa cum nu aju- 
tă nici să scoateţi mereu în evidență defectele prietenilor co- 
pilului dvs. Mult mai bună este o abordare afectuoasă, din 
care să reiasă preocuparea față de aceşti prieteni care, de 
exemplu, se droghează; vă pare rău că prietenii lor au făcut 
această dezastruoasă alegere. îi puteți arăta copilului articole 
despre accidente şi chiar decese care presupun consumul de 
droguri şi alcool şi îi puteți împărtăşi cît de dureros ar fi pen- 
tru dvs. ca asemenea lucruri să li se poată întîmpla tinerilor 
ce-i înconjoară ori familiilor lor. E mai probabil ca un tînăr 

să se identifice cu dvs. în cazul în care va afla că sînteți sincer 
preocupat şi plin de grijă faţă de soarta altor tineri decît dacă 
vă va auzi condamnîndu-i pentru ceea ce fac. 

Cînd principalul limbaj de iubire 

al copilului dumneavoastră sînt cuvintele 


de încurajare 

Cuvintele „te iubesc" trebuie să fie întotdeauna de sine 
stătătoare sau subînţelese. A spune: „Te iubesc... Vrei te rog 
să faci asta pentru mine?" diluează tema iubirii. Dacă veţi 
spune: „Te iubesc, dar trebuie să-ţi spun chiar acum că..." o 
anulează pur şi simplu. Cuvintele „te iubesc" n-ar trebui să 
fie niciodată atenuate de formulări condiţionale. Acest lucru 
este valabil pentru toţi copiii, dar în special pentru cei al că- 
ror principal limbaj de iubire sînt cuvintele de încurajare. 
Todd, un băieţel de zece ani, le părea extrem de apatic pă- 
rinților săi Bill şi Mary. Ei încercaseră în fel şi chip să-l ajute 

să fie preocupat mai mult de viaţa din jur — începînd cu spor- 
turile şi ajungînd pînă la a-i lua un cîine —, dar se aflau deja 
la capătul puterilor. Deseori i s-au plîns lui Todd de atitudi- 
nea pe care o afişează, spunîndu-i că ar trebui să se bucure că 
părinţii lui îl iubesc şi că ar trebui să-şi găsească ceva care să 
îl preocupe cu adevărat în viaţă. Chiar l-au ameninţat că îl 
vor duce la un specialist dacă nu va manifesta mai mult inte- 
res faţă de existenţa sa. 
După ce Bill şi Mary au participat la un seminar despre 
limbajele iubirii, s-au întrebat imediat dacă nu cumva princi- 
palul limbaj al lui Todd nu constă chiar în cuvintele de încu- 
rajare. Ei şi-au dat seama că acesta era singurul lucru pe care 
nu i-l oferiseră. L-au umplut de cadouri, l-au îmbrățișat zil- 
nic, au petrecut mult timp cu el şi i-au făcut tot felul de servi- 
cii. Mesajele lor verbale către Todd erau însă aproape întot- 
deauna pline de nemulțumire. 
Au pus la cale un plan. Bill şi Mary au început să facă un 
efort conştient pentru a-l încuraja verbal pe Todd, începînd 
cu comentariile referitoare la ceea ce le plăcea mai mult la el. 
în timp ce se pregăteau pentru această experiență au hotărît 
că vreme de o lună se vor concentra pe un mesaj care să-i co- 
munice clar că: „Ținem la tine, te iubim, ne eşti drag." 
Din punct de vedere fizic, Todd era un băiat drăguţ, aşa 
încît au început cu comentarii pozitive referitoare la aspectul 
său fizic. Ei nu au legat aceste cuvinte de încurajare de su- 
gestii cum ar fi „Eşti un băiat voinic; ar trebui să joci fotbal." 
Ei au subliniat fizicul său puternic şi atît. Apoi au început să 
urmărească lucrurile care îl încîntau pe Todd şi au făcut re- 
marci pozitive în acest sens. Dacă îi dădea de mîncare cîine- 
lui, îşi exprimau bucuria fără să-i spună însă: „Era şi timpul." 
Şi atunci cînd îi dădeau sfaturi, au încercat să folosească un 
ton pozitiv. 
O lună mai tîrziu, Bill şi Mary au constatat: „Nu ne vine 
să credem cît s-a schimbat Todd. E alt băiat... Poate şi unde 
sîntem şi noi alți părinţi. Atitudinea sa față de viață este una 
mult mai pozitivă. Ne spune bancuri şi rìdem împreună. îi dă 

adesea de mîncare cîinelui şi recent s-a dus să joace fotbal cu 
nişte puşti. Cred că sîntem pe drumul cel bun." 

Descoperirea lui Bill şi a lui Mary i-a schimbat atît pe ei, 

cît şi pe Todd. Ei au învăţat că a fi părinte nu înseamnă să faci 
doar lucrurile despre care se înțelege de la sine că trebuie fă- 
cute. Cum copiii sînt diferiți, este esențial să-i comunici fie- 
căruia iubirea prin intermediul propriului său limbajyprinci- 
pal. Povestea lui Bill şi a lui Mary arată că este posibil să fo- 
loseşti în mod greşit limbajul de iubire al copilului respectiv, 
aducîndu-i suferință şi făcîndu-l să se simtă frustrat. Limba- 
jul lui Todd erau categoric cuvintele de încurajare, iar ei îi 
făceau doar reproşuri. O asemenea atitudine este dăunătoare 
oricărui copil, dar ea devine de-a dreptul distrugătoare în 
cazul unui copil al cărui limbaj principal de iubire sînt cuvin- 
tele de încurajare. 

Dacă aveţi impresia că acesta este principalul limbaj al 
copilului dvs., dar vă vine totuşi greu să-l încurajați, v-am 
sugera să vă faceţi un carnețel pe care să-l intitulați „Cuvinte 
de încurajare". Atunci cînd îi auziţi pe alți părinţi cum îşi 
încurajează copiii, consemnaţi-vă în carneţel formulările res- 
pective. Cînd citiţi un articol despre cum se cresc copiii, no- 
taţi-vă cuvintele pozitive pe care le întîlniți. Căutaţi cărți ce 
tratează despre relația părinte-copil şi selectaţi toate cuvin- 
tele de încurajare pe care le găsiți. Apoi exersaţi rostirea lor 
în faţa oglinzii. Cu cît le spuneţi mai des, cu atât vi le însuşiți 
mai bine. Căutaţi în mod conştient ocazii pentru a adresa 
aceste cuvinte de încurajare copilului dvs. de cel puţin trei ori 
pe zi. 

Dacă observați că reveniţi la comentariile negative sau la 
reproşuri, spuneţi-i copilului că vă pare rău, că v-aţi dat sea- 
ma că asemenea cuvinte rănesc şi că de fapt nu asta simțiți 
față de el. Cereţi-i iertare. Spuneţi-i că încercați să deveniți 
un părinte mai bun şi că îl iubiţi profund şi vreţi să-i comu- 
nicaţi această iubire cît mai pe înţeles. La un moment dat, veţi 
reuşi să scăpaţi de vechile obiceiuri şi să căpătaţi altele noi. 
Cea mai bună răsplată este că veți vedea efectul pe chipul 

copilului, mai ales în privirea sa, şi veți simţi şi în suflet asta. 
Există mari şanse să fiți la rîndul dvs. încurajați de el; cu cît 
se simte mai iubit, cu atît va încerca să răspundă cu aceeaşi 
monedă. 


Ce spun copiii 

Iată patru copii care au ca principal limbaj al iubirii cuvin- 
tele de încurajare. Ei ne-au declarat: 

Mary, opt ani, spune: „O iubesc pe mama pentru că şi ea 

mă iubeşte. în fiecare zi îmi spune că mă iubeşte. Cred că şi 
tata mă iubeşte, dar el nu mi-o spune niciodată." 

Lisa, doisprezece ani, şi-a rupt mîna anul ăsta. „Ştiu că 
părinţii mei mă iubesc pentru că ei m-au încurajat atunci cînd 
mi-a fost tare greu să ţin pasul cu temele de la şcoală. Ei nu 
m-au obligat niciodată să le fac atunci cînd nu mă simţeam 
prea bine, spunîndu-mi că le pot face mai tîrziu. Mi-au zis ce 
mîndri sînt de mine că m-am străduit într-atât şi că ştiau că 
voi fi în stare să ţin pasul cu ceilalți." 

David este un puşti de cinci ani foarte activ şi deschis şi 
crede cu putere că părinții îl iubesc. „Mămica mea mă iubeşte 
şi tăticul mă iubeşte. în fiecare zi îmi spun « Te iubesc »". 
John, care are zece ani, locuieşte de la trei ani în diverse 
familii adoptive. în ultimele opt luni, a locuit cu Bob şi 
Betsy, cea de-a patra familie adoptivă. Cînd a fost întrebat 
dacă aceştia îl iubesc cu adevărat, el a spus că da. Am vrut să 
aflăm de ce a răspuns atît de rapid. „Pentru că nu ţipă şi nu 
zbiară la mine. Ultimii mei părinți adoptivi țipau şi zbierau la 
mine tot timpul, mă tratau ca pe un gunoi. Bob şi Betsy mă 
tratează ca pe un om. Ştiu că am o mulţime de probleme, dar 
ştiu şi că mă iubesc." 

Pentru copiii al căror principal limbaj de iubire sînt cu- 
vintele de încurajare, nimic nu este mai important pentru a se 

simţi cu adevărat iubiți decît să-şi audă părinții şi alți adulți 
exprimîndu-şi verbal încurajările. Dar şi contrariul este la fel 
de valabil — reproşurile îi jignesc profund. Cuvintele aspre şi 
nemulțumirile dăunează tuturor copiilor, dar pentru cei al 
căror principal limbaj de iubire sînt cuvintele de încurajare, 
asemenea cuvinte sînt dezastruoase. Asemenea cuvinte le 
sună în cap ani de zile. 

Aşadar, este absolut esenţial ca părinţii şi alți adulți im- 
portanți din viaţa copilului să-şi ceară imediat scuze pentru 
remarcile prea aspre, prea critice sau pentru cele negative. 
Cuvintele pot fi şterse printr-o scuză, iar efectul lor poate fi 
minimalizat. Dacă veţi constata că aţi adoptat un sistem de 
comunicare negativ cu copilul dvs., ar fi bine să vă încurajați 
partenerul să înregistreze o parte dintre momentele acestea, 
ca să conştientizați ce spuneţi. Acest lucru poate fi un duş 
rece, dar şi un pas important în a depăşi asemenea exprimări 
negative şi nesănătoase. Avînd în vedere că a comunica pozi- 
tiv este atît de important pentru orice relaţie reuşită părinte- 
copil, merită efortul de a scăpa de vechile obiceiuri şi de a 
adopta unele noi. Copilul va avea de cîştigat enorm, iar dvs. 
veţi trăi o mare satisfacție, ceea ce reprezintă o imensă re- 
compensă. 


Capitolul patru 
Limbajul nr. 3 al iubirii: 
timpul acprdat 


Sara, o fetiţă de patru ani, o trage de zor de picior pe 

mama ei. „Mămico, mămico, hai să ne jucăm!" 

„Nu pot să mă joc acum", spune Ginny. „Trebuie să ter- 

min de făcut salata de cartofi. O să mă joc cu tine după aceea. 
Du-te şi te joacă singură cîteva minute şi apoi o să facem ceva 
împreună." 

Cinci minute mai tîrziu, Sara se întoarce implorînd-o să 

se joace împreună. Ginny răspunde: „Dragostea mea, ţi-am 
spus că trebuie să termin mai întîi salata. Hai, du-te, vin'şi eu 
în cinci minute." Sara iese din bucătărie, dar după patru mi- 
nute e înapoi. în sfîrşit, salata de cartofi este gata şi mama şi 
fiica se joacă împreună. Dar Ginny ştie că acelaşi scenariu se 
va repeta şi mîine. 

Ce putem învăţa de la Ginny şi Sara? Se prea poate ca 

Sara să îşi exprime astfel principalul limbaj de iubire — tim- 
pul acordat. Ea se simte iubită doar cînd mama îi acordă toată 
atenţia. Acest lucru este atît de important pentru ea, încît re- 
vine mereu. Totuşi, Ginny socoteşte aceste insistenţe repeta- 
te drept întreruperi nedorite. Dacă ele vor dura prea mult, 
mama îşi va „pierde controlul" în ce o priveşte Sara, pe care 
o va trimite în camera ei, pedepsind-o şi ținînd-o izolată un 
timp — este chiar lucrul de care Sara nu are nevoie. 

Şi atunci ce să facă mama ? — se întreabă Ginny. Este oare 
posibil să iubeşti un copil şi să-ți faci şi treaba ? Răspunsul este 
un da categoric. învăţarea principalului limbaj de iubire al 

copilului respectiv este cheia atingerii acestui obiectiv. Dacă 
Ginny i-ar fi acordat Sarei cincisprezece minute înainte să se 
apuce de salata de cartofi, probabil că ar fi putut-o pregăti în 
linişte. Atunci cînd rezervorul de iubire al copilului este gol 
şi poate fi umplut doar prin acordarea atenţiei, acest copil este 
în stare de aproape orice pentru a obține ceea ce îi trebuie. 
Chiar dacă principalul limbaj de iubire al copilului dvs. 
nu este neapărat timpul acordat, mulți copii au nevoie de toa- 
tă atenţia din partea părinților. într-adevăr, mare parte din 
comportamentul nedorit al copiilor are la bază încercarea de 
a sta cît mai mult cu mămica şi tăticul. Pentru un copil, chiar 
şi atenţia negativă pare mai bună decît lipsa de atenţie. 
în ultima vreme, s-a vorbit mult despre atenţia acordată, 
pebtru că în tot mai multe familii ambii soţi lucrează sau copiii 
sînt crescuţi de un singur părinte. Şi totuşi, deşi tot mai mul- 
tă lume vorbeşte despre timpul acordat, majoritatea copiilor 
îi duc lipsa. Chiar şi copiii iubiţi sincer de părinți au rezer- 
voarele de iubire goale şi puţini sînt cei care ştiu ce e de făcut. 
Timpul acordat se bazează pe atenția dată. Asta înseamnă 
o atenţie neîmpărțită. Celor mai mulți sugari li se acordă 
foarte mult timp — numai alăptatul şi schimbatul înseamnă 
ore întregi de atenţie totală. în plus, la grija mamei, se mai 
adaugă şi aceea a taţilor, în intervalul cînd sînt acasă, sau a 
bunicilor şi a altor membri ai familiei. 

Pe măsură ce copilul creşte, e tot mai greu să-i acorzi 

foarte mult timp, pentru că asta presupune un sacrificiu real 
din partea părinților. E mai uşor să acorzi o mîngiiere fizică 
sau cuvinte de încurajare. Puţini părinţi au suficient timp 
pentru a face tot ceea ce trebuie şi tot ceea ce vor; a-i acorda 
copilului timpul necesar poate însemna renunțarea la o priori- 
tate de pe lista lor de preferințe. Cînd copiii se îndreaptă spre 
adolescenţă, ei au nevoie de timp din partea părinților chiar 
atunci cînd ei sînt istoviţi, grăbiţi sau indispuşi emoţional. 
Timpul acordat este darul pe care părintele îl oferă prin 
prezenţa sa copilului. El transmite următorul mesaj: „Eşti 
important, îmi place să fiu cu tine." Acest lucru îl face pe co- 

pil să simtă că este persoana cea mai importantă din lume 
pentru părintele lui. El se simte cu adevărat iubit, pentru că îl 
are pe părintele său întreg doar pentru sine. 

Atunci cînd petreceți mai mult timp cu copiii, trebuie să 

vă ocupați şi de dezvoltarea lor fizică şi emoţională. Cînd 
învaţă să se tîrască, puteţi să staţi lîngă ei pe jos. Cînd fac pri- 
mii paşi, ar trebui să le fiți aproape, îndemnîndu-i să conti- 
nuie. Cînd ajung să se joace în nisip sau cînd învaţă să arunce 
mingea sau să dea cu piciorul în ea, trebuie să fiţi prezenți. 
Cînd lumea lor se exinde, ajungîndu-se la şcoală şi la tot felul 
de lecţii, dar şi la sport, biserică şi activităţi comunitare, tre- 
buie întotdeauna să ţineţi pasul alături de ei. Cu cît copilul 
este mai mare, cu atît vă va fi mai greu, mai ales dacă veți în- 
cerca să vă găsiți un timp anume pentru fiecare copil în parte, 
rămînînd implicat în activităţile lor din ce în ce mai publice. 


A fi împreună 

Factorul cel mai important legat de timpul acordat nu este 
evenimentul în sine, ci faptul că faceţi ceva împreună, că sîn- 
teți împreună. Atunci cînd Nathan, ce avea şapte ani, a fost 
întrebat cum îşi dă seama că tatăl lui îl iubeşte, el a răspuns: 
„Pentru că facem tot felul de lucruri împreună. Jucăm bas- 
chet şi spălăm maşina. Pînă şi la frizerie mergem împreună." 
Timpul acordat nu înseamnă să mergeţi undeva în mod 
special. Puteţi să-i daţi toată atenţia cuvenită aproape ori- 
unde. Cel mai hrănitor timp acordat va fi adesea cel de acasă, 
intervalul în care sînteţi doar cu copilul. Trebuie să vă găsiți 
timp să fiți doar cu copilul, şi asta nu e uşor. Dar este esenţial. 
Intr-o societate în care oamenii sînt tot mai mult spectatori şi 
nti participanţi, atenţia totală acordată de părinți este mai 
mult decît foarte importantă. 

În multe case, copiilor le este mai greu fără televizoare de- 
cît fără taţi. Copiii sînt tot mai influenţaţi de forțele exterioa- 
re familiei şi au nevoie de influența timpului petrecut cu pro- 

priii părinți care să-i întărească. Sigur că a include acest timp 
în programul dvs. înseamnă un efort real, dar acest efort re- 
prezintă o investiţie în viitor — în viitorul copiilor şi al fami- 
liei dvs. 

Timpul acordat fiecărui copil 

Dacă aveţi mai mulți copii, trebuie să faceți în aşa fel încît 

să fiți singur cu fiecare în parte. Nu e uşor, dar nici imposi- 
bil. De exemplu, Susanna Wesley a crescut zece copii. Ea îşi 
programa cîte o oră pe săptămînă pentru fiecare în parte. Cei 
trei fii ai săi — Sam, John şi Charles Wesley — au devenit 
unul poet, unul scriitor şi unul predicator. Charles a compus 
nişte imnuri ce au devenit clasice pentru biserica creştină. Pe 
lîngă faptul că i-a învăţat pe copii alfabetul, scrisul şi mate- 
matica, ea i-a mai învățat şi să fie politicoşi, manierați şi să 
respecte anumite valori morale, mulțumindu-se cu un trai 
modest. 

într-o perioadă în care femeile aveau puţine şanse să reu- 
şească (în Anglia pe la 1700), ea şi-a pregătit fiicele în aşa fel 
încît să aibă o educaţie completă. Această mamă înțeleaptă i-a 
spus cîndva fiicei sale Emilia: „Societatea nu oferă nici un fel 
de şanse inteligenţei femeilor sale."! Emilia a devenit ulterior 
profesoară. Chiar dacă nu sîntem de acord cu toate ideile sale 
în privinţa creşterii copiilor, nu putem să nu o admirăm pe 
Susanna pentru faptul că şi-a stabilit anumite priorităţi în ra- 
port cu familia, priorități pe care le-a dus pînă la capăt. Cheia 
timpului acordat constă în valorile şi priorităţile pe care, ca 
părinţi, alegeţi să le prețuiţi şi să le aplicaţi în căminul-dvs. 
Contactul vizual pozitiv 

Timpul acordat trebuie să presupună şi un contact vizual 
plăcut şi plin de afecţiune. A vă privi copilul în ochi este o mo- 
dalitate foarte eficientă de a transmite iubirea dvs. din toată 

1. Sandy Dengler, Susanna Wesley, Moody, Chicago, 1987, p. 171. 

inima către sufletul său. Studiile au arătat că majoritatea părin- 
ților folosesc contactul vizual mai ales în mod negativ, atunci 
cînd ceartă un copil sau îi dă instrucțiuni foarte precise. 
Majoritatea contactelor vizuale trebuie să fie plăcute şi 

pline de afecțiune. Dacă vă priviţi astfel copilul doar cînd el 
vă face pe plac, veţi cădea în capcana iubirii condiționate. 
Asta poate afecta negativ pentru totdeauna dezvoltarea per- 
sonală a copilului dvs. Va trebui să-i acordați suficientă iubi- 
re necondiționată pentru ca rezervorul său de afecţiune să fie 
permanent plin, iar calea va fi adesea o privire directă şi des- 
chisă. 

Uneori, membrii unei familii refuză să se privească unul 

pe altul pentru ca astfel să-l pedepsească pe celălalt. Acest 
lucru este o cruzime; partenerii de viaţă şi copiii nu uită nici- 
odată acest tratament devastator. în special copiii interpre- 
tează acest refuz de a fi priviţi în ochi ca un dezacord, acest 
lucru avînd o influența negativă asupra părerii despre sine pe 
care şi-o vor forma ulterior. Nu lăsaţi ca iubirea acordată 
copilului să fie determinată de faptul că v-a făcut pe plac în 
momentul acela. Trebuie să-i oferiţi iubire în mod consec- 
vent, orice-ar fi, indiferent de comportamentul lui sau de ori- 
ce alte împrejurări. 

împărtăşirea gîndurilor şi a sentimentelor 

Timpul acordat nu înseamnă doar a desfăşura o anume 
activitate împreună; mai înseamnă şi a vă cunoaşte mai bine 
copilul. Pe măsură ce veţi petrece mai mult timp cu copiii, 
veți constata că reuşiţi în mod firesc să vorbiţi despre tot ceea 
ce contează în viaţa lor. Phil Briggs, care a fost multă vreme 
profesor de educaţie la un seminar din California, spune că 
îndrăgeşte foarte mult foloasele de pe urma faptului că a jucat 
golf cu fiul său. „Fiul meu nu era prea vorbăreţ din fire pînă 
ce nu am început să jucăm golf împreună." Cei doi Briggs, 
tatăl şi fiul, discutau adesea despre partida respectivă — de- 

spre cum trebuie să lovească mingea şi alte aspecte — încă de 
cum se îndreptau spre teren. Curînd însă. au început să dis- 
cute şi despre alte subiecte. Atunci cînd un părinte îşi învaţă 
copilul cum să arunce mingea la baschet sau la fotbal, cum să 
spele maşina sau chiar vasele se creează un mediu propice, în 
care se pot aborda subiecte mai importante. 

Conversaţiile importante 

Atunci tatăl poate povesti cîte ceva despre el, eventual să-i 
spună copilului cum era cînd îi făcea curte mamei lui, abor- 
dînd chestiuni morale şi spirituale. Acest tip de conversaţie 
bazată pe viaţa reală ajunge cu uşurinţă la nivelul emoţional 
al copilului. Asta înseamnă pentru el: „Tatăl meu are încre- 
dere în mine. Ţine la mine. Mă socoteşte o persoană impor- 
tantă şi mă iubeşte." Mama poate pomeni despre propriile ei 
temeri legate de felul în care arăta la vîrsta adolescenţei atunci 
cînd o însoţeşte pe fiica ei care urmează să-şi cumpere prima 
pereche de ochelari sau o rochie mai specială pentru balul de 
absolvire. Conversaţia le apropie şi o ajută pe fată să îşi înțe- 
leagă mai bine adevărata valoare (care nu se bazează neapărat 
pe aspectul fizic). 

Niciodată copiii nu refuză o conversaţie importantă cu 
părinţii sau cu alți adulți. O asemenea împărtăşire a gînduri- 
lor şi a sentimentelor este chiar substanţa vieții. Faptul că în- 
vaţă să comunice la acest nivel le va fi de mare ajutor în vii- 
toarele relaţii personale, inclusiv în căsătorie. Acest lucru îi 
va învăţa să pună bazele unei prietenii şi să se înțeleagă cu co- 
legii de serviciu. Le va arăta cum trebuie să îşi analizeze gîn- 
durile şi să comunice în mod pozitiv, afectuos, respectînd tot- 
odată ideile celorlalţi. Poate deveni un exemplu pentru felul 
în care îşi pot exprima dezacordul fără să fie dezagreabili. 
Cum copiii dvs. vor avea de învăţat din discuții mai multe 
decît v-aţi putea da seama, este extrem de important să vă pe- 
treceri timpul întreţinînd cu ei conversații sănătoase, indife- 
rent ce vîrstă ar avea. Dacă vă limitați discuţiile la reproşuri, 

copiii nu vor învăţa niciodată care este valoarea unei atenții 
necondiționate. Atenţia negativă nu poate să le satisfacă ne- 
voia de iubire. 

Momentul cel mai propice pentru a începe o conversaţie 

cu copiii mai mici este acela în care ei merg la culcare şi sînt 
foarte atenţi. Iar asta probabil pentru că nu sînt destule lu- 
cruri care să le distragă atenţia sau pentru că vor să mai amîne 
momentul dormitului propriu-zis. Indiferent de motiv, ei 

ştiu să asculte mai bine în aceste împrejurări şi o conversaţie 
interesantă devine mai firească. 

Poveştile şi conversațiile 

Tuturor copiilor le plac poveştile. Cititul unei poveşti este 

o cale excelentă pentru începutul ritualului de culcare — pen- 
tru că trebuie să faceţi din aceasta un ritual şi astfel să puteți 
comunica permanent cu ei, chiar şi cînd vor deveni adoles- 
cenți, în timpul lecturii poveştii sau după puteţi face cîte o 
pauză, pentru a lăsa copilul să se identifice sentimental cu 
întîmplările sau personajele despre care îi vorbiţi. Acest lucru 
e foarte important, pentru că astăzi mulţi tineri par să nu 
înţeleagă faptul că, în mare parte, comportamentul lor este 
legat de sentimentele pe care le nutresc. Cum puţini îşi înţe- 
leg sentimentele, ei nu au cum să-şi controleze comporta- 
mentul. Cînd citiţi, de exemplu, o poveste despre cineva care 
a trăit o mare dezamăgire, puteţi discuta cu copilul despre ce 
dezamăgiri a avut la rîndul său, mai ales dacă au fost însoțite 
de tristeţe, mînie sau orice alt sentiment de acest gen. 

Vă recomandăm cu căldură să deschideţi asemenea dis- 

cutii care duc la un succes sigur. Din păcate, puţini tineri mai 
ştiu în prezent cum să-şi stăpinească sentimentele, mai ales 
minia. Această incapacitate este principalul motiv pentru 
care se ajunge la droguri, relaţii sexuale inadecvate, atitudini 
şi comportamente ce sfidează autoritatea de orice fel. Acei 
mulți ani de discuţii calde şi apropiate purtate înainte de cul- 
care, în care se împărtăşesc inclusiv sentimente, pot fi de ma- 

re ajutor. Dacă acest lucru este făcut cu blîndeţe şi fără ten- 
siuni vor putea fi depăşite problemele cele mai profunde ale 
vieții. 

Ritualul dinainte de culcare care presupune căldură şi 
apropiere, blîndeţe şi destindere este exact opusul lumii me- 
reu agitate în care trăiesc majoritatea părinților. Pentru a vă 
atinge acest scop, va trebui să vă stabiliţi foarte bine cîteva 
priorități şi să vă opuneţi tiraniei nevoilor imediate. Nu fiți 
victima nevoilor imediate. Pe termen lung, multe dintre lu- 
crurile care par presante pe moment vor fi complet lipsite de 
importanţă. În schimb, ceea ce faceţi împreună cu copiii dvs. 
va conta totdeauna. 

Planificaţi-vă timpul acordat 

în primii opt ani de viață ai copilului, este normal să vă fa- 
ceți un orar îndeajuns de clar pentru că existenţa lui se cen- 
trează în special asupra vieţii în jurul casei. Pe măsură ce creş- 
te şi se implică în tot mai multe activităţi exterioare căminu- 
lui, trebuie să faceţi eforturi mai mari pentru a acorda timpul 
necesar familiei. Lucrurile nu se aranjează de la sine. lată 
cîteva idei în acest sens. 

în primul rînd, orele de masă sînt momente fireşti în jurul 
cărora se poate face un plan foarte precis. De-a lungul anilor, 
o oră fixă pentru cina familiei poate deveni una dintre cele 
mai importante experienţe, implicînd o legătură strînsă între 
membrii acesteia. Cu toții am auzit despre familii în care 
există o cratiţă cu mîncare din care fiecare îşi ia cînd ajunge 
acasă. Pentru cei care cunosc adevărata căldură şi putere a 
unei cine la o oră fixă luată împreună cu întreaga familie ani 
de-a rîndul, povestea cealaltă pare de-a dreptul un haos. Pă- 
rinţii sînt singurii care pot fixa un program pentru familie şi 
pot decide cînd un anume eveniment poate întrerupe orarul 
fixat. Unele familii reuşesc să'ia şi micul dejun împreună. Şi 
ați putea ca măcar o dată pe lună să luaţi şi prînzul cu copiii. 

în al doilea rînd, gîndiţi-vă şi la „escapadele" de seară. 
Burney şi fiul său Jeff pleacă de acasă o dată la trei luni. De 
obicei, merg doar cam la o oră distanţă şi dorm în cortul lor, 
rămînînd împreună vreme de o zi şi jumătate neîntrerupt. 
Allyson iese la plimbare cu fetiţa ei de doisprezece ani, 
Brittany două seri pe săptămînă. în aceste seri, soțul ei şi fiul 
lor spală vasele şi stau „ca între bărbați", avînd timpul lor pe- 
trecut „ca între tată şi fiu". 
Acestea sînt doar două idei posibile. Nu uitaţi să vă plani- 
ficaţi timpul pe care îl petreceţi împreună şi nu vă bazaţi doar 
pe hotărîrile de moment. Sigur că puteţi să vă schimbaţi pla- 
nurile, dacă doriţi; dar dacă nu vă faceți planuri, veţi consta- 
ta că nu veţi ajunge să staţi prea mult cu copiii dvs. Sigur că 
reuşiţi să strecuraţi în program alți oameni — de ce nu şi pe 
copiii dvs. ? Ei vor fi foarte recunoscători pentru faptul că 
prețuiţi atît de mult timpul pe care li—I acordaţi, încît sînteți 
dispuşi să renunţaţi la orice alte activități. Şi pe lîngă aceasta, 
o asemenea planificare mai presupune şi să îi învăţaţi pe copii 
cum să îşi programeze la rîndul lor timpul. 
Pregătirea timpului petrecut împreună cere mai mult de- 
cît simpla planificare a unei zile şi a unei ore. Planificarea tim- 
pului petrecut împreună înseamnă şi a vă pregăti pe dvs. în- 
şivă. Dacă veniți acasă după o zi de muncă stresantă, trebuie 
mai întîi să vă destindeți, să aveţi mintea limpede, să uitaţi de 
serviciu şi apoi să vă concentrați asupra a ceea ce este acasă. 
Unii fac asta ascultînd caseta preferată în drum spre casă, în 
maşină. Cîţiva prieteni de-ai noştri opresc maşina lîngă casă 
şi rămîn acolo cîteva minute ca să se roage. încercaţi să aflaţi 
ce v-ar ajuta pe dvs. să vă simțţiţi relaxat şi energic pentru a 
avea forţa necesară pe care să o transmiteți copilului dvs. 
Dacă nu vă puteţi pregăti înainte să ajungeţi acasă, ar mai 
fi o soluţie, aceea ca partenerul de viaţă să vă acorde puţin 
timp liber înainte de a vă ocupa de copii. Uneori, e suficient 
să vă schimbaţi în nişte haine mai comode, să vă deschideţi o 
cutie de suc şi să mergeţi puţin pînă în curte, înainte de a vă 

reintegra în familie. Cu cît sînteți mai „aerisit", cu atît veți 
putea dărui mai mult familiei. 

Cînd principalul limbaj de iubire al copilului 


dumneavoastră este timpul acordat 

Dacă timpul acordat este principalul limbaj de iubire al 
copilului dvs., puteți fi siguri de un lucru: fără o cantitate su- 
ficientă de timp acordat şi de atenţie concentrată, copilul va 
avea parte de framîntări pline de griji, deoarece va crede că 
părinţii lui nu-l iubesc. 

Alan era pompier şi lucra patruzeci şi opt de ore cu două- 
zeci şi patru. în zilele „de lucru" rămînea la pompieri; cînd 
era liber, împreună cu un alt coleg pompier zugrăveau adesea 
case ca să mai cîştige cîțiva bani. între timp, soţia sa Helen 
lucra de noapte ca infirmieră şi dormea ziua. Cînd amîndoi 
lucrau de noapte, copiii lor, Jonathan, de opt ani şi Debra, de 
şase ani, rămîneau cu bunica lor. 

Alan şi Helen au început să se îngrijoreze, pentru că 
Jonathan era tot mai izolat. Helen chiar i-a spus unei priete- 
ne: „Cînd încercăm să-l atragem într-o conversaţie, n-are 

nici o reacție. Cînd era mai mic era aşa de vorbăreţ. 

înainte să înceapă şcoala, eu stăteam acasă tot timpul şi 
mergeam cu el în parc în fiecare după-amiază. Vorbea tot 
timpul şi era atît de vioi. Acum s-a schimbat complet şi mă 
întreb ce s-a întîmplat. Alan n-a observat, pentru că n-a stat 
atît de mult cu Jonathan. Dar eu îmi dau seama că este o di- 
ferență enormă." 

Prietena lui Helen, Roşie, tocmai citise Cele cinci limbaje 
ale iubiriiy- şi şi-a amintit că există un capitol referitor la lim- 
bajele iubirii raportat la copii. Roşie i-a dat lui Helen un 
exemplar şi i-a sugerat că i-ar putea fi de folos în cazul lui 
Jonathan. Două săptămîni mai tîrziu, Helen i-a spus lui Roşie: 
1. De Gary Chapman, Editura Curtea Veche, 2000. 

„Am citit cartea şi cred că acum am înţeles care este princi- 
palul limbaj de iubire al lui Jonathan. Privind retroactiv şi 
amintindu-mi cît de mult se bucura de momentele petrecute 
împreună şi cît de vorbăreţ şi încîntat era, şi apoi dîndu-mi 
seama că toate acestea s-au schimbat de cînd el a început 
şcoala şi eu am început să muncesc, cred că în aceşti ultimi 
doi ani el pur şi simplu a tînjit după iubire. Sigur că i-am sat- 
isfăcut nevoile fizice, dar nu şi pe cele emoţionale, sau cel 
puţin nu suficient." 

Cele două prietene au discutat despre felul în care Helen 

ar putea petrece mai mult timp cu Jonathan, strecurîndu-l şi 
pe el în programul ei. Cum perioadele de timp mai flexibile 
erau după-amiezele şi serile devreme, ea îşi petrecea aceste 
momente în gospodărie, la cumpărături, uneori în oraş cu fe- 
tele şi rar împreună cu Alan. De asemenea, îl supraveghea pe 
Jonathan la lecţii. Helen a hotărît că dacă se va strădui, va 
reuşi să găsească cîte o oră de două ori pe săptămînă pentru a 
le petrece exclusiv cu Jonathan. „Aş putea să-l duc în parc, 
cum făceam pe vremuri. S-ar putea ca asta să ne trezească 
amintiri plăcute." 

Trei săptămîni mai tîrziu, Helen i-a spus prietenei ei: „Să 

ştii că sistemul funcționează. Am petrecut cu Jonathan cîte o 
oră de două ori pe săptămînă de cînd n-am mai discutat cu 
tine şi constat deja o schimbare radicală în reacția lui față de 
mine. Cînd i-am pomenit mai întîi de mersul în parc, n-a fost 
prea încîntat. Dar după ce am mers prima dată acolo, am 
văzut cum parcă ieşea la suprafaţă Jonathan cel de altădată. 
Ne-am hotărît să mergem în parc o dată pe săptămînă, şi încă 
o dată la îngheţată. Jonathan a început să vorbească mai mult 
şi reacționează din punct de vedere emoţional la timpul pe- 
trecut împreună." 

„Apropo, i-am spus şi lui Alan să citească această carte", 

a adăugat Helen. „Cred că trebuie să învăţăm să ne vorbim în 
acest limbaj al iubirii. Ştiu că nu avem un limbaj comun al iu- 
birii, pentru că nici el, nici eu nu ne adresăm celuilalt aşa cum 
s-ar cuveni. S-ar putea ca şi Alan să constate importanţa fap- 
tului de a petrece mai mult timp cu Jonathan." 

Ce spun copiii 


Iată cum patru copii s-au exprimat cît se poate de clar în 
sensul că limbajul lor principal de iubire este timpul acordat. 
Bethany, opt ani, are o sclipire în ochi mai tot timpul. 

„Ştiu că părinții mei mă iubesc pentru că fac tot felul de lu- 
cruri împreună cu mine. Uneori şi cu frăţiorul meu, dar 
există şi lucruri pe care părinţii mei le fac doar împreună cu 
mine." Cînd am întrebat-o ce anume, ea a răspuns: „Tăticul 
meu m-a dus săptămîna trecută la pescuit. Nu ştiu dacă îmi 
place în mod special pescuitul, dar îmi place să fiu cu tata. 
Am fost cu mama la grădina zoologică a doua zi după aniver- 
sarea mea. Cel mai mult mi-a plăcut la maimuțe. Ne-am uitat 
cum una dintre ele mînca o banană. A fost foarte amuzant." 
Jeremy are doisprezece ani. „Ştiu că tatăl meu mă iubeş- 

te pentru că petrece mult timp cu mine. Facem tot felul de 
lucruri împreună. A luat un abonament la toate meciurile de 
fotbal ale echipei Wake Forest şi n-am ratat nici unul. Ştiu că 
şi mama mă iubeşte, dar nu petrecem prea mult timp împreu- 
nă, pentru că adesea nu se simte bine." 

Frankie, zece ani, spune: „Mama mă iubeşte. Vine la me- 
ciurile mele de fotbal şi după aceea mergem să mîncăm îm- 
preună în oraş. Nu ştiu dacă şi tata mă iubeşte. El spune că 
da, dar ne-a părăsit. Nu-l mai văd deloc." 

Mindy, şaisprezece ani, spune: „Cum îmi dau seama că 
părinţii mă iubesc ? Mai ales pentru că întotdeauna mă pot 
bizui pe ei. Pot discuta orice cu ei. Ştiu că sînt înţelegători şi 
încearcă să mă ajute ca să iau hotărîrile cele mai înțelepte. O 
să-mi fie dor de ei cînd o să plec la facultate peste cîţiva ani, 
dar ştiu că oricînd vor fi alături de mine, măcar cu gîndul." 
Pentru aceşti copii care îşi doresc cu ardoare să petreacă 

mai mult timp cu părinții lor, ca de altfel şi pentru mulți alții, 
acest dar din partea părinţilor ce constă într-o atenție necon- 

ditionată este un element esenţial pentru a-i face să se simtă 
iubiţi. Atunci cînd vă petreceți timpul cu copiii dvs., practic 
creați amintiri care vor dura o viață întreagă. Probabil că vă 
doriți ca aceşti copii să se bucure de amintirile pe care le păs- 
trează de pe vremea cînd erau împreună cu dvs. Ei vor păstra 
amintiri sănătoase, care le vor ridica moralul şi astfel rezer- 
voarele lor de iubire vor fi mereu pline. Ca părinţi, puteţi să 
le furnizaţi asemenea amintiri sănătoase, care îi vor încuraja 
întotdeauna, asigurîndu-le copiilor dvs. un anumit echilibru, 
stabilitate şi fericire pentru tot restul vieții lor. 


Capitolul cinci 
Limbajul nr. 4 al iubirii: 
darurile 


Atunci cînd am întrebat-o pe Rachel, zece ani, cum de 

este atît de sigură că părinţii ei o iubesc, ea ne-a spus: „Veniţi 
în camera mea şi am să vă arăt." Odată ajunşi în camera ei, 
ne-a arătat un urs enorm. „Mi l-au cumpărat din California." 
După care a pus mîna pe un clovn de pluş foarte pufos şi ne-a 
spus: „Pe ăsta mi l-au cumpărat cînd am intrat în clasa întîi. 
Iar maimuţica asta caraghioasă mi-au adus-o după ce au fost 
în călătorie în Hawaii, de aniversarea căsătoriei lor." Şi a con- 
tinuat drumul prin cameră, arătîndu-ne zeci de alte daruri pe 
care le primise de la părinţii ei în ultimii ani. Fiecare avea un 
loc special, afişînd astfel iubirea părinților ei. 

Oferirea şi primirea de daruri pot exprima cu putere iubi- 

rea fie pe moment, iar adesea fie chiar şi ani de zile mai tîr- 
ziu. Chiar şi cadourile cele mai neînsemnate devin simboluri 
ale iubirii, ele fiind o formă a unui limbaj de iubire. Şi totuşi, 
pentru ca părinţii să poată realmente folosi acest limbaj al iu- 
birii, cel de-al patrulea — darurile —, copilul trebuie să simtă 
că părinţilor săi chiar le pasă, că ţin la el. Din acest motiv, 
celelalte limbaje de iubire trebuie folosite alături de cel al 
darurilor. Rezervorul de iubire al copilului trebuie păstrat 
plin pentru ca darurile să exprime o iubire din tot sufletul. 
Asta înseamnă că părinţii vor folosi o combinaţie de mîngi- 
ieri fizice, cuvinte de încurajare, timp acordat şi servicii pen- 
tru a păstra rezervorul de iubire plin. 

Julie ne-a povestit despre felul în care limbajele iubirii au 
ajutat-o să-şi înțeleagă mai bine cele două fiice — pe Mallory, 
de şase ani, şi pe Meredith, de opt ani. „Soţul meu şi cu mine 
mergem adesea în călătorii de afaceri, iar fetele rămîn la bu- 
nica lor. Cînd sîntem plecaţi, le cumpărăm cîte ceva fetelor, 
întotdeauna Mcredith este mai încîntată de cadouri decît 
Mallory, pomenind despre ele de cum ajungem acasă. Sare în 
sus de încîntare cînd scoatem cadourile şi nu mai conteneşte 
cu admiraţia atunci cînd le desfacem. După care găseşte cîte 
un anumit ungher în camera ei pentru fiecare obiect în parte 
şi vrea să mergem să vedem exact unde l-a pus. Cînd prie- 
tenele ei vin în vizită, întotdeauna le arată cele mai recente 
daruri." 

în schimb, Mallory este politicoasă şi recunoscătoare 

pentru cadourile părinţilor ei, dar vrea să afle cît mai multe 
despre ce s-a întîmplat în timpul călătoriei. Mallory „vrea să 
audă fiecare amănunt din timpul voiajului", ne spune Julie. 
„Vorbeşte cu fiecare dintre noi în parte şi apoi cu amîndoi şi 
pare că soarbe fiecare vorbuliță. Meredith, pe de altă parte, 
pune puţine întrebări în legătură cu locul unde am fost şi 
despre ce am văzut." 

Atunci cînd cineva a întrebat-o pe Julie ce are de gînd să 
facă de fapt cu aceste informaţii pe care le deține în legătură 
cu fetiţele, ea a spus: „Ei bine, voi continua să le cumpăr 
cadouri fetelor, pentru că îmi face plăcere. Dar n-o să mă mai 
supăr cînd am să văd că Mallory nu este la fel de încîntată ca 
Meredith. Iniţial, asta mă necăjea, pentru că mă gîndeam că 
Mallory nu ştie să fie recunoscătoare. Acum am înţeles că 
pentru Mallory conversaţia înseamnă tot atît de mult cît 
înseamnă pentru Meredith darurile. Şi eu şi soţul meu ne 
străduim să stăm mai mult cu Mallory după ce ne întoarcem 
din călătorie, precum şi în tot restul anului. Şi am vrea să o 
învăţăm pe Mallory limbajul darurilor, tot aşa cum sperăm 
să o învăţăm şi pe Meredith limbajul timpului petrecut îm- 
preună." 

Favoarea de a dărui 

Oferirea şi primirea darurilor ca exprimare a iubirii este 

un fenomen universal valabil. Cuvîntul englezesc gift (dar) 
vine din grecescul charis, care înseamnă „favoare sau dar ne- 
meritat". Ideea este că dacă darul este meritat, atunci este o 
formă de răsplată. Adevăratul dar nu înseamnă o răsplată 
pentru unele servicii acordate; ci mai degrabă exprimă iubi- 
rea pentru o anumită persoană, gestul fiind făcut de bună- 
voie, în societatea noastră, nu toate darurile sînt atît de sin- 
cere. Mai ales în lumea afacerilor, majoritatea sînt o plată 
pentru anumite contracte încheiate cu o anumită companie 
sau o mită, în speranța că o anume persoană va mai face afa- 
ceri şi pe viitor. Obiectul respectiv nu se oferă doar pentru 
plăcerea celui care îl primeşte, ci este mai mult o formă de 
recunoştinţă pentru contribuţia financiară sau de stimulare a 
unei viitoare contribuţii. 

Aceeaşi distincţie trebuie făcută şi între darurile pe care 
părinţii le fac copiilor. Atunci cînd un părinte îi oferă ceva în 
dar copilului care îşi face ordine în cameră, nu este vorba de- 
spre un dar propriu-zis, ci despre o răsplată pentru un servi- 
ciu făcut. Cînd un părinte îi promite o înghețată la cornet co- 
pilului cu condiţia să se uite la televizor în următoarea jumă- 
tate de oră, îngheţata nu mai este un dar, ci o mită, care are 
ca scop manipularea comportamentului copilului. Chiar dacă 
acel copil probabil că nu cunoaşte cuvintele plată sau mită, 
înţelege ideea. 

Uneori, chiar părinţii care au cele mai bune intenţii atunci 
cînd oferă un dar pot transmite un mesaj confuz, dacă ignoră 
nevoia profundă a copilului de iubire. De fapt, un copil care 
nu se simte iubit cu adevărat poate cu uşurinţă interpreta gre- 
şit un dar, gîndindu-se că oferirea sa presupune o condiţio- 
nare. O mamă foarte stresată şi care avea neînţelegeri cu fiul 
său îi cumpără acestuia o minge nouă de baseball. Ulterior, ea 
o găseşte în toaletă. 

„Jason, ce caută mingea acolo ? Nu-ţi place ?" 

„Scuze", a fost unicul răspuns al lui Jason. 

A doua zi, a găsit mingea în coşul de gunoi. L-a întrebat 

din nou. El s-a uitat iar în pămînt şi i-a spus: „Scuze." 
Ulterior, mama a învăţat să se concentreze asupra rezer- 
vorului de iubire al lui Jason, mai ales înainte de culcare. 
Foarte curînd a constatat o schimbare. După cîteva săptă- 
mîni, i-a cumpărat o bîtă de baseball şi de data aceasta el a 
îmbrățişat-o şi i-a spus zîmbind: „Mulţumesc, mămico." 
Jason este genul de copil ascultător, care are un rezervor 

de iubire gol. Aceşti copii rareori îşi manifestă suferinţa ori 
nevoile în mod deschis, exprimîndu-se cel mai adesea indi- 
rect. Aruncarea sau ignorarea darurilor este un exemplu tipic 
în cazul acestor copii care au nevoie să li se umple rezervorul 
de iubire. 

Profitaţi la maximum de capacitatea 

de a oferi 

Favoarea de a dărui n-are prea mare legătură cu dimensi- 
unea sau costul cadoului, ci doar cu iubirea. Probabil că vă 
amintiţi de vreun bunic care v-a povestit cum a primit o por- 
tocală şi vreun obiect simplu de îmbrăcăminte la un Crăciun 
din perioada Crizei. In prezent, noi, părinţii, nu ne mai gîn- 
dim tot timpul la cadouri utile, acestea fiind doar lucruri pe 
care le furnizăm copiilor noştri. Şi totuşi, deseori le oferim şi 
pe acestea din toată inima, ceea ce este în avantajul net al co- 
piilor. Trebuie să acordăm atenţia cuvenită şi acestor daruri. 
Dacă nu oferim daruri ca expresie a iubirii, copiii s-ar putea 
să le perceapă ca „de la sine înţelese" şi să nu detecteze iubi- 
rea ascunsă în ele. 

Iată o sugestie pentru cum poate un dar oarecare să devi- 

nă o formă de iubire. împachetaţi frumos noile haine pentru 
şcoală şi oferiţi-le atunci cînd e toată lumea adunată la cină, 
de exemplu. Despachetarea unui cadou presupune o emoție 
puternică pentru copil şi poate demonstra că fiecare dar, in- 

diferent dacă este o necesitate sau un lux, este o expresie a iu- 
birii dvs. Respectarea darurilor de tot felul îi va învăţa tot- 
odată pe copii să reacționeze într-un anumit fel faţă de cei care 
le fac cadouri. Pentru că dacă le dăruiți frumos, vreți să fie 
primite frumos, indiferent dacă este un cadou mare sau mic. 
Şi un avertisment în cazul în care le oferiţi copiilor jucării 

în dar. La magazinul de jucării trebuie să fiți cu adevărat în- 
țelepți. Cum acolo este prezentată o gamă foarte largă, veți fi 
nevoiţi să fiți extrem de selectivi. La televiziune se face recla- 
mă la cele mai recente jucării şi copilul o vede, creîndu-i-se 
astfel o dorință care nici nu exista cu un minut mai înainte şi 
care poate dispărea pînă a doua zi. Dar între timp, mulţi copii 
sînt absolut convinşi că trebuie neapărat să primească şi ei 
jucăria pe care au văzut-o pe ecran. 

Nu lăsaţi companiile de publicitate să hotărască în numele 
dvs. ce să le cumpăraţi copiilor. Examinaţi atent jucăriile, în- 
trebîndu-vă: „Oare ce mesaj comunică această jucărie copi- 
lului meu ? Este oare un mesaj care îmi convine ? Oare ce are 
de învăţat copilul jucîndu-se cu asta ? Efectul tinde să fie unul 
pozitiv sau negativ ? Cît va rezista această jucărie ? Cam care 
este durata sa de viaţă ? Oare va trezi un interes limitat sau 
copilul va reveni mereu la ea ? Este oare o jucărie pe care ne-o 
putem permite ?" Nu cumpăraţi niciodată jucării inutile, mai 
ales dacă nu vi le puteți permite. 

Nu toate jucăriile trebuie să aibă şi o valoare educațională. 
Dar trebuie să servească unui scop pozitiv în viaţa copiilor 
dvs. Feriţi-vă să cumpăraţi jucării de înaltă tehnologie, com- 
puterizate, care ar putea să vă expună copiii unor sisteme de 
valori cu totul străine faţă de cele ale familiei dvs. Ajunge cît 
văd la televizor, la vecini sau la colegii de şcoală. 
Denaturarea oferirii de daruri 

Fiţi atenţi. Uneori este tentant să vă copleșiți copiii cu ca- 
douri ca substitut pentru celelalte limbaje ale iubirii. Din 

multe motive, părinţii recurg uneori la cadouri în loc să fie cu 
adevărat prezenţi în viaţa copiilor lor. Pentru cei care au 
crescut în familii dezmembrate, un dar poate părea mai uşor 
de oferit decît o implicare sentimentală. Alții s-ar putea să nu 
aibă timpul necesar, experienţa sau cunoştinţele, adică să nu 
ştie să le ofere copiilor lucrurile de care au nevoie de fapt. Ei 
îşi iubesc sincer copiii, însă par incapabili să le ofere siguran- 
ţa emoţională necesară sau să-i facă să-şi conştientizeze ade- 
vărata valoare. 

în această societate veşnic grăbită şi complicată, cînd ade- 
sea taţii sînt mai tot timpul deja plecaţi de acasă cînd se tre- 
zesc copiii şi cînd peste jumătate dintre mame muncesc în 
afara casei, există un enorm sentiment de vinovăţie al părin- 
ților din pricina faptului că nu petrec suficient cu familia. Ca 
un înlocuitor al lipsei de implicare personală în viaţa copiilor, 
mulți părinți exagerează cu cumpărarea de daruri. Ei încearcă 
să folosească dăruirea ca un leac universal pentru stilul lor de 
viață scăpat de sub control. 

Acest abuz de daruri este foarte des întîlnit atunci cînd 
copilul locuieşte chiar cu unul dintre părinţi, în urma unei 
despărțiri sau a unui divorţ. Părintele care nu a primit copilul 
în grijă este adesea tentat să-şi copleşească progenitura cu 
daruri, probabil şi din pricina suferinţei pe care a reprezen- 
tat-o despărţirea ori dintr-un sentiment de vinovăţie, pentru 
că şi-a părăsit familia. Atunci cînd aceste daruri sînt exagerat 
de scumpe, prost alese sau folosite cu scopul de a arăta ce nu 
poate oferi părintele care îl are în grijă sînt de fapt o formă de 
mituire, o încercare de a cumpăra afecțiunea copilului. Poate 
fi şi o modalitate subconştientă de răzbunare pe părintele ca- 
re a cîştigat custodia copilului. 

Copiii care primesc asemenea daruri nerecomandate îşi 

dau seama la un moment dat la ce folosesc ele; dar pînă una- 
alta, ei învață că măcar unul dintre părinți socoteşte că daru- 
rile pot fi un înlocuitor al iubirii adevărate. Acest lucru îi 
poate face pe copii foarte materialişti şi manipulatori, pentru 
că îi învaţă să se joace cu sentimentele oamenilor tocmai prin 
LIMBAJUL NR. 4 AL IUBIRII: DARURILE 

intermediul acestor cadouri folosite inadecvat. Acest tip de 
înlocuitor poate avea rezultate tragice în formarea caracteru- 
lui copilului şi mai ales a integrităţii sale. 

Iată cazul lui Susan, care creşte singură trei copii. Ea a di- 
vorțat de trei ani de Charles, care acum locuieşte cu cea de-a 
doua soţie a lui, avînd un stil de viaţă extrem de luxos. Susan 
şi copiii abia se descurcă din punct de vedere financiar, iar 
aceştia de-abia aşteaptă să meargă în vizită la tata. Lisa, Char- 
ly şi Annie, în vîrstă de cincisprezece, doisprezece şi zece ani, 
îşi văd tatăl de două ori pe lună, în week-end. El îi duce în 
locuri foarte costisitoare, la schi sau la plimbare cu barca. Nu 
e de mirare că îşi doresc să meargă la el — pentru că acolo se 
distrează —, plîngîndu-se tot mai tare că acasă se plictisesc. 
Adesea, se întorc cu cadouri extrem de generoase şi sînt tot 
mai supăraţi pe Susan, mai ales în zilele imediat următoare 
vizitei la tatăl lor. Charles a reuşit să stîrnească copiii împo- 
triva lui Susan, încercînd să le cîştige afecțiunea doar pentru 
el. El nu şi-a dat seama că pe măsură ce vor creşte, aceşti copii 
vor începe să îl disprețuiască pentru că a încercat să îi ma- 
nipuleze astfel. 

Din fericire, Susan a reuşit să-l convingă pe Charles să 
meargă împreună la un consilier şi să găsească unele căi mai 
sănătoase pentru a-şi aborda copiii. Asta a însemnat iniţial să 








uite de neînțelegerile de altădată şi de supărări, pentru a pu- 
tea să satisfacă împreună nevoile afective ale copiilor lor. în 
timpul întilnirilor cu consilierul, amîndoi au devenit adevă- 
rați experţi în umplerea rezervoarelor de iubire ale copiilor. 
Cînd Charles a reuşit să folosească toate cele cinci limbaje ale 
iubirii pentru a comunica mai bine cu copiii săi şi a folosit 
darurile doar ca simplu limbaj de iubire şi nu ca pe o posibi- 
litate de manipulare, copiii au reacţionat extraordinar. Chiar 
dacă nu întîlneşti prea des persoane divorţate care să conlu- 
creze atit de bine în interesul copiilor, tot mai mulți părinți 
încearcă să o facă. 

Abuzul de daruri mai apare atunci cînd părinţii, deşi îşi 
exprimă iubirea în mai multe feluri, aleg totuşi copleşirea cu 

cadouri, astfel încît camerele micuţilor ajung să arate ca nişte 
magazine de jucării într-o veşnică dezordine. In exces, daru- 
rile îşi pierd unicitatea; copilul are mai multe jucării decît 
timp în care să se bucure de ele. In cele din urmă, nici un dar 
nu mai are nici un sens şi copilul se atrofiază din punct de ve- 
dere emoțional, nemaiavînd nici o reacţie la cadouri. Jucăriile 
ajung să fie o povară pentru el, pentru că părinţii se aşteaptă 
ca acestea să fie ținute într-o oarecare ordine. 
A dărui prea multe e ca atunci cînd ai lua copilul, l-ai duce 
la un magazin de jucării şi i-ai spune: „Tot ce e aici îți apar- 
ţine." La început, copilul va fi entuziasmat, dar după ce va 
alerga în toate direcţiile, în final nu se va mai juca cu nimic. 
Jucăriile potrivite trebuie să-l ajute pe copil să înveţe cum 
să-şi concentreze atenţia şi să se bucure de ele. Pentru ca 
acest lucru să se întîmple, părinţii şi bunicii ar trebui să dăru- 
iască ceva mai puțin, şi nu mai mult, alegînd cu atenţie daru- 
rile, care să aibă un scop sau o utilitate, şi nu neapărat să im- 
presioneze. 
Dăruirea de cadouri interesante 
Atunci cînd le dăruiți ceva copiilor, trebuie să fiți călău- 
ziți de anumite principii. Darurile trebuie să fie o expresie 
sinceră a iubirii. Dacă sînt doar plăți pentru unele servicii fă- 
cute sau o mită, nu trebuie să le mai numiţi daruri, ci să le 
percepeţi ca atare, explicîndu-le şi copiilor asta. Astfel, ca- 
dourile adevărate alese spre binele copiilor şi ca expresie a 
iubirii vor fi apreciate ca atare. 
în afară de cele de Crăciun sau de aniversări, majoritatea 
darurilor ar trebui alese împreună cu copiii. Acest lucru este 
valabil mai ales pe măsură ce copilul creşte şi are propriile lui 
gusturi în legătură cu hainele, încălțările, gentile etc. Copiii 
îşi doresc şi jucării inutile şi cînd nu le puteți da tot ceea ce 
vor, este mai bine să vă gîndiţi şi la ce preferă. Asta înseam- 
nă însă să vă daţi seama dacă dorinţa este una de moment sau 

una de durată, una sănătoasă sau una nesănătoasă, dacă jucă- 
ria va avea un efect pozitiv sau negativ. De cîte ori aveţi oca- 
zia, este mai înțelept să alegeţi un dar pe care copilul să şi-l 
dorească sincer. 

Şi nu uitaţi: nu toate darurile se cumpără de la magazin. 
Puteţi oferi lucruri speciale de pe drum sau de lîngă parcare. 
Flori de cîmp, pietricele neobişnuite — mult lucruri pot de- 
veni daruri atunci cînd sînt frumos împachetate sau oferite cu 
imaginaţie. De asemenea, darurile pot fi făcute şi din diverse 
lucruri din casă. Copiii mici nu ştiu ce înseamnă banii şi nici 
dacă un dar este făcut sau cumpărat, acest lucru necontînd 
pentru ei. Dacă un cadou le stimulează imaginaţia, el poate fi 
mai interesant şi poate crea o mai mare apropiere plină de iu- 
bire între părinți şi copii. 

Inelul lui Amy 

Mai devreme, spuneam că unii copii care nu reacţionează 

cu prea mare entuziasm atunci cînd primesc daruri pot să le 
aprecieze ulterior. Ted a aflat asta ani de zile după ce fiica sa 
îi refuzase un cadou. Aflat în călătorie în străinătate, Ted i-a 
cumpărat fetiţei sale de doisprezece ani, Amy, un inel şi i l-a 
dăruit la întoarcerea acasă. Ea nu a manifestat un prea mare 
interes şi l-a băgat într-un sertar. 

Ted a fost dezamăgit, dar în cele din urmă a uitat de inel. 

La adolescenţă, Amy şi-a necăjit foarte tare părinţii, pentru 
că s-a comportat îngrozitor, în asemenea măsură încît Ted era 
de-a dreptul disperat în privinţa viitorului ei. Chiar atunci 
cînd ea şi-a revenit în mod uimitor ca atitudine şi comporta- 
ment, tatălui său tot nu-i venea să creadă că totul este în re- 
gulă. Punea la îndoială sinceritatea ei şi astfel nu se puteau 
face progrese din nici o parte, adică nu se putea ajunge la acea 
relaţie mai apropiată, după care atîta tînjeau amîndoi. 

într-o zi, Ted a observat că Amy purta inelul pe care i-l 
dăruise demult, înainte să înceapă toate aceste probleme. l-au 

dat lacrimile şi şi-a dat seama că fiica sa încerca să-i spună că 
a reuşit să-şi recapete controlul asupra existenţei ei şi acum se 
putea avea încredere în ea. 
Atunci cînd Ted a întrebat-o pe Amy dacă asta vrea să 
spună de fapt, ea a recunoscut că da — că îşi dorea ca el să 
aibă din nou încredere în ea, pentru că se schimbase radical. 
Cei doi au plîns împreună. Amy a continuat să se descurce 
foarte bine. 
Această întîmplare arată cît de important poate fi din 
punct de vedere simbolic un dar. Poate că Amy n-ar fi ajuns 
niciodată să aibă asemenea probleme dramatice dacă părinţii 
săi ar fi reuşit să îi umple rezervorul de iubire. Pentru ca ea 
să fie în stare să primească sau să aprecieze cum se cuvine atît 
darul cît şi gestul de a dărui, mai întîi era necesar să-i fie sa- 
tisfăcute nevoile sentimentale. 
Atunci cînd principalul limbaj de iubire 


al copilului sînt darurile 

Majoritatea copiilor reacţionează pozitiv la daruri, dar 

pentru unii ele reprezintă principalul limbaj de iubire. Aţi 
putea fi înclinați să credeţi că acest lucru este valabil pentru 
toţi copiii, judecînd după felul în care cer veşnic tot felul de 
lucruri. Este adevărat că toţi copiii — şi adulții — îşi doresc să 
aibă tot mai mult. Dar cei al căror limbaj de iubire sînt daru- 
rile vor reacționa diferit atunci cînd vor primi un cadou. 

Copiii al căror principal limbaj de iubire sînt darurile vor 

şti întotdeauna să le primească, îsi vor dori ca ele să fie fru- 
mos împachetate sau măcar să fie oferite cu originalitate. Şi 
asta face parte din exprimarea iubirii. Se vor uita la hîrtie, vor 
discuta despre fundă — eventual —, adesea se vor entuziasma, 
scoţînd tot felul de sunete în timp ce vor deschide cadoul. Va 
părea că într-adevăr pentru ei contează — şi chiar contează. 

Ei se simt deosebiți atunci cînd deschid un cadou şi îşi doresc 
să li se acorde atenţie necondiționată în acele clipe. Nu uitaţi, 

pentru ei aceasta este vocea cea mai puternică a iubirii. Ei 
consideră cadoul o răsfrîngere a iubirii dvs. şi doresc să îm- 
părtăşiți cu ei acest moment. După ce au deschis darul, vă vor 
sări de gît sau vă vor mulțumi cu mult entuziasm. 

Aceşti copii vor găsi în camera lor un locşor special unde 

să pună darul cel nou, pentru a se mîndri cu el. Le vor povesti 
prietenilor şi vi-l vor arăta cît se poate de des, în zilele ime- 
diat următoare. Vă vor spune cît de mult le-a plăcut. Darul 
ocupă un loc special în sufletul lor, pentru că este de fapt o 
exprimare a iubirii dvs. Atunci cînd îl văd, îşi amintesc că sînt 
iubiţi. Nu contează dacă darul a fost făcut, găsit sau cumpă- 
rat; indiferent dacă este vorba de ceva ce şi-au dorit sau nu, 
contează doar că v-aţi gîndit la ei. 


Ce spun copiii 


Comentariile care urmează dezvăluie faptul că pentru co- 

pii darurile sînt limbajul ideal de comunicare a iubirii. 
Frankie, cinci ani, vorbea cu bunica lui după cea de-a 

doua zi de grădiniță. „„Educatoarea mea mă iubeşte, buni. 
Uite ce mi-a dat." Şi i-a arătat o riglă albastră strălucitoare, 
cu nişte cifre mari pictate pe ea — aceasta părîndu-i-se o do- 
vadă a iubirii educatoarei. 

Lisa, şase ani, ne-a întrebat: „L-aţi întîlnit vreodată pe 

omul care ne iubeşte ? E chiar acolo", ne-a spus ea, arătînd 
spre un domn mai în vîrstă. „EI le dă tuturor copiilor gumă 
de mestecat." Pentru Lisa el era omul care iubeşte copiii pen- 
tru că le oferea daruri. 

Michelle, cincisprezece ani, a fost întrebată cum îşi dă 
seama că părinții o iubesc. Fără nici o urmă de ezitare, ea ne-a 
arătat fusta, bluza şi pantofii. Apoi ne-a spus: „Tot ce am 
este de la ei. După părerea mea, asta înseamnă iubire. Nu 
mi-au dat doar lucrurile esențiale, ci mult mai mult decît 
aveam nevoie. De fapt, împrumut o parte dintre lucruri şi 

prietenelor mele, ale căror părinți nu-şi pot permite să cum- 
pere aşa ceva." 

Chris, optsprezece ani, urma să plece la colegiu în urmă- 
toarele săptămîni. Cînd a fost întrebat cît de tare este el iubit 
de părinţi, dacă ar fi să le dea note de la unu la zece, el a răs- 
puns imediat: „De nota zece." De ce? „Vedeţi maşina asta?", 
a întrebat el arătînd spre o Honda roşie. „Mi-au dăruit-o pă- 
rinţii mei. N-o meritam de fapt, pentru că nu m-am străduit 
suficient la liceu, dar mi-au dat-o spunîndu-mi că vor ca cu 
să ştiu că sînt mîndri de mine. Această maşină este o expresie 
a iubirii lor. Tot ce trebuie să fac este să-mi asum răspunde- 
rea de a schimba uleiul şi de a o întreține. 

Părinţii mei au fost întotdeauna aşa. Mi-au dat tot ce îmi 
doream şi tot ce aveam nevoie — toate echipamentele sporti- 
ve de la liceu, hainele, tot. Sînt cei mai generoşi oameni pe 
care îi cunosc. Am încercat să nu profit de generozitatea lor, 
dar sînt convins că mă iubesc. Acum, că plec la facultate, îmi 
dau seama că o să-mi fie tare dor de ei." 

Pentru un asemenea copil, darurile sînt mai mult decît 

simple obiecte. Ele sînt o expresie tangibilă a iubirii, care gră- 
ieşte profund. De aceea este foarte traumatizant dacă aceste 
cadouri se strică sau se rătăcesc. Dacă părintele care le-a dă- 
ruit le mută, le strică sau, într-un moment de furie, spune: 
„îmi pare rău că ţi-am dat asta", copilul poate fi distrus din 
punct de vedere emoţional. înseamnă că limbajul principal 
de iubire a fost rostit pe un ton negativ şi copilul va suferi 
foarte tare. 

Acestor copii trebuie să li se menţină mereu plin rezer- 

vorul de iubire — altfel nu se vor putea dezvolta aşa cum se 
cuvine. Nu uitaţi, copiii dvs. s-ar putea să nu-şi dea seama cît 
de mult le oferiţi, chiar dacă veți continua să le umpleţi re- 
zervorul de iubire. Dar pe măsură ce cresc, s-ar putea să mai 
reflecteze şi să înțeleagă că iubirea şi prezenţa dvs. a fost de 
fapt cel mai frumos dar dintre toate. 


Capitolul şase 

Limbajul nr. 5 al iubirii: 

serviciile 

Jeremy tocmai începuse prima slujbă cu normă întrea- 

gă şi intenţiona să se căsătorească vara următoare. îşi amintea 
însă din copilărie: „Cred că lucrul care m-a făcut să mă simt 
foarte iubit a fost felul în care părinții mei s-au străduit în- 
tr-atîta să mă ajute în toate direcțiile. îmi amintesc de toate 
mesele pe care le-a pregătit mama, deşi avea şi ea o slujbă, şi 
de cîte ori m-a ajutat tata să îmi repar vechea camionetă, pe 
care o cumpăraserăm împreună cînd aveam şaisprezece ani." 
Băiatul de douăzeci şi patru de ani continua să-şi amintească: 
„Au făcut atât lucruri mărunte cît şi lucruri importante ca să 
mă ajute mereu. Acum îmi dau seama mai mult ca atunci, dar 
chiar şi atunci ştiam că se străduiesc din greu să mă ajute şi 
întotdeauna le-am fost recunoscător. Sper să pot şi eu cîndva 
să fac acelaşi lucru pentru copiii mei." 

Unii oameni au ca principal limbaj de iubire serviciile. 

Chiar dacă nu e cazul copilului dvs., trebuie să ştiţi că a fi pă- 
rinte înseamnă să ai vocaţie de persoană dispusă să facă diver- 
se servicii. în ziua în care veţi afla că veţi fi părinte, practic vă 
înrolați într-un servici cu normă întreagă. Contractul este pe 
minimum optsprezece ani, prin asta înțelegîndu-se că trebuie 
să fiți înțelegători şi că trebuie să rămîneți „rezervă activă" 
încă vreo cîțiva ani şi după aceea. 

Ca părinte ce trebuie să servească interesele copilului, 
probabil că aţi mai descoperit ceva în legătură cu acest limbaj 
al iubirii: serviciile solicită din punct de vedere fizic şi emo- 

tional. De aceea noi, părinţii, trebuie să fim foarte atenți cu 
sănătatea noastră fizică şi emoțională. Pentru sănătatea fizică, 
avem nevoie de un somn echilibrat, dar şi de o hrană sănătoa- 
să, precum şi de exerciţii fizice. Pentru sănătatea emoţională, 
este necesară îngăduinţa şi o relaţie de sprijin reciproc în căs- 
nicie, acestea fiind de o importanță capitală. 

In serviciul cui vă aflați 

Atunci cînd ne referim la servicii, trebuie să ne întrebăm: 

„în serviciul cui mă aflu ?" Nu e vorba doar de copii. Ca par- 
tener în căsnicie, trebuie să ne ajutăm jumătatea, să facem 
lucruri care să-l îneînte pe celălalt, pentru a ne exprima astfel 
iubirea. Sigur că vă doriți să menţineţi plin rezervorul de 
iubire al partenerului şi prin aceste servicii. Deoarece copiii 
au nevoie de o mamă şi un tată care să le fie un model de viață 
echilibrat, faptul că vă găsiți timp şi pentru relația matrimo- 
nială joacă un rol esențial în a reuşi să fiți părinți buni. 
Desigur că părinți fiind, vă serviţi copiii, dar principala 
motivaţie nu este neapărat aceea de a-i mulțumi. Scopul de 
bază este să faceţi ce e mai bine pentru ei. Ce anume i-ar în- 
cînta cel mai mult pe copii în momentul respectiv nu este ne- 
apărat cea mai bună cale de exprimare a iubirii dvs. Puneţi-i 
copilului trei batoane de ciocolată în pachețelul cu gustarea 
pentru şcoală şi o să fie superîncîntat, dar asta nu înseamnă 
că i-ați făcut un bine. Atunci cînd vă serviţi copiii principala 
motivaţie trebuie să fie binele lor, adică umplerea rezervoru- 
lui lor de iubire. Pentru a satisface această nevoie de iubire, 
trebuie ca serviciile pe care le aduceţi sa fie în strînsă legătură 
cu limbajele de iubire. 

Atenţie în acest moment în care explorăm acest ultim lim- 
baj al iubirii: nu transformați serviciile într-o modalitate de a 
vă manevra copiii. Asta e uşor, pentru că atunci cînd sînt 
mici, copiii îşi doresc daruri şi servicii mai mult decît orice 
altceva pe lume. Dar dacă noi, părinţii, cedăm la dorinţele lor 

sau la cerinţele lor de a primi mereu tot mai multe daruri şi 
mai multe servicii, copiii vor rămîne mereu copilăroşi şi ego- 
centrici, devenind egoişti. Totuşi, aceste precauţii nu trebuie 
să îi determine pe părinți să nu mai folosească limbajul servi- 
ciilor şi al darurilor atunci cînd este cazul. 

Serviciile pot deveni un model pentru felul în care copilul 
dvs. va face servicii şi îşi va asuma răspunderi. S-ar putea să 
vă întrebaţi cum îşi mai dezvoltă copiii independenţa şi capa- 
citățile personale dacă îi serviţi astfel. Atunci cînd vă expri- 
mați iubirea față de copii prin servicii, făcînd lucruri pe care 
probabil nu le-ar putea face singuri, de fapt le furnizaţi un 
model. Acest lucru îi va ajuta să nu se mai concentreze asupra 
propriei persoane şi la rîndul lor să ajute pe alţii. Acesta este 
scopul nostru principal ca părinţi. (Vezi şi subcapitolul „Sco- 
pul final al serviciilor”.) 

Servicii în funcţie de vîrstă 

Copiii cu rezervoarele de iubire pline sînt mai tentaţi să 
aleagă un model de a face servicii afectuos decît cei care sînt 
nesiguri de iubirea părinţilor lor. Aceste servicii trebuie adu- 
se în funcţie de vîrstă. Trebuie să faceți pentru copiii dvs. 
ceea ce ei nu pot face. Sigur că la şase ani nu le mai daţi să 
mănînce cu linguriţa. Pentru copilul de patru ani, să-i faceţi 
patul este un serviciu. La opt ani, şi-l poate face şi singur. 
Copiii nu trebuie să aştepte să ajungă la facultate pentru a 
învăţa cum funcționează o maşină de spălat şi un aspirator — 
acolo nu se țin cursuri pentru aceste lucruri! Dacă părinţii 
sînt prea ocupați pentru a-şi învăţa copiii să-şi spele rufele 
sau sînt prea perfecționişti ca să-i lase s-o facă, înseamnă că 
nu-i iubesc pe aceşti copii, ci îi dezavantajează. 

Astfel, sei'viciile sînt în fapt un pas intermediar. Ne ser- 

vim copiii dar atunci cînd sînt pregătiți, îi învăţăm cum să se 
servească singuri şi cum să-i servească şi pe alţii. Sigur că 
acesta nu este un proces întotdeauna convenabil sau rapid. 

Durează mai mult să înveţi un copil să pregătească singur 
masa decît să o pregătiţi chiar dvs. Dacă unicul obiectiv este 
să pui ceva pe masă, n-ai decît să pregăteşti totul. Dar dacă 
obiectivul este să-ți iubeşti copiii — dorind să faci totul spre 
binele lor —, atunci vei încerca să-i înveți să gătească. Dar tot 
timpul ceea ce îi motivează cel mai bine pe copii este să vadă 
că acționaţi sincer din iubire față de familia pe care o serviţi 
de atîția ani. 

Nu uitaţi, de asemenea, că unele servicii pe care le faceți 
copiilor provin dintr-un talent special al dvs., talent pe care 

ei s-ar putea să nu-l dobîndească vreodată. Fiecare avem apti- 
tudinile noastre, şi într-o familie ne putem servi reciproc, fie- 
care folosindu-şi capacităţile personale. Ca părinţi, trebuie să 
fim atenţi să nu ne obligăm copiii să fie nişte dubluri ale 
noastre sau, şi mai rău, să le alimentăm visuri pe care noi nu 
ni le-am realizat niciodată. E mai bine să încercăm să-i aju- 
tăm să-şi dezvolte propriile capacităţi, urmîndu-şi interesele 
personale, devenind cei mai buni prin folosirea harurilor pe 
care Dumnezeu le-a dat fiecăruia. 


Spune drept 

Unii părinţi, dorindu-și ca şi copiii lor să-şi dezvolte anu- 
mite aptitudini şi independența, se bazează prea mult pe fap- 
tul că aceştia ar putea să se descurce singuri în orice situaţie. 
Acesta a fost şi cazul lui Will şi al lui Kathy din Colorado. Ei 
erau încarnarea unui spirit de independenţă totală şi se spri- 
jineau doar pe propria lor persoană; prin urmare voiau să-şi 
educe cei doi băieți în propriul lor stil de viaţă. Păreau că toc- 
mai coboriîseră dintr-o diligentă undeva în Vestul sălbatic, pe 
care îl reprezentau pînă în vîrful unghiilor. 

După ce Will şi Kathy au participat la seminarul meu de- 
spre căsnicie (cel al lui Gary) şi au aflat despre cele cinci lim- 
baje ale iubirii, au ajuns la concluzia că serviciile nu pot fi o 
formă de limbaj al iubirii. Will chiar mi-a spus: „Nu cred că 


LIMBAJUL NR. 5 AL IUBIRII: SERVICIILE 

părinţii ar trebui să facă diverse lucruri pentru copiii lor, mai 
ales atunci cînd aceştia le-ar putea face singuri. Cum am mai 
putea să-i învăţăm să fie independenţi dacă îi ajutăm mereu ? 
Trebuie să înveţe pe pielea lor." 

„Băieţii îşi pregătesc singuri mîncarea ?" 

„Asta e treaba mea. Dar ei fac toate celelalte", mi-a spus » 
Kathy. 

„în schimb, ei gătesc atunci cînd pleacă cu rulota şi fac o 
treabă minunată", a adăugat Will. Categoric, cei doi erau 
foarte mîndri de băieţii lor. 

„Atunci cînd aţi aflat care sînt limbajele iubirii, v-aţi dat 
seama care ar fi principalul limbaj în cazul băieţilor voştri ?" 
„Habar n-am", a spus Will. „Credeţi că băieţii voştri se 

simt realmente iubiţi ?" 

„Cred că da. Aşa ar trebui." 

„Aveţi curajul să-i întrebaţi ?", am testat eu situația. 

„Ce vreţi să spuneţi ?" 

„Adică să discutaţi între patru ochi şi să le ziceți cam aşa: 

« Fiule, aş vrea să-ţi pun o întrebare pe care nu ţi-am mai 
pus-o, dar care este importantă pentru mine. Crezi că te 
iubesc ? Spune drept. Sincer, vreau să aflu ce simţi. »" 

Will a tăcut ceva vreme, după care a zis: „Ar fi cam greu. 
Nu ştiu dacă e necesar." 

„Nu este necesar", i-am replicat eu. „Dar dacă nu-i în- 

trebi, nu vei afla niciodată care este limbajul lor de iubire." 
Will s-a dus acasă, unde încă îi mai sunau în cap vorbele 
mele: „Dacă nu-i întrebi, nu vei afla niciodată." Aşa încît a 
început cu băiatul cel mic, Buck, cînd se afla în spatele ham- 
barului şi rămăseseră singuri. I-a pus întrebarea pe care i-am 
sugerat-o şi Buck i-a răspuns: 

„Desigur, tăticule. Ştiu că mă iubeşti. Stai mult cu mine, 
cînd mergi în oraş mă iei şi pe mine, cînd mergem cu rulota, 
îţi faci timp să stăm de vorbă. întotdeauna mi s-a părut gro- 
zav că poţi petrece atîta timp cu mine, deşi eşti atît de ocu- 
pat." Cînd Will a simţit că se înăbuşă, Buck l-a întrebat: „S-a 
întîmplat ceva? Nu o să mori sau ceva m genul ăsta, nu ?" 

„Nu, domn'e, nu mor. Vroiam doar să mă asigur că ştii că 

te iubesc." 

Aceasta a fost o experiență emoţională atît de puternică, 

încît lui Will i-a trebuit o săptămînă ca să-şi adune curajul să 
vorbească şi cu băiatul lui de şaptesprezece ani, Jake. într-o 
seară, cînd au rămas singuri, după cină, s-a întors spre fiul lui 
şi i-a spus: „Jake, vreau să-ţi pun o întrebare pe care nu ţi-am 
pus-o niciodată, dar care este foarte importantă pentru mine. 
S-ar putea să-ți vină greu, dar vreau să-mi spui drept, pentru 
că trebuie să ştiu exact ce simţi. Simţi că te iubesc ?" 

După o lungă tăcere, Jake a spus: „Nu ştiu exact cum să 

mă exprim, tată. Cred că mă iubeşti uneori, deşi n-o simt în 
mod special. Alteori chiar am impresia că nu mă iubeşti 
deloc." 

„Cînd anume, fiule ?" 

„Cînd aş avea nevoie de tine şi nu mă ajuţi. Ca atunci cînd 

a izbucnit focul şi ţi-am trimis vorbă prin Buck că am nevoie 
de tine. El s-a întors şi mi-a spus că i-ai zis că ştii tu că mă 
descurc şi singur. Ne-am descurcat şi eu şi Buck, dar mă în- 
treb şi acum de ce n-ai venit. Mi-am tot spus că probabil ai 
încercat să mă faci sa devin independent. Dar eu continuu să 
simt că nu mă iubeşti. 

Sau atunci cînd aveam zece ani şi nu mă descurcam deloc 

cu matematica şi te-am rugat să mă ajuţi”, a continuat Jake. 
„Mi-ai spus că pot şi singur, că sînt deştept. Ştiu sigur că te-ai 
fi descurcat să mă ajuţi şi că mi-ar fi fost de folos, dacă mi-ai 
fi explicat puţin. M-am simţit abandonat. Sau atunci cînd s-a 
împotmolit căruţa şi te-am rugat să mă ajuţi. Mi-ai zis că aşa 
cum am împotmolit-o trebuie să găsesc şi o soluţie să ies din 
impas. Ştiam că am să reuşesc pînă la urmă, dar aş fi vrut să 
mă ajuţi tu. 

Şi apoi au mai fost şi alte momente cînd am simțit că nu-ţi 
pasă. Cum spuneam, ştiu că mă iubeşti, dar nu simt asta în- 
totdeauna." 

A fost de ajuns ca să-l umfle plînsul chiar şi pe cowboy-ul 
nostru. „Jake, îmi pare rău", a spus Will. „Nu ştiam ce e în 

sufletul tău. Ar fi trebuit să te întreb mai demult. Vroiam să 
fii independent şi să te bizui pe puterile sale — aşa cum ai şi 
reuşit, de altfel. Sînt mîndru de tine, dar vreau să ştii că te 
iubesc. Cînd vei mai avea nevoie de ajutorul meu, ţi-l voi da 
negreşit. Sper că-mi mai acorzi o şansă." Cei doi s-au îmbră- 
țişat în bucătăria aceea în care nu se auzea nici un zgomot. 
Will a avut ocazia cam şapte luni mai tîrziu, cînd o căruță 

a rămas împotmolită în pîrîu. Băieţii s-au străduit mai bine 

de două ore și nu au reuşit nimic. În sfârşit, Jake l-a trimis pe 
Buck după tatăl lor. Lui Buck nu i-a venit să creadă că reacția 
tatălui a fost imediată; a încălecat şi s-a întors repede cu Buck 
l-a pîrîu. După ce a scos căruţa, lui Buck i s-a părut ciudat că 
tatăl lor l-a îmbrăţişat pe Jake şi că Jake i-a spus: „Mulţu- 
mesc, bătrîne. îti sînt recunoscător." Această vindecare în- 
cepută în bucătărie avea să se încheie la pîrîu. Un aspru fer- 
mier a învăţat o lecţie plină de tandreţe. 

Servicii pline de iubire 

Cum serviciile aduse unui copil sînt constante atîția ani şi 

au loc în cadrul sau în jurul altor obligaţii, părinţii pot uita că 
aceste gesturi zilnice şi monotone pe care le fac sînt de fapt o 
expresie cu efecte pe termen lung a iubirii. Uneori se simt 
mai curînd nişte sclavi decît nişte slujitori iubitori, puşi la 
muncă de partenerul de viață, de copii sau de alte persoane. 
Totuşi, dacă adoptă această din urmă atitudine, ei o vor co- 
munica la nivel emoţional copilului care va simți că primeşte 
puţină iubire prin intermediul acestor servicii. 

Serviciile pline de iubire nu sînt o formă de sclavie, aşa 

cum se tem unii. Sclavia este ceva impus din exterior, şi deci 
totul e făcut fără tragere de inimă. Serviciile pline de iubire au 
o motivaţie interioară, şi anume de a oferi din energia perso- 
nală şi altora. Serviciile pline de iubire sînt un dar, nu o nece- 
sitate, şi se fac de bunăvoie, nu din obligaţie. Atunci cînd pă- 
rinţii îşi servesc copiii cu resentimente şi fără chef, chiar dacă 

nevoile fizice ale acestora sînt satisfăcute, dezvoltarea lor 
emoțională va avea mult de suferit. 
Cum serviciile sînt zilnice, chiar şi cei mai buni părinți 
trebuie să se mai oprească din cînd în cînd şi să verifice dacă 
lucrurile pe care le fac sînt percepute ca o formă de iubire.. 
Scopul final al serviciilor 
Scopul final al serviciilor făcute copiilor este de a-i ajuta 
să devină adulți maturi, capabili să ofere iubire altora prin 
intermediul serviciilor. Asta nu înseamnă doar să îi ajute şi să 
îi îngrijească pe cei dragi, ci inclusiv să-i servească pe cei care 
nu sînt în nici un fel capabili să răsplătească în vreun fel bu- 
nătatea lor. Atunci cînd copiii cresc avînd în faţa ochilor 
exemplul unor părinţi care îşi servesc familia şi pe cei din 
afara zidurilor casei, vor învăţa la rîndul lor să îi ajute pe alții. 
Biblia sugerează faptul că serviciile care implică sacrificii 
sînt o modalitate de a-l mulțumi pe Dumnezeu. Atunci cînd 
Isus s-a aşezat la masa unui important reprezentant religios, 
i-a spus celui ce l-a poftit: 
„Cînd faci prînz sau cină, nu chema pe prietenii tăi, nici pe fraţii tăi, 
nici pe rudele tale, nici vecinii bogați, ca nu cumva să te cheme şi ei 
la rîndul lor, pe tine şi să-ţi fie ca răsplată. Ci, cînd faci un ospăț, 
cheamă pe săraci, pe şchiopi, pe orbi, şi fericit vei fi că nu pot să-ţi 
răsplătească" ...' 
Ce cuvinte pline de profunzime! Asta dorim şi noi pen- 
tru copiii noştri -— să fie în stare să facă servicii cu compa- 
siune şi iubire adevărată. Numai că ei sînt încă neformaţi, 
imaturi. Din fire, sînt egocentrici şi nu ne putem aştepta să-i 
servească pe ceilalți fără nici o motivaţie egoistă. Ei vor să fie 
răsplătiți pentru buna lor purtare. Va dura multă vreme pînă 
să fie în stare să ofere iubirea prin aceste gesturi simple, al- 
truiste. 
X.Luca 14:12-15. 

Modele de urmat 

Cum putem să ne îndreptăm spre acest scop final ? Mai 

întîi, trebuie să ne asigurăm că într-adevăr copiii noştri se 
simt realmente iubiţi şi îngrijiţi. Trebuie să le menţinem re- 
zervoarele de iubire pline. De asemenea, noi sîntem modele 
pentru ei. Prin puterea exemplului, ei trăiesc prima experien- 
tă a gesturilor pline de afecțiune, reprezentate de servicii. Pe 
măsură ce cresc şi sînt în stare să-şi manifeste recunoştinţa, 
putem trece de la porunci la simple rugăminți. La rugăminți, 
şi nu la ordine date pe un ton nepotrivit. Copiii nu se simt în 
largul lor atunci cînd trebuie să-şi exprime recunoştinţa, mai 
ales cînd li se poruncește să facă asta. Aceasta este diferența 
dintre „Spune-i mulţumesc tatei" şi „Nu vrei să-i mulţumeşti 
tatei ?" Este mai liniştitor să adresezi rugăminți, ele calmînd 
miînia şi ajutîndu-ne să fim mai pozitivi şi mai amabili. 

Pe măsură ce copiii se maturizează, observă tot mai mult 

ce se face pentru ei şi sînt conştienţi şi de ceea ce s-a făcut în 
trecut. Sigur că nu-şi mai amintesc cum [i s-au schimbat 
scutecele şi cum au fost alăptaţi. Dar văd alți părinţi că proce- 
dează astfel cu sugarii lor şi-şi dau seama că s-au bucurat de 
aceleaşi privilegii. Fiind siguri că sînt iubiţi cu adevărat, devin 
capabili să aprecieze altfel mîncarea atunci cînd ea este pre- 
gătită şi servită la masă. Vor conştientiza mai bine poveştile 
spuse înainte de culcare, jocurile cu părinţii sau cum aceştia 
i-au învăţat să meargă pe bicicletă, cum i-au ajutat la lecții, 
cum i-au îngrijit cînd au fost bolnavi, cum i-au alinat cînd au 
trăit diverse suferințe, cum i-au dus în locuri minunate şi 
le-au cumpărat tot felul de cadouri şi i-au răsfăţat. 

în final, aceşti copii vor observa că părinţii lor fac diverse 
lucruri şi pentru alţii. Vor învăţa cum să aibă grijă de o per- 
soană bolnavă sau cum să dea bani de pomană celor nevoiaşi. 
Vor dori să participe la proiecte ce au ca scop ajutorarea alto- 
ra, mai ales atunci cînd este vorba de unele mai pline de ne- 
prevăzut, care să-i scoată din rutina vieţii de zi cu zi din fa- 
milie. Nu trebuie să meargă prea departe pentru a-i găsi pe 

altu mai nevoiaşi, în majoritatea orașelor, indiferent cât de 
mici sau de mari ar fi, există oameni săraci. Familia dvs., sin- 
gură sau împreună cu altele ori cu cîteva de la biserică, poate 
să-şi ia cîte o zi liberă sau cîte o săptămînă în care să-şi ofere 
serviciile unei misiuni creştine, unei tabere pentru copiii mai 
puţin privilegiați, pentru o supă a săracilor sau un cămin de 
bătrîni. Atunci cînd părinţii şi copiii lor lucrează cot la cot 
oferind asemenea servicii, activitatea lor devine o lecţie foarte 
importantă, din care vor învăţa ce înseamnă bucuria de a-i 
ajuta pe alţii. 

Şi, evident, mai există şi acele servicii mai exotice, eventu- 
al peste mări şi ţări, lucrînd în organizaţii private sau pur şi 
simplu muncind acolo. într-un an am plecat voluntar ca doc- 
tor la o misiune creştină în Bolivia, Wycliffe Bible Transla- 
tors. întreaga familie Campbell a venit şi m-a ajutat. îmi 
amintesc că am tratat un băieţel de trei ani, un mic indian care 
îşi rupsese rău piciorul şi fusese adus la noi la clinică. Şase 
săptămîni a trebuit să stea nemişcat. Mulţi copii din cadrul 
misiunii creştine i-au făcut tot felul de servicii băiețelului. 
Am fost foarte impresionat la Crăciun, cînd Carey a noastră, 
care avea pe atunci opt ani, i-a dat surorii băieţelului cel mai 
de preţ dar al ei de la Moş Crăciun, o păpuşă nouă. 
Schimbarea comportamentului copilului 


dumneavoastră 

Serviciile în cadrul societăţii sau al unei misiuni este de 

fapt o dorință pornită din suflet de a-i ajuta pe ceilalți prin 
gesturi de zi cu zi. Şi totuşi, mulți părinţi pot să scape hăţu- 
rile şi să îi împiedice practic pe copiii lor să fie în stare să de- 
vină altruişti. Trebuie să fim foarte atenţi ca aceste servicii să 
nu fie o manifestare a unei iubiri condiționate. Atunci cînd 
părinţii se dedică mai mult copiilor lor doar cînd sînt mulțu- 
miţi de comportamentul acestora, asemenea servicii sînt con- 
diționate. Copiii noştri vor învăţa că oamenii trebuie ajutaţi 
doar dacă acest lucru le aduce foloase. 

Mulţi părinţi vor să schimbe comportamentul copilului 

lor. Psihologii spun că principala cale de schimbare trece prin 
modificarea comportamentului — un mod de a trata oamenii 
răsplătindu-i sau pedepsindu-i prin încurajare sau descuraja- 
re. Este mai puţin cazul atunci cînd este vorba despre copii, 
cum se întîmplă, de exemplu, cu problemele repetitive, față 
de care copiii n-au nici o intenție de schimbare. Modificările 
de comportament nu trebuie să aibă nici o legătură cu servi- 
ciile pentru alți oameni. Aceasta ar fi o formă de manipulare, 
în schimb, serviciile noastre trebuie făcute în mod altruist şi 
cu dragoste. De-a lungul timpului, asemenea motivații ar pu- 
tea schimba comportamentul copilului. 

„Şi eu cu ce mă aleg ?" este atitudinea predominantă a so- 
cietății noastre. Şi totuşi, este exact contrariul a ceea ce în- 
seamnă un limbaj de iubire atunci cînd acesta se bazează pe 
servicii (contravenind totodată şi spiritului creştin). Cum 
modificarea comportamentală atinsese apogeul în anii '70, 
mulți părinţi care în prezent cresc propriii lor copii au fost 
afectaţi de asta. S-ar putea ca şi dvs. să faceţi parte dintre co- 
piii crescuţi în acest tipar de gîndire. Acum aţi vrea ca şi co- 
piii dvs. să devină nişte persoane integre. Vreţi să fie buni şi 
generoşi cu ceilalţi, mai ales cu cei mai năpăstuiți, fără să aş- 
tepte ceva în schimb. Şi probabil că vă îndoiţi că aşa ceva ar 
fi posibil în această societate materialistă şi hrăpăreaţă. 

Sigur că este posibil, dar depinde foarte mult de dvs. Co- 

piii trebuie să constate că aveţi acele trăsături pe care aţi dori 
să li le dezvoltați. Serviciile pe care le faceţi trebuie să facă 
parte şi din viaţa lor şi să fie implicaţi în situaţiile în care vă 
îngrijiţi de alţii. Îi puteți învăţa să se preocupe de ceilalți prin 
puterea exemplului. 

Exemplul ospitalităţii 

Una dintre cele mai bune căi de a face asta este aceea de a 
vă manifesta ospitalitatea. Ospitalitatea familială este o mare 
comoară, pentru că în acest tip de servicii oamenii ajung real- 

mente să se cunoască unii pe alţii şi să pună bazele unor pri- 
etenii solide. Atunci cînd aveţi o casă deschisă, copiii învaţă 
ce înseamnă să împartă iubirea cu prietenii şi cu familia. 
Foarte interesant este că oamenii se întîlnesc tot mai des 

la restaurante şi nu în casele lor. Căldura şi intimitatea unui 
cămin sînt un lucru cu totul special. Este bine să închegi re- 
laţii solide cu ceilalţi şi acest lucru nu este posibil decît în 
profunzimea unui cămin. 

Familia Chapman a avut dintotdeauna casa deschisă în 
fiecare vineri seara pentru studenţii de la începutul anilor '70. 
Ei veneau din toate institutele din zonă, inclusiv de la Uni- 
versitatea Wake Forest, şi primeam între douăzeci şi şaizeci 
de studenți. Programul era simplu. De la 8.00 la 10.00 p.m. 
discutam despre parabole, despre probleme morale şi sociale 
pe baza citatelor biblice. După care urmau gustări şi o con- 
versaţie liberă. La miezul nopţii, îi dădeam afară. 

Copiii noştri Shelley şi Derek erau mici pe atunci şi tot se 
plimbau printre noi. Se mai întîmpla ca unul dintre ei să 
adoarmă în braţele unei studente în faţa căminului sau chiar 
să intre în discuţie. Aceşti studenți erau un fel de prelungire 
a familiei noastre, iar copiii aşteptau cu nerăbdare seara de 
vineri. 

Adesea, sîmbăta dimineaţa, o parte dintre studenţi reve- 
neau pentru ceea ce noi numeam „Cum să faci fapte bune", 
îi urcam într-o camionetă şi îi împărțeam prin diverse locuri 
din comunitate, să grebleze frunzele pentru persoanele mai 
în vîrstă sau să curețe rigolele sau pentru alte treburi nece- 
sare. Shelley şi Derek participau şi ei întotdeauna la aceste 
„proiecte". Ei ţineau neapărat să aibă propriile lor greble, 
deşi cel mai mult le plăcea să sară în frunze după ce le gre- 
blaseră. 

Ca adulți, Shelley şi Derek consideră că această perioadă 

a copilăriei lor, în care participau alături de studenţi la diver- 
se fapte bune, a reprezentat o parte semnificativă a acelor ani. 
Shelley, care acum este doctor obstetrician ginecolog, recu- 
noaşte că discuţiile cu studenții de la Facultatea de Medicină 

Bowman Gray i-au făcut o impresie foarte puternică şi au in- 
fluenţat alegerea vocației ei. Şi ea şi Derek erau foarte socia- 
bili. Derek invita cerşetori să doarmă în apartamentul lui 
iarna. (Oare noi să fim cei care l-au învăţat asta ?) Noi sîntem 
convinşi că faptul că am împărțit casa noastră şi cu alţii şi că 
ne-am implicat familia în asemenea proiecte de ajutorare a avut 
un efect profund şi pozitiv asupra evoluţiei copiilor noştri. 
Făceţi-vă un scop din a-i învăţa pe copiii dvs. să se simtă 
bine atunci cînd fac un serviciu altora. Ei nu vor învăţa asta 
de la sine, ci mai degrabă văzîndu-vă pe dvs. că îi ajutaţi pe 
alţii. Totodată, vor învăţa din faptul că li se vor da anumite 
răspunderi, mărunte inițial, ajutîndu-vă astfel atunci cînd fa- 
ceți un serviciu cuiva. Pe măsură ce vor creşte, puteţi să spo- 
riți numărul misiunilor încredințate. 

Cînd principalul limbaj de iubire al copilului 


dumneavoastră sînt serviciile 

Serviciile care sînt o expresie sinceră a iubirii vor reuşi să 
comunice copiilor dvs. o anumită formă de afecţiune la un 
anumit nivel emoțional. Dacă însă serviciile sînt principalul 
limbaj de iubire al copilului dvs., ele vor avea o mai profundă 
forță de comunicare decît simplele cuvinte de iubire față de 
Ionuţ sau Iulia. Atunci cînd copilul vă roagă să îi reparaţi 
bicicleta sau să coaseţi rochia păpuşii, de fapt nu doreşte doar 
să-i fie satisfăcută o nevoie; el strigă din răsputeri că simte 
nevoia de o iubire profundă. De fapt, asta îi cerea Jake tatălui 
lui, Will, să facă. 

Atunci cînd noi, părinții, ne dăm seama şi reacționăm la 
aceste rugăminţi şi ne ajutăm copiii dovedind o atitudine pli- 
nă de afecţiune şi pozitivă totodată, aceştia vor avea categoric 
un rezervor de iubire plin, aşa cum a reuşit în final şi Jake. 
Dar atunci cînd părinţii refuză să reacționeze la aceste nevoi 
sau o fac cu asprime ori cu comentarii răuvoitoare, copiii, 

chiar dacă se vor bucura din nou de bicicleta reparată, vor fi 
foarte descurajaţi în suflet. 

Dacă principalul limbaj de iubire al copilului dvs. sînt ser- 
viciile, nu înseamnă că trebuie să vă repeziţi să-i satisfaceți 
toate doleanţele la cea mai mică rugăminte. înseamnă că tre- 
buie să fiți extrem de sensibili la aceste rugăminți şi să vă daţi 
seama că reacţia dvs. va duce la umplerea rezervorului de iu- 
bire al copilului sau la golirea lui. Fiecare rugăminte impune 
o reacție bine gîndită şi plină de afecţiune. 


Ce spun copiii 

Iată ce spun următorii copii despre principalul lor limbaj 

de iubire: 

Krystal, şapte ani, a avut nenumărate probleme de sănă- 

tate în ultimii trei ani: „Ştiu că mămica mă iubeşte pentru că 
atunci cînd am nevoie să mă ajute la lecţii o face întotdeauna 
cu drag. Cînd trebuie să merg la doctor, îşi ia liber de la servi- 
ciu şi mă duce chiar ea. Cînd sînt bolnavă rău, îmi pregăteşte 
supa preferată." 

Bradley, doisprezece ani, locuieşte cu mama lui şi cu fra- 
tele mai mic. Tatăl i-a părăsit cînd Bradley avea şase ani. 
„Ştiu că mama mă iubeşte pentru că îmi coase nasturii la că- 
maşă cînd se rup şi mă ajută la lecţii în fiecare seară. Munceş- 
te din greu ca infirmieră, ca să avem noi de-ale gurii şi hăi- 
nuţe. Cred că şi tata mă iubeşte, dar nu face prea mare lucru 
ca să mă ajute." 

Jody, paisprezece ani, are probleme de dezvoltare men- 

tală şi merge la o clasă specială dintr-o şcoală publică. Ea lo- 
cuieşte cu mama ei. „Ştiu că mama mă iubeşte pentru că mă 
ajută să-mi fac patul şi să-mi spăl hainele. Seara, mă ajută la 
lecţii, mai ales la desen." 

Melanie, tot de paisprezece ani, este cea mai mare dintre 

cei patru copii ai unei familii. „Ştiu că părinţii mei mă iubesc 
pentru că fac atât de multe lucruri pentru mine. Mama mi-a 
făcut un costum pentru şcoala de actorie; de fapt, a făcut cos- 
tume şi pentru alţii. Am fost foarte mîndră de ea. Tata întot- 
deauna m-a ajutat la lecţii şi anul acesta chiar şi-a pierdut 
ceva timp cu problemele mele de algebră. Nici nu credeam că 
mai ţine minte atît de multe lucruri din matematică." 

Pentru aceşti copii, serviciile părinţilor lor reprezintă o 

formă de iubire. Părinţii ai căror copii au ca principal limbaj 
de iubire serviciile învață că asta înseamnă să iubeşti. Serveş- 
te-ți copilul — şi pe alții — şi aceştia îşi vor da seama că-i 
iubeşti. 


Capitolul şapte 
Descoperirea limbajului principal 
de iubire al copilului 


V-am prezentat aşadar fiecare dintre cele cinci limbaje 

de iubire şi aţi aflat cum sînt ele descrise de copii atunci cînd 
unul dintre ele li se potriveşte în mod special. Şi totuşi, s-ar 
putea să vă întrebaţi: Care este principalul limbaj de iubire 
al copilului meu ? Nu sint foarte sigur că ştiu. Depistarea 
principalului limbaj de iubire al copilului poate fi un proces 
de durată, dar există tot felul de indicii. Acesta este un ca- 
pitol în care veţi deveni un fel de detectivi, ajutîndu-vă să 
descoperiţi care este principalul limbaj de iubire al copilu- 
lui dvs. 

înainte să începeţi să descoperiți care sînt aceste indicii, 

să vedem care este acel motiv extrem de important pentru 
care merită să căutați. Am menționat faptul că adresîndu-vă 
copilului în principalul său limbaj de iubire, acesta se va 
simţi iubit. Cînd el se simte iubit, cînd rezervorul său de 
iubire este plin, va fi mai receptiv la sfaturile părinteşti, în 
toate zonele existenţei sale. Va asculta fără resentimente. 
Dar mai există şi un alt motiv foarte important pentru a 
învăţa care este principalul limbaj de iubire al copilului — 
adresîndu-ne totodată şi în celelalte patru. Atunci cînd vor- 
bim cele cinci limbaje ale iubirii, în timp ce ne specializăm 
într-unul dintre ele, îi arătăm de fapt cum să-i iubească pe 
alții şi că este nevoie să înveţe să se exprime şi în limbajele de 
iubire ale celorlalți. 

Profitînd la maximum de iubire 

Ce se întîmplă atunci cînd vorbim toate cele cinci limba- 

je ale iubirii? îi învăţăm pe copiii noştri să-i iubească pe 
ceilalți în toate limbajele iubirii. Astfel, îi vom ajuta ca pe 
măsură ce cresc să devină mai sensibili la nevoile celorlalți. 
Ca şi dvs., copiii au nevoie să fie capabili să ofere afecţiune şi 
să cultive iubirea în toate limbajele. Această capacitate îi va 
ajuta să devină persoane echilibrate, care să se descurce mai 
bine în societate. Pe măsură ce învaţă, vor putea să se exprime 
în aceste limbaje de iubire pentru a-şi satisface propriile ne- 
voi, dar şi pentru a-i ajuta pe alții. 

Toţi copiii sînt egoişti, deci adesea nu sînt conştienţi de 
importanța comunicării în moduri ce le sînt străine sau care 
îi stingheresc. De exemplu, un copil poate avea probleme în 
ceea ce priveşte faptul că ar trebui să împartă şi cu alţii ceea 
ce are sau să ofere daruri. Un altul poate avea tendinţa să fie 
un singuratic şi să-i fie greu să înţeleagă nevoia persoanelor 
mai pline de viaţă de a li se acorda un timp suplimentar. Un 
al treilea copil poate fi atît de concentrat asupra comporta- 
mentului său, încît să nu poată comunica verbal decît cu 
greutate. Acesta este adesea cazul copiilor foarte tăcuți. Pen- 
tru a-i ajuta să se exprime mai bine verbal, o soluţie ar fi ca 
părinţii să-şi exprime iubirea faţă de el prin cuvinte de încu- 
rajare. El va învăța importanţa limbajului cuvintelor de încu- 
rajare. 

Atunci cînd noi, ca părinţi, învăţăm să vorbim limbajul de 
iubire al copiilor noştri, chiar dacă este altul decît al nostru, 
le dovedim că avem o mare doză de altruism, inclusiv prin 
faptul că îi servim pe ceilalți. îi călăuzim să devină adulți — 
învățîndu-i să dăruiască şi să se îngrijească şi de ceilalți. Să ne 
imaginăm pentru o clipă, de exemplu, că toţi copiii noştri ar 
aprecia în mod special cel de-al cincilea limbaj al iubirii, cel 
al serviciilor. Toate asociațiile care caută permanent volun- 
tari pentru campaniile de curăţare a oraşului ar rezolva pro- 
blema majorității străzilor într-o singură zi; ar avea o mulți- 

me de voluntari pentru programul „Ajutorul vecinului". Bi- 
sericile ar avea o lungă listă de aşteptare cu cei care doresc să 
muncească în comitete de ajutorare sau să ajute din „culise". 
E un proces de durată 

Ştiind toate acestea, putem cădea de acord că este foarte 
important să ne adresăm copiilor noştri în toate cele cinci 
limbaje ale iubirii şi să învăţăm principalul limbaj de iubire al 
copiilor noştri, care este de o importanţă crucială. Cum pu- 
tem învăţa limbajul lor ? 

E un proces de durată. Faţă de un copil mic vă puteţi ex- 
prima iubirea în toate cele cinci limbaje; în acest fel se va dez- 
volta emoțional. Şi totuşi, chiar dacă veți începe să constataţi 
unele indicii în ceea ce priveşte limbajul preferat al copilului 
dvs. — şi în acest caz trebuie să le folosiţi pe toate. De exem- 
plu, un copil s-ar putea să nu prea reacționeze la vocea ma- 
mei, în vreme ce altul o poate considera extrem de calmantă. 
Un sugar se poate calma cînd se află în prezenţa unei persoa- 
ne, în vreme ce altul poate nici n-o bagă în seamă. 

Pe măsură ce copilul dvs. creşte, veţi constata că există un 
limbaj de iubire pe care îl foloseşte în mod special; de aseme- 
nea, atunci cînd acesta este folosit în mod negativ, copilul va 
suferi. Nu uitaţi aceste două adevăruri în legătură cu cele 
cinci limbaje ale iubirii şi veţi deveni mai eficienţi în exprima- 
rea propriei iubiri şi mai puţin dăunători atunci cînd sînteți 
furioşi sau supăraţi pe copil. 

Descoperirea limbajului de iubire al copilului dvs. este un 
proces de durată; ia timp, mai ales cînd copilul este mic. Co- 
piii mici abia învaţă să accepte şi să-şi exprime iubirea în di- 
verse limbaje. Asta înseamnă că el va simţi iubirea prin fapte 
şi reacţii care îl mulțumesc. Faptul că într-o anumită perioa- 
dă există o reacţie predominantă nu înseamnă neapărat că 
acesta este principalul limbaj de iubire. După cîteva luni, ar 
putea adopta un altul. 

Fiți atenţi cum creşte Cami 

Familia Campbell a fost extrem de surprinsă să urmăreas- 

că progresul nepoatei noastre Cami şi felul în care interacţio- 
nează cu persoanele mai în vîrstă de la căminul de bătrîni în 
care stă străbunica ei. Chiar cînd avea doi sau trei ani, lui 
Cami îi plăcea să deseneze pentru cei de la azilul de bătrîni şi 
le dădea fiecăruia cîte o „lucrare a sa". Ea avea grijă totodată 
ca străbunica ei să primească mai multe felicitări şi cadouri de 
ziua ei şi de Crăciun, chiar dacă aceasta suferea de boala lui 
Alzheimer şi de fapt nici nu ştia prea bine cine e Cami. Ne-ar 
fi fost foarte la îndemînă să presupunem că principalul lim- 
baj de iubire al lui Cami îl reprezintă serviciile. Şi totuşi ar fi 
fost o greşeală, pentru că era prea mică pentru a percepe la 
ceilalți nevoia de servicii. De asemenea, am constatat nevoia 
ei de a i se acorda atenţie din partea părinților şi mai ales de 
a fi mîngñiată, de a fi privită în ochi, de a i se spune vorbe bu- 
ne şi de a i se acorda cît mai mult timp. 

Perioadele de schimbare 

Pe măsură ce Cami a crescut, am urmărit felul în care îşi 
manifestă şi primeşte iubirea, amintindu-ne totodată de fap- 
tul că vor exista perioade în care principalul său limbaj de 
iubire se va schimba temporar, mai ales în adolescență. Am 
menționat asta pentru că vreau să nu uitaţi că un limbaj al 
iubirii nu este bătut în cuie. Sigur că trebuie să aflăm care este 
principalul limbaj de iubire al copilului, dar nu trebuie să 
uităm că aceşti copii trec prin diverse faze ale iubirii, ca de 
altfel, în general, prin diverse perioade. Ei trăiesc diverse ex- 
perienţe descoperind multe lucruri, aşa cum o fac şi la nivelul 
pasiunilor sau al preocupărilor şcolare. Ei par să prefere un 
anumit limbaj atunci cînd primesc iubirea şi un altul atunci 
cînd o dăruiesc. Drept care nu trebuie să „ţintuiți” un copil 
atunci cînd se află într-o perioadă de schimbare. 

Pe măsură ce în acest capitol vom sublinia importanța 
limbajului principal al copilului dvs., v-aş ruga să nu uitaţi că 

nu le puteţi ignora nici pe celelalte patru. Copilul dvs. trebuie 
să înveţe să dea şi să primească iubire în toate aceste limbaje. 
Acest lucru este de o mare importanță, pentru că pe măsură 
ce se va maturiza, va întîlni diverse persoane al căror limbaj 
principal de iubire este diferit de al său. Cu cît se poate expri- 
ma mai eficient în toate aceste limbaje ale iubirii, cu atît îşi va 
comunica mai bine iubirea sau recunoştinţa faţă de viitorul 
partener de viaţă sau faţă de copii, de colegi şi de prieteni. 
Valoarea supremă a descoperirii principalului limbaj de 
iubire al copilului dvs. constă în aceea că vă acordă mijloacele 
cele mai eficiente de a vă comunica iubirea emoţională. 
Atunci cînd vă dați seama că un copil este descurajat şi devi- 
ne distant şi vreţi să vă exprimaţi căldura emoţională faţă de 
el, veți şti cum să vă concentrați iubirea. 

Descoperirea limbajului principal 

Pe măsură ce veţi încerca să aflați care este principalul 

limbaj de iubire al copilului dvs. este mai bine să nu discutaţi 
despre asta cu copiii, şi mai ales cu adolescenţii. Din fire, co- 
piii sînt egocentrici. Dacă vor constata că ideea de limbaj al 
iubirii este atît de importantă, s-ar putea să o folosească pen- 
tru a vă manipula spre a-i satisface dorinţele de moment. 
Aceste doleanţe ar putea avea foarte puțin de-a face cu nevoi- 
le lor emoţionale profunde. 

De exemplu, dacă un copil v-a implorat să îi cumpăraţi o 
pereche de pantofi de baschet foarte costisitori, ar putea în- 
trevedea în ideea de limbaj al iubirii o posibilitate de a vă de- 
termina să-i cumpăraţi încălțările. Este suficient să vă spună 
că principalul său limbaj de iubire sînt darurile şi că dacă îl 
iubiţi cu adevărat îi veţi cumpăra pantofii. Ca un părinte con- 
ştiincios ce sînteți, dorind să aflaţi care este principalul său 
limbaj, îi veţi cumpăra pantofii înainte să vă daţi seama că aţi 
fost tras pe sfoară. Nu uitaţi, a fi un părinte bun nu înseam- 
nă să oferi neapărat copiilor tot ceea ce îşi doresc. 

Aţi putea folosi următoarele metode pe măsură ce încer- 

cați să descoperiţi care este principalul limbaj de iubire al co- 
pilului dvs. 


1. Observaţi felul în care copilul îşi exprimă 


iubirea față de dumneavoastră. 

Urmăriţi-vă cu atenție copilul; se prea poate să se exprime 

în propriul său limbaj de iubire. Acest lucru este valabil în 
special în cazul copiilor mici, care îşi exprimă iubirea în lim- 
bajul în care îşi doresc să o primească. Dacă un copil între 
cinci şi opt ani vă face deseori complimente, cum ar fi: „Mă- 
mico, ce mi-a plăcut cina" sau: „Tăticule, îţi mulțumesc că 
m-ai ajutat la lecţii" sau: „Te iubesc, mămico" sau: „Sper 
să-ţi meargă bine, tăticule", pe bună dreptate puteţi bănui că 
principalul său limbaj de iubire sînt cuvintele de încurajare. 
Această metodă nu este la fel de eficientă cu copiii de 
cincisprezece ani şi în special cu cei ce au devenit experți în 
a-i manipula pe cei din jur. Ei s-ar putea să fi constatat din 
proprie experienţă că dacă folosesc o exprimare pozitivă, 
atunci dorinţele lor sînt mai uşor îndeplinite, chiar dacă nu 
sînteți complet convinşi că ar trebui. Din acest motiv, această 
primă metodă este mai utilă în cazul copiilor între cinci şi 
zece ani. 

2. Observaţi felul în care copilul dumneavoastră 
îşi exprimă iubirea faţă de ceilalți. 

Dacă puştiul de clasa întîi îşi doreşte mereu să ducă daruri 
învățătoarei, acesta ar putea fi un indiciu că principalul său 
limbaj de iubire sînt darurile. Totuşi, atenţie, să nu-i sugeraţi 
să-i ducă daruri învățătoarei. în acest caz, copilul nu face 
altceva decît să vă asculte sfaturile şi darul nu mai este o ex- 
presie a iubirii şi nici un indiciu asupra principalului său lim- 
baj de iubire. 

Un copil al cărui limbaj sînt darurile are marea plăcere de 

a cumpăra cadouri şi altora, dorindu-și ca aceştia să se bucure 

în aceeaşi măsură. El presupune că aceştia vor simți ceea ce 
simte el atunci cînd primeşte un cadou. 


3. Ascultaţi cu atenție care sînt cele mai dese 


rugăminți ale copilului dumneavoastră. 

Dacă el vă roagă deseori să faceți sport împreună, să vă 
plimbaţi sau să staţi şi să îi citiți ceva, înseamnă că doreşte să-i 
acordați mai mult timp. Dacă această rugăminte se potriveşte 
acestui model de limbaj, înseamnă că şi-o doreşte mai presus 
decît orice şi are nevoie de totala dvs. atenție. Evident că toţi 
copiii au nevoie să li se dea atenție; dar în cazul celor care 
primesc mai profund iubirea în acest fel, rugămințile de a 
petrece timpul împreună sînt mai frecvente decît la ceilalți. 
Dacă în permanenţă copilul vă cere să faceţi comentarii 
referitoare la ceea ce a făcut, atunci limbajul său de iubire 
poate fi cel al cuvintelor de încurajare. întrebări de genul: 
„Mămico, ce zici de ce am desenat?" sau: „Tăticule, m-am 
descurcat bine la lecţii ?" sau: „Arată bine rochia asta a mea ?" 
sau: „Am interpretat bine această bucată muzicală?" — re- 
flectă de fapt dorinţa de a vă exprima încurajările. Sigur că 
toți copiii au nevoie şi îşi doresc să fie încurajați şi uneori 
chiar vă cer asta. Dar dacă un copil se concentrează asupra 
acestei zone de interes, este un indiciu clar că principalul său 
limbaj de iubire sînt cuvintele de încurajare. 

4. Observati care sînt lucrurile de care seplinge 


cel mai adesea copilul dumneavoastră. 

Această abordare are legătură cu cea anterioară; însă în 

loc să ceară în mod direct ceva, de data aceasta copilul se 
plînge că nu primeşte ceva din partea dvs. Dacă spune: 
„Niciodată nu-ţi găseşti timp pentru mine" sau: „Mereu ai 
grijă numai de cel mic" sau: „Noi nu mergem niciodată în 
parc", atunci probabil că îşi dezvăluie o formă de frustrare în 
raport cu fratele mai mic. El spune că de cînd a apărut acesta 

pe lume se simte mai puţin iubit. Prin aceste nemulțumiri, el 
cere în mod clar să i se acorde mai mult timp şi atenţie. 

O plîngere ocazională în legătură cu lipsa de timp acordat 

nu indică faptul că acesta ar fi principalul limbaj de iubire al 
copilului dvs. De exemplu: „Tăticule, munceşti prea mult" 
poate să nu fie altceva decît o repetare a ceea ce a auzit spus 
deja deseori de către mamă. Sau: „Mi-aş dori ca şi familia 
noastră să petreacă o vacanţă ca familia lui Ben" poate expri- 
ma dorinţa lui de a fi ca Ben. 

Fiecare copil se mai plînge din cînd în cînd şi mare parte 
dintre aceste nemulțumiri au o legătură directă cu nişte do- 
leanţe imediate şi nu sînt neapărat un indiciu al unui limbaj 
de iubire. Dar dacă plîngerile devin o obişnuință, astfel încît 
mai bine de jumătate dintre ele să se concentreze asupra unu- 
ia dintre limbajele de iubire, atunci ele devin un indiciu im- 
portant. Cheia constă în frecvenţa lor. 


5. Oferiţi-i copilului dumneavoastră 


posibilitatea de a alege, 

Determinaţi-l pe copilul dvs. să aleagă între două limbaje 

ale iubirii. De exemplu, un tată i-ar putea spune unui băieţel 
de zece ani: „Eric, joia asta după-amiază termin mai devre- 
me. Am putea merge să pescuim împreună sau să îți alegi o 
nouă pereche de pantofi de baschet. Ce ai prefera ?" Copilul 
alege între posibilitatea de a-şi petrece mai mult timp cu tatăl 
lui şi un cadou. O mamă ar putea să îi spună fiicei sale: „în 
seara asta am ceva timp liber. Am putea să ne plimbăm sau 
am putea să tivim fusta cea nouă. Ce alegi ?" E clar că are de 
ales între mai mult timp împreună cu mama şi un serviciu. 
săptămîni, încercaţi să ţineţi socoteala alegerilor copilului. In 
general, ele se adună în jurul unuia dintre cele cinci limbaje 
ale iubirii şi vă va fi destul de uşor să descoperiţi în ce mo- 
ment se simte copilul mai iubit. Uneori, el s-ar putea să nu 

aleagă nimic şi să sugereze altceva. Trebuie să notaţi şi aceste 
sugestii şi rugăminţi, pentru că şi ele pot deveni indicii. 
Dacă copilul se întreabă ce v-a apucat de îi dați mereu să 
aleagă şi vă întreabă despre asta, îi puteți spune: „M-am gîn- 
dit cum aş putea să-mi investesc mai bine timpul liber în fa- 
milie şi atunci mi-am zis că ar fi bine să ştiu ce gîndeşti şi ce 
simţi despre ceea ce am putea face în asemenea momente. 
Mi-a fost de ajutor ce mi-ai spus tu. Ce părere ai ?" Puteţi 
aborda totul pe un ton filozofic sau pe unul cît mai simplu, 
după cum doriţi. Orice aţi spune, este perfect adevărat. 
Atunci cînd încercaţi să descoperiți care este limbajul de 
iubire al copilului dvs., îi daţi ocazia să îşi exercite capacitatea 
de a alege. 
Folosirea alegerilor în descoperirea 
limbajului iubirii 
Alegeri pentru un copil de cinci ani 
Variantele pe care le oferiţi unui copil depind de vîrsta şi 
de preocupările lui. Ceea ce urmează sînt simple exemple 
care vă pot stimula imaginaţia. Unui copil în clasa întîi îi pu- 
teți spune: 
„Vrei să-ţi fac o plăcintă cu mere (servicii) sau vrei să ne 
plimbăm în parc (timp acordat) ?" 
„Preferi o luptă corp la corp (apropierea fizică) sau să 
citim împreună o poveste (timp acordat) ?" 
„Pentru că lipsesc din oraş două zile, cînd mă întorc pre- 
feri să-ți aduc un cadou (daruri) sau să-ţi scriu o poezie despre 
cît de minunat eşti tu, băiatul tatii (cuvinte de încurajare) ?" 
„Vrei să jucăm ceva de genul «Te plac pentru că...» 
(cuvinte de încurajare) sau preferi să îți repar jucăria stricată 
(servicii) ?" 
Jocul „Te plac pentru că..." este acela în care părintele şi 
copilul completează pe rînd fraza: „Te plac pentru că..." De 
exemplu, părintele spune: „Te plac pentru că ai un zîmbet 

frumos", după care copilul spune: „Te plac pentru că îmi ci- 
teşti poveşti." Părintele zice: „Te plac pentru că eşti drăguţ 
cu sora ta." Aceasta este o modalitate plăcută de a formula 
cuvinte de încurajare pentru copil şi de a-l învăţa să recu- 
noască meritele părintelui. Acest joc poate fi jucat şi în ordi- 
ne alfabetică, astfel încît primul „Te plac pentru că" să încea- 
pă cu A, ca de exemplu: „Te plac pentru că eşti activ." Cel 
de-al doilea să înceapă cu un B, cum ar fi: „Te plac pentru că 
eşti băiat drăguţ." 

Alegeri pentru un copil de zece ani 

Dacă acel copil se apropie de vîrsta de zece ani, atunci pu- 
teți să-i puneţi întrebări de genul: 

„Ce preferi de ziua ta, o bicicletă nouă (daruri) sau o călă- 
torie la Washington (timp acordat) ?" 

„Preferi ca în seara asta să-ţi repar calculatorul (servicii) 

sau să jucăm baschet împreună (timp acordat şi legătură fi- 
zică)?" 

„Cînd mergem la bunica în week-end, preferi să îi spun ce 
grozav te-ai descurcat la şcoală în acest prim trimestru (cu- 
vinte de încurajare) sau să-ţi fac o surpriză şi să-ţi cumpăr ce- 
va pentru că te-ai descurcat atît de bine (daruri) ?" Le puteți 
alege pe amîndouă. 

„Preferi să vin să văd cum faci antrenamentul la gimnas- 

tică (timp acordat) sau să-ţi cumpăr un echipament de gim- 
nastică (daruri)?" 

Alegeri pentru un copil de cincisprezece ani 

Pentru un copil de cincisprezece ani, următoarele variante 

ar fi cele mai potrivite: 

Să zicem că ați cumpărat o maşină veche, căreia, împreună 
cu copilul, încercaţi să-i aduceți îmbunătăţiri cam atunci cînd 
acesta tocmai a împlinit şaisprezece ani. Opțiunile ar fi: 
„Sîmbăta asta preferi să lucrăm la maşină împreună (timp 

acordat) sau vrei să lucrez doar eu şi tu să te duci cu prietenii 
(servicii) ?" 

„Preferi ca sîmbătă după-amiază să-ţi cumpăr o haină 
(daruri) sau vrei să mergem la cabană cît timp tata e plecat 
(timp acordat)?" 

„Cum am rămas singuri acasă astă seară, preferi să mîn- 

căm în oraş (timp acordat) sau să-ţi fac o pizza din care îţi 
place ţie (servicii) ?" 

„Dacă te-ai simţi descurajat şi eu aş vrea să te ajut să-ți 

revii, ce ţi-ar fi de mai mare ajutor — să-ţi spun cît de mult te 
iubesc şi te apreciez şi apoi să menţionez cîteva dintre trăsă- 
turile tale pozitive (cuvinte de încurajare) sau e suficient să te 
strîng în braţe zdravăn şi să zic: « Sînt alături de tine, bătri- 
ne » (mîngiiere fizică) ?" 

A-1 da copilului variante pentru a alege ajută doar dacă o 
faceți suficient de des încît să vă puteţi da seama dacă există 
un anumit model de preferințe în privinţa limbajului de iubi- 
re. Probabil că va fi nevoie de douăzeci pînă la treizeci de ale- 
geri înainte să desluşiți exact cum stau lucrurile. Răspunsuri- 
le izolate pot indica doar o preferință de moment. 

Dacă hotărîți să vă puneţi toată imaginaţia la bătaie, aţi 








asigurîndu-vă că veţi include un număr egal de opţiuni pen- 
tru fiecare limbaj în parte. După care le puteți prezenta copi- 
lului ca pe un fel de proiect de cercetare asupra capacităţii 
sale de a alege. Majoritatea adolescenților vor fi cooperanți 
într-o asemenea situație şi rezultatele v-ar putea da o soluţie 
clară pentru a discerne care este principalul limbaj de iubire 
al copilului dvs. 

O experienţă de cincisprezece săptămîni 

Dacă nici una dintre sugestiile deja menţionate nu v-a 
acordat suficiente indicii asupra principalului limbaj de iubi- 
re al copilului dvs., următoarea ar putea fi soluţia salvatoare. 


DESCOPERIREA LIMBAJULUI PRINCIPAL DE luBlre 

Dacă însă vă apucaţi de ea, pregătiți-vă să o duceţi la capăt, 
adică să străbateţi cele cincisprezece săptămîni. 

Mai întîi alegeţi unul dintre cele cinci limbaje ale iubirii 
pentru a vă concentra asupra sa vreme de două săptămîni, în 
momentele în care vă exprimati iubirea faţă de copilul dvs. 
De exemplu, dacă începeţi cu timpul acordat, în fiecare zi 
veți căuta să vă manifestaţi iubirea, dăruindu-i copilului aten- 
ție absolută cu cel puţin treizeci de minute mai mult. într-o 
dimineaţă, luaţi-l la micul dejun. într-o alta, jucaţi cărți sau 
citiți ceva împreună. După ce-i veţi acorda această perioadă 
suplimentară de timp, încercaţi să observați cum reacționea- 
ză copilul. Dacă după cele două săptămîni copilul vrea să îşi 
recîştige independenţa, e clar că trebuie să căutați în altă par- 
te. Dacă totuşi sesizaţi o sclipire în ochii săi atunci cînd faceți 
comentarii pozitive asupra felului în care s-a bucurat de tim- 
pul petrecut împreună, s-ar putea să fi descoperit ceea ce 
căutaţi. 

După cele două săptămîni, faceţi o pauză de o săptămînă, 
neizolîndu-vă total, ci acordîndu-i doar o treime din timp 
copilului. Aceasta va permite relaţiei respective să redevină 
ca mai înainte. Apoi alegeți un alt limbaj al iubirii şi concen- 
trați-vă asupra lui în următoarele două săptămîni. De exem- 
plu, dacă alegeți mîngiierile fizice, o veți face cel puţin de pa- 
tru ori pe zi. Şi nu în mod distrat, ci cu tot sufletul. Astfel, 
înainte să plece la şcoală, îl îmbrăţişaţi şi îl sărutați. Cînd se 
întoarce acasă, îl întîmpinaţi cu o îmbrăţişare puternică. Cînd 
se aşază la masă, îl frecaţi puţin pe spate vreme de un minut. 
Ulterior, cînd se uită la televizor, îl bateți pe umăr. Repetați 
acest sistem zilnic, variindu-vă modalităţile de exprimare fi- 
zică, dar zilnic mîngi.ierile să se repete de cel puţin patru ori. 
Apoi observaţi-i cu atenţie reacția. Dacă după cele două 
săptămîni el se revoltă şi spune: „Nu mai pune mîna pe mi- 
ne", veţi înțelege clar că nu acesta este principalul său limbaj 
de iubire. Dar dacă se lasă pradă valului, dîndu-vă să înţele- 
geţi că se simte bine, s-ar putea să fiți pe drumul cel bun. 

Săptămîna următoare bateţi puţin în retragere şi încercaţi 

să sesizați reacția copilului. Apoi alegeți un alt limbaj al iubi- 
rii şi procedaţi în mod similar. Continuaţi să observați cu 
atenţie reacția copilului în următoarele săptămîni. S-ar putea 
să prefere unul dintre limbajele iniţiale. In acest caz, vă va da 
un indiciu clar. Sau s-ar putea să se plîngă de faptul că nu mai 
faceţi ceea ce făceaţi cu două săptămîni în urmă; şi ăsta e tot 
un indiciu. 

Dacă se întreabă ce aveţi de gînd de fapt, îi puteţi spune: 
„Vreau să te iubesc în toate felurile posibile, ca să înţelegi cît 
de mult ţin la tine." Nu-i pomeniţi despre ideea de limbaj 
principal al iubirii. Pe măsură ce continuaţi această experien- 
tă, nu uitaţi că el încă are nevoie de iubire exprimată prin toa- 
te limbajele — vorbe bune, atenţie necondiționată, gesturi de 
iubire, daruri adecvate şi mîngilieri fizice, precum şi de un 
contact vizual plin de afecțiune. 

Dacă aveţi adolescenți... 

Dacă aveţi copii adolescenți, ştiţi deja că acest lucru e cel 
mai complicat pe lumea asta. Avînd în vedere toate schim- 
bările prin care trec copiii, modalitatea în care acordă şi pri- 
mesc iubirea se schimbă odată cu stările lor sufleteşti. Majo- 
ritatea adolescenților trec prin perioade ce pot fi cel mai bine 
descrise ca fiind „faze mîrîite", pentru că nu obţineţi de la ei 
altceva decît nişte mormăieli şi nişte mîrfieli. 

Mama: „Bună, iubitule, ce faci?" 

Tim: „OK." (Care abia de se aude.) 

Mama: „Ce-ai mai făcut azi?" 

Tim: „Mai nimic." (Care abia de se aude.) 

Adolescenţa este acea fază dificilă în care s-ar putea ca nici 
un alt limbaj al iubirii să nu funcționeze în afară de cel al 
mîngiierilor. fizice, şi astea doar dacă sînt făcute în mare gra- 
bă. Sigur că aceşti adolescenţi mai ies din cînd în cînd la lu- 
mină şi în clipele mai coerente ar vrea să le arătaţi toată iubi- 
rea din lume, mai cu seamă în principalul lor limbaj. 

Adolescenţii vă îngreunează uneori misiunea de a le um- 
ple rezervorul de iubire. Ei vă testează pentru a afla dacă îi 
iubiţi cu adevărat. O pot face devenind posaci fără motiv, 
complicîndu-vă existența mai mult decît este cazul sau pur şi 
simplu avînd un comportament pasiv-agresiv. Acest com- 
portament poate fi felul în care subconştientul lor ar vrea să 
întrebe: „Chiar mă iubeşti?" 
Aceste comportamente sînt întotdeauna un test pentru 
părinți. Dacă reuşiți să rămîneți calmi, liniştiţi şi amabili 
(fermi, dar amabili), înseamnă că aţi trecut cu bine testul şi că 
în final adolescenţii se vor maturiza şi vor depăşi această fază 
dificilă. 
Cînd Dan avea treisprezece ani, el a început să-şi testeze 
părinţii. Tatăl lui, Jim, s-a simțit iniţial frustrat, dar apoi a 
înţeles că lăsase să se golească rezervorul de iubire al lui Dan. 
Ştiind că principalul limbaj de iubire al lui Dan este timpul 
acordat, el a hotărît să petreacă un întreg week-end cu fiul 
său, pentru a umple rezervorul — ceea ce e destul de compli- 
cat, pentru că adolescenţii au un rezervor de iubire foarte 
mare. După ce au petrecut week-end-ul împreună, Jim era 
convins că a reuşit ce şi-a propus şi a hotărît ca niciodată să 
nu mai lase să se golească rezervorul de iubire al lui Dan. 
în seara în care s-au întors, Jim avea o întîlnire importan- 
tă, despre care Dan ştia. Cînd tocmai dădea să iasă, Dan i-a 
strigat: „Tată, ai o clipă?" Era un test. Dan de fapt vroia să 
întrebe: „Tată, chiar mă iubeşti ?" Mulţi părinți sînt prinşi în 
capcana acestor testări şi adesea îşi ies din țîțîni. 
Din fericire, Jim şi-a dat seama ce se întîmplă şi şi-a găsit 
timp să vorbească cu Dan. El i-a spus: „Acum trebuie să plec 
la întîlnire; dar cum mă întorc acasă, pe la 9:30, stăm de vor- 
bă." 
Dacă Jim şi-ar fi pierdut răbdarea cu Dan şi i-ar fi spus: 
„Am stat un week-end întreg cu tine. Ce mai vrei ?", ar fi pu- 
tut să găurească rezervorul iubirii pe care tocmai se străduise 
vreme de patruzeci şi opt de ore să-l umple. 

Deveniti poligloți 

Indiferent care ar fi limbajul de iubire al copilului dvs., nu 
uitaţi că este important să folosiţi toate cele cinci limbaje. E 
uşor să faceți greşeala de a folosi un singur limbaj, excluzîn- 
du-le pe celelalte. Acest lucru este valabil mai ales în cazul 
darurilor, pentru că ele par să presupună mai puţin timp şi 
energie. Dacă însă cădem în capcana de a le dărui prea multe 
copiilor noştri, îi lipsim de acel rezervor de iubire sănătos şi 
veşnic plin, putînd produce totodată un dezastru, determi- 
nîndu-i să perceapă lumea printr-o abordare materialistă. 

în plus, învăţind să folosiți toate cele cinci limbaje ale 

iubirii, veți putea să îi formaţi pe cei din jur toată viaţa, şi nu 
numai pe copii, ci şi pe parteneri, prieteni şi rude. în prezent, 
accentul se pune pe educarea copiilor, dar ştim prea bine că 
peste cîţiva ani aceştia vor avea de-a face cu tot felul de 
oameni, majoritatea complet diferiţi de ei. 

Ca părinţi trebuie să ne amintim că învățarea limbajelor 
iubirii este un proces de durată şi de maturizare, ce se face 
încet, cu suferință şi adesea cu greutate. Pe măsură ce deve- 
nim poligloți ne ajutăm totodată copiii să înveţe cum să dă- 
ruiască şi să primească în toate limbajele iubirii. Cum credem 
cu tărie în puterea exemplului, a iubirii, putem spera ca în 
final copiii noştri să ajungă la vîrsta adultă capabili să-şi 
împărtăşească iubirea în cît mai diverse feluri. Atunci cînd se 
va întîmpla acest lucru, categoric ei Vor fi nişte adulți cu totul 
excepţionali! 


Capitolul opt 

Disciplina şi limbajele 

iubirii 

Care dintre următoarele cuvinte au o conotație nega- 

tivă: iubire, căldură, rîs, disciplină? Răspunsul este: nici 
unul. Contrar a ceea ce s-ar putea crede, disciplina nu are o 
conotație negativă. Disciplina vine dintr-un cuvînt grecesc 
care înseamnă „a forma". Disciplina presupune o misiune în- 
delungată şi foarte vigilentă, aceea de a călăuzi copilul de 
cînd este sugar şi pînă la vîrsta adultă. Scopul este ca acest 
copil să ajungă la un nivel de maturitate care să-i permită ca 
într-o bună zi să funcționeze ca un adult responsabil în ra- 
port cu societatea. Asta este într-adevăr un scop pozitiv! 
Pentru a antrena mintea şi caracterul copilului astfel încît 

el să devină o persoană ce ştie să se stăpînească şi un membru 
constructiv al căminului şi al comunităţii, trebuie să folosiți 
toate tipurile de comunicare cu acel copil. îl veţi învăţa prin 
puterea exemplului, prin gesturi, dîndu-i sfaturi verbale, ce- 
rîndu-i în scris, învăţîndu-l şi predieîndu-i un comportament 
corect, îndreptînd un comportament greşit, oferindu-i expe- 
rienţă de viaţă şi multe altele. Pedeapsa este de asemenea unul 
dintre aceste mijloace şi îşi are rolul său, dar în majoritatea 
caselor pedeapsa este mult prea des utilizată. De fapt, mulți 
părinţi presupun că disciplina şi pedeapsa sînt sinonime şi că 
disciplina înseamnă de fapt pedeapsă. Pedeapsa este un tip de 
disciplină dintre cele mai negative (vezi pagina 123). 

Unii părinţi, în special cei care nu au primit prea multă 
dragoste în propria lor copilărie, au tendinţa să nu ia în seamă 


CELE CINCI LIMBAJE DE IUBIRE ALE COPIILOR 
importanţa creşterii cu afecţiune a copilului. Ei consideră că 
principala îndatorire a părintelui este să pedepsească şi nu 
ştiu să folosească forme mai pozitive de disciplină. Pentru a 
fi eficienţi în a-şi disciplina copiii, părinţii trebuie să păstreze 
mereu plin rezervorul de iubire al copilului. De fapt, disci- 
plina fără iubire este asemeni încercării de a face o maşinărie 
să funcţioneze fără benzină. Poate părea că merge, dar se va 
termina totul cu un dezastru. 
Pentru că există această confuzie în privinţa disciplinei, ne 
vom concentra în acest capitol asupra înțelesului obişnuit şi 
corectiv al cuvîntului, iar în capitolul următor asupra aspec- 
telor de predare/învăţare a disciplinei. în ambele cazuri vom 
explora felul în care limbajul de iubire al copilului ne poate fi 
de folos pentru dezvoltarea disciplinei la copii. 
Călăuzirea spre un comportament matur 
Definiţia obişnuită şi clasică a disciplinei este stabilirea 
autorităţii părinteşti, dezvoltarea unor direcţii de comporta- 
ment şi apoi a-i ajuta pe copii să-şi trăiască existenţa bazîn- 
du-se pe aceste puncte de reper. Din punct de vedere istoric, 
orice cultură speră la un comportament matur şi defineşte 
înţelesul acestuia şi felul în care va fi dobîndit. Numai în 
acest secol şi pentru o scurtă perioadă de timp unii oameni au 
presupus că nu este nevoie de disciplină în cazul unui copil. 
Această abordare părintească „detaşată", care le permite co- 
piilor să facă ce vor, nu duce la formarea unor copii fericiți 
sau responsabili. 
Din punct de vedere istoric, toate tipurile de societate au 
privit ființa umană ca fiind o creatură morală. într-o comu- 
nitate mai vastă, unele lucruri sînt considerate corecte şi 
altele greşite; unele sînt acceptabile, în vreme ce altele sînt 
inacceptabile. Deşi standardele diferă de la un loc la altul, nici 
o societate nu este amorală. Fiecare are propriile sale coduri, 
reguli, legi şi cunoştinţe etice. Atunci cînd oamenii aleg să 

trăiască o existenţă imorală, fac asta în detrimentul lor, dar şi 
în dauna societăţii. 

Părinţii joacă un rol major în disciplinarea copiilor lor, 
pentru că ei întruchipează tipul de cultură căreia îi aparțin 
copiii respectivi, furnizîndu-le standardele acceptate. Copiii 
nu sînt în stare să hotărască singuri cum să trăiască; fără anu- 
mite reguli impuse de părinţi, copilul nu va supravieţui pînă 
la vîrsta adultă. în timpul primei copilării, părinții trebuie să 
fie foarte fermi în privinţa acestor reguli şi să controleze 
comportamentul copilului. Asta înseamnă că nu-i vor îngă- 
dui lui Johnny să se târască în foc, oricît de atras ar fi de flă- 
cări. Ulterior, cînd Johnny va învăţa să meargă, el nu va avea 
voie singur pe stradă, ca să nu-l lovească o maşină. Părinţii nu 
trebuie să lase la îndemîna copilului medicamente sau alte 
substanţe toxice. 

De la acest stadiu infantil în care e nevoie de un control 
absolut, părinţii, dedicîndu-se mai bine de zece ani creşterii 
unui copil, trec la un nivel mai îngăduitor de disciplină. Dru- 
mul spre maturitate este unul pe care trebuie să-l străbată 
orice copil şi pentru care trebuie să-şi asume răspunderea 
orice părinte. Este o misiune dificilă, care presupune înţelep- 
ciune, imaginaţie, răbdare şi multă dragoste. 

Standardele şi metodele de disciplină variază de la familie 

la familie, deşi în majoritatea culturilor analfabete nu sînt di- 
ferente foarte mari. Totuşi, în culturile pluraliste occidentale, 
variațiile sînt destul de vaste. După primul război mondial, 
gama de opţiuni în Statele Unite s-a lărgit, devenind una din- 
tre cele mai mari din culturile occidentale. S-a dezvoltat şi o 
abordare presupus ştiinţifică despre dezvoltarea copilului. 
Datorită ei, mulți părinți şi-au pierdut încrederea într-o 
abordare de bun simţ, fiind gata să primească sfaturi de la cel 
mai recent apărut guru. Şi totuşi aceşti guru presupuşi ex- 
perţi oferă teorii răsunătoare, dar adeseori sfaturi contradic- 
torii. Acest lucru a dus la multe neînţelegeri în privința stan- 
dardelor de disciplină din familiile americane. Astfel, mode- 
lele de disciplină variază mult. Această carte nu îşi propune 

să trateze disciplina în profunzime. Dacă vreți să aflați mai 
multe despre asta, veți găsi o listă de cărți în anexă. 

Iubirea şi disciplina 

Iubirea presupune să te preocupe interesul celuilalt; la fel 

şi disciplina. Deci, categoric, disciplina este un act de iubire. 
Cu cît un copil se simte mai iubit, cu atît c mai uşor de disci- 
plinat. Motivul este că acel copil trebuie să se identifice cu 
părinţii lui pentru a le accepta sfaturile fără resentimente, os- 
tilitate şi obstrucţie (comportament pasiv-agresiv). Aceasta 
înseamnă că trebuie să păstrăm veşnic plin rezervorul de iu- 
bire al copilului, înainte să-i administrăm disciplina. 

Dacă un copil nu se identifică părinţilor săi, va considera 
orice rugăminte sau ordin ale acestora ca pe ceva impus şi vor 
învăţa să le respingă. în cazurile extreme, copilul ajunge să 
socotească rugămintea părintelui atît de demnă de toate 
resentimentele, încît întreaga sa orientare în raport cu autori- 
tatea părintească — şi în final cu orice tip de autoritate — de- 
vine un factor primordial în a face exact contrariul decît ceea 
ce se aşteaptă de la el. Această atitudine a devenit extrem de 
des întîlnită. 

Jason are zece ani. Tatăl lui este agent de vînzări, în con- 
secinţă este plecat mult timp din oraş, cam patru sau cinci zile 
pe săptămînă. In week-end, el tunde iarba şi face şi alte tre- 
buri prin gospodărie. Din cînd în cînd, merge sîmbăta la me- 
ciurile de fotbal. Jason nu-şi vede prea mult tatăl. Cum prin- 
cipalul limbaj de iubire al lui Jason este timpul acordat, el nu 
simte că ar veni prea multă iubire din partea tatălui său. Tatăl 
lui este obosit din punct de vedere fizic şi emoţional atunci 
cînd ajunge acasă la sfîrşit de săptămînă şi nu are chef să su- 
porte glumele copilăreşti. Tipul lui de disciplină este însoțit 
de vorbe aspre, spuse pe un ton mînios. El crede că disciplina 
constă în ceea ce are nevoie Jason să devină, şi anume un tînăr 
care să ştie să-şi asume răspunderea. însă, în realitate, Jason 
respinge acest tip de disciplină şi se teme de tatăl său. Nu do- 

reşte să îi îndeplinească dorinţele şi-şi petrece mai tot week- 
end-ul evitîndu-l. 

Chiar şi un observator întîmplător îşi poate da seama că 
există o legătură între lipsa de iubire a tatălui şi lipsa de res- 
pect a lui Jason. Vorbele aspre ale tatălui şi tonul mînios pot 
fi tolerate de un copil care se simte în siguranță în privinţa 
iubirii din partea tatălui; dar cînd rezervorul este gol, ca în 
cazul lui Jason, o asemenea metodă de disciplină generează mî- 
nie şi contrariază, în loc să aprofundeze simţul răspunderii. 
Dacă Jason s-ar fi simţit iubit de tatăl său, atunci ar fi înţe- 
les că acest tip de disciplină este, cel puţin după părerea tată- 
lui, spre binele lui. Dar cum copilul nu se simte iubit, el con- 
sideră disciplina administrată de tată o formă de egoism. Tot 
mai mult, Jason îl consideră mai curînd ca pe un frate decît ca 
pe un tată şi asta îi afectează grav părerea despre sine. 
Categoric că este de foarte mare importanţă să vă iubiţi 
necondiţionat copilul. Puteţi face acest lucru mult mai efi- 
cient dacă ştiţi şi vorbiti toate limbajele iubirii. Fiecare copil 
are nevoie de această iubire necondiționată pentru a păstra 
plin rezervorul de iubire. Doar aşa veţi reuşi să vă disciplinați 
copilul, avînd rezultate dintre cele mai bune. Dar mai întâi, 
dragi părinți, practicaţi iubirea necondiționată; abia apoi dis- 
ciplinaţi. 

Cum iubeşte un copil 

înainte de a fi în stare să ne disciplinăm în mod eficient un 
copil prin iubire, trebuie să răspundem la două întrebări: 

1. Cum iubeşte un copil? 

2. De ce are nevoie copilul meu atunci cînd nu se poartă 
cum trebuie ? 

Ei bine, cum iubeşte un copil ? Fără maturitate. Prin con- 
trast, adulții încearcă să iubească necondiționat. Adesea nu 
reuşim să facem asta şi alegem ceea ce se numeşte iubirea re- 
ciprocă. 

De exemplu, John ţine foarte mult la Marcia. Tare ar vrea 
să se îndrăgostească de el. Incercînd să pornească cu dreptul, 
se străduieşte să fie plăcut, calm, săritor, amabil, plin de res- 
pect şi de atenţie faţă de ea. Cum nu este sigur de iubirea 
Marciei, el nu recurge la un comportament imatur, ci se stră- 
duieşte să-i cîştige iubirea. Această abordare raţională de 
obţinere a iubirii se numeşte iubire reciprocă pentru că John 
se străduieşte din răsputeri să se asigure în schimb de iubirea 
Marciei. 
Dar un copil iubeşte cu o iubire fără reciprocitate şi ne- 
condiționare. Fiind imatur, copilul iubeşte în mod egoist. E1 
este conştient de propriile nevoi, respectiv de a se simţi iubit 
— de a avea rezervorul iubirii plin. El însă nu este conştient 
de faptul că părinţii săi au şi ei nişte rezervoare care trebuie 
umplute. Singura preocupare este propriul rezervor. Atunci 
cînd este la un nivel scăzut sau chiar gol, are tendinţa să în- 
trebe cu frenezie: „Mă iubeşti?" Răspunsul părinților la 
această întrebare determină mare parte din comportamentul 
copilului, pentru că principala cauză a unui comportament 
greşit este rezervorul iubirii gol. 
Unii părinţi cred că un copil trebuie să încerce să le cîştige 
iubirea şi afecțiunea printr-un comportament corect, numai 
că aşa ceva nu este posibil. Copilul testează din fire iubirea 
noastră, în permanență, prin propriul său comportament. El 
întreabă: „Mă iubeşti?" Dacă noi răspundem: „Da, te iu- 
besc" şi apoi îi umplem rezervorul de iubire, atunci starea 
tensionată dispare şi nu mai este necesar să ne testeze iubirea. 
De asemenea, aşa este mult mai uşor să-i controlăm compor- 
tamentul. Totuşi, dacă vom cădea în capcana de a considera 
că el trebuie să „cîştige" iubirea noastră prin comportamen- 
tul său, vom fi permanent frustraţi. Ne vom vedea copilul ca 
fiind rău, lipsit de respect şi fără iubire, cînd el de fapt are ne- 
voie să se reasigure de iubirea noastră. 
Atunci cînd copilul întreabă prin comportamentul său: 
„Mă iubeşti ?", s-ar putea să nu ne placă acel comportament. 
Dacă el se va simţi disperat, comportamentul său va deveni 

unul nepotrivit. Nimic mai mult nu generează disperare la un 
copil decît lipsa de iubire. Totuşi, nu are nici un sens să ceri 
un comportament pozitiv de la un copil fără a te asigura mai 
întîi că el se simte iubit. Aceasta intră în răspunderea noastră; 
trebuie să menţinem plin rezervorul de iubire folosind toate 
limbajele iubirii şi concentrîndu-ne pe limbajul principal. 

A doua întrebare pe care trebuie să ne-o punem pentru a 

ne disciplina cu iubire copilul este: „De ce avea de fapt ne- 
voie copilul meu atunci cînd s-a comportat cum nu trebuie ?" 
în schimb, cînd un copil nu se comportă cum trebuie, mulți 
părinţi s-ar putea întreba: „Oare ce aş putea face ca să-i co- 
rectez comportamentul?" Dacă ei îşi pun această ultimă 
întrebare, răspunsul logic este: „Pedeapsa". Acesta este unul 
dintre motivele pentru care pedeapsa este folosită excesiv în 
locul unei selecţii în formarea specifică fiecărui copil din 
partea părinţilor. Atunci cînd recurgem mai întîi la pedepse, 
nu ne putem da seama de adevăratele nevoi ale copilăriei. 
Copilul nu se va simţi iubit dacă vom trata astfel comporta- 
mentul său greşit. 

Insă atunci cînd ne întrebăm: „De ce are nevoie acest co- 

pil ?", putem proceda în mod raţional şi putem hotărî asupra 
acțiunii potrivite. Un copil a cărui comportare s-a dovedit 
nepotrivită are o anumită nevoie. Neglijarea nevoilor ce se 
ascund în spatele comportamentelor nedorite ne poate îm- 
piedica să facem ceea ce s-ar cuveni. întrebarea: „Ce aş putea 
face pentru a corecta comportamentul copilului meu ?" duce 
cel mai adesea la o pedeapsă pripită. întrebarea: „Oare de ce 
are nevoie copilul meu ?" ne face să continuăm cu încredere, 
încercînd să stăpînim situația cît mai bine. 

Motivele comportamentelor greşite: 


un rezervor al iubirii gol 

După ce copilul dvs. s-a comportat greşit şi v-aţi pus în- 
trebarea: „Oare de ce are nevoie copilul meu?", următoarea 
întrebare ar trebui să fie: „Oare'ar trebui ca rezervorul aces- 

tui copil să fie umplut ?" Este mult mai simplu să disciplinezi 
un copil cînd acesta se simte sincer iubit, în special dacă acel 
comportament inadecvat este o rezultantă a unui rezervor de 
iubire gol. într-un asemenea moment trebuie să vă concen- 
trați asupra limbajelor iubirii, mai cu seamă asupra aceluia 
care presupune mîngi:ieri fizice şi timp acordat, dar şi o pri- 
vire ochi în ochi. 

Atunci cînd un copil se comportă cu bună ştiinţă greşit, 

ceea ce a făcut nu trebuie iertat. Pe de altă parte, dacă tratăm 
greşit situația — fie prea aspru, fie prea permisiv —- vom avea 
şi alte probleme cu copilul şi acestea se vor înrăutăţi pe mă- 
sură ce el va creşte. Da, trebuie să ne disciplinăm (antrenăm) 
copilul spre un comportament bun, dar primul pas către 

acest proces nu este pedeapsa. 

Copiii foarte mici nu sînt prea subtili atunci cînd ne soli- 

cită iubire. Sînt gălăgioşi adesea, fac lucruri ce par nepotrivite 
din punctul de vedere al unui adult. Cînd ne dăm seama că de 
fapt ne imploră să stăm mai mult cu ei, să-i strîngem în braţe, 
să ne dăruim lor în mod direct, ne vom aminti că sînt copii şi 
că avem răspunderea de a le umple rezervorul cu iubire şi 
apoi de a-i forma astfel încît să poată înainta în călătoria lor. 
Alte cauze: problemele fizice 

Ar fi plăcut să credem că toate comportamentele greşite 
izvorăsc din faptul că un copil are un rezervor al iubirii gol, 
dar lucrurile nu stau chiar aşa. Ce facem atunci cînd compor- 
tamentul greşit nu este cauzat de un rezervor gol de iubire ? 
După ce v-aţi întrebat de ce anume are nevoie acest copil 

şi ați stabilit că rezervorul lui de iubire nu este gol, întreba- 
ți-vă: „Dacă este o problemă fizică?" Cea de-a doua cauză 
mai des întîlnită pentru un comportament inadecvat este o 
problemă fizică şi cu cît un copil este mai mic, cu atît com- 
portamentul său este mai afectat de nevoile sale fizice. „Oare 
copilul meu are dureri ? Ii este foame sau sete ? Este obosit ? 

Bolnav ?" Comportamentul greşit nu poate fi trecut cu vede- 
rea, chiar dacă este cauzat de o problemă fizică. Dar de obi- 
cei poate fi uşor de depistat dacă comportamentul-problemă 
are o cauză fizică. 

Remuşcările copilului, iertarea părintelui 

Să presupunem că ați descoperit că acest comportament 
inadecvat al copilului nu are cauze fizice. Care e următoarea 
întrebare ? „Oare copilul meu regretă ce a făcut ?" Cînd un 
copil regretă sincer ce a făcut, nu e cazul să se treacă la alte 
măsuri. El şi-a învăţat lecţia şi s-a căit; într-un asemenea mo- 
ment, pedeapsa poate fi distrugătoare. Dacă acel copil regretă 
sincer şi-şi manifestă remuşcările, ar trebui să vă bucurati. 
Asta înseamnă că are o conştiinţă vie şi sănătoasă. 

Ce anume controlează comportamentul copilului (sau al 
adultului) cînd nu trebuie neapărat să se comporte adecvat ? 
Da, într-adevăr, o conştiinţă sănătoasă. Şi care este materia 
primă din care îşi poate plămădi o conştiinţă ? Vinovăţia. O 
anumită doză de vinovăţie este necesară în dezvoltarea unei 
conştiinţe sănătoase. Şi oare ce va face ca vinovăția să nu exis- 
te ? Precis că aţi ghicit — pedeapsa, mai ales cea fizică. Cine 
îşi pedepseşte copilul atunci cînd acesta se simte deja sincer 
vinovat pentru comportamentul său îi va distruge acestuia 
capacitatea de a-şi dezvolta o bună conştiinţă. într-o aseme- 
nea situaţie, pedeapsa produce de obicei doar mînie şi resen- 
timente. 

Atunci cînd copilului îi pare sincer rău pentru comporta- 
mentul avut, în loc să-l pedepsim, trebuie să-l iertăm. Prin 
exemplul iertării îl veţi învăţa o lecţie frumoasă pe care copi- 
lul o va păstra pînă la vîrsta adultă. Trăind experienţa iertării 
de către părinţi, el învaţă să se ierte şi ulterior să-i ierte şi pe 
alții. Ce dar frumos este acesta! Aţi văzut vreodată un copil 
ce avea remuşcări sincere în legătură cu o faptă comisă şi care 
a fost iertat de părinţi ? Aceasta este o experiență foarte rară 

şi de neuitat. Iubirea care izvorăşte din sufletul copilului este 
copleşitoare. 

A doua cale prin care copilul poate învăţa să ierte este să-i 
cereți iertare la rîndul dvs., atunci cînd i-aţi greşit. Dacă fa- 
ceți uneori acest lucru, nu va fi nevoie să îl faceți prea des. 
Altfel înseamnă că vă jigniți nemeritat copilul şi nu învățați 
nimic din propria dvs. greşeală. 

Controlul eficient al comportamentului 


copilului dumneavoastră 

Ca părinţi, sîntem răspunzători de ceea ce se întîmplă cu 
copiii noştri, uneori chiar mai mult decît vrem să recunoaş- 
tem. Trebuie să descoperim căi pentru a ne ajuta copiii să evi- 
te un comportament greşit şi pedeapsa presupusă de acesta. 
Iată cinci metode pe care le puteţi folosi pentru a controla în 
mod eficient comportamentul copilului dvs. Două dintre ele 
sînt pozitive şi două negative, iar una este neutră. Pe măsură 
ce veți citi acest capitol, o să vreți să vă mai gîndiţi la meto- 
dele folosite pentru a deveni stăpîni pe situaţie şi pe care 
le-aţi utilizat cu copiii dvs.; s-ar putea să doriți să schimbaţi 
sau să adăugați cîte ceva la tipul dvs. de abordare. 

1. Formularea rugăminților 

Formularea rugăminţilor e o modalitate foarte importan- 

tă şi pozitivă de controlare a comportamentului; de acest lu- 
cru beneficiază atît părintele, cît şi copilul. Rugăminţile plac 
copilului şi ajută la potolirea mîniei, care ar putea fi stimulată 
de poruncile primite de la părinţi. E mult mai simplu ca pă- 
rinţii să fie amabili atunci cînd formulează o rugăminte, 

drept care e bine să rămînă „amabili, dar fermi". 

Atunci cînd formulaţi o rugăminte, de obicei le trimiteţi 

şi cîteva mesaje nonverbale. Primul este că le respectați senti- 
mentele. De fapt, dvs. spuneţi: „Respect faptul că aveţi şi voi 
sentimente şi în mod special sentimentele voastre în această 

direcţie." Cel de-al doilea mesaj nonverbal este faptul că vă 
dați seama că şi copilul are minte şi este capabil să-şi formeze 
o opinie. „Te respect că ai şi tu o părere despre asta." 

Cel de-al treilea mesaj este cel mai bun dintre toate. Ru- 
găminţile le transmit copiilor că aşteptaţi de la ei să-şi asume 
răspunderea propriului comportament. Acest tip de respon- 
sabilitate lipseşte mult astăzi. Copilul dvs. poate învăţa să fie 
o persoană responsabilă atunci cînd îi dați ocazia să fie. Prin 
folosirea rugăminților, îl călăuziți şi-l încurajați să-şi asume 
diverse răspunderi. 

Un copil crescut astfel ajunge să simtă că este într-un fel 

de parteneriat cu părinții săi în ce priveşte modelarea pro- 
priului său caracter. Acest tip de educare a copilului nu este 
unul permisiv. Părintele nu renunţă la autoritate sau la res- 
pect. De fapt, copilul îşi va respecta mult mai mult părinții 
pentru că va simţi nu doar că îi spun ce trebuie să facă, ci că 
ei sînt mai înainte de toate interesaţi de ceea ce este mai bine 
pentru el. 

De asemenea, rugăminţile sînt cea mai bună cale de a da 
sfaturi. Cum rugăminţile sînt mai plăcute, mai atente şi mai 
gîndite decît comenzile sau poruncile, ele pot fi folosite 
aproape la nesfîrşit în instruirea copilului. Nici o altă metodă 
de control nu permite aşa ceva. 

2. Datul comenzilor 

Datul comenzilor este necesar la timpul potrivit. Rugă- 
minţile sînt mult superioare atunci cînd aveţi de ales, dar 
comenzile sînt necesare atunci cînd nu merge cu rugămintea. 
Atunci trebuie să fiți mai fermi pe poziţie. Comenzile sînt o 
formă negativă de control, pentru că ele presupun un ton mai 
aspru decît rugămințile, o voce mai apăsată şi cu o inflexiune 
specială la finalul frazei. Această combinaţie duce aproape 
întotdeauna la iritări, mînie şi resentimente din partea copi- 
lului, mai ales dacă este folosită prea des. De asemenea, me- 
sajele nonverbale care însoțesc ordinele sînt în general nega- 

tive. Pentru că îi spuneți copilului ce să facă fără să aibă de 
ales, fără ocazia unui răspuns sau a unei discuţii, practic îi 
transmiteţi că sentimentele şi opțiunile sale nu contează. Mai 
mult, vă luaţi toată răspunderea şi practic îi spuneți: „Nu 
contează ce simți sau ce părere ai despre asta. Nu mă aştept 
să-ţi asumi răspunderea față de propriul tău comportament, 
dar mă aştept să faci ceea ce-ţi spun." 

Cu cît folosiți mai mult tehnicile autoritare precum co- 
menzile, certatul, cicălelile sau țipetele, cu atît deveniți mai 
puţin eficienți. Dar dacă în mod normal folosiți rugăminţile 
agreabile, atunci utilizarea ocazională a comenzilor va fi în 
general eficientă. 

Ca părinţi, nu aveţi mai multă autoritate de atît. Dacă v-o 
irosiţi abordînd o atitudine negativă, nu veţi mai avea ce să 
faceţi în momentele cu adevărat dificile şi critice. Fiind ama- 
bili, dar fermi nu numai că vă păstraţi autoritatea, dar vă şi 
sporiți autoritatea, pentru că obţineţi respectul din partea 
copilului precum şi iubirea ca manifestare a recunoştinţei. 
Copiii sînt extraordinar de fini observatori. Ei văd şi aud 
felul în care alți părinți sînt nesuferiţi, autoritari şi mereu 
supăraţi pe copiii lor. Atunci cînd sînteţi amabili, dar fermi 
cu ei nici nu vă dați seama cît de mult vă apreciază şi cît de 
recunoscători sînt că vă au ca părinţi! 

3. O uşoară manevrare fizică 

O uşoară manevrare fizică poate uneori îndrepta copilul 

în direcţia cea mai potrivită. Aceasta este cea de-a doua cale 
pozitivă de a controla comportamentul copilului; ea poate fi 
extrem de eficientă la copiii mici, care adesea fac lucruri care 
nu sînt neapărat greşite, dar care nu vă convin. De exemplu, 
încăpăţînarea unui copil de doi ani poate fi uşor confundată 
cu sfidarea. „Nu", spune Danny, dar apoi el va face ceea ce 
l-aţi rugat. Uneori există un decalaj între momentul în care 
Danny spune asta şi acela cînd reacționează la rugămintea 
formulată. Vi se poate părea că este sfidător, dar nu e cazul. 

încăpăţinarea copilului de doi ani este un pas firesc în dez- 
voltare, o cale prin care copilul începe să se despartă din 
punct de vedere psihologic de mama şi de tatăl lui. 

Această capacitate simplă de a spune „nu" este importan- 

tă. Dacă veţi pedepsi un copil mic pentru asta, nu numai că îl 
veți contraria foarte tare, dar veți interveni în dezvoltarea sa 
normală. Vă rog să aveţi grijă şi să nu confundați încăpățina- 
rea cu sfidarea. Sînt două lucruri complet diferite. 

Să zicem că vreţi ca fetiţa dvs. de trei ani să vină la dvs. în- 
cepeți cu o rugăminte: „Hai vino la mine, iubito?" Copilul 
răspunde: „Nu." Treceţi la un ordin: „Vino încoace ime- 
diat?" Din nou ea răspunde: „Nu." în acest moment, există 
ispita de a o pedepsi, dar trebuie să îi rezistaţi. în loc să vă 
asumaţi un risc şi mai mare şi să faceți copilul să sufere, nu e 
mai bine oare să o îndemnați spre locul unde doriți să ajun- 
să ? Dacă se opune, atunci vă daţi seama că este o formă de 
sfidare şi deci trebuie să o abordaţi cum se cuvine. în majori- 
tatea cazurilor însă, veţi descoperi că nu e sfidare, ci copilul 
doar spune: „Nu." Şi astfel nu veţi strica nimic. 
Negativismul apare de obicei atunci cînd există doi copii, 
dar puteţi vedea asemenea exemple la orice vîrstă. Cînd nu 
ştiţi prea bine cum să abordaţi situația, puteţi încerca o uşoa- 
ră manevrare fizică. Acest lucru este de ajutor în special cînd 
un copil foarte mic se află într-un loc public. în loc să dea 
frîu liber frustrării, părinții pot pur şi simplu să-l ia de acolo. 
4. Pedeapsa 

Pedeapsa este o a patra cale de a deţine controlul asupra 
comportamentului copilului. Este cea mai negativă şi cea mai 
dificilă metodă de stăpînire a lui. Mai întîi, pedeapsa trebuie 
să fie pe măsura „delictului" pentru că, în general, copiii sînt 
foarte conştienţi de ideea de dreptate pe măsură. Ei ştiu cînd 
o pedeapsă este prea blîndă sau prea aspră. De asemenea, pot 
discerne inconsecvenţa atitudinii părinţilor lor în privinţa ce- 
lorlalți copii din familie. 

In al doilea rînd, pedeapsa s-ar putea să nu fie cea potri- 
vită pentru respectivul copil. Faptul că este trimis în camera 
sa, de exemplu, poate fi foarte dureros pentru unul dintre co- 
pii şi o distracție pentru un altul. în al treilea rînd, pedeapsa 
presupune variaţii, pentru că adesea părinţii se bizuie pe sen- 
timentele lor atunci cînd pun la cale o pedeapsă. Atunci cînd 
totul iese aşa cum au dorit şi se simt bine, au tendinţa să fie 
mai indulgenţi. într-o zi proastă însă, atunci cînd sînt indis- 
puşi, pedeapsa poate fi mai aspră. 
Oricît de greu v-ar fi să hotărîți cînd şi cum va fi folosită 
pedeapsa, tot trebuie să vă pregătiți s-o folosiţi, şi încă aşa 
cum trebuie. Acest lucru poate fi facilitat de plănuirea pe ter- 
men lung, pentru a evita „capcana pedepsei”. Asta înseamnă 
să staţi de vorbă cu partenerul sau cu un bun prieten pentru 
a hotărî anumite pedepse pentru anumite „delicte". O ase- 
menea planificare vă va face să vă stăpîniți mînia atunci cînd 
copilul face un lucru care vă supără rău. 
Cînd copilul se comportă inadecvat şi vă întrebaţi repede 
care dintre consecințele pe care le-am sugerat mai înainte 
s-au manifestat, apărînd şi anumite conotaţii negative (inclu- 
siv constantul „nu" al copilului de doi ani), ar trebui să vă 
mai puneţi o ultimă întrebare: „Oare acest copil m-a sfidat?" 
Sfidarea este o formă de rezistenţă deschisă şi de nerespectare 
a autorităţii părinteşti. 
Desigur că sfidarea nu poate fi permisă şi acest tip de 
comportament trebuie corectat. Dar sfidarea de care dă do- 
vadă un copil nu conduce automat la faptul că trebuie pedep- 
sit. Trebuie să evitaţi această capcană a pedepsei. Dacă o 
rugăminte va determina dispariţia sfidării, ceea ce adesea se şi 
întîmplă, e foarte bine. Dacă o uşoară manevrare fizică sau 
un ordin s-ar potrivi în situația dată, foarte bine. Dacă pe- 
deapsa este indicată, aplicaţi-o cu grijă. Pentru mai multe 
amănunte, vă recomandăm Kids in Danger (Copii în primej- 
die) de Ross Campbell. 
în final, nu folosiți pedeapsa ca principală cale de discipli- 
nare a copiilor mici sau a adolescenților. Veţi stîrni multă mî- 

nie inutilă. De asemenea, îl veţi obliga pe copil să-şi înăbuşe 
miînia, fapt ce va duce la dezvoltarea unei atitudini şi a unui 
comportament pasiv-agresive şi la încercarea indirectă de a se 
răzbuna pe dvs. (Vom comenta acest comportament pasiv- 
agresiv în capitolul 10.) 

5. Modificarea de comportament 

Modificarea de comportament poate de asemenea să deti- 
nă un control asupra comportamentului copilului. Acest lu- 
cru presupune un sprijin pozitiv (prin plasarea unui element 
pozitiv în mediul copilului), sprijin negativ (prin scoaterea 
unui element pozitiv din mediul copilului) şi pedeapsa (pla- 
sarea unui element negativ în mediul copilului). Un exemplu 
de sprijin pozitiv este răsplata pentru un comportament adec- 
vat prin oferirea unei bomboane sau a unui fruct. Un sprijin 
negativ poate fi ridicarea drepturilor de a se uita la televizor 
atunci cînd comportamentul copilului se dovedeşte inadec- 
vat. Un exemplu de pedeapsă (supranumită adesea şi tehnică 
a aversiunii) ar putea fi trimiterea copilului în camera sa. 
Modificarea de comportament poate fi uneori de ajutor, 

în special pentru anumite probleme specifice, ce decurg din- 
tr-un comportament care nu-i trezeşte copilului nici un fel 
de remuşcări. Credem însă că acest lucru trebuie folosit doar 
rareori. Dacă părinţii folosesc exagerat această modificarea 
de comportament, copiii nu se vor mai simţi iubiţi. Principa- 
lul motiv ar fi că fundamentul modificării de comportament 
este unul condiționat — copilul primind o răsplată doar 
atunci cînd se comportă într-un anumit fel. In al doilea rînd, 
modificarea de comportament nu are o legătură cu sentimen- 
tele sau nevoile emoţionale şi nu poate transmite o formă de 
iubire necondiționată. Dacă principala metodă prin care pă- 
rinţii controlează comportamentul copilului este modificarea 
de comportament, copilul îşi va dezvolta o idee greşită asu- 
pra sistemului de valori, acţionînd în primul rînd pentru răs- 

plata care îl aşteaptă. Va urma o orientare spre: „Şi eu cu ce 
mă aleg ?" 
O altă problemă dată la iveală de modificarea de compor- 
tament este aceea că utilizînd-o prea des, ea îi învaţă pe copii 
să folosească aceeaşi metodă asupra părinţilor lor. Ei vor face 
ceea ce doresc părinţii pentru a obţine ce vor. Acest lucru 
duce la manipulare. 
Din pricina tuturor acestor precauţii referitoare la această 
metodă, vă puteți întreba de ce totuşi a recomandăm uneori. 
Repetăm, ea poate ajuta în cazul unor probleme specifice de 
comportament ale unui copil sfidător, recalcitrant. Folosirea 
acestui sistem care presupune diverse forme de răsplată cere 
timp, consecvență, efort şi perseverenţă. 
însoțiți disciplina cu principalul limbaj 
de iubire al copilului dumneavoastră 
Pentru că disciplina este mai eficientă atunci cînd se aplică 
într-un mediu afectuos, este mai înțelept ca respectivul copil 
să conştientizeze iubirea atât înainte, cît şi după administra- 
rea pedepsei. Am constatat că de fapt calea cea mai eficientă 
de comunicare a iubirii este aceea de a utiliza principalul lim- 
baj al copilului. Deci, vorbiţi-l chiar şi atunci cînd trebuie 
să-l corectaţi sau să-l pedepsiți. 
Larry este inginer energetician şi, din fire, este o perso- 
nalitate destul de rigidă. în primii ani de viaţă ai copiilor săi, 
el a avut tendinţa să fie aspru în disciplinarea lor. După ce a 
aflat despre cele cinci limbaje ale iubirii, a ajuns la concluzia 
că principalul limbaj de iubire al fiului său erau mîngiierile 
fizice. El ne povesteşte cum l-a aplicat în cazul disciplinei. 
„Kevin spărsese geamul vecinilor jucînd baseball în curte. 
Ştia că n-avea voie să joace baseball acolo — parcul era doar 
la o stradă depărtare şi era locul unde se făcea sport. De mai 
multe ori am discutat despre pericolele de a juca baseball în 

curte. Cînd vecinul l-a văzut pe Kevin că a dat în mingea care 
i-a spart geamul, a sunat-o pe soția mea ca să ne anunţe. 
După ce am ajuns acasă, am intrat calm în camera lui Ke- 
vin, unde acesta lucra la calculator. M-am apropiat şi am în- 
ceput prin a-l masa pe umeri. După un minut şi ceva, el s-a 
întors dinspre calculator şi a început să-mi acorde atenţie. 

« Ridică-te », i-am spus. « Vreau să te strîng la piept. » L-am 
strîns în braţe şi i-am spus: « Ar trebui să fac un lucru foarte 
drastic, dar vreau să ştii că te iubesc mai mult decît orice pe 
lume ». 

L-am îmbrăţişat un minut şi ceva savurînd din plin apro- 
pierea dintre noi. După care i-am dat drumul şi i-am spus: 

« M-a sunat mama şi mi-a zis ce s-a întîmplat cu geamul dlui 
Scott. îmi dau seama că a fost un accident, dar tu ştii prea 
bine că nu ai voie să te joci în curte. Aşa încît trebuie să te pe- 
depsesc pentru faptul că ai încălcat această regulă. Mă doare 
că trebuie să o fac, dar este spre binele tău. Două săptămîni 
nu mai joci baseball. Şi ai să plăteşti geamul familiei Scott din 
banii tăi de buzunar. O să-i sunăm pe geamgii ca să aflăm cît 
costă.» 

Apoi l-am luat pe Kevin în brațe şi l-am strîns iar la piept. 
Ştiu că a simțit cum îmi curg lacrimile pe gîtul lui. I-am spus: 
« Te iubesc, amice. » Şi el mi-a spus: « Şi eu te iubesc, tată. » 
Am plecat din cameră ştiind că am procedat cum trebuie; în- 
tr-un fel, mă simţeam mult mai bine pentru că îl asigurasem 
de iubirea mea înainte şi după ce l-am pedepsit. Știind că 
principalul său limbaj de iubire sînt mîngiierile fizice, am 
considerat că l-am disciplinat în mod pozitiv. Am simțit că 
această disciplină a fost percepută în mod pozitiv. îmi amin- 
tesc bine şi alte momente anterioare cînd l-am pedepsit la 
mânie şi cu vorbe grele, uneori chiar bătîndu-l la supărare. Ii 
mulţumesc lui Dumnezeu că acum am învăţat că există şi altă 
cale." 

Dacă limbajul de iubire al lui Kevin ar fi fost cuvintele de 
încurajare, întîlnirea lui Larry cu el ar fi decurs cam aşa: „Ke- 
vin, trebuie să-ţi vorbesc cîteva minute. Vreau să ştii cît de 

mult te iubesc şi cît de mult apreciez că te străduieşti serios 

la şcoală. îmi dau seama că atunci cînd vii acasă vrei să te des- 
tinzi şi că îţi place sa joci baseball. De obicei, tu respecţi re- 
gulile casei şi sînt foarte încîntat de asta. Rar se întîmplă să fiu 
nevoit să te pedepsesc. încerc să-ţi spun de fapt că trebuie să 
discutăm despre un incident izolat, şi nu despre un compor- 
tament tipic. Şi-ţi sînt recunoscător pentru asta. 

Probabil că ştii că dl. Scott a sunat-o pe mama azi după- 
amiază şi a spus că te-a văzut cînd ai aruncat mingea de base- 
ball şi i-ai spart geamul. Cum a fost un accident, ştii care este 
regula în privinţa jucatului de baseball în curte. îmi vine greu 
să o fac, dar pentru că nu ai ascultat, trebuie să te pedepsesc. 
Două săptămîni nu mai ai voie să joci baseball şi va trebui să 
plăteşti cu banii tăi de buzunar geamul dlui Scott. Am să sun 
geamgiii să aflu cît costă. 

înţelegi că nu sînt supărat pe tine? Ştiu că n-ai vrut să 

spargi geamul şi că nu te-ai gîndit atunci cînd ai început să 
joci baseball în curte. Te iubesc foarte mult şi sînt mîndru de 
tine. Ştiu că vei trage învăţătura de rigoare din cele întîmpla- 
te." Conversaţia poate să se termine cu o îmbrăţişare, dar 
principala modalitate de exprimare a iubirii constă în cuvin- 
tele de încurajare spuse înainte şi după anunţarea pedepsei. 
Faptul că folosiţi principalul limbaj de iubire al copilului 

dvs. nu înseamnă că nu trebuie să mai folosiţi şi alte limbaje 
ale iubirii, ci că vă exprimati iubirea față de copil în modul cel 
mai eficient atât înainte cît şi după pedeapsă. Pentru că ştiţi că 
îi veţi arăta copilului că îl iubiţi, probabil că veţi fi mai atent 
la pedeapsa dată şi cu modalitatea prin care o anunţaţi. 
Respectarea limbajului de iubire 


al copilului 

înţelegerea principalului limbaj de iubire al copilului vă 

va ajuta să alegeţi cea mai bună metodă de a-l disciplina. în 
majoritatea cazurilor, nu folosiți o formă de disciplină ce are 

o legătură directă cu principalul limbaj de iubire. Respectaţi 
limbajul de iubire al copilului fără să îl alegeţi ca metodă de 
disciplinare. O asemenea disciplinare nu va avea efectul dorit 
şi poate chiar cauza o suferință emoţională extremă. Mesajul 
pe care îl va primi copilul dvs. nu va mai fi unul de corecție 
prin iubire, ci unul de respingere dureroasă. 
De exemplu, dacă principalul limbaj de iubire al copilului 
dvs. sînt cuvintele de încurajare şi folosiți ca metodă de dis- 
ciplină o exprimare prin care îl condamnaţi aspru, cuvintele 
vor comunica nu numai faptul că sînteţi nemulțumiți de un 
anumit comportament, ci şi că nu vă iubiţi copilul. Remarcile 
critice pot fi dureroase pentru orice copil, dar în mod special 
pentru acest gen de copil sînt distrugătoare din punct de ve- 
dere emoțional. Astfel Ben, de şaisprezece ani, mi-a spus că 
tatăl lui nu-l iubeşte, citînd felul în care l-a disciplinat, inclu- 
siv tonul ridicat şi exprimarea tăioasă. „Dacă se întîmplă să 
fac ceva ce nu-i place, este în stare să ţipe la mine ore întregi, 
îmi amintesc de ziua în care mi-a spus că nu e sigur că sînt 
fiul lui pentru că nu-i vine să creadă că băiatul lui ar putea 
face ceva atît de îngrozitor. Nu ştiu, de fapt, dacă sînt sau nu 
fiul lui, dar un lucru e clar, că nu mă iubeşte." 
Pe măsură ce am mai discutat, era clar că principalul lim- 
baj de iubire al lui Ben consta în cuvintele de încurajare. Cînd 
tatăl său a folosit aceste cuvinte pentru a-şi comunica insatis- 
facţia în raport cu comportamentul lui Ben, i-a distrus fiului 
său sentimentul că ar fi iubit. 
Atenţie deci, dacă principalul limbaj de iubire al fiicei dvs. 
este timpul acordat, nu trebuie să o pedepsiţi izolînd-o, tri- 
miţînd-o în camera ei de fiecare dată cînd greşeşte cu ceva. 
Dacă sînt mîngîierile fizice, nu o pedepsiți abţinîndu-vă de la 
săruturi şi îmbrăţişări. Ne amintim de Eric, un băiețel de zece 
ani, al cărui principal limbaj de iubire îl reprezentau mîngâie- 
rile fizice. Deseori se ținea după mama lui şi o strîngea în bra- 
te sau o freca pe umăr. Şi mama lui îşi manifesta deseori iubi- 
rea față de Eric prin mîngiieri. Tatăl lui Eric fusese crescut 
într-o casă în care metoda principală de disciplină erau bată- 

ile; ca urmare, aceasta este principala sa metodă de a-l disci- 
plina pe Eric atunci cînd nu asculta. 

Acestea erau bătăi uşoare, nişte pălmuţe, deci nu îi lăsa 
vînătăi lui Eric şi nici nu-l zvînta în bătaie. Totuşi, cînd Eric 
primea cîte o palmă de la tatăl lui era în stare să plîngă şi trei 
ore. Ceea ce nu a înțelesese acel tată era că el se folosea prac- 
tic de principalul limbaj de iubire al lui Eric, atingerea fizică, 
folosindu-l în mod negativ. Ca urmare, Eric nu se simţea 
doar pedepsit, ci şi neiubit. Tatăl lui nu-l îmbrăţişea niciodată 
după o bătaie, pentru că acest lucru contravenea filozofiei 
sale în privința disciplinării. 

Tatăl lui Eric era sincer în eforturile sale de a-şi disciplina 
băiatul. Dar nu-şi dădea seama ce prăpastie emoțională sapă 
între el şi Eric. Ca părinţi, trebuie să ne amintim permanent 
că scopul disciplinării este corectarea unui comportament 
greşit şi ajutarea copilului în a se autodisciplina. Dacă nu 
aplicăm ideea de limbaj de iubire, putem să distrugem senti- 
mentul copilului că ar fi iubit prin eforturile noastre de a-i 
corecta un comportament inadecvat, înţelegerea principalu- 
lui limbaj de iubire al copilului dvs. poate face ca sistemul de 
disciplină să fie unul mult mai eficient. 


Capitolul noua 

învăţarea şi limbajele 

iubirii 

Părinţii sînt primii şi cei mai importanţi profesori. Cer- 
cetătorii au ajuns la o concluzie comună, şi anume că mo- 
mentul ideal pentru stimularea formării capacităților funda- 
mentale ale unui copil se face înainte ca acesta să împlinească 
şase ani. Dr. Burton White, fondatorul şi directorul Proiec- 
tului pentru Preşcolari de la Harvard, spunea: „Se pare că o 
experiență educaţională de primă mînă care are loc în primii 
trei ani de viaţă este absolut necesară dacă persoana respec- 
tivă vrea să se dezvolte la întregul potenţial."! Şi sociologii şi 
educatorii, fiind convinşi că această stimulare la o vîrstă foar- 
te fragedă poate duce la formarea unor capacități mult mai 
extinse, au creat programe făcute să vină în ajutorul copiilor 
preşcolari cu handicap sau minoritari. Programele oferă sti- 
mularea necesară pentru a compensa limitările la care sînt su- 
puşi aceşti copii în propriul cămin sau în comunitatea în care 
se dezvoltă. 

Da, noi, părinţii, sîntem principalii profesori. Iar unul 

dintre ajutoarele de bază ne este disciplina. O disciplină bine 
gîndită şi aplicată cu dragoste poate, la rîndul ei, să stimuleze 
capacitatea de a învăţa. în capitolul 8, disciplina a fost anali- 
zată ca o călăuză spre maturizare; să ne gîndim însă acum şi 
1. Burton L. White, The Origins oțHuman Competence {Originile 
competenţei umane), D.C. Heath and Company, Lexington, Mass., 
1979, p. 31: 


CELE CINCI LIMBAJE DE IUBIRE ALE COPIILOR. 

la cealaltă faţetă clasică a ideii de disciplină: cum să ne for- 
măm copiii. Adevărata disciplină poate ajuta la dezvoltarea 
intelectuală a copilului, dar şi la dezvoltarea adaptării în so- 
cietate, lucruri ce îi vor servi pentru tot restul zilelor. 
Conştientizarea crescîndă din ultima vreme a importanţei 
învățăturii în primii ani ai copilăriei subliniază rolul dvs. cru- 
cial ca părinţi în dezvoltarea inteligenței copilului. Asta nu 
înseamnă că trebuie să ţineţi lecţii propriu-zise cu un copil 
foarte mic. Dar trebuie să încercaţi să înţelegeți tendinţa în- 
născută a copilului de a învăţa, de a explora şi apoi de a-şi sa- 
tisface creierul în plină dezvoltare, precum şi nevoile acestu- 
ia în raport cu stimulii senzoriali şi cu unele experienţe plă- 
cute de învățătură. 

Mulţi părinţi urmăresc doar principala preocupare a copi- 
lului, respectiv joaca, şi socotesc că învățătura poate să în- 
ceapă abia din clasa întîi. Copiilor mici însă le place la nebu- 
nie să înveţe. Ei se nasc cu o foame de învățătură care rămîne 
la fel de puternică — cu condiţia ca adulții să nu-i plictisească, 
să nu-i bată şi să nu-i descurajeze. O observaţie atentă a suga- 
rilor şi a copiilor în primii ani arată că majoritatea activită- 
ților lor nu constă într-o simplă joacă. Mai degrabă cei mici 
încearcă să înveţe lucruri noi şi nu să se învîrtească doar de pe 
o parte pe alta. Vor să se tîrască; să meargă de-a buşilea şi 
apoi să umble normal; sau să atingă, să simtă, să guste din 
lumea din jurul lor. 

Odată ce învaţă să vorbească, apar tot felul de întrebări, 

iar cei de trei sau de patru ani pot pune zeci de întrebări zil- 
nic. Cînd ajung la faza imitativă şi se prefac că sînt adulți, 
rareori imită joaca adulților. Ei îi imită pe adulți la treabă: 
spălînd vasele, conducînd camioneta, fiind „doctorul" sau 
„infirmiera", avînd grijă de copilaşi, gătind şi altele aseme- 
nea. Dacă veţi urmări cu atenţie activităţile copilului dvs. 
doar o zi şi vă veţi întreba: „Oare ce-l face cel mai fericit?", 
„Oare ce-i trezeşte atenţia pentru mai multă vreme ?" — mai 
mult ca sigur că veţi descoperi că este vorba de o activitate pe 
care tocmai o învaţă. 








Invăţarea şi limbajele iubirii 

învățatul acasă 

în mod ideal, dezvoltarea intelectuală timpurie a copiilor 

ar trebui să aibă loc acasă. Copiii descoperă viaţa prin inter- 
mediul celor cinci simţuri. Mediul familial este plin de stimu- 
lente vizuale, auditive, senzitive, gustative şi olfactive, care 
vor alimenta nevoia firească de a descoperi şi de a învăţa. 
Dezvoltarea limbajului depinde în mare măsură de stimula- 
rea verbală a copiilor de către adulți încă din aceşti primi ani. 
Astfel, faptul că le vorbiţi şi îi încurajați să spună cuvinte se 
completează perfect cu dorinţa lor firească de a învăţa. Lău- 
darea eforturilor lor de a rosti cuvinte şi furnizarea unui 
feedback corect sînt părți componente ale acestui proces. In 
acest mediu verbal atît de bogat, vocabularul lor se dezvoltă 
odată cu capacitatea de a forma fraze. Ulterior, învaţă să îşi 
folosească acest talent pentru a-şi exprima emoţiile, gîndurile 
şi dorinţele. 

Ceea ce este valabil în dezvoltarea verbală este la fel de 
valabil în toate zonele de dezvoltare intelectuală. Dacă acasă 
nu li se asigură acest tip de stimulare intelectuală fundamen- 
tală, copilul poate să rămînă cu un mare handicap la învățătu- 
ră ulterior, iar şansele de dezvoltare educaţională sînt foarte 
scăzute. Programele şcolare oferă doar o infimă compensație 
în raport cu un mediu familial care nu stimulează. 

Un mediu plăcut şi o atitudine pe măsură îl vor ajuta pe 
copilul nostru să înveţe de acasă. Copiii sînt mai degrabă 
emoţionali decît cognitivi; ei îşi amintesc sentimentele mult 
mai puternic decît faptele. Asta înseamnă că respectivii copii 
îşi vor aminti ce au simţit într-o anumită situație cu mult mai 
multă uşurinţă decît amănuntele situaţiei respective. De 
exemplu, un copil care ascultă o poveste îşi va aminti exact ce 
a simțit chiar mult după ce a uitat morala ei. 

Fetiţa dvs. poate uita amănuntele, dar îşi va aminti cine i-a 
fost profesor. în momentul în care o formaţi, asta înseamnă 
că trebuie s-o trataţi cu respect, cu blîndeţe şi cu grijă. în- 
seamnă că trebuie să se simtă în largul ei, fără s-o criticaţi 

prea aspru sau s-o umiliți. Atunci cînd îl învăţaţi ceva şi totul 
devine plicticos sau jignitor, copilul va respinge chiar şi cel 
mai bun pedagog, în special dacă este vorba de un subiect ce 
presupune etică sau morală. Dacă vă respectaţi copilul, vă va 
respecta şi el şi implicit şi punctul dvs. de vedere. 

Cheia capacităţii de a învăţa a copilului vă aparține încă de 
cînd este sugar şi pe tot parcursul anilor în care se formează, 
învățătura este o chestiune complexă, fiind influenţată de 
mulți factori. Unul dintre cei mai importanţi este o implicare 
totală. 

Cum îi putem ajuta pe copiii noştri 

să se dezvolte din punct de vedere 


emoțional 

Lucrul cel mai important de ştiut în privința capacităţii de 
învăţare a copilului este următorul: pentru ca un copil să fie 
capabil să învețe bine la orice vîrstă el trebuie să ajungă la ni- 
velul emoţional de maturizare al acelui nivel de virstă. Pe 
măsură ce copilul creşte, capacitatea lui de a învăţa sporeşte 
din cauza mai multor factori, cel mai important fiind matu- 
ritatea emoţională. Cu cît un copil este mai matur din punct 
de vedere emoţional, cu atît este mai capabil să înveţe. Părin- 
ţii au cea mai mare influență asupra dezvoltării emoţionale a 
copilului. 

Asta nu înseamnă că toate problemele la învăţătură ar fi 

din vina părinţilor, pentru că sînt mulți factori ce afectează ca- 
pacitatea de a învăţa a copilului. Totuşi, dezvoltarea emoțio- 
nală poate conta enorm în disponibilitatea copilului de a în- 
văţa şi, în procesul respectiv, părinții trebuie să intervină şi să 
ajute. Putem să declanşăm capacitatea de a învăţa a copilului 
asigurîndu-i un rezervor de iubire veşnic plin. 

Pe măsură ce veți folosi constant toate cele cinci limbaje 

de iubire — mîngiierile fizice, cuvintele de încurajare, timpul 
acordat, darurile şi serviciile —, practic îi oferiţi copilului o 

formă de stimulare intelectuală extrem de eficientă. în primii 
ani în care probabil că încă nu ştiţi care este principalul lim- 
baj de iubire al copilului dvs., adresaţi-vă în toate cele cinci 
limbaje. Procedînd astfel, nu numai că satisfaceti nevoia 
emoțională de iubire a copilului, dar îi şi furnizaţi stimulii 
fizici şi intelectuali necesari pentru a-şi dezvolta preocupările 
ce abia 1es la iveală. Punînd accentul pe iubire, de fapt vă 
învăţaţi şi vă formați copilul. 

Părinţii care nu-şi găsesc timp să abordeze toate cele cinci 
limbaje ale iubirii, ci doresc doar să satisfacă nevoia copilului 
de hrană şi de îmbrăcăminte, de adăpost şi de siguranţă fur- 
nizează un mediu care nu-i stimulează dezvoltarea intelec- 
tuală şi socială. Copilul se dezvoltă fizic, dar intelectual şi 
social este dezavantajat. Un copil care tînjeşte după iubirea şi 
acceptarea părinților va fi foarte puţin motivat să accepte 
dificultăţile de a învăţa în primii ani sau ulterior la şcoală. O 
relaţie caldă şi plină de afecțiune între părinte şi copil este 
baza dezvoltării unei păreri bune despre sine şi astfel a moti- 
vării pentru a învăța. 

Mulţi părinţi nu-şi dau seama că un copil poate să rămînă 

în urmă şi din punct de vedere emoţional. Şi totuşi, el poate 
înregistra o asemenea rămînere în urmă, încît să nu o mai 
poată recupera niciodată. Asta e o mare tragedie! Maturiza- 
rea emoţională a copilului afectează totul — părerea despre 
sine, siguranța emoţională, capacitatea de a se adapta la stres 
şi la schimbare, abilitatea de a se socializa şi de a învăţa. 
Poate că niciunde legătura dintre iubire şi învăţătură nu 

este mai clar demonstrată ca atunci cînd părinţii copilului se 
despart sau divorțează. Această ruptură traumatizantă dis- 
truge rezervorul de iubire al copilului şi îi subminează orice 
interes față de învăţătură. în locul iubirii, copilul simte ade- 
sea o stare de confuzie şi de teamă, nici una dintre acestea ne- 
fiind favorabile învățăturii. Un copil ai cărui părinţi au divor- 
tat va arăta mai puţin interes faţă de învățătură, mai ales în 
primele luni, pînă ce se vor lua măsuri de siguranţă şi va în- 
ţelege că este iubit, astfel reajungîndu-se la o oarecare ordine 


CELE CINCI LIMBAJE DE IUBIRE ALE COPIILOR 

în universul său. Din păcate însă, unii copii nu-şi mai revin 
niciodată. 

Ca părinți, avem cea mai mare influenţă asupra existenţei 
copilului. Dacă sînteți părinţi unici, prin folosirea limbajului 
de iubire al copilului, dvs. puteţi să refaceţi sentimentul lui de 
siguranță (de ajutor va fi eventual şi fostul soț sau fosta soție, 
dispuşi să coopereze). Nu uitaţi, părinți — pe lîngă alți cîțiva 
adulți importanți, dvs. puteţi să păstraţi plin rezervorul de 
iubire al copilului, permițîndu-i să crească şi să se maturizeze 
aşa cum se cuvine. Acest rezervor plin de iubire îl va ajuta să 
atingă un anumit nivel emoţional, care, cu timpul, va conta 
foarte mult pentru următorul pas în ce priveşte învățătura. 
Părinţii implicați şi cei neimplicaţi 

„Părinţii sînt veriga ce lipseşte pentru îmbunătăţirea învă- 
țămîntului american", susţine unul dintre miniştrii învăţă- 
mîntului din SUA, Richard Riley.! într-adevăr, un studiu fă- 
cut în 1996, în care a fost evaluată capacitatea de a citi a co- 
piilor, arată că elevii ai căror părinţi au fost implicaţi în mod 
activ în viaţa lor şcolară au rezultate mult mai bune decît 
ceilalți. Însă în ansamblu acest test nu a fost foarte încuraja- 
tor la nivelul Statelor Unite. „Absolvenţii noştri de liceu sînt 
dintre cei mai puţin pregătiți în această lume industrializată." 
Mai mult, „aceasta este o problemă ce ține de atitudine şi de 
eforturile depuse, şi nu de capacitatea propriu-zisă a fiecă- 
ruia", declară Laurence Steinberg în Beyond the Classroom: 
Why School Reform Has Failed and What Parents Need to 

Do (Dincolo de sala de clasă: de ce reforma şcolară a dat greş 
şi ce ar trebui să facă părinții)’. Steinberg, profesor de psiho- 
1. Jennifer Braun, „Parents Make for Kids Who Read Better" („Pă- 
rinții contribuie la performanţele şcolare ale copiilor”), Chattanooga 
Times, 18 iunie 19%, A 1]0. 

2. De Laurence Steinberg, B. Bradford Brown, Sanford M. Dorn- 
busch, Simon & Shuster, New York, 1996, pp. 183-184. 

logie la Univei'sitatea Temple, consideră că aceasta este de 
fapt o formă de protest a copiilor împotriva învățăturii, dar 

şi a adulţilor, un fel de răzvrătire contra ideii de autoritate. 
Implicare limitată 

Studiul lui Steinberg, care a presupus un sondaj ce a inclus 
peste 20 000 de elevi, a ajuns la nişte concluzii uimitoare. 
Două treimi dintre elevii de liceu nu vorbesc zilnic cu părin- 
ţii lor. Jumătate dintre ei spun că pot veni acasă şi cu note de 
opt sau chiar mai mici fără ca asta să-i deranjeze pe părinți. 
O treime susțin că părinţii lor „habar n-au" ce fac ei la şcoală. 
O altă treime recunosc că-şi petrec ziua de şcoală „făcînd 
prostii”. 

O altă concluzie dezarmantă provine şi din primul sondaj 
național în care părinții şi adolescenţii au fost întrebaţi în 
acelaşi timp asupra punctului lor de vedere referitor la dro- 
guri. Sondajul din 1996 a arătat că două treimi dintre părinţii 
născuţi într-o perioadă demografică extrem de propice au 
luat marijuana ca adolescenţi şi se aşteaptă ca şi copiii lor să 
procedeze la fel, considerînd că au o prea mică influență asu- 
pra lor pentru a-i opri.! Joseph Califano de la Centrul de 
Dependenţă şi Abuz de Droguri din cadrul Universităţii Co- 
lumbia a comentat astfel atitudinea părinților: „Faptul că 
membrii generaţiei foarte numeroase sînt ambivalențţi şi atît 
de resemnaţi în raport cu drogurile pe care le-ar putea lua co- 
piii lor este extrem de tulburător. Ei ar trebui să fie drastici. 
In schimb, susţin că nu au ce să facă.” 

Aproape jumătate dintre părinţii care au participat la son- 

daj au spus că se aşteaptă ca şi copiii lor să încerce droguri. 
Ne întrebăm dacă aceşti părinţi sînt conştienţi de faptul că 
aceste droguri pot afecta negativ capacitatea de a învăţa a co- 
piilor lor. Unul dintre efectele drogurilor este încetinirea 


1. Lauran Neergaard, „Teens Expected to Try Drugs" („Ne aştep- 
tăm ca adolescenţii să încerce drogurile"), Chattanooga Times, 10 sep- 


tembrie 1996, A 1. 
2. Ibidem. 

procesului de maturizare a copiilor. Acest lucru include şi 
mutilarea sau încetinirea dezvoltării din punct de vedere 
emoţional, intelectual şi social. În mare măsură, numărul 
adolescenților care se droghează creşte tot mai mult din cau- 
za apatiei părinţilor. Între 1992 şi 1995, acest număr a crescut 
cu 78%, conform Departamentului American de Sănătate!. 
Părinţii care cred că nu este nimic de făcut ar trebui să înţe- 
leagă că influenţa pe care ar putea-o avea asupra vieţii copii- 
lor lor acest fapt este considerabilă. 

Asemenea atitudini şi comportamente antiautoritare sînt 
cauzate de două lucruri: rezervoarele goale de iubire şi o 
lipsă de pregătire în privinţa depăşirii cu maturitate a mo- 
mentelor de mînie. Sigur că ele influențează în capacitatea 
copilului de a învăţa. Cea mai neplăcută problemă compor- 
tamentală care afectează capacitatea de a învăţa este însuşi 
comportamentul pasiv-agresiv. Această hotărîre inconştientă 
de a face exact contrariul față de ceea ce se aşteaptă de la el va 
duce în mod subconştient dar nu mai puţin voit la rezultate 
proaste la şcoală. 

Ca părinţi, trebuie să menţinem plin rezervorul de iubire 

al copiilor şi să-i învăţăm cum să-şi depăşească mînia. Atunci 
cînd le oferim copiilor ceea ce le trebuie ca iubire şi formare, 
avem tot dreptul să ne aşteptăm să reuşească în viață. Multe 
studii arată că implicarea părinţilor îmbunătăţeşte capacitatea 
copilului de a învăţa şi influenţează în mod direct rezultatele 
de la şcoală, dar şi din alte domenii ale existenţei lui. 
Implicarea tatălui 

Tot mai multă atenţie se dă rolului tatălui în dezvoltarea 
copiilor. Un studiu asupra copiilor de unsprezece ani a ară- 
tat că pe măsură ce taţii acordă o mai mare atenţie copiilor, 
delincventa în comportament scade, iar nivelul educațional al 
copiilor creşte. Atunci cînd copiii sînt acuzaţi de comporta- 

1. Tim Friend, „Teen Use of Drugs Rises 78%" („Consumul de dro- 
guri la adolescenţi a crescut cu 78%"), USA Today, 20 august 1996, A 1. 

mente care presupun delincventă, de obicei taţii sînt adevăra- 
ţii delincvenţi în relația cu copiii lor. 

Un studiu efectuat asupra a 584 de familii a început atunci 
cînd copiii aveau între şapte şi unsprezece ani şi s-a terminat 
cînd ei au împlinit între optsprezece şi douăzeci şi doi de ani. 
Studiul făcut de sociologul Kathleen M. Harris de la Univer- 
sitatea din Carolina de Nord a constatat că cu cît îşi petreceau 
mai mult timp cu taţii, copiii aveau mai multe şanse să-şi com- 
pleteze studiile. De asemenea, cu cît legătura emoţională din- 
tre copii şi tată era mai puternică, cu atît scădea posibilitatea de 
a se ajunge la un comportament ce presupune delincventă.! 
Ca părinți preocupaţi să oferiţi copiilor dvs. iubirea de 

care au nevoie, trebuie să vă asiguraţi că petreceţi timpul ne- 
cesar pentru a le umple rezervorul cu iubire prin intermedi- 
ul celor cinci limbaje ale iubirii. Dvs. sînteţi cheia capacității 
de a învăţa şi de a reuşi în toate direcţiile a copiilor. Aveţi un 
mare avantaj faţă de ceilalți din afara familiei — vă cunoaşteţi 
şi vă înţelegeţi copiii, creînd mediul necesar acasă, unde le 
puteți satisface nevoile. 

Cum poate fi ajutat un copil neliniştit 

Un copil care se descurcă bine din punct de vedere emo- 
tional va demonstra capacitatea de concentrare, motivaţia şi 
energia necesare spre a-şi utiliza la maximum potențialul. 
Prin contrast, dacă este neliniştit sau melancolic sau se simte 
neiubit, probabil că va avea probleme cu concentrarea şi cu 
atenţia, scăzîndu-i totodată energia. Va fi mult mai greu să 
rețină ce are de învăţat şi să-şi îndeplinească misiunea aşa 
cum se cuvine. Studiul îi poate părea neinteresant; va avea 
tendinţa să îl preocupe propria persoană şi nevoile emoţiona- 
le, astfel avînd de suferit capacitatea sa de a învăţa. 

1. Marilyn Elias, „Teens Do Better When Dads Are More In- 


volved" („Adolescenţii au rezultate mai bune cînd tatăl se implică în 
educaţia lor”), USA Today, 22 august 1996, Dl. 

Dacă această nelinişte persistă, ea va deveni şi mai eviden- 

tă atunci cînd copilul va avea o nouă experiență legată de 
învățătură, respectiv una care presupune o schimbare majoră 
sau o dificultate sporită în conţinut. O asemenea nelinişte în 
legătură cu învățătura apare adesea la copiii care trec din clasa 
a patra într-a cincea. Acest pas presupune de obicei o schim- 
bare în conţinut şi în metodele de predare. Principala dife- 
renţă este trecerea de la o gîndire şi o învăţătură concretă la 
una abstractă. învățătura concretă se referă la fapte simple: 
Baltimore este în statul Maryland. Gîndirca abstractă este 
simbolică: cuvintele şi expresiile reprezintă idei şi concepte. 
Trecerea de la gîndirea concretă la cea abstractă este un pas 
uriaş şi nu toţi copiii îl pot face în acelaşi timp. 

Cînd un copil nu reuşeşte să facă acest pas cu uşurinţă, el 

are de suferit din multe motive. Nu poate înţelege în totalita- 
te conţinutul lecţiilor, îşi dă seama că rămîne în urmă şi asta 
îi dăunează în privinţa părerii de sine, pentru că se simte infe- 
rior în raport cu colegii săi. Dacă situaţia nu este corectată 
rapid, copilul va ajunge la depresie, la o şi mai mare anxietate 
şi se va simţi un ratat din toate punctele de vedere. Pentru că 
trecerea la clasa a cincea reprezintă una dintre perioadele cele 
mai critice la nivelul învățării ea trebuie urmărită atent de 
către părinți. 

Ceea ce va conta pentru copiii dvs. în acest moment de 

criză sau în altele este tocmai maturitatea emoțională. Prin 
maturitate emoțională înţelegem capacitatea de a-şi stăpini 
anxietatea, de a face faţă stresului şi de a-şi menţine echili- 
brul în perioadele de schimbare. Cu cît copiii reuşesc mai 
bine acest lucru cu atît vor învăța mai bine. Cea mai bună cale 
de a-i ajuta să se maturizeze din punct de vedere emoţional şi 
să-şi menţină un bun nivel motivaţional pentru vîrsta respec- 
tivă este tocmai păstrarea unui rezervor de iubire plin. 

Un semn de nelinişte la copii este incapacitatea de a privi 

în ochi cu uşurinţă. Un copil foarte stresat va avea probleme 
în a-i aborda pe ceilalți, fie că este vorba de adulţi sau de se- 
menii săi. Copilul lipsit de căld.ura emoţională necesară va 

avea dificultăți de comunicare de orice tip. învăţarea de ruti- 
nă va fi şi ca afectată de această tensiune şi de acest stres. 
Unii dintre aceşti copii au fost ajutaţi printr-o atenţie spe- 
cială acordată de către profesori, inclusiv prin privirea direc- 
tă şi prin atingerea fizică. Pe măsură ce nevoile emoţionale le 
sînt satisfăcute, temerile şi neliniştile scad, sporind senzația 
de încredere şi siguranță. Atunci sînt capabili să înveţe. Sigur 
că este preferabil ca aceste nevoi să fie satisfăcute acasă, de 
nişte părinţi iubitori. 

Cum vă puteţi motiva copiii 

Adesea, părinţii pun următoarea întrebare: „Cum îmi pot 
motiva copilul ?" îl putem motiva numai după ce îi umplem 
rezervorul de iubire şi îl învăţăm să-şi stăpînească mînia. Ra- 
tarea acestor două deziderate esenţiale face aproape imposi- 
bilă motivarea copiilor (veţi afla mai multe despre mînie şi 
despre comportamentul pasiv-agresiv în următorul capitol). 
Este extrem de greu să motivezi un copil dacă nu se simte 
mai întîi iubit şi ocrotit cu adevărat. Motivul decurge din 
faptul că el are nevoie să se identifice cu părinţii lui şi să do- 
rească să le asculte sfaturile. Dacă respectivul copil are un re- 
zervor de iubire gol se va ajunge la un comportament pa- 
siv-agresiv, ceea ce duce la încăpăţinarea de a face exact con- 
trariul în raport cu ceea ce vor părinţii. 

Cheia motivării copilului este de a-l face să-şi asume răs- 
punderea propriului comportament. Un copil care nu va vrea 
sau nu va putea să-şi asume această răspundere nu va putea fi 
motivat. Copilul care-şi asumă răspunderea este motivat. 
încurajarea preocupărilor copilului 
dumneavoastră 

Vă puteţi ajuta copilul să-şi asume răspunderea (şi, ca ur- 
mare, să fie motivat) în două feluri. în primul rînd, observînd 
cu răbdare ce anume îl atrage pe copil; adică ce îl bucură, ce 

apreciază, ce-i place să facă. Apoi, îl puteţi încuraja în această 
direcție. Dacă îl preocupă studiul muzicii, îl puteţi încuraja. 
Totul este însă să-l lăsaţi pe copil să aibă iniţiativa în această 
direcție. Cînd părinții preiau ei iniţiativa, convingîndu-l pe 
copil să ia lecţii de muzică, rezultatele sînt rareori pozitive. 
Permiteţi-i copilului dumneavoastră 


să-şi asume răspunderea 

O a doua modalitate de a vă ajuta copilul să fie motivat 

este să vă amintiți: dvs. şi copilul nu vă puteţi asuma răspun- 
derea pentru acelaşi lucru în acelaşi timp. Dacă aşteptaţi şi îi 
permiteţi copilului să preia iniţiativa, atunci el va putea fi 
motivat pentru că i-ați permis să-şi asume răspunderea. Dacă 
dvs. luaţi iniţiativa şi încercaţi să-l convingeţi să facă un anu- 
mit lucru, vă asumaţi şi răspunderea. Rareori un copil este 
motivat atunci cînd trăieşte o asemenea situație. 

Să aplicăm acest sistem la temele de acasă şi la note. Ma- 
Joritatea copiilor trec prin perioade în care temele devin o 
problemă. Acest lucru este valabil în special atunci cînd apare 
comportamentul pasiv-agresiv. Şi nu uitaţi: parte din acest 
comportament pasiv-agresiv este normal la cei de treispreze- 
ce pînă la cincisprezece ani. 

Comportamentul pasiv-agresiv este adesea sufocant; țin- 
teşte în ceea ce supără mai tare pe părinți. în majoritatea case- 
lor, există o mare preocupare .pentru notele de la şcoală. Asta 
înseamnă că respectivul copil va folosi comportamentul pa- 
siv-agresiv direct proporțional cu accentul pe care îl pun pă- 
rinţii pe note şi teme. Cu cît părinţii dau mai multă impor- 
tanță şcolii, cu atît copilul are tendința să se răzvrătească. Şi 
nu uitaţi: cu cît părintele îşi asumă o mai mare răspundere în 
privința lecţiilor, cu atit copilul nu şi-o va mai asuma. Şi cu 
cît copilul îşi asumă o mai mică răspundere în privinţa teme- 
lor, cu atît va fi mai puţin motivat. 

Dacă doriţi ca el să-şi asume răspunderea şi să fie foarte 
motivat, trebuie să înţelegeți că temele intră în atribuţiile co- 

pilului şi nu ale dvs. Cum puteţi reuşi asta ? Daţi-i de înţeles 
copilului că îl ajutaţi cu plăcere la lecţii dacă vă roagă. Cum 
însă vreți să-şi asume răspunderea muncii depuse chiar şi 
cînd vă cere ajutorul, nu trebuie să faceţi singuri treaba, ci 
să-l lăsaţi pe el să se descurce. 

De exemplu, să zicem că fiul dvs. are o problemă la mate- 
matică. Nu trebuie să-i rezolvaţi problema, în schimb vă pu- 
teți uita în manualul de matematică şi îi puteți arăta explica- 
tiile şi ce tip de problemă e. După care îl lăsaţi să-şi asume 
răspunderea şi să o rezolve singur. în final, asta îl va învăţa 
să-şi asume o mai mare răspundere. Dacă dvs. considerați că 
profesorul nu a explicat cum trebuie ideea respectivă, ar tre- 
bui să-i sugerați copilului să-l roage pe acesta să-l ajute a 
doua zi. 

Evident, vor exista şi momente în care trebuie să clarifi- 

caţi anumite lucruri confuze sau să-i furnizaţi informaţii su- 
plimentare copilului. Acest lucru e perfect atîta vreme cît nu 
vă asumaţi răspunderea pe care ar trebui să şi-o asume el. 
Dacă vă dați seama că sînteți foarte implicat în lecţiile copilu- 
lui, încercaţi să-i transferați gradual răspunderea. Veţi con- 
stata o scădere temporară a notelor, dar capacitatea lui de a-şi 
asuma răspunderea şi de a deveni independent merită acest 
regres. Abordînd astfel situaţia, copilul va avea nevoie de mai 
puţin ajutor, odată cu trecerea timpului. Puteţi petrece mai 
multă vreme împreună explorînd alte subiecte de mare inte- 
res pentru amâîndoi şi care nu sînt incluse în programa şcolară. 
Ajutarea copilului în scopul unei mai bune motivări îi va 
permite să preia iniţiativa şi să-şi asume răspunderea pro- 
priului comportament, ceea ce pînă în acest moment părea 
doar un secret bine ascuns. Majoritatea copiilor se află în 
situaţia în care unul dintre părinți sau dintre profesori preia 
inițiativa şi apoi îşi asumă răspunderea pentru ceea ce învaţă. 
Adulții fac asta pentru că le pasă de viitorul copiilor şi cred 
în mod greşit că dacă vor avea o mai mare iniţiativă şi-şi vor 
asuma răspunderea, înseamnă că vor face mai mult pentru 
copii. ŞI totuşi, aceasta este o greşeală gravă. 

Folosirea limbajului de iubire al copilului 


dumneavoastră 

Copiii vor atinge un nivel maxim de motivare şi de reuşită 
şcolară atunci cînd se vor simți în siguranţă şi iubiți cu adevă- 
rat. Dacă veți înţelege care este principalul limbaj de iubire al 
copiilor dvs. veţi reuşi să sporiți experienţa lor zilnică, adre- 
sîndu-văîn acest limbaj atunci cînd pleacă la şcoală dimineaţa 
sau cînd se întorc după-amiaza. Acestea sînt două momente 
importante în viața copiilor care merg la şcoală: să fie satisfă- 
cuţi emoţional de către părinţii lor la plecare şi la întoarcerea 
acasă, astfel creîndu-li-se senzaţia de siguranță şi de curaj de 
a înfrunta problemele ce se ivesc peste zi. 

Leigh Ann are nouă ani. După ce mama ei a aflat care sînt 
cele cinci limbaje ale iubirii, a făcut nişte modificări în rutina 
zilnică. „Nici nu-mi vine să cred cît de mult contează toate 
acestea în viaţa lui Leigh Ann", ne-a spus ea ulterior. „Chiar 
după ce am auzit despre ideea de limbaj al iubirii şi am des- 
coperit că limbajul lui Leigh Ann sînt serviciile, n-am crezut 
niciodată că aplicînd acest concept o să fie de atît de mare fo- 
los la şcoală. Apoi însă o prietenă ne-a povestit că şi ea se 
adresează fetiţei ei în limbajul propriu acesteia, înainte ca fe- 
tita să plece la şcoală şi cînd se întoarce după-amiaza acasă. 
Am hotărît să încerc acest sistem şi rezultatele au fost aproa- 
pe imediate. 

Dimineţile în casa noastră au fost dintotdeauna cam hao- 
tice; soțul meu pleacă la ora 7:00. Autobuzul lui Leigh Ann 
vine la 7:30, iar eu plec la 7:50 la slujba mea cu jumătate de 
normă. Fiecare ne vedem de treaba noastră şi singura legătu- 
ră concretă dintre noi se stabilea în momentul în care ne spu- 
neam la revedere cînd ieşeam din casă." 

Ştiind că Leigh Ann preţuieşte serviciile, această mamă a 
întrebat-o: „Spune ce anume ai vrea să fac pentru tine dimi- 
neața pentru ca viața să-ţi pară mai simplă şi mai plăcută ?" 
„Mamă, cel mai grozav lucru pe care l-ai putea face pen- 

tru mine ar fi să-mi pregăteşti micul dejun. E atât de compli- 

cat să îţi iei castronaşul, lingura, cerealele, laptele şi banana! 
Dacă le-ai pune pe toate pe masă şi eu doar m-aş aşeza să mă- 
nînc, ar fi minunat." Mama lui Leigh Ann a fost surprinsă de 
această rugăminte, dar a încuviinţat-o şi a doua zi dimineață 
micul dejun o aştepta. 

„Imediat mi-am dat seama ce mult contează pentru că am 
perceput o schimbare în atitudinea sa dis-de-dimineaţă. 
Aproape că începuse să spună zilnic mulțumesc. Iar cînd ple- 
ca la şcoală părea mai bine dispusă. 

Trei zile mai tîrziu am găsit un serviciu pe care i-l puteam 
face şi după-amiaza, cînd se întorcea acasă. În prima zi, i-am 
făcut prăjituri. Cînd a venit şi şi-a lăsat cărţile şi caietele, i-am 
spus: « Leigh Ann, ţi-am făcut nişte prăjituri. Nu vrei să te 
odihneşti puţin şi să mănînci cîteva ? » l-am turnat un pahar 
cu lapte şi ne-am aşezat să stăm de vorbă despre ce a făcut la 
şcoală. A doua zi după-amiază, i-am tivit o fustă pe care mă 
rugase mai demult să i-o aranjez. Cînd a venit, i-am spus: 

« Ți-am tivit fusta azi, iubito. Probeaz-o să vedem dacă îţi 
convine lungimea. » Ea mi-a răspuns: « Mulţumesc, mamă.. 
Şi îti mulțumesc şi că mi-ai tivit fusta. » 

Am ascultat cu mai mare atenţie rugăminţile făcute de 

Leigh Ann şi le-am notat pe toate într-un carneţel, ştiind că 
vor constitui nişte indicii asupra felului în care îmi puteam 
exprima iubirea față de ea. Gustarea a devenit serviciul ei 
preferat, pentru că stăteam împreună mai multe după-amiezi 
pe săptămînă. 

Toate acestea au început acum patru luni. Cea mai mare 
diferență am constatat-o atunci cînd am discutat despre şcoa- 
lă, comentariile ei în această direcție fiind mai pozitive ca mai 
înainte. Cred că îi place mai mult şi este mai motivată. De 
asemenea, simt că relaţia noastră e mai apropiată." 

Dacă principalul limbaj de iubire al lui Leigh Ann ar fi 

fost mîngilierile fizice, atunci o îmbrăţişare şi un sărut sincere 
la plecarea cu autobuzul spre şcoală în fiecare dimineaţă şi 
nişte braţe larg deschise la întoarcerea acasă după-amiaza ar 

fi fost ideale pentru a satisface acest scop emoţional. Sigur că 
s-ar fi bucurat şi de prăjiturele şi de lapte. 

Chiar dacă nu puteţi fi acasă cînd copiii se întorc de la 
şcoală, măcar exprimaţi-vă sincer iubirea cînd intrați pe uşă. 
Dacă la plecarea de dimineaţă şi la revenirea de seară veţi fo- 
losi principalul limbaj de iubire al copiilor dvs., înseamnă ca 
veţi face o faptă importantă în ziua respectivă. Acest lucru 
poate avea un impact pozitiv asupra motivării lor de a învăţa. 


Capitolul zece 

Mînia şi iubirea 

5 

Mînia şi iubirea. Aceste două sentimente sînt mai 

strîns legate decît ne place nouă să recunoaştem. Ne mîniem 
pe cei pe care îi iubim şi probabil că veţi constata cu sur- 
prindere că există un capitol despre mînie într-o carte despre 
iubire. Dar adevărul este că deseori simţim mînie şi iubire în 
acelaşi timp. 

Mînia este emoția care creează cele mai multe probleme în 
viaţa de familie. Poate duce la conflicte conjugale şi la maltra- 
tări verbale sau fizice ale copiilor. La rădăcina celor mai mul- 
te probleme ale societăţii stă nestăpînirea mîniei. Totuşi, tre- 
buie să ne dăm seama că mînia poate avea un rol pozitiv în 
vieţile noastre şi în creşterea copiilor. Nu orice mînie este 
rea. Te poţi mînia şi pentru că vrei să se facă dreptate şi ţii la 
binele cuiva (inclusiv la copil). Cel mai important şi util scop 
al mîniei este să ne motiveze pentru a îndrepta lucrurile şi a 
corecta relele. Astfel, mamele furioase au organizat ceea ce se 
cheamă MADD, Mothers Against Drunk Drivers (Mamele 
împotriva Şoferilor Beţivi), pentru a încerca să oprească 

acest flagel de pe şosele. Organizaţia lor s-a format după ce 
una dintre femei, în urma morţii copilului său cauzate de un 
şofer în stare de ebrietate avansată, şi-a canalizat mînia în 
mod pozitiv, luptîndu-se pentru elaborarea unor legi mai as- 
pre contra şoferilor care au băut şi s-au urcat la volan. 

Totuşi, cel mai adesea mînia mai degrabă produce pro- 

bleme decît le rezolvă. Ca emoție, mînia nu apare întotdeau- 

na din motive corecte. Ea devine adesea iraţională şi nu reu- 
şim să o mai controlăm; ne controlează ea pe noi. Cînd ne 
aprindem de mînie, nu mai ţinem cont de logică, lucrurile 
apucînd-o pe o cale distrugătoare, care practic înrăutățește şi 
mai tare situația. De asemenea, nu întotdeauna judecăm aşa 
cum s-ar cuveni ce e drept pentru noi şi pentru alții; sau în- 
cercăm să corectăm relele în mod egoist. 


O ameninţare pentru binele copilului 


dumneavoastră 

Minia este o emoție foarte puţin înțeleasă — adică ce anu- 
me simțim, cum o exprimăm şi cum putem schimba felul în 
care ne abordăm frustrările. Dacă noi, ca părinţi, nu ştim 
exact ce înseamnă mînia şi în ce fel să o stăpînim cum se cu- 
vine, nu vom reuşi să-i învăţăm pe copiii noştri ce au de făcut 
cînd sînt mînioşi. Da, cînd, pentru că noi toţi — părinţi şi co- 
pii — ne mîniem zilnic. 

Poate că vă va surprinde să constataţi că principala ame- 
nințare în viața copilului dvs. este propria lui mînie. Dacă 
respectivul copil nu ştie să se stăpînească bine, acest lucru îi 
va dăuna sau chiar îl va distruge. Proasta gestionare a mîniei 
este în strînsă legătură cu toate problemele prezente şi viitoa- 
re ale copilului — de la notele mici la relaţiile interumane 
proaste şi pînă la o posibilă sinucidere. Este imperios necesar 
să faceți tot posibilul să vă salvați copilul acum şi în viitor. 
Totuşi, vestea cea bună este că dacă el va învăţa să-şi stă- 
pînească bine mînia, va avea un mare avantaj în viață. Majo- 
ritatea problemelor vor fi evitate şi copilul va fi capabil să fo- 
losească mînia în avantajul său şi nu împotriva sa. 

Adulții şi mînia 

E la fel de important ca şi noi, părinţii, să ne stăpînim pro- 
pria mînie atunci cînd reacționăm în raport cu copiii. Puţini 
sînt adulţii care ştiu să-şi stăpînească cum trebuie mînia. 

Unul dintre motive este că, în general, mînia se exprimă în 
subconştient, deci dincolo de nivelul nostru de conştienti- 
zare. Un altul este că puţini adulți au trecut cu adevărat de la 
metodele imature la cele mature de abordare a mîniei. Acest 
lucru afectează felul în care reacționăm față de partenerul de 
viață şi faţă de copii. Iată cum reacționează în momentele de 
mînie familia Jackson. 

După o zi de lucru, obositul Jeff Jackson se uită la televi- 
zor în birou. Obosita Ellen spală vasele. Nici unul nu este 
prea mulțumit de celălalt. Vine copilul şi îi cere mămicii cîte- 
va prăjiturele. Ea n-are chef să-i dea prăjituri şi îi spune: 
„N-ai terminat de mîncat ce trebuia, aşa încît nu-ţi dau altce- 
va." Simţind că este o cauză pierdută, copilul se duce în bi- 
rou, unde este un borcan cu bomboane. Tata întreabă: „Ce 
faci ? N-ai auzit ce a spus maică-ta ? Fără bomboane!" 
Copilul pleacă din cameră, dar se întoarce peste cinci mi- 
nute cu mingea de baschet. „Pot să mă duc la Bobby ?" 

„Nu, nu poţi să te duci la Bobby", răspunde tatăl cu as- 
prime în glas. „Nu ţi-ai terminat lecţiile. Şi nu mai bate min- 
gea aia!" 

Copilul îşi ia mingea şi pleacă. După cinci minute se în- 
toarce iar, de data aceasta bătînd mingea în bucătărie. „Ma- 
mă, am nevoie de manual ca să-mi termin lecţiile şi nu mi 
l-am adus acasă pe al meu. în schimb, Bobby îl are pe al lui. 
Pot să mă duc să-l împrumut de la el V Exact în acest mo- 
ment, mingea de baschet se izbeşte de masă şi nimereşte în- 
tr-o ceaşcă, pe care o aruncă pe jos. 

Auzind asta, Jeff se scoală de pe canapea şi se duce repede 
în bucătărie. „Ţi-am spus să nu mai baţi mingea în casă!" îl 
înşfacă pe copil de mînă şi îl tîrăşte pînă în birou, unde începe 
să-l croiască la fund zbierînd: „De cîte ori nu ţi-am zis! Tre- 
buie să înveţi odată să mă asculți!" Ellen este în bucătărie şi 
plînge. Ea strigă: „Termină! Termină! O să-l omori!" Cînd 
Jeff se opreşte, copilul fuge repede la el în cameră plîngînd. 
Tatăl se aruncă din nou pe canapea şi se holbează la televizor. 
Mama se duce în dormitor şi plînge. Mînia acestei familii nu 
are un scop constructiv. 

Multe emoţii s-au aprins în această casă şi toată lumea 
devine mînioasă. Mama se înfurie pe tată că nu o ajută la vase, 
tatăl e mînios pe copil că nu respectă regulile în privinţa bă- 
tutului mingii în casă, iar copilul e cel mai supărat, pentru că 
sistemul de corecție a fost mult prea aspru în raport cu fapta. 
Şi mama e supărată pentru cum a reacționat soţul ei. 

Nimic nu se rezolvă. Totul este mult mai rău decît înainte. 
Rămîne de văzut însă ce va face copilul cu mînia acumulată. 
Chiar dacă aparent s-a împăcat cu gîndul şi acționează ca şi 
cum totul ar fi în regulă, în cele din urmă mînia va reapărea 
cu siguranţă sub o formă sau alta în comportamentul său. 

Şi acum, să ne imaginăm această scenă, în care se reacţio- 
nează altfel față de mînie. După-amiaza destul de devreme, 
Ellen lasă vasele, se duce şi se aşează pe canapea lîngă Jeff, 
adresîndu-i-se în principalul său limbaj de iubire şi apoi spu- 
nîndu-i: „Am o problemă. Sînt foarte supărată acum, dar 
nu-ți face griji. N-am să mă descarc pe tine. Dar am nevoie 
de ajutorul tău ca să rezolv ceva. Este oare momentul să vor- 
bim sau vrei să aşteptăm pînă se termină emisiunea la care te 
uiţi ?" Apoi se întoarce în bucătărie sau se duce în altă parte 
şi citeşte o carte o vreme. 

Cînd în sfîrşit vorbesc Ellen îi împărtăşeşte cu calm ideea 

ca i se pare inechitabil faptul că el n-o ajută la curăţenie, mai 
ales de cînd munceşte şi ea cu program întreg, şi apoi trebuie 
să vină să pregătească masa. Fa îi spune că se aşteaptă la mai 
mult din partea lui şi îl roagă să-i intre în obicei să o ajute pe 
viitor. 

Dacă Ellen şi Jeff ar fi avut această discuţie, rugămintea 
copilului de a i se da o prăjiturică ar fi avut alt răspuns. Cînd 
el ar fi bătut pentru a doua oară mingea prin bucătărie, tatăl 
ar fi putut să vină şi să-i ia mingea din mînă, adresîndu-i-se 
în principalul limbaj de iubire al copilului, explicîndu-i că 
trebuie să-l asculte şi informîndu-l că mingea va fi încuiată 
pentru următoarele două zile în portbagajul maşinii tăticului. 
După care din nou ar fi putut să se exprime în principalul 
limbaj de iubire al copilului. Situaţia ar fi fost total diferită în 
căminul respectiv. 

Părinţii care nu au învăţat să-şi stăpînească mînia nu vor 
reuşi să-i înveţe acest lucru nici pe copiii lor. Şi totuşi această 
pregătire este absolut esenţială pentru binele copilului şi al 
societăţii. Dacă nu aţi învăţat niciodată să vă stăpîniţi propria 
mânie, vă implorăm să căutaţi sprijin în această direcţie, pen- 
tru a fi în stare să vă învăţaţi copiii prin puterea exemplului şi 
a cuvîntului să-şi stăpînească cît mai bine mînia. 

Formarea caracterului 

Felul în care copilul învață să-şi stăpînească mînia va in- 
fluenţa în mare măsură dezvoltarea sa ca persoană integră — 
unul dintre cele mai importante aspecte ale caracterului său. 
învăţaţi-vă copilul să-şi stăpînească aşa cum trebuie mînia şi 
atunci veți reuşi să îi formaţi un caracter frumos, puternic şi 
integru. Totuşi, dacă acel copil nu este învăţat să-şi stăpîneas- 
că mînia cu maturitate, vor exista permanent urme de imatu- 
ritate în caracterul său, adică în sistemul personal de valori, 
etic şi moral. O asemenea imaturitate se va manifesta dintr-o 
lipsă de integritate. 

Această lipsă va afecta grav dezvoltarea spirituală a copi- 
lului; cu cît copilul este mai puţin capabil să-şi stăpînească 
mînia, cu atît atitudinea sa va fi mai potrivnică în raport cu 
autoritatea, inclusiv cu Dumnezeu. O abordare imatură a mî- 
niei este principalul motiv pentru care copilul va respinge va- 
lorile spirituale ale părintelui său. Totuşi, vestea cea bună este 
că atunci cînd noi, părinţii, ne facem datoria şi ne învăţăm 
copiii să-şi stăpînească mînia, vom avea ocazia să constatăm 
că ei vor reuşi să prospere în viață. Trebuie să înţelegem că 
mânia în sine este o reacție umană firească. Ea nu este nici 
bună, nici rea. Problema nu este mînia, ci felul în care este 
stăpînită. Ea poate avea şi rezultate benefice, dacă ne energi- 
zează şi ne motivează să acționăm cînd altfel am sta deoparte. 
Ne amintim de Jill, o fată de paisprezece ani, timidă, care se 

temea cumplit de orice formă de confruntare sau conflict. Ei 
îi plăcea să mulțumească pe toată lumea şi se străduia mai ales 
la ora de istorie, cînd profesorul îşi luase obiceiul să distrugă 
toate religiile, în special pe cea creştină. Deseori îi ridiculiza 
pe creştinii celebri pe care Jillîi admira. Fiind creştină, Jill s-a 
simţit la început derutată de poziţia profesorului şi ulterior a 
început chiar să-şi pună la îndoială credinţa. 

Apoi, cam pe la jumătatea anului, profesorul a făcut o re- 
marcă foarte usturătoare despre „copiii predicatorilor”. Una 
dintre prietenele lui Jill era fiica unui pastor şi asta a mîniat-o 
pe Jill. De fapt, chiar a înfuriat-o rău de tot. În seara aceea, a 
sunat la alți cîţiva copii creştini din clasă şi a pus la cale un 
plan la care cu toţii au fost de acord să participe. De îndată ce 
profesorul şi-a reluat remarcile nesuferite, elevii au început 
să vorbească tare, dar în mod respectuos. I-au dat de înțeles 
că aceste comentarii îi jigneau. Prima lui reacție a fost să-i 
ridiculizeze pe aceşti tineri, dar curînd şi-a dat seama că e 
de-a dreptul ridicol şi a schimbat subiectul. în tot restul anu- 
lui nu a mai făcut nici un fel de remarci nelalocul lor despre 
credinţă. Jill şi-a folosit mînia în mod constructiv, pentru a-şi 
educa profesorul şi a-şi apăra libertatea personală. 

Cum pot fi ajutaţi copiii să depăşească 

reacţiile pasiv-agresive 

Din păcate, majoritatea oamenilor nu reuşesc să-şi folo- 
sească mînia atât de bine ca Jill. O modalitate des întâlnită şi 
mai distructivă de a trata mînia este ceea ce se numeşte com- 
portamentul pasiv-agresiv. Comportamentul pasiv-agresiv 
este o exprimare a mîniei care se răzbună indirect sau „pasiv" 
pe o persoană sau pe un grup. Este de fapt o determinare 
subconştientă de a face exact contrariul în raport cu ceea ce 
doresc figurile autorităţii. O figură autoritară poate fi părin- 
tele, profesorul, preotul, şeful, polițistul, legea, normele so- 
ciale — sau orice persoană ori sistem de valori ce reprezintă 

autoritatea. Desigur că pentru un copil sau un adolescent 
principala figură autoritară o reprezintă părinţii. 

Chuck, cincisprezece ani, este deştept, nu are probleme 

cu învățătura şi este capabil să ia note mari. Aproape întot- 
deauna vine cu manualele acasă şi-şi face lecţiile pînă noap- 
tea. Dar este furios pe părinții lui şi de asta vine cu note mult 
mai mici decît ar fi în stare. Părinţii se simt frustraţi, compor- 
tamentul său este o tipică reacţie pasiv-agresivă. 
Recunoaşterea comportamentului 

pasiv-agresiv 

Există mai multe modalităţi prin care părinţii îşi pot da 
seama dacă au de-a face cu un comportament pasiv-agresiv, 
iar o identificare corectă este importantă, avînd în vedere că 
există multe alte motive în privința problemelor de compor- 
tament. Mai întîi, comportamentul pasiv-agresiv nu are nici 
o logică. Acest lucru era perfect valabil şi în cazul lui Chuck 
— cu capacitatea lui de a învăţa era greu de înțeles de ce lua 
note mici. 

în al doilea rînd, poate fi bănuit un comportament pasiv- 
agresiv atunci cînd nimic din ceea ce faceți nu corectează 
comportamentul respectiv. Scopul comportamentului pasiv- 
agresiv este să se opună figurii autoritare, indiferent care ar fi 
reacția acesteia. Indiferent ce au făcut părinții sau profesorii 
lui Chuck, el nu şi-a îmbunătăţit notele. Deşi ei l-au ajutat la 
lecţii, i-au promis o răsplată dacă-şi îndreaptă notele sau au 
încercat chiar să-l pedepsească. Orice nouă metodă părea să 
îmbunătăţească situația pe termen foarte scurt, dar pe termen 
lung nu funcţiona nimic. Acesta este motivul pentru care 
comportamentul pasiv-agresiv este atît de greu de abordat, 

în subconştient, Chuck avea grijă ca nimic să nu meargă cum 
trebuie, avînd în vedere că scopul său principal era să facă în 
ciudă figurii care reprezintă autoritatea. 

în al treilea rînd, chiar dacă scopul comportamentului său 

era să creeze o stare de frustrare figurii autoritare, tocmai per- 

soana care acționează astfel este cea care are de pierdut în fi- 
nal; viitorul şi relaţiile sale interpersonale vor fi grav afectate. 


Comportamentulpasiv-agresiv în timpul 


vîrstei adolescente de mijloc 

Există doar o singură perioadă în viață cînd comporta- 
mentul pasiv-agresiv este normal: la începutul adolescenţei, 
cînd copilul are treisprezece pînă la cincisprezece ani. Atunci 
se poate considera ca fiind ceva normal doar dacă nu dăunea- 
ză nimănui. Este absolut esenţial ca respectivul copil să înve- 
te cum să-şi stăpînească mînia cu maturitate şi să iasă din 
această stare pasiv-agresivă. Dacă nu reuşeşte, acest compor- 
tament va deveni o stare permanentă în caracterul şi persona- 
litatea sa, pentru tot restul vieţii, abordîndu-şi în mod simi- 
lar şefii, partenerul de viață, copiii şi prietenii. 

Cînd noi, părinții, eram mici — „cu secole în urmă", cum 
ne-ar spune copiii noştri —, capacitatea de a aborda acest 
comportament era limitată. In mediul rural, un adolescent ar 
fi putut să urce vaca fermierului Brown pe acoperişul ham- 
barului sau ar fi putut să-i întoarcă cu susul în jos latrina din 
curte. La oraş, unii băieți se organizau în bande ca să desfacă 
în bucăţi o maşinuță Volkswagen şi apoi să o refacă în dormi- 
torul proprietarului. Actualmente, adolescenții au mult mai 
multe opţiuni pentru comportamentul pasiv-agresiv şi nu- 
meroase dintre ele sînt foarte periculoase: drogurile, violen- 
ţa, fumatul, delictul de orice fel, relaţiile sexuale care duc la 
boli venerice sau la sarcină, eşecurile şcolare şi sinuciderea. 
Adesea, cînd adolescenţii ies din această fază au fost aduse 
deja daune serioase vieții personale. 

Ca părinţi, trebuie să distingem între comportamentul pa- 
siv-agresiv inofensiv şi cel anormal şi dăunător. De exemplu, 
faptul că îmbracă în hîrtie igienică arborii din grădină sau 
chiar curți întregi este o supapă firească de depăşire a stării 
pasiv-agresive a adolescenţei. O cameră în dezordine poate fi 
un lucru destul de grav, dar nu dăunător. De asemenea, acti- 

vităţile sportive solicitante pot să-i ajute pe adolescenţi să-şi 
satisfacă dorinţa de palpitant şi primejdios. Copiii pot fi aju- 
taţi să depăşească această fază dacă sînt îndemnați să facă al- 
pinism, să urce cu coarda, să meargă pe distanţe mari cu bici- 
cleta şi să participe la sporturi individuale sau de echipă. 
Atunci cînd veţi încerca să vă ajutaţi copiii adolescenţi să 
depăşească această fază, nu uitaţi că obiectivul dvs. este să-i 
învăţaţi să-şi stăpînească mînia înainte să ajungă la şaptespre- 
zece ani. Ei nu pot ieşi din starea pasiv-agresivă decît dacă 
deprind un alt tip de comportament mai matur şi mai accep- 
tabil cu care să-l înlocuiască pe cel inițial. 

Cum foarte mulţi oameni nu reuşesc să depăşească nici- 
odată această fază, ea poate fi detectată adesea la adulți, care 
continuă să aibă un comportament pasiv-agresiv. Majoritatea 
oamenilor nu înţeleg mînia sau felul în care poate fi stăpînită. 
Mulţi părinţi au făcut greşeala fatală de a crede că mînia este 
ceva greşit şi copiii trebuie aspru pedepsiţi. Această abordare 
nu funcționează. Ea nu-i învaţă pe copii cum să-şi stăpîneas- 
că mînia în mod constructiv; ca urmare, ei tot nu ştiu să se 
poarte nici la vîrsta adultă, ca de altfel nici părinţii lor. Com- 
portamentul pasiv-agresiv este cauza principală pentru care 
apar eşecurile la facultate. Este motivul cel mai des întîlnit 
atunci cînd apar problemele cu şefii, dar se foloseşte şi împo- 
triva partenerilor de viață în timpul conflictelor conjugale. 
Cum comportamentul pasiv-agresiv este o resursă ascunsă a 
celor mai cumplite probleme de viaţă, noi, ca părinţi, trebuie 
să ne formăm copiii şi adolescenții în aşa fel încît să-şi stăpî- 
nească aşa cum trebuie mînia. Nu-i putem disciplina fără să 
ținem seama de persoana lor. 

învățarea din vreme a reacției corecte 

Sigur că nu puteţi aştepta pînă la vîrsta adolescenţei pen- 

tru a-i învăța pe copii cum să-şi stăpînească mînia. Trebuie să 
începeţi încă de cînd sînt foarte mici, deşi nu trebuie să vă 

aşteptaţi că vor reuşi s-o facă cu oarecare maturitate pînă la 
şase sau şapte ani. 
Stăpînirea mîniei este partea cea mai dificilă în educarea 
copiilor, pentru că modalitățile în care aceştia îşi pot mani- 
festa mînia sînt limitate. Au doar două opțiuni: verbală şi 
comportamentală, amîndouă fiind greu de stăpînit de către 
părinţi. Părinților le vine greu să înțeleagă că mînia trebuie să 
se descarce într-un fel. Nu poate fi veşnic refulată. Ca urma- 
re, mulți părinţi reacționează în mod greşit sau distructiv 
atunci cînd copiii îşi manifestă mînia. 
Cînd veţi analiza cele două opțiuni, veți înţelege că e mai 
bine ca un copil să-şi exprime mînia verbal decît comporta- 
mental. Atunci cînd copilul îşi descarcă mînia prin cuvinte, îl 
puteți învăţa s-o facă în direcţia unei stăpîniri mature. Tre- 
buie să încercaţi să evitaţi cu orice pret comportamentul pa- 
siv-agresiv. 
Pînă la şase sau şapte ani, vă veți strădui mai ales să nu se 
înrădăcineze comportamentul pasiv-agresiv la copilul dvs. 
Calea principală şi cea mai importantă pentru a reuşi este să 
îi păstraţi veşnic plin rezervorul de iubire necondiționată. 
Principala cauză a mîniei şi a unui comportament nedorit 
este un rezervor de iubire gol. Adresaţi-vă copilului dvs. cît 
mai limpede şi cît mai des în limbajul său de iubire şi îi veţi 
umple rezervorul prevenind înrădăcinarea comportamentu- 
lui pasiv-agresiv. Cînd rezervorul de iubire este plin, copilul 
nu este sub presiune şi nu doreşte să-şi afişeze nemulțumi- 
rile, întrebînd prin comportamentul său: „Mă iubeşti?" Co- 
pilul al cărui rezervor de iubire este gol e forțat să întrebe 
printr-un comportament adecvat: „Mă iubeşti?" Sigur că un 
rezervor de iubire gol nu este singura cauză a unui compor- 
tament inadecvat sau a mîniei, dar este în capul listei. 
Apoi trebuie să înţelegeți că de fapt copiii dvs. nu au cum 
să se apere împotriva mîniei părintești. Cînd vă descărcaţi 
mînia pe copil, ea ajunge direct la ţintă. Dacă o veţi face des, 
mînia pe care a strîns-o în el probabil că pînă la urmă se va 
transforma într-un comportament pasiv-agresiv. Mai bine 

ascultaţi-l cu calm, lăsaţi-l să-şi exprime mînia verbal. Sigur 
că poate nu e plăcut să-l auziţi cînd se mînie, dar este mai 
bine decît să-l vedeţi cum acţionează la mînie. 

Din păcate, atunci cînd copiii îşi descarcă mînia verbal, 
majoritatea părinților se supără şi mai tare decît respectivii 
copii şi spun ceva de genul: „Cum îndrăzneşti să-mi vorbeşti 
aşa ? Să nu mai te aud că-mi mai vorbeşti odată aşa. Ai înţe- 
les?" într-o asemenea situaţie, copiii nu mai au decît două 
variante. Ei se pot supune şi nu-şi vor mai exprima verbal 
miînia sau se pot răzvrăti. Aceasta este o situaţie fără ieşire! 
Ajutaţi-i pe copii să urce scara mîniei 

Mii de părinţi au fost ajutaţi să înțeleagă mînia copilului 
vizualizînd Scara Mîniei (vezi ilustraţia de pe pagina urmă- 
toare). Pe măsură ce veți lucra cu copiii dvs. în anii ce urmea- 
ză, veţi căuta mereu să-i ajutaţi să urce de la o treaptă la alta 
pe Scara Mîniei, depărtîndu-se de formele negative de expri- 
mare şi ajungînd la unele pozitive. Scopul este ca acel copil să 
treacă de la comportamentul pasiv-agresiv şi de la abuzul 
verbal la calm şi chiar la o reacţie agreabilă, care urmăreşte o 
rezolvare. Acesta este un proces de durată, care presupune 
formare, exemple personale şi răbdare. Adesea, copilul trece 
cu încetineală de la o fază negativă la una mai puţin negativă; 
reacția sa este în continuare negativă, dar nu chiar aşa de ne- 
gativă. Ca urmare, părinţii nu pot sesiza întotdeauna progre- 
sele făcute. 

Veţi constata că de fapt comportamentul pasiv-agresiv se 
află la baza scării; el reprezintă o formă de mînie complet ne- 
stăpînită. Cum acest comportament este unul obişnuit la 
vîrsta adolescenței, va trebui să abordaţi acest nivel la un mo- 
ment dat, dar nu trebuie să-l lăsaţi pe adolescent să rămînă 
acolo. Altfel, înseamnă că l-aţi îndreptat cu paşi siguri spre 
eşec şi nefericire. 

SCARA MINIEI 


Pozitiv 

1.. AGREABIL + CĂUTAREA UNEI SOLUȚII + CONCENTRAREA MÎNIEI 
ASUPRA SURSEI - MENȚINEREA NEMULȚUMIRII INIȚIALE * GÎNDI- 
REA LOGICĂ 

2.. AGREABIL * CONCENTRAREA MÎNIEI ASUPRA SURSEI * MENȚI- 
NEREA NEMULȚUNMIRII INIȚIALE * GÎNDIREA LOGICĂ 

Pozitiv şi negativ 

3.. CONCENTRAREA MÎNIEI ASUPRA SURSEI * MENȚINEREA NEMUL- 
ȚUMIRII INIȚIALE * GÎNDIREA LOGICĂ - dezagreabil, cu glas tare 

4.. MENȚINEREA NEMULȚUMIRI! INIȚIALE * GÎNDIREA LOGICĂ • deza- 
greabil, cu glas tare * deplasarea mîniei către alte surse 

5.. CONCENTRAREA MÎNIEI ASUPRA SURSEI * MENȚINEREA NEMUL- 
ȚUMIRII INIȚIALE * GÎNDIREA LOGICĂ - dezagreabil, cu glas tare * 

abuz verbal 

6.. GÎNDIREA LOGICĂ * dezagreabil, cu glas tare * deplasarea mîniei că- 
tre alte surse * exprimarea unor nemulțumiri fără legătură între ele 


Mai mult negativ 

7. dezagreabil, cu glas tare * deplasarea miniei către alte surse ° ex- 
primarea unor nemulțumiri fără legătură între ele + comportament 
emoţional dăunător 

8. dezagreabil, cu glas tare + deplasarea miniei către alte surse ° ex- 
primarea unor nemulțumiri fără legătură între ele * abuz verbal * 
comportament emoţional dăunător 

9. dezagreabil, cu glas tare * înjurături e deplasarea mîniei către alte 
surse * exprimarea unor nemulțumiri fără legătură între ele * abuz 
verbal * comportament emoțional dăunător 

10. CONCENTRAREA MÎNIEI ASUPRA SURSEI ° dezagreabil, cu glas 
tare * înjurături * deplasarea mîniei către alte surse + aruncatul cu 
diverse obiecte * comportament emoţional dăunător 

11. dezagreabil, cu glas tare * înjurături * deplasarea mîniei către alte 
surse * comportament emoțional dăunător 

Negativ 

12. CONCENTRAREA MÎNIEI ASUPRA SURSEI + dezagreabil, cu glas 
tare * înjurături * distrugerea bunurilor * abuz verbal * comporta- 

ment emoţional dăunător 

13. dezagreabil, cu glas tare • înjurături * deplasarea miniei către alte 
surse * distrugerea bunurilor * abuz verbal * comportament 

emoţional dăunător 

14. dezagreabil, cu glas tare • înjurături * deplasarea miniei către alte 
surse * distrugerea bunurilor * abuz verbal * maltratare fizică * com- 
portament emoţional dăunător 

15. comportamentul pasiv-agresiv 

Notă: Cuvintele scrise cu litere mari indică modalităţile pozitive de a expri- 
ma sentimentele de mînie. SURSA: Ross Campbell, Kids in Danger (Copii în 
pericol), Colorado Springs, Victor, 1995, p. 69: 

Trebuie să vă amintiţi mereu că el poate urca această sca- 

ră, dar treptat. Dacă vreți ca procesul şi formarea să se înche- 
ie cît mai curînd, acest lucru se va dovedi extrem de frustrant. 
Uneori, trebuie să aşteptaţi pînă ce copilul să fie dispus să 
facă următorul pas. Asta presupune răbdare şi înţelepciune, 
dar rezultatele merită aşteptate. Pe măsură ce vă veţi vedea 
copilul exprimîndu-şi mînia, trebuie să identificați locul în 
care se află pe Scara Mîniei, pentru a şti exact care este urmă- 
torul pas. (Puteţi citi mai multe despre starea mîniei în cartea 
lui Ross, Kids in Danger.) 

In casa Campbell, îmi amintesc în special de o experiență 
extrem de dezagreabilă cu fiul meu David, cînd acesta avea 
treisprezece ani. El îşi verbaliza mînia doar atunci cînd ceva 
îl nemulţumea în mod special. 

Uneori, îşi verbaliza mînia într-un fel pe care nu-l puteam 
accepta. A trebuit să stau de vorbă cu mine însumi. Ştiam că 
dacă-l voi lăsa să-şi exprime mînia, acest lucru mă va ajuta să 
determin unde se află pe Scara Mîniei. în sinea mea, îmi spu- 
neam : Aşa, băiete, aşa. Descarcă-te, pentru că atunci cînd te 
vei descărca complet, gata, te-am prins. Sigur că nu-i spu- 
neam asta lui David. 

Un alt motiv pentru care doream ca mînia să iasă la iveală 

era faptul că atîta vreme cît David o păstra, ea stăpînea întrea- 
ga familie. Odată ieşită la iveală, el se simţea de-a dreptul ca- 
raghios, iar eu recăpătăm controlul. îşi exprima verbal întrea- 
ga mînie, după care se întreba: „Şi acum ce îmi mai rămîne de 
făcut?" Atunci mă aflam în poziţia ideală pentru a-l putea 
forma. 

Faptul că-l lăsam pe David să se exprime-în cuvinte îmi 

mai era de ajutor într-un fel. Cu cît îşi exprima mînia verbal, 
cu atît era mai mic riscul să mintă, să fure, să facă sex, să ia 
droguri sau să se dedea altor comportamente pasiv-agresive, 
atît de des întîlnite actualmente. Acest lucru este valabil şi 
pentru copilul dvs. Lăsaţi-l să-şi manifeste verbal mînia şi 
veți şti exact unde se află pe scara mîniei, limitînd potenţialul 
comportament pasiv-agresiv. 

Permiterea exprimărilor verbale 

ale rnîniei 

Dragi părinţi, această modalitate de a aborda copiii nu 

este întotdeauna uşor de acceptat. Faptul că i se permite unui 
copil să-şi exprime mînia în mod verbal poate părea un act de 
prea mare îngăduință. De fapt, nu este. Nu uitaţi, copiii, la 
orice vîrstă, îşi vor exprima mînia în mod imatur. Nu-i puteţi 
învăţa să-şi exprime mînia cu mai multă maturitate supărîn- 
du-vă pe ei de fiecare dată şi obligîndu-i să nu se mai descar- 
ce. Dacă veți proceda aşa, mînia lor va fi înăbuşită, iar rezul- 
tatul va fi comportamentul pasiv-agresiv. 

Dacă vreţi să vă formaţi copiii în aşa fel încît să-şi stăpi- 
nească mînia cu maturitate, trebuie să le permiteți să se expri- 
me verbal, oricît de dezagreabil ar fi. Permiteţi-le să se expri- 
me verbal şi îi veţi putea ajuta sa urce pe Scara Mîniei. Nu 
uitaţi, mînia trebuie să se exprime fie verbal, fie comporta- 
mental. Dacă nu veți permite să se exprime verbal, va apărea 
automat comportamentul pasiv-agresiv. 

Atunci cînd copilul vorbeşte la mînie, asta nu denotă ne- 
apărat o lipsă de respect. Pentru a distinge dacă există încă 
respect, întrebaţi-vă: „Care este atitudinea copilului față de 
autoritatea mea în majoritatea cazurilor ?" Majoritatea copii- 
lor sînt respectuoşi în 90% din cazuri. Dacă acest lucru este 
valabil şi pentru copilul dvs. şi-şi exprimă verbal mînia refe- 
ritor la o anumită situaţie, este exact ceea ce vă doriți de fapt 
să se întîmple. înseamnă că respectivul copil îşi descarcă mî- 
nia, deci vă aflaţi în situația ideală în care îl puteţi forma cît 
mai bine. 

S-ar putea însă să vă întrebaţi: Oare nu este incorect să fiu 
recunoscător că fiica mea îşi manifestă minia verbal, iar apoi 
să o controlez ? Recunoaştem că nu este uşor. Dar compor- 
tîndu-vă astfel, vă obligaţi să vă maturizaţi. Şi vă feriţi pe dvs. 
înşivă şi familia de unele probleme cumplite ce s-ar putea ivi 
ulterior în viată. 

Și cum rămîne cu copiii care îşi verbalizează mînia aproa- 
pe tot timpul, chiar şi atunci cînd nu sînt supăraţi de un anu- 
mit eveniment sau relaţie ? — s-ar putea să vă întrebaţi. Este 
adevărat, unii copii îşi exprimă mînia pentru a-şi manipula 
părinţii şi pentru a obţine ce-şi doresc, şi acest lucru este in- 
acceptabil. Exprimarea verbală a mîniei motivată de o anumi- 
tă dorinţă de a supăra sau de a-i jigni pe alţii este inacceptabi- 
lă şi trebuie corectată. Asemenea cuvinte trebuie tratate ca 
orice comportament greşit. Cînd se aplică însă corecţia, tre- 
buie să vă folosiţi de principalii parametri definitorii ai părin- 
telui: fiți agreabili, dar fermi. 

Poate părea derutant, dar faptul că-l lăsaţi pe copil să se 
manifeste verbal atunci cînd este mînios pe un anumit lucru 
vă va da ocazia să-l formaţi, aşa cum vom analiza ulterior. 
Stăpîniţi-vă atunci cînd copilul îşi exprimă mînia verbal. Si- 
gur că dacă respectivul copil îşi descarcă mînia fără un motiv 
clar sau doar ca să vă manipuleze, acesta devine un compor- 
tament inacceptabil şi trebuie tratat ca atare. Totuşi, chiar şi 
cînd este vorba despre o descărcare inacceptabilă a mîniei, 
folosiți o metodă de disciplinare adecvată, fără să vă vărsaţi 
mînia pe copil. Rămîneți mereu agreabili, dar fermi. 
Momentul formării 

Nu uitaţi, cînd copilul îşi manifestă mînia normal şi oca- 
zional, înseamnă că doreşte să fie format, între altele. De 
aceea nu încercaţi s-o faceți pînă ce el nu s-a liniştit, reinsta- 
Iîndu-se un sentiment pozitiv. Nu aşteptaţi totuşi prea mult, 
pentru că altfel veţi pierde efectul şi nu veți mai putea con- 
strui pe ceea ce s-a întîmplat. De îndată ce consideraţi că situ- 
aţia s-a stabilizat, staţi frumos de vorbă şi faceţi următoarele 
trei lucruri. Fiecare în parte vă va ajuta copilul să-şi depăşeas- 
că mînia în mod pozitiv. 

1. Daţi-i să înţeleagă că nu-l veţi condamna pentru reacția 

sa. în special dacă respectivul copil reacţionează puter- 

nic la ideea de autoritate, s-ar putea să se simtă vinovat 

de ceea ce a făcut. Dacă nu-i veţi da de înţeles că nu 

aveţi de gînd să-l pedepsiţi, s-ar putea să nu-şi mai ex- 
prime niciodată mînia. Şi dacă nu-şi va exprima acest 
sentiment, nu veţi mai avea ocazia să-l ajutaţi să urce 

scara mîniei. O parte din formarea sa constă în faptul că 

el trebuie să ştie că-l acceptaţi ca persoană şi vreți să ştiţi 
ce simte, indiferent dacă este fericit, trist sau mînios. 

2. Lăudaţi-vă copilul pentru lucrurile bune pe care le face. 
îi puteţi spune: „Mi-ai dat să înţeleg că eşti mînios şi 

asta e bine. Nu te-ai descărcat pe frățiorul tău sau pe 

căţel. N-ai aruncat cu obiecte şi nici nu ai dat cu picioa- 
rele în pereți. Pur şi simplu mi-ai spus că eşti mînios." 
Menţionaţi faptul că a procedat mai bine aşa. De cîte 

ori copilul îşi exprimă verbal mînia, înseamnă că a făcut 
totuşi şi ceva bun, evitînd lucrurile mai rele. 

3. Ajutaţi-vă copilul să mai facă un pas pe Scara Mîniei. 
Scopul este să vă îndreptați fiul sau fiica spre o reacţie 

cu o conotaţie pozitivă a mîniei. Acest lucru presupune 

să vă exprimaţi o rugăminte şi nu să treceţi la represalii 

sau la interdicții. In loc să spuneţi: „Să nu te mai aud că 
mai vorbeşti vreodată aşa!", puteţi zice: „De acum îna- 
inte, fiule, te rog să nu mai îmi spui aşa, da ?" Evident 

că acest lucru nu garantează că nu va mai spune nicioda- 

tă ceea ce l-aţi rugat. Dar demonstrează că este suficient 

de matur să mai facă un pas. Acest lucru s-ar putea 
întîmpla a doua zi sau peste cîteva săptămîni ori luni. 

Acest tip de formare este un proces dificil şi de durată, dar 
după ce l-ați utilizat de suficiente ori, copilul va începe să 
procedeze cum trebuie fără să-i mai amintiți. Combinația în- 
tre o formare sănătoasă şi exemplul dvs. viu de stăpînire a mî- 
niei este o modalitate care dovedeşte maturitate şi care îl va 
ajuta pe copil să se autoformeze după un timp. 

Pentru mai multe informaţii despre felul în care pot fi aju- 
taţi copiii să-şi stăpînească mînia, vă recomandăm două cărți 

ale lui Ross: How to Really Love Your Child (Cum să vă iu- 
biți cu adevărat copilul) şi How to Really Love Your Teen- 
ager (Cum să va iubiţi cu adevărat adolescentul). 

Iubirea şi mînia 

Din nou elementul cel mai important în formarea copiilor 

şi în stăpînirea mîniei lor este acordarea unei iubiri necondi- 
ționate. Atunci cînd ei ştiu că sînt astfel iubiţi, cînd se simt cu 
adevărat iubiţi tot timpul, vor fi mult mai receptivi la încer- 
carea dvs. de a-i forma. Totodată, aveţi şanse mai mari de a 
vă atinge scopul, acela de a-i maturiza din punct de vedere 
emoțional pînă la vîrsta de şaptesprezece ani. 

Noi definim iubirea ca fiind încercarea de a satisface ne- 
voile celuilalt şi de a-i respecta preocupările. Conform aces- 
tei definiții, toate cuvintele şi faptele nepotrivite sînt o formă 
de lipsă de iubire. Nu putem iubi un copil şi în acelaşi timp 
să ne purtăm urit cu el. Dacă vom insista să susţinem că-l iu- 
bim chiar şi atunci cînd nu ne purtăm cum trebuie cu el, în- 
seamnă că în final cuvîntul iubire va fi lipsit de sens. Un copil 
tratat astfel nu se simte iubit. Mai curînd se simte mînios, 
pentru că se consideră neiubit. 

Cu toţii cunoaştem adulți care sînt mînioşi pentru că s-au 
simţit neiubiţi de părinţii lor. Ei pot găsi tot felul de justifi- 
cări valabile pentru mînia lor, dar la bază se află lipsa de iubi- 
re. Concluzia lor este: „Dacă m-ar fi iubit, nu s-ar fi purtat 
aşa cu mine." 

Nu vrem să sugerăm prin asta că acei copii care au primit 
iubire necondiționată şi cărora li s-a vorbit în principalul lor 
limbaj de iubire, dar şi în celelalte nu vor fi niciodată mînioşi. 
Vor fi. Pur şi simplu pentru că trăim într-o lume imperfectă. 
De asemenea, nu spunem că pentru a depăşi mînia copiilor 
dvs. trebuie să fiţi de acord cu punctul lor de vedere. Totuşi, 
trebuie să-l ascultați şi să încercaţi să înțelegeți ce anume îi 
preocupă. Apoi, puteți judeca dacă au greşit sau au fost prost 

întelegi. Uneori, s-ar putea să fie nevoie să le cereți scuze co- 
piilor dvs. Alteori, trebuie să vă explicaţi hotărîrile, dîndu-le 
de înţeles că e spre binele lor. Chiar dacă nu le convine hotă- 
rîrea pe care aţi hiat-o, ei o vor respecta, cu condiţia să îi fi 
ascultat cu atenţie şi să le fi înțeles nemulțumirile. Prelucra- 
rea mîniei şi apoi formarea copiilor astfel încît să o stăpîneas- 
că cu maturitate este una dintre misiunile cele mai dificile ale 
părinţilor. Dar şi răsplata este enormă. Adresaţi-vă copilului 
în limbajul său de iubire, păstraţi rezervorul plin de afecţiune 
şi urmăriţi-l cu atenție cum devine un adult iubitor şi respon- 
sabil, care ştie să-şi analizeze şi să-şi stăpînească inteligent 
miînia, ajutîndu-i şi pe alții să procedeze în mod similar. 








Capitolul unsprezece 

Folosirea limbajelor iubirii 

în familiile cu un singur 

părinte 

Uneori vi se pare greu să umpleți rezervorul de iubire 

al copilului: vă puteţi simţi obosit, copilul vă solicită foarte 
mult sau puteţi simţi chiar şi dvs. nevoia de iubire. Cel puţin 
aveţi soțul sau soţia care să vă ajute. Sau nu ? 

în milioanele de case în care există un singur părinte, răs- 
punsul este categoric nu. In loc să fie doi părinţi care să um- 
ple rezervorul de iubire al copilului — şi s-o facă permanent, 
există unul singur. În loc ca doi părinţi să ofere iubirea, care 
să se manifeste în cadrul căsniciei, ea vine doar de la mamă 
sau de la tată, care la rîndul lor au avut de suferit, se simt sin- 
guri şi stresaţi şi lipsiți de afecțiunea unui alt adult. 

Puteţi în continuare să vă adresaţi copilului în limbajul 

său de iubire şi să-i umpleți rezervorul de afecțiune. Tot ceea 
ce a fost spus despre cum să vă iubiţi copilul este perfect ade- 
vărat, indiferent că este vorba despre un părinte unic sau de 
un cuplu. Există şi alte dimensiuni suplimentare în familiile 
cu un singur părinte, dar puterea celor cinci limbaje ale iubi- 
rii rămîne la fel de importantă. Subliniem acest lucru, pentru 
că ştim că unul din patru copii (27%) sub vîrsta de 18 ani 
locuieşte cu un singur părinte, conform unei statistici efectu- 
ate în 1994 de către Biroul de Recensămînt al Statelor Unite. 
Fiindcă atît de mulţi copii trăiesc în familii cu un singur pă- 
rinte, intră în obligaţia noastră să ne referim la nevoile speci- 
fice ale acestor familii, inclusiv la felul în care trebuie practi- 
cate limbajele iubirii cu copiii dvs. în aceste cazuri. 

Sigur că ne dăm seama că nu toate căminele cu un singur 
părinte sînt la fel. Unele au ajuns aşa prin divorţ, altele prin 
decesul partenerului. Unii părinţi n-au fost căsătoriți nici- 
odată.! In familiile unde există un singur părinte în urma 
unui divorţ, o parte dintre copii au o legătură pozitivă şi per- 
manentă cu celălalt părinte, în vreme ce alţii suferă din prici- 
na unei legături negative sau a lipsei totale de orice fel de 
contact. Unele familii cu un singur părinte stau aproape de 
alte rude şi se bucură de avantajele existenţei unor bunici, 
mătuşi, unchi şi veri. Mulţi alţii locuiesc departe de rude şi 
trebuie să îşi poarte singuri de grijă. 

Tensiuni şi confuzii în sînul căminului 

Mama singură sau tatăl singur care încearcă să satisfacă 
nevoile copiilor şi să-şi păstreze cariera şi, într-o oarecare 
măsură, viața personală ştiu ce înseamnă tensiunile pe fron- 
tul de acasă. Dacă aceasta este şi situaţia dvs., cunoaşteţi prea 
bine presiunea timpului, nevoile financiare, precum şi schim- 
bările sociale şi personale prin care trec copiii dvs. Cunoaş- 
teți îndoielile legate de posibilitatea de a vă asuma cum se 
cuvine funcţia de părinte. Aţi auzit tot felul de comentarii de 
la aşa-zişi experţi în privinţa capcanelor în care ar putea că- 
dea copiii dvs. Uneori, vă cuprinde singurătatea sau obosea- 
la, pentru că trebuie să faceţi totul singuri. 

Cu toţii ştim oameni care au fost crescuţi de un singur 
părinte; adesea, l-au pierdut pe celălalt din pricina unei morți 
premature. Ceea ce a schimbat radical situaţia în ultimele 
zeci de ani este numărul mare de divorţuri. Trebuie să recu- 
noaştem că aceşti copii care şi-au pierdut unul dintre părinți 
prin divorţ au suferit o traumă psihică mai puternică. Ea este 
mai gravă decît aceea a copiilor cărora le moare un părinte. 
1. Biroul de Recensămînt a informat că 28% dintre naşterile din 
1994 au avut loc în familii cu femei nemăritate, ajungîndu-se astfel la un 
record de un milion de nou-născuţi în aceste condiții. 

Cînd moare un părinte, copilul ştie că n-a existat altă so- 
luţie. De obicei, decesul e precedat de boală şi asta îl ajută pe 
copil să înțeleagă moartea. Divorțul este o alegere din partea 
unuia sau a ambilor părinţi, chiar dacă această „alegere" pare 
a fi o necesitate. Un părinte văduv trebuie să se preocupe şi 
de amintirile copilului, însă fără teama influenţei benefice sau 
malefice din partea celui dispărut. Părintele divorțat se con- 
fruntă ani de zile cu hotărîrile celuilalt părinte, care nu -a că- 
pătat custodia. 

Mulţi părinţi divorţaţi se află în impas cu familia lor extin- 

să şi biserica. Nu se mai ştie bine ce e de făcut. De asemenea, 
unii simt o nevoie să-şi manifeste dezaprobarea față de di- 
vort. Şi mulți părinţi divorţaţi sînt primii care vor spune că 
nu recomandă în nici un caz soluţia divorțului. 

E greu de găsit o altă schimbare care să afecteze mai pro- 
fund societatea noastră actuală decît divorțul. Şi totuşi, nu- 
mărul crescînd al familiilor cu un singur părinte în urma di- 
vorțului înseamnă înmulţirea problemelor la diverse nivele 
sociale, care depăşesc scopul cărţii noastre. Noi ne concen- 
trăm asupra a ceea ce trebuie făcut acum: cum putem să-i 
ajutăm pe copiii care se află în situaţii pe care nu le-au ales şi 
pe care nu le pot schimba. Ne gîndim de asemenea cu grijă la 
milioanele de părinți singuri care se străduiesc cu vitejie să-şi 
păstreze familiile şi să-şi ajute copiii să fie fericiţi şi respon- 
sabili. 

Nevoile copiilor din asemenea cămine sînt aceleaşi ca şi 
nevoile din cazul familiilor intacte. Felul în care aceste nevoi 
sînt satisfăcute se modifică însă. Părintele unic este cel care se 
îngrijeşte singur de copil. El se îngrijeşte singur fie că a rămas 
astfel în urma unui divorţ, a unui deces sau că nu a fost căsă- 
torit niciodată, dar asta presupune sigur în toate cazurile o 
suferință inițială. Părinţii răniți încearcă să se îngrijească de 
copiii lor răniți şi în acelaşi timp să-i convingă că viaţa poate 
rămîne relativ normală. Astfel, copiii, în loc să aibă de în- 
fruntat doar schimbările obişnuite ale vîrstei, mai au o serie 
de griji care nu ar fi trebuit să intre în universul lor. 

Judith Wallerstein, fondator şi director executiv al Cen- 
trului pentru Familiile în Tranziţie, a făcut un studiu exhaus- 
tiv în legătură cu efectele divorțului asupra copiilor. în cartea 
ei Second Chances: Men, Women and Children a Decade 
After Divorce {A doua şansă: bărbaţi, femei şi copii, zece ani 
după divorţ)! ea arată că a început acest studiu de la ideea 
preconcepută pe care o au majoritatea adulţilor: divorțul 
presupune o suferinţă pe termen scurt, dar în cele din urmă 
asigură o mai mare fericire şi împlinire pentru cei implicați, 
în urma mai multor ani de studiu, Wallerstein a descoperit că 
această presupunere este incorectă. Din multe puncte de ve- 
dere, copiii nu depăşesc niciodată suferința divorțului. 
Majoritatea copiilor pe care i-au intervievat Wallerstein, 
Sandra Blakeslee şi alți colegi ai lor se consideră ca aparţinînd 
unei categorii speciale, „copii cu părinţi divorțați". Se stabi- 
leşte o anumită legătură cu ceilalți copii din această categorie, 
pentru că au trăit aceleaşi experienţe. Cele mai des întîlnite 
emoţii comune ale acestor copii sînt frica, mînia şi neliniştea. 
La zece ani după divorțul părinților, aceste sentimente con- 
tinuă să iasă la iveală. 
Cum să vă ajutaţi copilul să îşi analizeze 
mîhnirea 
Asemenea sentimente pot seca rezervorul de iubire al co- 
pilului. Atunci cînd vă adresaţi copilului în principalul său 
limbaj de iubire pentru a reumple rezervorul, trebuie să fiți 
conştienţi că este nevoie de multă iubire. Refuzul, mînia, tîr- 
guiala şi apoi mai multă mînie — acestea sînt reacţiile obiş- 
nuite la mîhnirea pe care o simt atît copiii din familiile divor- 
tate, cît şi cei cărora le-a murit unul dintre părinți. în cele din 
1. Judith Wallerstein şi Sandra Blakeslee, Second Chances: Men, 
Women and Children a Decade After Divorce, Ticknor & Fields, New 
York, 1990. 

urmă, copiii acceptă pînă la un punct pierderea unuia dintre 
părinţi. Unii pot depăşi aceste faze de mîhnire mai rapid dacă 
adulții importanţi din viaţa lor încearcă să comunice în mod 
deschis cu ei, discutînd despre pierderea suferită. Ei au 
nevoie de cineva cu care să stea de vorbă şi alături de care să 
plîngă. în cazul în care membrii familiei nu pot fi implicaţi în 
mod eficient într-o asemenea situaţie, se poate apela la un 
preot înţelegător, la un prieten sau la un expert care ar putea 
să se ocupe de asta. 

Să analizăm fiecare dintre reacţiile respective şi felul în 

care părinţii şi alți prieteni adulți îl pot ajuta pe copil să ac- 
cepte situaţia. Un mare rol îl va avea însă limbajul principal 
de iubire în care cei din jur se adresează copilului, pentru ca 
acesta să-şi analizeze mîhnirea şi s-o depăşească. 


Refuzul 


Reacţia tipică într-un asemenea caz este refuzul. Nici un 

copil nu doreşte să creadă că părinții săi se despart sau că unul 
dintre părinți a murit. El va continua să vorbească de parcă 
părinţii doar s-au separat pentru cîteva luni sau de parcă cel 
dispărut dintre cei vii este într-o călătorie şi se va întoarce 
curînd. în această fază, copilul este foarte speriat şi cumplit de 
trist, încuibîndu-i-se un sentiment de pierdere ireparabilă. 
Adesea va plînge din tot sufletul pentru a-i face pe părinți să 
fie din nou împreună, iar alteori se poate simți respins. 
Minia 

Faza refuzului este însoțită şi urmată de o minie intensă. 
Copilul este supărat că mama şi tata au încălcat legea nescrisă 
a părinţilor: părinții trebuie să ţină la copiii lor şi să nu-i pă- 
răsească. Această mînie poate fi exprimată în mod deschis, 
prin cuvinte, sau să-i macine din interior, neavînd curajul să 
şi-o manifeste ca sa nu-şi necăjească părinţii sau pentru a nu 
fi pedepsiţi pentru un comportament sau un limbaj mînios. 

Un copil care-şi manifestă mînia poate avea momente de fu- 

rie, explozii verbale şi se poate chiar distruge pe sine sau ceea 
ce e în jurul lui. Copilul se simte neajutorat — nu are un cu- 
vînt de spus în ceea ce se întîmplă. De asemenea, se simte ex- 
trem de singur şi incapabil să mai comunice cu cineva. 
Mînia copilului poate fi îndreptată fie către părintele care 
a plecat sau către părintele cu care a rămas, fie către amîndoi. 
în cazul decesului, mînia se poate îndrepta spre Dumnezeu. 
Copilul are o nevoie acută să'se simtă iubit, să ştie că într-a- 
devăr cuiva îi pasă. Or, nu este posibil să îi fie satisfăcută 
această nevoie de către părintele care a plecat. Copilul poate 
să primească iubirea necesară din partea părintelui cu care a 
rămas sau nu. Dacă acel copil crede că părintele prezent este 
vinovat de divorţ, s-ar putea să nu mai manifeste o deschide- 
re afectiva către acel părinte. Din acest motiv, bunicii şi alți 
membri ai familiei, profesorii şi reprezentanţii religioşi tre- 
buie să fie sensibili la ocazia pe care o au de a satisface nevoia 
de iubire a copilului. Dacă sînt conştienţi de principalul lim- 
baj de iubire al copilului, eforturile lor de a-i satisface nevoile 
emoționale vor fi mai eficiente. 
Principalul limbaj de iubire al lui Robbie erau mîngiierile 
fizice. Tatăl lui plecase de acasă cînd el avea nouă ani. Privind 
retroactiv, Robbie spune: „De n-ar fi fost bunicul, nu ştiu 
dacă aş fi reuşit. Prima dată cînd l-am văzut după ce tata ne-a 
părăsit, m-a luat în braţe şi m-a strîns îndelung. N-a spus ni- 
mic, dar am simțit că mă iubeşte şi că va fi mereu alături de 
mine. De cîte ori venea să mă vadă, mă îmbrăţişa, şi cînd 
pleca proceda la fel. Nu ştiu dacă-şi dădea seama cît de im- 
portante erau îmbrăţişările acelea, dar pentru mine erau ca o 
mană cerească. 
Mama mi-a fost şi ea de mare ajutor, pentru că m-a lăsat 
să vorbesc despre asta şi mi-a pus întrebări, încurajîndu-mă 
să-mi împărtăşesc suferinţa. Ştiam că mă iubeşte, dar în pri- 
mele faze nu vroiam să-i primesc iubirea", recunoaşte Robbie. 
„încerca să mă strîngă în braţe şi eu o împingeam. Cred că 
dădeam vina pe ea că a plecat tata. Doar atunci cînd am aflat 
că el ne-a părăsit pentru o altă femeie mi-am dat seama cît de 

greşit o judecasem. Atunci am început să-i primesc îmbrăţi- 
şările şi ne-am apropiat din nou unul de celălalt." 

Tirguiala 

Refuzul şi mînia sînt urmate de firguiala. Cînd părinţii se 
despart, copilul va face toate eforturile să-i împace. Asta în- 
seamnă că va vorbi cu ei separat şi la un loc, implorîndu-i să 
îşi rezolve neînțelegerile şi să restabilească unitatea familiei. 
Dacă nu reuşeşte să-i convingă verbal, copilul va încerca, fără 
să conştientizeze asta, să-i manipuleze, purtîndu-se profund 
inadecvat, pentru a atrage atenţia părinților. De asemenea, 
poate să-i testeze pe părinţi pentru a vedea dacă într-adevăr le 
pasă de binele lui. Reacţia poate consta în folosirea de droguri, 
furtişaguri, vandalism, activitate sexuală sau chiar sinucidere. 
Si mai multă minie 

După acest tip de tîrguiala, urmează şi mai multă minie. 

în sufletul copiilor ai căror părinţi divorțează mînia este pro- 
fundă şi de durată. Cel puţin un an după divorţ ei vor con- 
tinua să se lupte cu sentimentele de vinovăţie, mînie, teamă şi 
nesiguranță. Canalizarea unei atît de mari energii în direcţia 
acestor sentimente poate duce la rezultate mai slabe la şcoală 
şi la un comportament social negativ şi mai agresiv, la un mai mic 
respect faţă de adulți şi la o singurătate profundă. în timpul 
acestei perioade dureroase, părintele singur încearcă să satis- 
facă nevoia de iubire a copiilor şi să stabilească o oarecare stare 
de normalitate în cămin, sarcină deloc uşoară, de altfel. 
Folosirea cititului şi a conversațiilor 

ca ajutor 

O problemă suplimentară pe lîngă pierderea propriu-zisă 

şi mîhnirea copilului este faptul că el este copleşit de senti- 
mente negative şi nu reuşeşte să mai gîndească logic. Dacă 

sînteţi părinte unic, unor asemenea copii le poate fi de ajutor 
să citiți împreună, pentru că asta îi determină să sesizeze mai 
clar suferinţa şi pierderea avută. E nevoie de o carte de po- 
veşti pe care s-o înțeleagă. Alegeţi textele, melodiile şi poezii- 
le potrivite cu vîrsta copiilor. Acest moment poate fi unul 
plin de căldură, care să stabilească legături temeinice. Multe 
poveşti frumoase conţin şi mesaje etice şi morale, cum ar fi 
„Pinocchio" şi povestirile de Beatrix Potter. Există şi cîteva 
ghiduri care vă pot ajuta să alegeţi o literatură de bună cali- 
tate. V-am recomanda Honey for a Child's Heart (Leacpen- 
tru sufletul copilului) de Gladys Hunt; Books that Build 
Your Character (Cărţile care formează caracterul) de Wil- 
liam Kilpatrick; şi The Book ofVirtues (Cartea virtuţilor) de 
William Bennett. 
Fiţi pe fază în privinţa reacţiilor copilului pe măsură ce-i 
citiți. întrebaţi-l ce gîndeşte şi găsiți ocazii de a deschide dis- 
cuţii la nivelul lui. Dacă îi citiţi despre un copil sau despre un 
animal care s-a rătăcit şi el îşi exprimă îngrijorarea, aveţi ma- 
rea ocazie să îi lăudaţi modul în care se preocupă de soarta 
altora. De asemenea, puteţi vorbi despre ce înseamnă să te ră- 
tăceşti sau să pierzi pe cineva drag. 
Acest tip de învățătură este foarte important pentru a-i 
ajuta pe copii să depăşească învinovăţirea şi reproşurile atît 
față de sine, cît şi față de ceilalți. Toţi copiii trec prin aseme- 
nea momente de învinovăţire. „Nu-i drept, ea a început" este 
o replică foarte des întîlnită. Mînia le poate întuneca gîndirea. 
Deseori se întîmplă să creadă că este justificat să-i învinovă- 
țească pe alții pur şi simplu pentru că sînt ei mînioşi. Cînd se 
calmează, le puteți explica faptul că există mai multe fațete ale 
oricărei situaţii, nu numai în privinţa altor copii, ci şi în ra- 
port cu ceea ce se întîmplă în familia dvs., şi astfel vor învăţa 
să respecte punctul de vedere al altora. Asta nu înseamnă că 
dvs. sau ei trebuie să fie de acord cu toţi ceilalți. Mai ales 
atunci cînd copiii simt că unul dintre părinți le-a făcut o mare 
nedreptate, despre care ei cred că i-a părăsit. Ei au nevoie să 
ştie exact că e firesc să simtă asta şi că nu au absolut nici o vină. 

Un alt lucru pe care îl puteţi face în timp ce citiți ceva 
împreună este să discutaţi despre ceea ce vi s-a întîmplat dvs. 
în copilărie şi să inventați noi poveşti. Acest lucru vă va ajuta 
să înțelegeţi ce anume gîndesc copiii dvs., ce e în sufletul lor 
şi nu poate fi exprimat printr-o simplă conversaţie. 

Cum puteți găsi ajutor 

Nici un părinte nu poate să satisfacă de unul singur nevoia 

de iubire a copilului. Aşa cum spuneam şi mai înainte, unii 
copii pot alege să nu accepte ideea din partea nici unuia din- 
tre părinţi; supărarea şi mînia lor sînt atît de mari, încît nu 
mai întrevăd posibilitatea existenţei unei forme de iubire. în 
acest moment, bunicii şi alte rude, precum şi reprezentanţii 
bisericii sau ai comunităţii intră în joc. 

Dacă sînteți părinte unic, nu aşteptaţi să fiți întrebaţi dacă 
puteţi fi ajutaţi în vreun fel. Unii s-ar putea să se abţină ne- 
dorind să se amestece în familia dvs. Alţii s-ar putea să nu 
conştientizeze situaţia dvs. Dacă dvs. sau copiii aveţi nevoie 
de ajutor, s-ar putea să doriți să descoperiţi resursele dispo- 
nibile la nivelul comunităţii. Cineva de la şcoala copiilor sau 
de la biserică vă poate îndrepta paşii în aceste căutări. 

Ceilalți membri ai familiei sînt întotdeauna importanţi, 

dar devin esenţiali atunci cînd copiii suferă pierderi irepara- 
bile. De exemplu, bunicii îşi pot ajuta nepoții în mai multe 
feluri în timpul săptămînii, iar prezenţa lor îi poate ridica 
moralul şi părintelui unic, care le este fiu sau fiică. Pot merge 
la acesta şi îl pot ajuta să pregătească dimineaţa, de exemplu, 
micul dejun şi pe copii pentru şcoală. Dacă unul dintre copii 
trebuie luat de la şcoală mai devreme, ei sînt disponibili, tot 
aşa cum îşi pot găsi timp şi pentru mersul la doctor, la diverse 
activităţi sportive sau la orele de muzică. Sînt mulţi oameni 
care s-ar bucura să-i ajute pe părinţii singuri, dacă ar şti că 
este nevoie de sprijinul lor. Ei vor să se simtă utili şi dvs. aveţi 
nevoie de ajutor. Singura problemă este să afle unii de alţii. 
Biserica de care aparţineţi poate fi locul în care să găsiţi pe ci- 

neva, unele biserici chiar avînd reţele de acest tip. Dacă vi se 
pare greu să vă recunoaşteți aceste nevoi stringente, nu uitaţi 
că nu o faceți în primul rînd pentru dvs., ci pentru binele 
copiilor dvs. 
Limbajele iubirii în familiile cu părinte unic 
Nevoia copilului de iubire emoţională este la fel de im- 
portantă atît după cît şi înainte de divorț. Diferenţa este că 
rezervorul de iubire al copilului s-a spart în urma diverselor 
traume de după divorţ. Rezervorul iubirii trebuie reparat 
prin ore întregi în care să-i ascultați cu înţelegere pe copii şi 
să analizați emoţiile pe care le-am discutat. Cineva trebuie să 
alimenteze nevoia de afecțiune a copilului care trece printr-o 
perioadă de mîhnire profundă, dacă doriţi ca el să mai creadă 
vreodată că este cu adevărat iubit. în sine, repararea rezervo- 
rului de iubire este o formă de exprimare a afecțiunii. Să îl 
ascultați mai mult, să vorbiți mai puţin, să-l ajutaţi pe copil 
să se confrunte cu realitatea, să-i recunoaşteți mîhnirea şi să 
suferiți alături de el, toate acestea fac parte din acelaşi proces. 
Desigur, principala modalitate de a reumple rezervorul de 
iubire este să vă adresaţi copilului în propriul său limbaj de 
iubire. Nu uitaţi că principalul limbaj de iubire al copilului 
nu se schimbă pur şi simplu pentru că părinţii s-au despărțit 
din pricina unui divorţ sau al unui deces. învăţaţi principalul 
limbaj de iubire al copilului şi apoi spuneți-le adulţilor im- 
portanţi din viaţa sa care este acesta. Altfel, aceşti adulți plini 
de afecțiune vor avea tendinţa să se exprime în propriul lor 
limbaj față de copil. Efortul lor de a-şi arăta iubirea poate fi 
încă de ajutor, dar nu este la fel de eficient ca atunci cînd înţe- 
leg care este principalul limbaj de iubire. 
In primele săptămîni de după divorţ, cînd copilul poate 
deveni incapabil să mai primească iubire din partea vreunuia 
dintre părinți, ceilalți adulţi importanți din viaţa sa pot fi sin- 
gurii în stare să îşi exprime iubirea pe care copilul să o simtă. 
Dacă aveţi un copil care primeşte iubirea în special sub forma 

cuvintelor de încurajare, el le-ar putea primi de la bunici sau 
de la alţi adulți, refuzîndu-le încă pe cele din partea dvs. Un 
copil al cărui principal limbaj de iubire sînt darurile poate 
arunca un cadou primit din partea unui părinte recent divor- 
tat. Nu vă supăraţi din acest motiv, ci încercaţi să înțelegeți 
că acest comportament face parte din starea de mîhnire pro- 
fundă prin care trece copilul. De îndată ce el reajunge la faza 
de acceptare şi înţelege că nu poate să îndrepte căsnicia din- 
tre părinţii săi şi că va locui într-o familie cu un singur părinte, 
s-ar putea să primească din nou afecțiunea ambilor părinți. 
Dacă respectivii copii primesc iubirea adecvată, mai ales 

în momentele în care este mare nevoie, ei pot depăşi mai uşor 
suferința unei despărțiri, păstrîndu-şi intactă capacitatea de a 
deveni adulți mulțumiți de viaţă. Un exemplu în acest sens 
este Bob Kobrebush, director executiv la Christian Camping 
International. Tatăl lui Bob fusese un prosper om de afaceri, 
iar mama sa fusese casnică. Cînd Bob era mic, tatăl lui a re- 
nunțat la afaceri pentru a intra într-o sectă, mutînd de mai 
multe ori căminul familiei în care se aflau cinci băieței. Cînd 
tatăl s-a îmbolnăvit de poliomielită şi a devenit complet in- 
firm, familia s-a întors în căminul iniţial din Wisconsin, pen- 
tru a fi aproape de celelalte rude. Cînd Bob a împlinit nouă 
ani, părinţii săi au divorţat. 

Cam în acelaşi timp, Bob şi fratele său au fost tot mai 
influenţaţi de religia creştină şi au început să-l recunoască pe 
Christos ca Mîntuitor. Neavînd nici un mijloc de subzisten- 
tă, mama lor a fost nevoită să apeleze la un ajutor social, pînă 
ce a putut să îşi găsească diverse slujbe. Ulterior, ea şi-a ter- 
minat studiile şi a devenit profesoară. 

Actualmente, Bob şi fraţii săi sînt fericiți în căsnicie, au 
şcoală şi sînt productivi. Bob spune: „Mama a ştiut întot- 
deauna să trateze totul în mod pozitiv. Nu discuta niciodată 
despre lucrurile negative. Ne-a dat impresia că sîntem o fa- 
milie normală. Eu nu mi-am dat seama că nu sîntem. Nu ştiu 
ce s-ar fi întîmplat cu noi fără această mamă minunată şi fără 
restul familiei, care ne-a învăţat să trăim în religia creştină. îi 

mulțumesc lui Dumnezeu că mi-a dăruit acest mediu în care 
m-am dezvoltat şi pentru mama care ne-a crescut singură." 
Archibald Hart, profesor de psihologie la Seminarul West 
Coast, pune mult accent pe forța familiei şi a lui Dumnezeu 
în faptul că a reuşit să se dezvolte atît de bine într-o familie 
cu un singur părinte. Originară din Africa de Sud, familia 
Hart s-a despărțit după ani întregi de conflicte. Mama lui 
Archibald părea mai fericită după divorț, dar problemele fi- 
nanciare au constrîns-o să-l trimită pe Archibald şi pe fratele 
său să stea cu bunicii. Aici au primit o influență creştină pu- 
ternică, aceasta motivîndu-i pe băieți; bunicii le spuneau me- 
reu: „Nu există nimic ce să nu poţi face." Hart dă acest sfat 
părinţilor unici: „Nimic nu este de neschimbat. Chiar dacă 
nu aveţi o reţea de sprijin în prezent, construiți-o şi veți fi 
uluiți să constataţi cîţi vor răspunde nevoilor dvs. Copiii dvs. 
pot deveni mai energici, mai productivi şi mai creatori în 
condiţii propice. O viaţă prea uşoară nu este prea bună pen- 
tru suflet." 
Nu vă pierdeţi speranţele şi nu renunţaţi la visurile pe care 
vi le-aţi făcut în legătură cu copiii dvs. Chiar dacă pare greu 
pe moment, şi mîine e o zi şi mai vine încă un an. Dacă veți 
face progrese treptate, şi dvs. şi copiii, pentru a depăşi mo- 
mentul pierderii ireparabile m dacă vă veţi dezvolta în cît mai 
multe direcţii ale vieţii, puteți fi siguri că dezvoltarea va con- 
tinua. Ea va deveni un fel de tipar, o obişnuinţă care nu se va 
uita uşor. 
Satisfaceţi-vă propriile nevoi de iubire 
Atunci cînd am vorbit în special despre copilul ai cărui 
părinţi au divorțat am continuat să fim perfect conştienţi că 
părintele care încearcă să satisfacă nevoile copilului este şi el 
o fiinţă care are nevoile sale. In vreme ce copilul încearcă sen- 
1. Lynda Hunter, „Wings to Soar" („Aripi înălțătoare"”), Single 
Parent Family, mai 1996, p. 7. 

timente de vinovăţie, teamă, mînie şi nesiguranță, unul sau 
ambii părinţi au şi ei sentimente similare. Mama care a fost 
părăsită de soțul ei s-ar putea să întîlncască un bărbat care s-o 
intereseze; mama care a avut un partener de viaţă violent se 
luptă în prezent cu propriile sale sentimente, care trec de la 
refuz la singurătate. Nevoia emoţională de iubire a părintelui 
unic este la fel de mare ca a oricui altcuiva. Cum nevoia nu 
poate fi satisfăcută de fostul partener sau de copil, părintele 
singur caută adesea alţi prieteni. Aceasta este o modalitate 
eficientă de a vă umple propriul rezervor de iubire. 

Fiţi prudenţi însă atunci cînd vă faceți noi prieteni. în 

acest moment, părintele unic este extrem de vulnerabil în ra- 
port cu reprezentanţii sexului opus, care pot profita de clipa 
de slăbiciune. Cum părintele singur are o nevoie disperată de 
iubire, există marea primejdie de a accepta iubirea din partea 
cuiva care va profita din punct de vedere sexual, financiar sau 
emoțional. Este extrem de important ca acest părinte rămas 
recent singur să fie foarte selectiv în felul în care îşi face noi 
prieteni. Sursa cea mai sigură de iubire vine din partea prie- 
tenilor de o viață, care îi cunosc deja pe ceilalți membri ai fa- 
miliei. Părintele singur care încearcă să-şi satisfacă nevoia de 
iubire în mod iresponsabil poate sfîrşi prin a trăi tragedii una 
după alta. 

De la copiii dvs. aveţi o resursă enormă de iubire, pentru 

că în adîncul sufletului lor ei chiar vă iubesc cu adevărat şi au 
nevoie de iubirea dvs. Sau cum spun psihologii Sherill şi Pru- 
dence Tippins, „Cel mai frumos dar pe care îl puteţi oferi co- 
pilului este propria dvs. sănătate emoţională, fizică, spirituală 
şi intelectuală”.! Oricât de dureros ar fi de recunoscut, ade- 
vărul este că puteți rămîne părinte unic ani de zile. în acest 
timp mai lung sau mai scurt veți dori să daţi un exemplu 
copiilor dvs., un exemplu de integritate şi de responsabilitate, 
un exemplu pe care să-l poată urma în călătoria lor spre vîrs- 
ta adultă, pe care să şi-o asume cu responsabilitate. 

1. Sherill şi Prudence Tippins, Tivo of Us Make a World (Noi doi 
facem o lume), Henry Hoit, New York, 1995, p. 56. 


Capitolul doisprezece 

Folosirea limbajelor iubirii 

în căsnicie 

Cineva spunea: „Cea mai bună cale de a vă iubi copiii 

este să-i iubiți mama [tatăl]."! E adevărat. Felul în care de- 
curge căsnicia dvs. afectează în mare măsură relaţia cu copiii 
— şi modalitatea în care ei receptează iubirea. Dacă este o 
căsnicie sănătoasă — ambii parteneri tratîndu-se cu blîndeţe, 
respect şi fiind integri — împreună cu soțul sau soţia vă veţi 
simţi şi veţi acționa ca părinți parteneri în creşterea copilului. 
Dar dacă faceți mereu comentarii rău-voitoare, sînteți aspri 
la vorbă şi nu vă manifestați iubirea unul față de celălalt, s-ar 
putea să nu cădeţi de acord nici în privinţa creşterii copiilor. 
Iar copiii, care sînt întotdeauna foarte sensibili la sentimente, 
vor sesiza asta. 

E deja clar: elementul emoţional cel mai important într-o 
căsnicie fericită şi sănătoasă este iubirea. Aşa cum copilul 
dvs. are un rezervor al iubirii, tot aşa aveţi şi dvs. Şi partene- 
rul dvs. Simţim nevoia să fim iubiți profund de partenerii de 
viață pentru că atunci lumea pare mai frumoasă. Dar cînd 
rezervorul iubirii este gol, avem un sentiment chinuitor. „Par- 
tenerul meu de viaţă de fapt nu mă iubeşte" — şi întreaga 
lume începe să se întunece. Majoritatea înstrăinărilor şi com- 
portamentelor inadecvate în căsnicie pornesc de la aceste re- 
zervoare de iubire goale. 


1. Din Secretul căsniciei fericite (Courtship After Marriage) de Zig 
Ziglar, traducere la Editura Curtea Veche, Bucureşti, 2001. 

Pentru a vă simți iubiţi şi pentru a întări sentimentul de 
iubire în cazul copilului trebuie să vă adresaţi şi partenerului 
de viaţă în principalul său limbaj de iubire. Vom încheia 
această carte vorbind despre limbajul adulților. Ca soț sau ca 
soţie, veţi constata că unul dintre cele cinci limbaje de iubire 
este mai important şi mai profund din punct de vedere emo- 
tional decît celelalte pentru dvs. Cînd partenerul îşi exprimă 
iubirea în acest limbaj principal, vă simţiţi cu adevărat iubiţi. 
Vă plac toate cele cinci limbaje, dar există unul mai special. 
Aşa cum copiii sînt diferiți, tot aşa sînt şi adulţii. Rareori 

un soţ şi o soţie au acelaşi limbaj principal de iubire. Nu pre- 
supuneți neapărat că partenerul are acelaşi limbaj cu dvs. sau 
pe acela pe care l-aţi învăţat de la părinţi. Acestea sînt două 
dintre cele mai des întîlnite greşeli. Poate că tatăl dvs. v-a 
spus: „Fiule, întotdeauna să-i oferi unei femei flori. Nimic 
nu contează mai mult decît florile." Şi atunci îi oferiţi flori 
soției dvs., dar nu par s-o intereseze peste măsură. Problema 
nu constă în sinceritatea dvs., ci în faptul că nu vă adresaţi în 
principalul ei limbaj de iubire. Ea vă este recunoscătoare 
pentru flori, dar s-ar putea ca unul dintre celelalte limbaje să 
fie mai profund pentru ea. 

Dacă soţii nu-şi vorbesc folosind principalul limbaj de 
iubire al fiecăruia, rezervorul iubirii lor nu va putea fi um- 
plut. Şi cînd ajunge sub nivelul „iubirii", diferenţele vor pă- 
rea tot mai semnificative, iar frustrările vor spori. Se vor gîn- 
di la căldura pe care au trăit-o şi vor încerca să recapituleze 
sentimentele „de iubire" pentru a fi din nou fericiți. Şi totuşi, 
nu ştiu cum s-o facă prea bine, pentru că viaţa acasă a devenit 
un coşmar Şi, aşa cum era de aşteptat, total nesatisfăcătoare. 
„îndrăgostire" sau iubire ? 

Mult prea mulți oameni ajung la căsnicie prin „îndrăgos- 
tire", perioadă în care ei consideră că obiectul iubirii lor este 
perfect. Nu numai că nu văd imperfecţiunile, dar sînt siguri 

că experienţa lor este unici şi sînt primii care iubesc atît de 
profund. Cu timpul, sigur că li se deschid ochii şi reajung cu 
picioarele pe pămînt, moment în care pot vedea cum este cu 
adevărat persoana cealaltă, cu defecte cu tot. Majoritatea „în- 
drăgostirilor" sfîrşesc prin „dezîndrăgostiri". 

Majoritatea oamenilor s-au îndrăgostit poate chiar de mai 
multe ori şi contemplă aceste experienţe cu recunoştinţă la 
gîndul că n-au făcut nici o prostie în momentele de vîrf ale 
acelor generaţii. Dar prea numeroşi sînt cei care astăzi reac- 
ționează în funcţie de adevărate obsesii, aducînd mari daune 
familiilor lor. Aşa încep aventurile extraconjugale în încerca- 
rea de a regăsi acel sentiment unic pe care l-au simţit pe vre- 
mea cînd încă erau logodiţi sau în primele luni de căsnicie. 
Mai puţine sentimente însă nu înseamnă neapărat mai puțină 
iubire. 

Există o diferență între a iubi şi a fi „îndrăgostit". „A fi 
îndrăgostit" este ceva temporar, o reacție emoţională primiti- 
vă, care rareori are o cît de mică logică. Iubirea adevărată este 
cu totul altceva, în ea îşi găsesc locul nevoile partenerului, 
dorinţa ca aceasta să se dezvolte şi să înflorească. Iubirea ade- 
vărată îi permite partenerului să întoarcă dragostea primită, 
în căsnicie, cu toţii avem nevoie de un partener care va alege 
să ne iubească. Atunci cînd lucrurile stau astfel, putem primi 
fericiți iubirea din partea celuilalt şi să ne emoționăm şi să ne 
bucurăm că partenerul beneficiază de eforturile noastre de 
a-l iubi şi de a-l face fericit. 

Acest tip de iubire presupune sacrificiu şi multă muncă. 
Majoritatea cuplurilor ajung într-un moment în care îşi pierd 
acest entuziasm al „îndrăgostirii" şi încep să se întrebe dacă 
mai iubesc persoana cu care s-au căsătorit. In acel moment, 
au nevoie să hotărască dacă vor să funcționeze căsnicia lor, să 
ţină la partener orice ar fi sau pur şi simplu vor să renunţe la 
relaţia respectivă. 

S-ar putea să vă gîndiţi aşa: „Dar pare o chestie atît de ste- 
rilă. Iubirea ca atitudine cu un comportament adecvat ?" Aşa 
cum menționam în cartea Ce/e cinci limbaje ale iubirii, unii 

parteneri ţin foarte mult la o existenţă plină de jocuri de arti- 
ficii. 

Cum rămîne cu stelele căzătoare, baloanele şi emoțiile profunde ? 
Cum rămîne cu anticiparea gesturilor, făcutul cu ochi, magia sărutu- 
lui, palpitantul moment al sexului ? Ce se întîmplă cu siguranţa afec- 
tivă care apare atunci cînd ştii că eşti pe primul loc în mintea lui/ei ?' 
Sigur că nu este nimic greşit în asta. Asemenea sentimente 
răsplătesc uneori faptul că ne implicăm trup şi suflet într-o 
relaţie. Dar nu trebuie neapărat să ne aşteptăm la toate astea. 
Şi totuşi avem nevoie ca partenerul să ne umple rezervorul de 
iubire. Şi o va face dacă ni se va adresa în limbajul de iubire 
pe care îl înțelegem. 

Asta îi lipsea Cariei în căsnicia ei. „Nu mai simt că Rick 
m-ar iubi", i-a spus ea surorii sale într-o zi. „Relaţia dintre 
noi pare lipsită de sens şi mă simt singură. Eram pe primul 
loc în viaţa lui Rick şi acum am ajuns pe al douăzecilea — du- 
pă slujbă, golf, fotbal, cercetaşi, familie, maşină şi toate cele- 
lalte. Se bucură că sînt şi eu acolo îndeplinindu-mi rolul, dar 

i se pare de la sine înţeles. Sigur că-mi cumpără cadouri de 
Ziua Femeii, de ziua de naştere sau cu alte ocazii şi îmi tri- 
mite flori exact cînd trebuie, dar cadourile par să nu mai aibă 
acea valoare de altă dată. 

Rick nu-şi mai găseşte timp pentru mine. Nu mai mergem 
nicăieri împreună, nu mai facem nimic în cuplu, abia de mai 
apucăm să vorbim. Mă enervez numai cînd mă gîndesc. 
Ajunsesem să-l implor să petreacă mai multă vreme cu mine 
şi mi-a zis că prea îl critic toată ziua. Mi-a zis să îi mai dau 
pace. Mi-a mai spus că ar trebui să fiu recunoscătoare că are 
o slujbă bună, nu ia droguri şi nu mă înşeală. Scuză-mă, te 
rog, dar nu e de ajuns. Vreau un soţ care să mă iubească şi 
care să se comporte arătîndu-mi că sînt suficient de impor- 
tantă încît să petreacă timp şi cu mine." 

Aţi sesizat care este limbajul de iubire al Cariei şi pe care 
Rick nu-l ştie? El se exprimă în limbajul darurilor; Caria 

1. Gary Chapman, Cele cinci limbaje ale*iubirii {The Five Love 
Languages), traducere la Editura Curtea Veche, Bucureşti, 2000, p. 31. 

vrea să-i acorde cît mai mult timp. In primii ani, ea accepta 
darurile ca pe o expresie a iubirii; dar cum el a ignorat prin- 
cipalul ei limbaj de iubire, rezervorul de afecţiune s-a golit 
între timp şi darurile şi-au pierdut valoarea inițială. 

Dacă Rick şi Caria ar putea sâ-şi descopere principalul 
limbaj al iubirii şi să-l şi vorbească, căldura emoţională a iu- 
birii lor ar putea reapărea în căsnicia lor. Sigur că nu este ne- 
voie de acea euforie obsesivă, ilogică a „îndrăgostirii", ci de 
ceva mult mai important — un sentiment interior profund că 
sînteți iubiţi de parteneri. Astfel, ei vor şti că sînt pe primul 
loc, că se respectă, se admiră şi se apreciază reciproc ca per- 
soane, că vor să fie împreună, trăind într-un parteneriat intim. 
Acesta este genul de căsătorie la care oamenii visează şi el 
poate deveni o realitate atunci cînd partenerii unui cuplu 
învaţă să se exprime permanent în limbajul principal de 
iubire al celuilalt. Astfel vor deveni părinți mai puternici, vor 
putea lucra mai bine în echipă, asigurînd protecția şi senti- 
mentul copiilor că sînt iubiţi. Să vedem în ce fel se aplică 
acest lucru în cazul fiecărui tip de limbaj de iubire. 
Cuvintele de încurajare 

„Muncesc din greu", spune Mark, „şi am reuşit destul de 
bine în meserie. Sînt un tată bun şi, după părerea mea, şi un 
soţ bun. Nu-mi doresc din partea soției mele decît puţină 
recunoştinţă, dar nu mă aleg decît cu reproşuri. Nu contează 
cît de mult muncesc sau ce fac, niciodată nu e de ajuns. Me- 
reu îmi găseşte nod în papură. Pur şi simplu nu pricep. Ma- 
joritatea femeilor ar fi încîntate să aibă un soţ ca mine. De ce 
îmi face atîtea reproşuri ?" 

Mark se străduieşte cu disperare să strige aproape în gura 
mare: „Principalul meu limbaj de iubire sînt cuvintele de în- 
curajare. Vă rog, se poate să mă iubească şi pe mine cineva?" 
Dar Jane nu ştie că există cele cinci limbaje de iubire, ca 

de altfel nici Mark. Ea nu înţelege ce spune el şi habar n-are 


FOLOSIREA LIMBAJELOR IUBIRII ÎN CĂSNICIE 

de ce nu se simte iubit. Logica ei este următoarea: „Sînt o 

bună gospodină, am grijă de copii, muncesc şi mă străduiesc 

să arăt bine. Ce altceva îşi mai poate dori ? Majoritatea bărba- 
ților ar fi fericiţi să vină acasă la o masă bună şi într-un apar- 
tament curat." 

Jane probabil că nici măcar nu ştie că Mark se simte ne- 

iubit. Ea vede doar că din cînd în cînd el explodează şi îi spu- 

ne să nu-i mai facă reproşuri. Dacă ar fi întrebat, probabil că 
Mark ar recunoaşte că îi plac mesele bune şi că se bucură că 

e curat în casă, dar aceste lucruri nu îi satisfac nevoia emoţio- 
nală de iubire. Principalul său limbaj sînt cuvintele de încu- 
rajare şi fără asemenea cuvinte rezervorul lui de iubire nu va 

fi niciodată plin. Pentru partenerii de viață al căror principal 
limbaj de iubire sînt cuvintele de încurajare, exprimările ros- 
tite sau scrise ale recunoaşterii meritelor sînt o adevărată ma- 

nă cerească, mai ceva ca o ploaie peste o grădină în plină pri- 
măvară. 

„Sînt atît de mîndru de tine şi de felul cum ai rezolvat si- 

tuația cu Robert." 

„Ce masă grozavă! Ai merita să te numeri printre ade- 

văraţii maeştrii bucătari." 

„Ce îngrijit arată iarba din curte! Mulţumesc că te-ai stră- 
duit atâta." 

„Uau!, dar arăţi senzaţional în seara asta!" 

„Nu ţi-am mai spus de mult, dar sînt foarte recunoscă- 

toare că ai o slujbă sigură şi astfel putem plăti facturile la 
timp. Ştiu că uneori îţi vine greu şi vroiam să-ţi mulțumesc 
pentru efortul tău permanent." 

„Te iubesc aşa de mult. Eşti cel mai grozav soţ/cea mai 
grozavă soţie din lume!" 

1. Dacă după ce aţi citit acest capitol simțiți că vreţi să aflaţi mai 
multe despre felul în care să detectaţi principalul limbaj de iubire al 
partenerului şi cum puteți aplica în practică acest limbaj, citiți Cele cinci 
limbaje ale iubirii. Această carte este scrisă special pentru cuplurile 
căsătorite sau logodite. 

Cuvintele de încurajare pot fi şi scrise, nu numai spuse, 
înainte să ne căsătorim, mulţi dintre noi scriam epistole de 
iubire şi poezii. De ce n-am continua sau de ce nu am reînvia 
acest tip de exprimare a iubirii şi în căsnicie? Dacă vă vine 
greu să scrieți, cumpăraţi o felicitare şi subliniaţi cuvintele 
care vă exprimă sentimentele şi eventual adăugaţi cîteva rîn- 
duri în josul paginii. 

Exprimaţi-vă cu cuvinte de încurajare şi în prezenţa ce- 
lorlalţi membri ai familiei şi a prietenilor şi veţi avea numai 
de cîştigat. Nu numai că partenerul se va simţi iubit, dar le 
veți da un exemplu de cum ar trebui să se exprime prin cu- 
vinte de încurajare şi ceilalți. Lăsaţi-o pe mama ei să audă 
cum vă lăudaţi soția şi vă veţi găsi o admiratoare pe viață. 
Dacă asemenea cuvinte sînt spuse sau scrise cu sinceritate 
vor însemna enorm pentru acea persoană al cărei principal 
limbaj de iubire sînt cuvintele de încurajare. 

Timpul acordat 

După ce a citit cartea Cele cinci limbaje ale iubirii, Jim 

mi-a scris: „Pentru prima dată am înţeles de ce Doris se plîn- 
gea atît de mult că nu petrec destul de mult timp cu ea — 
principalul său limbaj de iubire era timpul acordat. 

înainte, mereu am acuzat-o că vede totul în negru şi că nu 

e suficient de recunoscătoare pentru ceea ce fac pentru ea", 
mi-a scris Jim. „Eu sînt o persoană foarte activă — îmi place 
să fac ordine şi să organizez totul. încă de la începuturile căs- 
niciei am spălat întotdeauna maşinile, am tuns iarba şi exte- 
riorul casei a fost întotdeauna imaculat. De asemenea, am dat 
cu aspiratorul şi n-am înţeles niciodată de ce Doris nu a apre- 
ciat toate acestea, plîngîndu-se în schimb mereu că nu petre- 
cem destulă vreme împreună. 

Cînd în sfîrşit m-am luminat, am înţeles că ea de fapt era 
mulţumită de toate acestea, dar n-o făceau să se simtă iubită, 
pentru că nu serviciile erau principalul ei limbaj de iubire. 

Aşa încît primul lucru pe care l-am făcut a fost să organizez 
un week-end în afara casei doar pentru noi doi. Nu mai fă- 
cusem asta de ani de zile. Cînd a aflat de ceea ce pregăteam a 
fost în al nouălea cer, mai ceva ca un copil care pleacă în va- 
canță." 
După acest week-end special, Jim şi-a calculat resursele 
financiare şi a hotărît să plece în astfel în mini-vacanţe cam la 
două luni. Prin aceste mici escapade au reuşit să ajungă în 
diverse colţuri ale statului în care locuiau. Scrisoarea lui con- 
tinua astfel : 
„l-am mai spus că vreau să petrecem cîte cincisprezece 
minute în fiecare seară împărtăşindu-ne impresiile despre 
ziua respectivă. A fost încîntată, dar nu-i venea să creadă. 
După primul week-end petrecut împreună în afara casei, 
atitudinea lui Doris s-a schimbat total. Este mereu optimistă 
şi zîmbitoare şi i-a revenit acea strălucire în ochi. Este foarte 
recunoscătoare pentru tot ceea ce fac în casă, nu mai îmi face 
reproşuri — da, recunosc, principalul meu limbaj de iubire 
sînt cuvintele de încurajare. Nu ne-am mai simțit atît de bine 
de ani de zile. Singurul nostru regret este că nu am descoperit 
cele cinci limbaje ale iubirii mai înainte în căsnicia noastră." 
Experienţa lui Doris şi a lui Jim seamănă cu aceea a mii de 
alte cupluri care au descoperit limbajul de iubire al fiecăruia. 
Ca şi Jim, trebuie ca fiecare să descopere limbajul de iubire al 
partenerului şi să înveţe să-l vorbească cît mai des. Pe măsură 
ce o veţi face, celelalte patru limbaje îşi vor spori importanţa 
la rîndul lor, pentru că rezervorul de iubire al partenerului va 
fi mereu plin. 
Darurile 
Toate culturile includ oferirea de daruri c* expresie a iu- 
birii între soț şi soţie. Acest lucru începe de obicei înainte de 
căsnicie, fie în perioada de întîlniri, ca în culturile occiden- 
tale, fie în cea de logodnă. In Occident, oferirea de daruri 

este un atribut ce caracterizează mai mult bărbaţii decît fe- 
meile, dar primitul de daruri poate fi şi el principalul limbaj 
de iubire al bărbaţilor. Mulţi soţi recunosc că atunci cînd 
soțiile lor vin acasă şi le arată nişte haine pe care şi le-au cum- 
părat, îşi spun în gînd: „Mă întreb dacă se va gîndi vreodată 
să-mi cumpere şi mie o cămaşă, o cravată, o pereche de şose- 
te. Oare se gîndeşte vreodată la mine cînd merge la cumpără- 
turi ?" 

Pentru partenerii de viață al căror principal limbaj de iu- 

bire sînt darurile, un cadou înseamnă: „S-a gîndit la mine" 
sau: „Ia uite ce mi-a cumpărat." Multe daruri trebuie bine 
gîndite şi tocmai această reflecţie asupra lor este cea care co- 
munică iubirea. Chiar obişnuim să spunem: „Intenţia con- 
tează." Totuşi, lucrurile nu trebuie să rămînă la faza de inten- 
ție — darul trebuie făcut propriu-zis. 

S-ar putea să nu ştiţi prea bine ce să oferiţi. în acest caz, 
apelați la ajutoare. Cînd Bob a descoperit că principalul lim- 
baj de iubire al soţiei sale sînt darurile, s-a simţit total pier- 
dut, pentru că nu ştia ce să facă, căci nu se pricepea să cum- 
pere cadouri. Aşa încît a apelat la sora lui, a luat-o cu el la 
magazin o dată pe săptămînă pentru a-i cumpăra cîte un 
cadou soției sale. După trei luni a început şi el să fie în stare 
să aleagă singur cadouri. 

Soţului Măriei, lui Bill, îi place golful. Şi Mărie şi-a dat 
seama că el îşi doreşte ceva legat de pasiunea sa. Dar ce anu- 
me ? Ea nu ştia prea multe despre acest sport. Aşa încît de 
două ori pe an îl ruga pe unul dintre partenerii lui de golf să 
îi aleagă un cadou pe care să i-l ofere lui Bill. El era totdeau- 
na extrem de îneîntat de potrivirea dintre cadourile ei şi do- 
rinţele lui. 

Bart era genul care trebuia să fie la costum şi cravată cinci 
zile din săptămînă. O dată pe lună, soţia sa Debbie mergea la 
magazinul de unde Bart îşi cumpăra costumele şi îl ruga pe 
vînzător să-i aleagă o cravată. Vînzătorul avea o listă cu cos- 
tumele acestuia, astfel încît cravatele se potriveau întotdeau- 
na. Bart a povestit tuturor ce nevastă atentă este Debbie. 

Desigur că pentru a-i cumpăra daruri soţului respectiv so- 
ţia sa trebuie să dispună de nişte bani. Dacă nu are o slujbă, 
se poate ajunge la tot felul de discuţii neplăcute, pentru că 
este afectat bugetul familiei. Astfel ea trebuie să ceară o alo- 
caţie lunară, din care să poată cumpăra cadouri. Dacă princi- 
palul lui limbaj de iubire sînt darurile, soțul respectiv va fi 
încîntat să facă această modificare în buget. 
Există întotdeauna o cale de a învăţa să te exprimi în prin- 
cipalul limbaj de iubire al partenerului. Trebuie ceva imagi- 
nație, dar nu scrie nicăieri că toata lumea trebuie să procede- 
ze la fel. Faceţi în aşa fel încît darurile pe care le alegeţi să se 
potrivească pasiunilor partenerului sau preocupărilor pe care 
tocmai a început să le aibă. Sau cumpăraţi-i ceva atunci cînd 
plecaţi pe undeva împreună o zi sau două. Puteţi face cadou 
o rezervare la restaurantul unde vă place amîndurora să mer- 
geţi sau bilete la o piesă sau la un concert. Sau puteţi angaja 
pentru cîteva zile pe cineva care să facă o anumită treabă în 
casă sau în grădină. Sau cîteva zile liniştite într-un loc mai 
retras, mai ales pentru o mamă cu copii mici. Darul pentru 
partener poate fi o combină muzicală sau acordarea unui 
pian mai vechi la care acesta (sau aceasta) ţine foarte mult. 
Serviciile 
Roger se albise la faţă în timp ce vorbea cu consilierul ma- 
trimonial. „Nu înţeleg. Marsha mi-a spus că doreşte să stea 
acasă cu copiii şi eu n-am avut nimic împotrivă, avînd în ve- 
dere că eu cîştig suficient pentru a ne întreţine. Dar dacă tot 
stă acasă, nu văd de ce să nu fie şi ordine. Cînd vin seara, parcă 
intru pe cîmpul de luptă. Patul este nefăcut, cămaşa de noap- 
te zace pe un scaun, hainele curate sînt puse grămadă pe maşi- 
na de spălat, jucăriile sugarului sînt împrăştiate peste tot. Dacă 
s-a dus la cumpărături, proviziile sînt încă în pungi, iar ea se 
uită la televizor, habar n-avînd ce o să pună pe masă la cină. 

M-am săturat să trăiesc într-o cocină. Tot ceea ce-mi do- 

resc este să ţină casa asta la limita decenţei. Nu e nevoie să 
gătească în fiecare seară, putem să ieşim în oraş de cîteva ori 
pe săptămînă." 

Principalul limbaj de iubire al lui Roger sînt serviciile. Şi 
este clar că rezervorul său de iubire era gol. Nu-l deranja că 
Marsha stă acasă ori că munceşte, dar dorea să trăiască în ceva 
mai multă ordine. El avea impresia că dacă ar fi ţinut cu ade- 
vărat la el, i-ar fi arătat afecțiunea făcînd ordine în casă şi pre- 
gătind masa de cîteva ori pe săptămînă. 

Din fire, Marsha era o persoană dezorganizată. Era plină 

de imaginaţie şi îi plăcea să facă tot felul de lucruri palpitante 
cu copiii. Relaţia cu copiii era pe primul plan, fiind prioritară 
în raport cu curăţenia în casă. Ei i se părea aproape imposibil 
să i se adreseze lui Roger în principalul lui limbaj de iubire, 
respectiv serviciile. 

Povestea lor vă poate ajuta să înţelegeți de ce folosim me- 
tafora de limbaj. Dacă limba maternă este engleza, atunci 
germana sau japoneza pot părea foarte dificile. După acelaşi 
principiu, să înveţi să vorbeşti limbajul serviciilor poate fi 
tare greu. Dar atunci cînd înţelegi că acesta este principalul 
limbaj de iubire al partenerului, te poţi hotărî să găseşti o cale 
de a-l vorbi cu elocință. 

Pentru Marsha, soluţia a fost să cheme o adolescentă din 
vecini să stea să se joace cu copiii o oră după-amiaza pentru 
ca ca să se dedice casei, aplicîndu-i tratamentul: „Hai să-l iu- 
bim pe Roger." în schimbul statului cu copilul, ea îi dădea 
adolescentei lecţii de algebră de cîteva ori pe săptămînă. De 
asemenea, Marsha a început să plănuiască cu grijă trei cine pe 
săptămînă pregătindu-le de dimineaţă şi lăsînd pentru seară 
doar ultimele retuşuri. 

O altă soţie într-o situaţie similară a decis împreună cu o 
prietenă să urmeze un curs de bucătărie la o şcoală profe- 
sională locală. Aveau grijă cînd una cînd cealaltă de copii pe 
perioada cît erau cursurile şi se şi bucurau de faptul că mai 
cunoşteau şi alți oameni la ore. Să faceţi ceva ce ştiţi că îl va 

mulţumi pe partenerul de viaţă reprezintă unul dintre limba- 
jele fundamentale de iubire. Spălatul vaselor, zugrăvitul dor- 
mitoarelor, rearanjarea mobilei, tunsul arbuştilor, repararea 
robinetelor, curăţenia în baie, toate acestea sînt servicii. E 
vorba şi de lucruri mărunte, cum ar fi datul cu aspiratorul, 
spălatul maşinilor sau spălatul scutecelor copilului. Nu este 
greu să aflaţi ce anume îşi doreşte cel mai tare partenerul de 
viață. Gîndiţi-vă de ce anume s-a plîns cel mai tare în trecut. 
Dacă aceste servicii le puteţi executa ca pe o expresie a iubirii, 
vor părea mult mai nobile decît dacă le socotiți nişte corvezi 
fără sens. 

Miîngiierile fizice 

Nu trebuie să punem semn de egalitate între mîngîieri fi- 

zice şi partea sexuală într-o căsnicie. Sigur că atunci cînd fa- 
cem dragoste există şi mîngiieri fizice, dar există mîngilieri ca- 
re trebuie să fie o expresie a iubirii şi care să nu se limiteze la 
actul sexual. Luatul pe după umeri al partenerului, mîngâia- 
tul pe păr, masajul pe gît sau pe spate, atingerea miîinii atunci 
cînd îi întindeți o ceaşcă de cafea — toate acestea sînt expre- 
sii ale iubirii. Sigur că iubirea se exprimă şi prin ținutul de 
mînă, sărutări, îmbrăţişări, preludiu şi actul sexual propriu- 
zis. Pentru partenerul al cărui principal limbaj de iubire sînt 
mîngiierile fizice, toate acestea devin cea mai puternică voce 
a iubirii. 

„Cînd soţul meu îşi găseşte timp să mă frece pe spate, ştiu 

că mă iubeşte. Se concentrează asupra mea. Fiecare mişcare a 
mîinii sale parcă spune « Te iubesc ». Mă simt mai aproape de 
el atunci cînd mă mîngîie." Spunînd asta, este limpede că Jill 
îşi relevează principalul său limbaj de iubire, care sînt mîngî- 
ierile fizice. S-ar putea să-i placă şi darurile, cuvintele de în- 
curajare, timpul acordat şi serviciile, dar comunicarea cea mai 
profundă la nivel emoţional constă în mîngiierile fizice ale 
soţului ei. Fără ele, cuvintele par lipsite de sens, darurile şi 

timpul acordat, fără importanţă, iar serviciile, mai mult o da- 
torie. Dacă însă primeşte aceste mîngiieri fizice, rezervorul ei 
de iubire se umple, iar iubirea exprimată prin alte limbaje îl 
va face să dea pe dinafară. 

Cum dorinţa sexuală a bărbatului este mai cu seamă una 

la nivel fizic, în vreme ce a femeii este una la nivel emoţional, 
adesea soții presupun că principalul lor limbaj de iubire sînt 
mîngiierile fizice. Acest lucru este în special valabil pentru 
cei ale căror nevoi sexuale nu sînt satisfăcute în mod regulat. 
Pe măsură ce dorinţa lor de descărcare sexuală pune stăpînire 
pe iubirea emoţională, ei cred că aceasta este cea mai pro- 
fundă nevoie a lor. Dacă totuşi nevoile sexuale sînt satisfă- 
cute, atunci îşi vor da seama că mîngiierile fizice nu sînt prin- 
cipalul lor limbaj de iubire. O modalitate de a discerne între 
una şi alta este de a constata în ce măsură se bucură de mîn- 
gîierile fizice atunci cînd ele nu sînt asociate actului sexual. 
Dacă nu apar în fruntea listei, înseamnă că mîngilierile fizice 
nu sînt principalul lor limbaj de iubire. 

Descoperiţi şi vorbiți principalul limbaj 

de iubire al partenerului 


dumneavoastră 

S-ar putea să vă întrebaţi: „Oare sistemul ăsta chiar func- 
ționează? Ar putea conta în vreun fel în căsnicia noastră?" 
Cea mai bună cale de a afla este să încercaţi. Dacă nu ştiţi care 
este principalul limbaj de iubire al partenerului dvs., îl puteți 
ruga să citească acest capitol şi apoi să discutaţi despre asta. 
Dacă partenerul nu e dispus să citească sau să discute, va tre- 
bui să ghiciţi. Gîndiţi-vă la nemulţumirile sale, la rugămințile 
sale şi la comportamentul său. De asemenea, la limbajul de 
iubire prin care vi se adresează dvs. dar şi altora, şi asta ar pu- 
tea constitui un indiciu. 








ți-vă asupra posibilului principal limbaj şi vedeţi ce se întîm- 

plă în următoarele săptămîni. Dacă aţi judecat corect, proba- 
bil că veţi constata o schimbare în atitudinea sa şi în dispozi- 
ţia sufletească. Dacă vă întreabă de ce vă purtaţi ciudat, îi 
puteţi spune că aţi citit ceva despre nişte limbaje de iubire şi 
că încercaţi să-l (s-o) iubiţi mai bine. Sînt mari şanse ca par- 
tenerul să fie dispus să afle şi alte amănunte şi atunci proba- 
bil că veţi dori să citiți Cele cinci limbaje ale iubirii împreună, 
poate şi această carte. 

Vorbiţi-vă în principalul limbaj de iubire şi veţi constata 

o diferență majoră în climatul emoţional dintre dvs. Cu nişte 
rezervoare de iubire pline, veţi reuşi mult mai uşor să le um- 
pleţi pe cele ale copiilor. Considerăm că o să vi se pară mult 
mai plăcute căsnicia şi viața de familie. 

Adresaţi-vă în principalul limbaj de iubire al partenerului. 
Vorbiţi-le copiilor în principalul lor limbaj de iubire şi pe 
măsură ce veţi constata cît de mult contează împărtăşiți me- 
sajul din această carte şi celorlalți membri ai familiei şi rude- 
lor. Familie cu familie, vom putea crea o societate mai iubi- 
toare. Va conta enorm pentru întreaga noastră naţiune dacă 
vom reuşi să ne iubim mai mult în familie. 


Epilog 
Ocazii minunate 


Pe măsură ce detectaţi şi începeţi să vorbiţi principalul 
limbaj de iubire al copilului dvs., ştim deja că rezultatul va 
consta într-o relație de familie mai solidă, iar avantajele vor fi 
atît de partea dvs., cît şi a copiilor dvs. Aşa cum spuneam în 
capitolul 1, faptul că vorbiţi principalul limbaj de iubire al 
copilului nu înseamnă că s-au încheiat toate problemele, dar 
poate duce la un echilibru în cămin şi la o mai mare speranță 
pentru copilul dvs. Este o ocazie minunată. 

S-ar putea să aveţi însă îndoieli sau să apară unele îngri- 
jorări pe măsură ce începeți să vorbiţi noul limbaj de iubire, 
îngrijorări în legătură cu abilitatea de a face acest lucru. Ase- 
menea îngrijorări reprezintă la rîndul lor nişte ocazii. Anali- 
zăm acum aceste ocazii minunate pe care le aveţi indiferent 
de situaţiile trecute sau prezente. 

Cititorul ideal al acestei cărți ar fi un cuplu care abia a pus 
bazele unei familii sau care are copii foarte mici. Ştim totuşi 
că o parte dintre cititorii noştri au copii mai mari sau chiar 
ajunşi la vîrsta adultă. Probabil că vă gîndiţi aşa: Dacă aș fi 
citit eu cartea asta mai demult... Dar acum e cam tirziu. 
Mulţi părinţi analizează felul în care şi-au crescut copiii şi îşi 
dau seama că n-au prea reuşit să le satisfacă nevoile emoţio- 
nale, între timp, copiii sînt mari şi au propriile lor familii. 
Dacă vă numărați printre aceşti părinți cu regrete, proba- 

bil că analizînd, vă întrebaţi unde ați greşit. Poate că meseria 
v-a ținut departe de casă prea mult timp tocmai în momente- 

le-cheie din educaţia copilului. Sau poate că propria copilărie 
cu probleme v-a făcut să fiți nepregătiți ca părinți. Sau poate 
că aţi trăit toată viaţa cu un rezervor al iubirii gol şi astfel nu 
aţi învăţat niciodată să vă adresaţi în limbajul de iubire al 
copiilor dvs. 

Chiar dacă aţi învăţat multe între timp, se poate să fi ajuns 

la concluzia: „Ce a fost a fost şi nu rămîn prea multe de fă- 
cut." Am vrea însă să vă sugerăm altă variantă: „Ceea ce se 
putea se mai poate încă întîmpla." Ocaziile încă mai pot apă- 
rea. Lucrul cel mai grozav în relaţiile interumane este că ele 
nu sînt statice. Permanent există un anumit potenţial de a le 
îmbunătăţi. 

Dezvoltarea unei relaţii mai apropiate cu copiii adoles- 

cenți sau adulți poate presupune dărîmarea unor ziduri şi 
construirea unor poduri — o muncă tare grea, dar care meri- 
tă. Poate că este timpul să recunoaşteţi în faţa copiilor dvs. 
ceea ce aţi recunoscut deja în sinea dvs. — şi anume că nu aţi 
reuşit să vă comunicaţi prea bine iubirea la nivel emoţional. 
Dacă mai locuiţi împreună sau stau pe aproape, o puteţi face 
privindu-i în ochi şi cerîndu-le iertare. Sau va fi poate nevoie 
să le scrieți, prezentîndu-vă scuzele sincere şi exprimîndu-vă 
speranța că aţi putea stabili o relație mai bună în viitor. Nu 
puteți schimba trecutul, dar puteți făuri un alt fel de viitor. 
Poate că nu numai că nu aţi reuşit să comunicaţi, dar chiar 
v-aţi maltratat copiii din punct de vedere emoțional, fizic sau 
sexual. Poate că alcoolul şi drogurile v-au fost părtaşi în răul 
pe care l-aţi făcut. Sau poate că suferința sau imaturitatea 
v-au făcut victimele propriei mînii. Indiferent care v-ar fi 
vina, nu este niciodată prea tîrziu să dărîmaţi zidurile. Nu 
puteţi construi poduri atîta vreme cît nu scăpaţi de ziduri. 
(Dacă încă vă maltrataţi copiii, probabil că aveţi nevoie de 
sfatul unui specialist, care să vă ajute să depăşiţi această por- 
nire nocivă.) 

Lucrul cel mai pozitiv pe care îl puteţi face în privinţa 

unui trecut ratat este să vă recunoaşteți greşeala şi să vă cereți 
iertare. Nu puteţi şterge faptele şi nici rezultatele lor. Dar 

puteți să treceţi printr-o fază de curăţire emoțională şi spiri- 
tuală, de mărturisire şi veţi avea posibilitatea de a fi iertați. 
Indiferent dacă respectivii copii îşi exprimă verbal iertarea 
sau nu, ei vă vor arăta mai mult respect pentru faptul că ați 
fost suficient de maturi ca să vă recunoaşteţi greşelile. Cu 
timpul, ar putea arăta înţelegere față de eforturile dvs. de a 
construi punți. Şi cine ştie, s-ar putea să vină şi ziua în care 
vă vor acorda privilegiul de a avea o relaţie mai apropiată cu 
ei — şi cu copiii lor. 

Chiar dacă nu aţi fost părintele care v-aţi fi dorit să fiți, 
puteţi începe de acum să vă iubiţi copiii în aşa fel încât ei să 
se simtă cu adevărat prețuiți. Şi cînd vor avea şi ei copii, veţi 
şti că ați influenţat la rîndul dvs. o altă generaţie din familie, 
cei mici avînd o şansă în plus acum să primească tot timpul o 
iubire necondiționată. 

Cu rezervoarele de iubire pline, nepoţii dvs. vor fi mai 
receptivi şi mai activi din punct de vedere intelectual, social, 
spiritual şi relaţional. Cînd copiii se simt cu adevărat iubiţi, 
întregul lor univers pare mai luminos. Se simt mai în sigu- 
ranţă şi au mai multe şanse de a-şi atinge adevăratul potenţial 
în această lume. 

Eu (Gary) visez la ziua în care toți copiii vor putea creşte 

în familii pline de iubire şi în siguranță, în care să-şi poată 
dezvolta energia şi să fie canalizați spre învățătură şi nu spre 
o căutare disperată a iubirii pe care n-au primit-o acasă. Do- 
rinţa mea este ca această carte să ajute ca acest vis să devină 
realitate pentru mulți copii. 

Gary a pomenit de ocaziile de curăţire emoțională şi spi- 
rituală prin iertare. Eu (Ross) vă încurajez să vă amintiţi di- 
mensiunea spirituală a creşterii copiilor. Cea mai mare resur- 
să de încurajare de care m-am folosit la rîndul meu ca părinte 
au fost promisiunile Domnului. Soţia mea Pat şi cu mine am 
avut de trecut peste multe poduri periculoase, inclusiv peste 
faptul că ni s-a născut o fetiţă grav înapoiată mintal şi vă asi- 
gurăm că Dumnezeu este mereu aproape gata să ne ajute şi 

să-şi respecte fiecare dintre minunatele Sale promisiuni. Pen- 
tru părinți, după părerea mea, cele mai frumoase sînt cele din 
Psalmul 37:25-26. 

Am fost tînăr şi acum iată sînt bătrîn, dar n-am văzut pe cel drept 
părăsit şi pe urmaşii lui cerşindu-şi pîinea. 

Necontenit, el este milostiv şi dă cu împrumut, iar urmaşii lui sînt 
binecuvîntați. 

în cea mai recentă versiune a Bibliei, ultimul rînd sună 

cam aşa: „lar urmaşii lui devin o binecuvîntare." Ani de zile 
am analizat aceste două versete din Sfînta Scriptură şi am ve- 
rificat promisiunile Domnului de nenumărate ori. N-am vă- 
zut niciodată un drept părăsit. Şi am văzut urmaşii celui mi- 
lostiv cum sînt sau devin o binecuvîntare. 

Mi-am văzut copiii cum au crescut şi s-au maturizat din 

toate punctele de vedere şi mi-am întărit nu numai credința 

în faptul că Dumnezeu se ţine de cuvînt şi îmi binecuvintează 
copiii, dar şi că eu sînt la rîndul meu copilul Său. Pat şi cu 
mine am fost puşi de multe ori la grele încercări, din care ne-a 
fost destul de greu să ieşim, dar întotdeauna Dumnezeu a in- 
tervenit şi ne-a ajutat să scăpăm din impas. 

Aş vrea să vă încurajez în misiunea voastră de părinți. In- 
diferent care ar fi situația acum sau va fi în viitor, Dumnezeu 
nu vă părăseşte niciodată. El va fi întotdeauna aproape şi vă 
va ajuta pînă la capăt. Pe măsură ce vă veţi creşte copiii, vor 
apărea ocazii de a dezvolta laturile spirituale ale existenţei lor 
— şi a voastră. 

Profetul Isaia din Vechiul Testament spunea repetînd 

vorbele Domnului: 

Nu te teme, căci Eu voi fi cu tine, nu privi cu spaimă, căci Eu sînt 
Dumnezeul tău. Eu îţi voi da putere şi te voi ocroti, şi dreapta Mea 
cea tare te va sprijini I! 

Cu ajutorul unui asemenea verset veți putea străbate pe- 
rioadele mai grele din viață, dar şi ca părinţi. Fără îndoială că 
1. Isaia 41:10. 

asta ne-a ajutat, pe Pat şi pe mine. Fără promisiunile şi cuvîn- 
tul Domnului sînt sigur că alta ar fi fost soarta noastră. 
Autorul Psalmilor îi numeşte pe copii „un dar al Dom- 
nului”, „o răsplată de la El", „, o moştenire".! Copiii sînt cel 
mai frumos dar pe care îl putem avea. De vreme ce ei înseam- 
nă atît de mult pentru Dumnezeu, ar trebui ca pentru noi 
părinţii să însemne totul. Aş vrea să vă sugerez să faceţi o listă 
cu „calităţile" necesare pentru a fi un bun părinte. Cuvîntul 
calități nu trebuie să apese sau să trezească un sentiment de 
vinovăţie în dvs., care sînteţi un părinte plin de grijă faţă de 
copiii dvs. Aceste „calități" ar trebui să vă ajute să vă simțiți 
în largul dvs. ca figură autoritară, şi în rolul de părinte. Rela- 
xați-vă şi bucuraţi-vă cu adevărat de copiii dvs. 
Cînd eram încă un tată fără experienţă, m-am pomenit de 
multe ori că îmi fac tot felul de griji; eram nesigur de felul 
cum îmi îndeplinesc rolul. Dar apoi am descoperit că de 
îndată ce părintele înțelege care sînt nevoile copilului nu mai 
este atît de greu să dea dovadă de „calitățile" necesare. Vestea 
cea bună este că aproape orice părinte care îşi iubeşte copilul 
este în stare să facă toate acestea. 
Vă rog mult să vă întocmiţi chiar dvs. această listă de ca- 
lităţi, începeţi cu cîteva şi apoi adăugaţi altele de cîte ori do- 
riți. Atunci cînd vă dați seama că dați dovadă de aceste cali- 
tăți, puteți fi siguri că şi copilul dvs. primeşte educaţia care îi 
trebuie şi puteți sta fără griji, bucurîndu-vă de el. Ar fi greu 
de descris cît de mult mi-a fost mie de ajutor asta. De fapt, 
curînd apoi am aflat că sînt chiar un părinte mult mai bun 
decît aş fi crezut vreodată. 
Majoritatea „calităților" pentru a fi un bun părinte apar în 
această carte. Dacă sînteţi dispuşi să faceți o listă, am să vă 
arăt de unde să începeţi. Dar ea nu va fi completă sau întru 
totul a dvs. atîta vreme cît nu corespunde gîndurilor şi vor- 
belor dvs. Iată lista mea personală a „calităţilor” pentru a fi 
un bun părinte: 
l. Psalmul 127-3. 


OCAZII MINUNATE 

1. Rezervorul de iubire al copilului meu îl mențin veşnic 
plin — vorbind cele cinci limbaje ale iubirii. 

2. Folosesc căile cele mai bune cu putinţă pentru a deţine 
controlul asupra comportamentului copilului meu: ru- 
găminţi, o delicată manevrare fizică, comenzi, pedepse 

şi modificări de comportament. 

3. îmi disciplinez cu iubire copilul. Mă întreb: „De ce are 
nevoie acest copil ?" şi apoi fac ceea ce trebuie în funcţie 
de răspuns. 

4. Fac tot posibilul ca să-mi stăpînesc aşa cum se cuvine mî- 
nia şi să nu mă descarc pe copil. Sînt agreabil, dar ferm. 

5. Fac tot posibilul să-mi formez copilul în aşa fel încît 
să-şi stăpînească în mod matur mînia — scopul fiind ca 
acest lucru să se întîmple pînă la şaisprezece ani şi ju- 
mătate. 

Sper să vă faceţi cît de curînd o listă proprie de calități. Pe 
măsură ce vă veți da seama că sînteţi în stare să aplicaţi în 
practică ceea ce aţi trecut pe listă, veţi reuşi să vă destinderi şi 
să vă bucuraţi de copiii dvs. Iar ei se vor simți tot mai în si- 
guranță din toate punctele de vedere. 


Plan de acțiune pentru 


CELE CINCI 
LIMBAJE DE IUBIRE 
ALE COPIILOR 


DE JAMES S. BELL, JR. 

Acest plan de acţiune conţine proiecte şi exerciţii care 

să vă ajute să le vorbiţi copiilor dvs. fiecare dintre cele cinci 
limbaje de iubire. De asemenea, el cuprinde întrebări care să 
vă ajute să recapitulaţi şi să aplicaţi ideile-cheie ale acestei 
cărți. Vă recomandăm acest plan pentru uz personal şi ideal 
ar fi şi să fie aplicat cu partenerul de viață. Planul de acțiune 
poate fi de asemenea discutat în mici grupuri, drept care am 
inclus la sfîrşitul fiecărui capitol o secțiune intitulată „Pentru 
discuţiile în grup", spre a vă determina să aveţi asemenea dia- 
loguri şi cu alți părinți. Cum învăţarea detectării şi vorbirii 
principalului limbaj de iubire al copilului dvs. este un proces 
de durată, o parte dintre aceste activităţi vor lua timp. Dar 
merită efortul, pentru că încercăm să ne demonstrăm iubirea 
față de copii şi să-i facem să devină adulți responsabili. 


Capitolul Unu 
Iubirea este fundamentul 


1. Recapitulaţi mai multe momente în care v-aţi simțit iubiți 
sau v-aţi exprimat iubirea faţă de copilul dvs. în majorita- 
tea cazurilor, acest lucru a avut legătură cu valoarea lor ca 
persoană sau cu vreo reuşită ori vreo calitate specială de 
care au dat dovadă ? Cu alte cuvinte, aveţi tendinţa să iubiţi 
condiționat sau necondiţionat ? 

2. în ce situaţii recente v-aţi abținut să vă manifestaţi iubirea 
față de copil ? Oare acest lucru are vreo legătură cu înşela- 
rea unor aşteptări ? Dacă da, încercaţi să găsiţi o cale de a 
combina iubirea necondiționată cu tipul de disciplină cel 
mai adecvat. 

3. Dacă ar fi să măsuraţi de la zero la zece nivelul din rezer- 
vorul de iubire al copilului dvs., cam pe unde s-ar situa el ? 
Gîndiţi-vă la ceea ce aţi fi putut să-i oferiţi în diverse feluri 
spre a creşte acest nivel. Următoarea săptămînă petreceţi-o 
creşteţi nivelul din rezervorul lor. 

4. Giîndiţi-vă la propriile amintiri plăcute din copilărie. Cum 
reuşeau părinții dvs. să vă umple rezervorul de iubire pen- 
tru a vă da mai multă încredere ? Ce amintiri plăcute din co- 
pilărie aveţi şi ce legătură au ele cu iubirea necondiționată ? 
5. Reanalizaţi cele şapte puncte referitoare la comportamen- 
tul copiilor. Care este o adevărată revelaţie pentru dvs. ? 
Care este cel mai greu de acceptat ? Care trebuie să vi-l în- 
suşiți actionînd în conformitate cu el? 


CELE CINCI LIMBAJE DE IUBIRE ALE COPIILOR. 








Pentru discuțiile în grup 

Iubirea condiționată față de copilul dvs. poate duce la ne- 
siguranță, nelinişte, o proastă părere de sine şi la mînie. în ce 
măsură copilul dvs. dă dovadă de aşa ceva ? Daţi posibilitatea 
grupului să împărtăşească momentele în care au dat dovadă 
de iubire condiţionată. După care membrii grupului trebuie 

să ofere sugestii asupra felului în care să ne iubim necondi- 
ționat copiii. 


Capitolul Doi 

Limbajul nr. 1 al iubirii: 

mîngiierile fizice 

1. Cum stau lucrurile în familie în privinţa mîngiierilor fizi- 
ce? Părinții vă îmbrăţişau şi vă sărutau sau dădeau alte 
semne de afecţiune ? Ce efect au avut toate acestea asupra 
adultului de azi ? 

2. Pornind de la ideile din acest capitol, oare oferiţi suficiente 
mîngîieri copiilor dvs. atunci cînd trebuie ? De ce da sau de 
ce nu? 

3. Care ar fi semnele mai puţin obişnuite de exprimare a do- 
rinței de apropiere fizică ? Cum ar putea un contact fizic 
neconvențional, cum ar fi lupta corp Ia corp, să satisfacă 
nevoile emoţionale? Care sînt graniţele între apropierea 
fizică şi cea care îi poate face un rău copilului ori poate de- 
veni excesivă ? 

4. Discutaţi modalităţile de implicare fizică, altele decît îm- 
brățişările şi sărutările de care au nevoie copiii dvs. Identi- 
ficaţi ocaziile în care puteți pune în aplicare aceste forme 

de apropiere fizică. 

5. în următoarea săptămînă, sporiți numărul de mîngiieri față 
de copii, dar făcînd-o în conformitate cu vîrsta şi cu perso- 
nalitatea unică a fiecărui copil. Distingeți efectele şi reacția. 

Pentru discuțiile în grup 
Reflectați asupra posibilităţii ca mîngiierile fizice să fie 
principalul limbaj de iubire al unuia dintre copiii dvs. Dacă 
aşa stau lucrurile, explicaţi de ce ați ajuns la această conclu- 
zie. In plus, dați-le ocazia membrilor grupului să-şi împărtă- 
şească experienţele din copilărie referitor la apropierile fizice 
pozitive sau negative. Ce aţi avea de învăţat din aceste expe- 
rienţe ? 


Capitolul Trei 
Limbajul nr. 2 al iubirii: 
cuvintele de încurajare 


1. în ce fel anumite încurajări din copilărie au devenit ade- 
vărate profeţii în privinţa reuşitei personale? Analizaţi 

felul în care cuvintele atît pozitive cît şi negative au avut un 
impact asupra dvs. ca adulți, indiferent dacă au fost sau nu 
corecte inițial. 

2. Acum faceţi acelaşi lucru pentru fiecare dintre copiii dvs. 
Alegeţi o afirmaţie pozitivă şi una negativă care au afectat 
comportamentul lor în bine sau în râu. Apoi luaţi deoparte 
copilul respectiv şi reîntăriți-vă afirmaţia pozitivă, înde- 
părtînd-o totodată pe cea negativă. 

3. Adesea avem sentimente pline de afecţiune faţă de copiii 
noştri şi ni se pare că ei ne înțeleg iubirea. Cum însă ei gîn- 
desc concret, s-ar putea să nu-şi fi dat seama de ele. în săp- 
tămîna următoare, de fiecare dată cînd simţiţi nevoia să vă 
exprimaţi iubirea, făceţi-o cît mai explicit. La sfîrşitul săp- 
tămînii, întrebaţi-i pe copii dacă nu cumva au înţeles mai 
bine iubirea dvs. faţă de ei. 

4. Exprimarea verbală a iubirii intră în rutina vieții de zi cu zi 
şi este întotdeauna binevenită, dar există şi nevoia de a fi 
însoţită şi de exprimări speciale. Luaţi fiecare copil în par- 
te, duceţi-l într-un loc deosebit, care îi place, şi la momen- 
tul potrivit spuneţi-i copilului de ce îl iubiți. încercaţi să vă 
bazaţi afirmaţiile pe ceea ce este copilul şi nu pe ceea ce 
reuşeşte el să facă. 

5. Cuvintele de încurajare pot fi importante exprimări ale iu- 
birii. Aşa cum la rîndul dvs. sînteţi încurajați în diverse fe- 
luri, încercaţi să ţineţi un jurnal sau un dosar şi apoi împăr- 
titi modalităţile prin care puteţi să transmiteți aceste încu- 
rajări astfel încît să se potrivească vîrstei copilului şi situ- 
aţiei respective. Mai întîi, întrebaţi-i care ar fi acele zone 
din existenţa lor unde ar avea nevoie de ajutor sau în care 
nu se descurcă (nu presupuneți că ştiţi dinainte). 
6. Cînd s-a întîmplat ultima dată ca mînia să vă determine să 
nu mai spuneţi vorbe bune ? Cereţi-vă scuze pentru toate 
cazurile precise în care mînia, chiar dacă justificată, a făcut 
ca relaţia cu copilul dvs. să aibă de suferit. 
Pentru discuțiile în grup 
Cel mai mare duşman al încurajărilor verbale este mînia. 
Discutaţi modalitățile constructive de aplicare a disciplinei şi 
a pedepselor fără efectele negative ale mîniei nocive. Lăsaţi-i 
şi pe ceilalți din grup să-şi împărtăşească reuşitele şi eşecurile 
în felul în care şi-au stăpînit mînia. Ce aţi putea învăţa din 
experienţele trecute ? 








Capitolul Patru 
Limbajul nr. 3 al iubirii: 
timpul acordat 


1. Cât timp aţi petrecut cu copilul dvs. în afară de timpul 
afectat nevoilor imediate în ultima săptămînă ? De ce fel de 
timp petrecut împreună are nevoie fiecare copil în parte ? 
întrebaţi-l pe fiecare ce-i place cel mai mult atunci cînd 
sînteți împreună şi ce anume contează. 

2. Promiteţi să petreceți săptămînal cel puţin o oră singur cu 
fiecare dintre copiii dvs. în următoarele douăsprezece luni. 
Poate părea o promisiune majoră, dar oare nu merită copiii 
dvs. aşa ceva ? încercaţi să le acordați un timp egal în calen- 
darul sau în agenda dvs., dar dacă nu reuşiţi, măcar la sfîr- 
şit de săptămînă respectaţi-vă promisiunile. 

3. Faceţi o listă care să cuprindă principalele şi cele mai inte- 
resante subiecte de discuţie pentru fiecare copil în parte şi 
folosiţi-vă de ea atunci cînd vă petreceți timpul împreună. 
Grupaţi-le după cum urmează: valori, talente, distracție, 
planuri de viitor, lumea lor interioară şi, în final, propria 
dvs. lume interioară. 

4. „Dictatura imediatului" este o problemă serioasă în pro- 
gramul nostru, care presupune permanent un ritm infer- 

nal. Revizuiţi-vă orarul din ultima lună. Ce anume aţi anu- 
lat sau ați scurtat, considerînd că nu ar fi nişte priorităţi ? 
Oare cît din acest timp irosit sau acordat unor lucruri mai 
puţin importante ar fi putut fi petrecut cu copiii dvs. ? 

5. Cum aţi putea ca zilnic sau săptămînal să transformați cor- 
vezile sau răspunderile pe care le au copiii în adevărate ex- 
perienţe, din care să aibă de învăţat şi pe care să le împăr- 
tăşiți ? l-aţi putea ajuta să se descurce mai bine discutînd în 
acest timp despre lucruri amuzante sau interesante ? 
Pentru discuțiile în grup 
Rolul nostru de părinţi este cel mai vizibil în momentele 
pe care le acordăm copiilor noştri. Impărtăşiți-vă o parte din- 
tre amintirile minunate petrecute în intimitatea familiei, si- 
tuaţii din care toată lumea a avut de învăţat şi s-a bucurat în 
egală măsură. Gîndiţi-vă la viitor, pentru că de fapt copiii 
dvs. nu vă vor fi alături decît pentru o scurtă perioadă de 
timp. Planificaţi cel puţin un eveniment cu totul special în 
anul ce urmează. 
Lăsaţi-i şi pe ceilalţi din grup să împărtăşească din expe- 
rienţele trecutului, despre felul în care au acordat mai mult 
timp copiilor lor. De asemenea, ei ar putea să-şi amintească şi 
de momentele petrecute cu propriii părinți. Ce aţi putea în- 
văţa din aceste experienţe ? 





Capitolul Cinci 
Limbajul nr. 4 al iubirii: 
darurile 


1. Cu toții pretuim darurile din diverse motive: ca fiind utile, 
pentru gîndul frumos sau forma de afecţiune din partea lor 
sau chiar ca preţ. Care daruri au trecut testul timpului şi de 
ce ? Ce vă spune acest lucru despre dvs. înşivă ? 

2. Ce rol joacă darurile în propria dvs. viață afectivă atunci 
cînd le oferiţi copiilor? Punctul lor de vedere față de da- 
ruri corespunde cu al dvs. sau este diferit? încercaţi să 
aveţi o discuţie cu fiecare copil în parte în legătură cu ofe- 
rirea şi primirea darurilor, pentru a înţelege mai bine avan- 
tajele sau dezavantajele cadourilor făcute. 

3. Gîndiţi-vă cu atenţie la momentele în care poate că ați ofe- 
rit daruri din anumite motive sau cadouri greşite. Nu cum- 
va au avut o conotaţie de plată, mită sau chiar de materia- 
lism ori orgoliu personal ? Hotărîţi ca pe viitor să oferiţi 
totul cu iubire şi fără nici un fel de obligaţii. 

4. Analizaţi jucăriile pe care le-aţi cumpărat pentru copiii 
dvs. sau darurile pentru timpul liber pe care le-aţi făcut 
adolescenților. încercaţi să determinaţi care dintre ele ar 
corespunde următoarelor categorii: 

e Jucăriile cu un scop pozitiv şi sănătos spre deosebire de 
cele ce sînt la modă pentru că le au şi alți copii. 

e Jucării care au „dispărut" pe măsură ce a trecut moda. 

e Jucării la care, ca părinţi, ați avut o contribuţie directă, 

fie că aţi ajutat la crearea lor sau la folosirea lor. 

5. Oferiţi cîte ceva fiecărui copil în luna următoare, fără ca 
acest lucru să aibă legătură directă cu vreo ocazie specială. 
Apoi încercaţi să stabiliți dacă într-adevăr darurile sînt 
principalul limbaj de iubire al copilului dvs., urmărind 
dacă au apărut următoarele reacţii: (1) copilul a dat o aten- 
ţie specială felului în care a fost împachetat cadoul, (2) a 
acordat o atenţie specială cuvintelor care au însoțit cadoul 
sau împrejurării respective, (3) a pus cadoul într-un loc bi- 
ne definit sau l-a tratat cu extrem de mare grijă, (4) a co- 
mentat față de dvs. sau față de partenerul de viaţă marea 
importanță a darului respectiv. 
Pentru discuțiile în grup 
Discutaţi modalităţile în care i-am putea învăţa pe copiii 
noştri să considere viaţa în sine ca pe un dar. 
Tot aşa cum ni s-a dăruit şi nouă, discutaţi şi cum am pu- 
tea să dăruim copiilor noştri astfel încît să ajungem la o dă- 
ruire necondiționată fără a aştepta nimic în schimb. Care sînt 
cele mai mari daruri, pe lîngă viaţa în sine, pe care le putem 
împărţi cu copiii noştri şi care deşi sînt gratuite, sînt extrem 
de valoroase ? 








Capitolul Șase 

Limbajul nr. 5 al iubirii: 

serviciile 

1. Serviciile sînt cel mai bine îndeplinite atunci cînd părintele 
are o viaţă fizică şi emoțională echilibrată. Identificaţi trei 
zone care necesită o atenţie specială pentru a se ajunge la 

un echilibru în propria dvs. viață. Ce paşi ar trebui făcuți 
pentru a reuşi în aceste direcții ? 

2. Serviciile pe care le faceţi copilului dvs. corespund vîrstei ? 
Inventariaţi tot ceea ce faceţi pentru copilul dvs. Oare va 
învăţa să-şi asume mai bine răspunderea dacă va îndeplini 
chiar el treaba respectivă? în funcție de vîrstă, acordaţi-i 

ceva timp pentru ca să îndeplinească anumite îndatoriri 
precise, acest lucru trebuind să fie perceput ca un serviciu 
plin de afecţiune. 

3. Cu toții facem diverse servicii altora fără prea mare tragere 


de inimă. Faceţi un grafic cu „Răsplata imediată" în stînga 
şi „Nu e nevoie de nici o întoarcere a serviciului” în partea 
din dreapta. încercaţi să stabiliți (de la unu la zece) cam 
unde s-ar situa serviciile dvs. Care sînt motivele pentru 
care unele sînt mai în stînga şi altele mai în dreapta ? 

4. Cu fiecare copil în parte plănuiţi un proiect de ajutorare 
propriu-zisă a cuiva din comunitatea dvs. (în afara mem- 
brilor de familie), cineva cu mai puţin noroc în viață. Aveţi 
grijă ca respectivul copil să aibă un rol precis şi apoi ana- 
lizaţi ce anume i-a făcut mai mare plăcere şi de ce a fost în 
avantajul tuturor. 

5. Analizaţi zonele de conflict atunci cînd le cereți copiilor să 
facă anumite lucruri. Sînteţi oare în acea fază avansată cînd 
e suficient să-i rugaţi o singură dată ? Dacă nu, de ce ? Ce 
dezvăluie acest lucru în privinţa atitudinii lor şi a dvs. față 
de muncă şi servicii ? 
Pentru discuțiile în grup 
Ca părinţi, cu toții facem diverse servicii. Cum am putea 
să răspundem mai bine nevoilor copiilor noştri, combinînd 
faptele cu cuvinte de iubire şi astfel cu o lecţie implicită ? Lă- 
sați întregul grup să-şi împărtăşească ideile asupra felului în 
care a folosit serviciile ca exprimare a iubirii faţă de copii. 
Ce anume aţi putea învăţa de la ceilalți din grup ? 


Capitolul Șapte 

Cum să descoperi limbajul 
principal de iubire 

al copilului 


1. încercaţi să vă amintiţi în ce fel îşi exprimă copiii dvs. iubi- 
rea față de dvs. Faceţi o listă cu cel puţin trei momente im- 
portante din ultima vreme. Care este limbajul de iubire 
predominant ? 

2. Observaţi felul în care copiii îşi exprimă iubirea față de 
fraţi, de prieteni, de profesori, de bunici etc. în ce fel sea- 
mănă aceste exprimări sau diferă de cele faţă de dvs. ? Dacă 
există diferenţe, care este principalul motiv ? 

3. Copiii noştri cer multe de la noi. Recapitulați cele cinci 
limbaje de iubire şi apoi încercaţi să întocmiţi o listă cu cît 
mai multe rugăminţi specifice pentru fiecare categorie de 
limbaj în parte. în ce direcție se concentrează rugăminţile 
lor ? Cum aţi putea, ca părinţi, să le satisfaceți mai bine do- 
rinţele arzătoare ? 

4. Analizaţi modul în care se plînge sau îşi exprimă neferici- 
rea în diverse împrejurări fiecare copil în parte. Ce anume 
le-ar lipsi cel mai tare ? După ce tînjesc cel mai mult ? Exa- 
minați motivele pentru care se poate să fi neglijat necesită- 
tile din această direcție. Cum ați putea să „umpleți" cît mai 
eficient rezervorul de iubire în zonele foarte importante ? 

5. în următoarele luni daţi-i posibilitatea copilului dvs. să 
aleagă între „ori/ori" în cazul a cîte două dintre limbajele 

de iubire. Notaţi reacţia lui. încercaţi să înţelegeţi motivele 
alegerilor sale şi apoi stabiliți care este limbajul de iubire 

cel mai des preferat. Mai mult ca sigur că acesta este princi- 
palul limbaj de iubire al copilului dvs. 
Pentru discuțiile în grup 
Concentraţi-vă asupra influenței pe care o au anumiţi fac- 
tori-cheie în descoperirea principalului limbaj de iubire al 
copilului dvs. Ei pot include sexul, vîrsta, temperamentul, 
educaţia, maturitatea spirituală şi intelectuală etc. După pă- 
rerea dvs., care este valoarea înţelegerii limbajului principal şi 
secundar de iubire al copilului ? Lăsaţi întregul grup să-şi îm- 
părtăşească punctele de vedere. 








Capitolul Opt 

Disciplina şi limbajele 

iubirii 

1. Disciplina este adesea percepută doar ca pedeapsă, deşi 
există şi căi pozitive de a disciplina un copil. Daţi exemple 
din trecutul apropiat în care aţi folosit următoarele forme 
de educaţie şi faceţi în aşa fel încît să le utilizaţi cît mai des : 
modelul de urmat, indicaţii verbale, rugăminți, sfătuirea şi 
învăţarea din propriile lor experiențe. 

2. Giîndiţi-vă la un comportament inadecvat recent al copilu- 
lui dvs. Nu cumva este măcar în parte rezultatul unui re- 
zervor de iubire gol şi nu al unei răzvrătiri voite ? în ce di- 
recţie ar trebui să îşi comunice copilul dvs. nevoia de iubi- 
re şi cum aţi putea să umpleţi mai bine acest gol pe viitor ? 
3. Dintre cele cinci modalităţi de a forma comportamentul 
copilului, rugămințile sînt cele mai eficiente. Faceţi o listă 
a avantajelor de ambele părți. Analizaţi apoi comenzile, 
manipularea fizică, pedepsele şi modificările de comporta- 
ment. Deşi necesare, care sînt neajunsurile lor pentru fie- 
care copil ? Daţi exemple cînd probabil că o cale diferită ar 
fi funcţionat mai bine. 

4. Imaginaţi-vă şi apoi notaţi o situaţie virtuală în care copi- 
lul dvs. s-ar comporta inadecvat. Creați dialogul, legătura 
fizică etc. care ar putea să disciplineze cît mai adecvat în 
raport cu principalul limbaj de iubire. în ce fel acest scena- 
riu diferă de felul în care vă adresaţi în mod obişnuit copi- 


CELE CINCI LIMBAJE DE IUBIRE ALE COPIILOR 

lului ? Cum ar putea reacţiona diferit copilul în momentul 

în care intră în scenă principalul limbaj de iubire ? 

5. Şi acum scrieţi o scenă imaginară în care să folosiţi o formă 
de disciplinare care ar putea intra în conflict cu principalul 
limbaj de iubire al copilului (de ex., folosind izolarea sa 
atunci cînd principalul său limbaj este timpul acordat). în 

ce fel ar reacționa copilul dvs. şi cum ar putea fi subliniat 
mesajul pozitiv pe care încercaţi să i-l daţi ? 

Pentru discuțiile în grup 

în legătură cu pedepsele disciplinare, majoritatea părinți- 

lor fie sînt prea severi, fie prea îngăduitori, adesea fără să-şi 
dea seama de asta. Analizaţi originile stilului dvs. de a vă edu- 
ca copiii, răspunzînd la următoarele întrebări: 

Care au fost principalele metode pe care le-au aplicat pă- 
rinții mei pentru a mă disciplina ? 

Ce cărţi am citit despre cum să-mi cresc copiii şi ce impact 
au avut ele asupra ideilor mele despre cum trebuie discipli- 
nați? 

Ce sfaturi am primit de la alți părinţi şi în ce măsură m-au 
influenţat în felul în care îmi disciplinez copiii ? 
împărtăşiți-vă răspunsurile şi celorlalți membri din grup 

şi discutaţi valoarea acestor idei. Prin feedback-ul oferit de 
ceilalți, încercaţi să fiți mai eficienţi în a vă disciplina copiii. 


Capitolul Nouă 

învăţarea şi limbajele 

iubirii 

1. Ce anume îl motivează cel mai tare pe copilul dvs. să înveţe ? 
Ce anume blochează procesul de învățătură ? Pornind de la 
aceste două idei, cum aţi descrie în ansamblu punctele for- 
te şi punctele slabe ale copilului dvs. referitor la învăţătură ? 
2. Care sînt factorii cei mai critici în viaţa copilului dvs. şi 
care au afectat actuala structură emoţională ? în ce fel sta- 
rea emoțională afectează următoarele: părerea de sine, si- 
guranţa sa în general, reacţia la stres şi la schimbare, capa- 
citatea de a învăţa ? 

3. în ce fel gradul în care comunicaţi cu copilul dvs. afectează 
încrederea şi siguranţa sa, care la rîndul lor afectează moti- 
varea sa de a învăţa ? în ce măsură accentul pus pe note este 
un avantaj sau un dezavantaj la învățătură pentru copil ? 

Ce idei aţi învăţat din acest capitol şi care vă vor fi de folos 
pentru a vă motiva copilul în trimestrul viitor ? 

4. întrebaţi-vă copilul ce anume ar vrea să înveţe. Faceţi o 
listă cu lucrurile față de care îşi manifestă interesul şi încer- 
cați să treceţi la o nouă fază de experiență de studiu. 

5. în ce fel vă asumaţi prea mult sau prea puţin răspunderea 
în raport cu învăţătura copilului? Cum îl puteți încuraja, 
făcîndu-l totodată direct răspunzător de temele de acasă, 

de teze şi de alte asemenea ? încercaţi să vă planificaţi spri- 
jinul şi să-l încurajați fără a vă prelua povara răspunderii lor. 

Pentru discuțiile în grup 

La învăţătură se reuşeşte cel mai bine atunci cînd copilul 
este echilibrat din punct de vedere emoţional. Acest echilibru 
se obține în mod ideal prin umplerea rezervorului său 
emoțional de iubire. Daţi-le posibilitatea şi celorlalți din 
grup să-şi exprime ideile în legătură cu ce ar putea face un 
părinte pentru a spori capacitatea de învăţătură a copilului 
atunci cînd principalul limbaj de iubire al său este timpul 
acordat. Procedaţi în mod similar şi cu celelalte limbaje ale 
iubirii. S-ar putea să simţiţi nevoia să luaţi notițe pe măsură 
ce vă sînt împărtăşite aceste idei. 


Capitolul Zece 

tii PI 
Mînia şi iubirea 
1. Gîndiţi-vă la un motiv întemeiat sau la o situaţie care v-a 
mîniat şi v-a determinat să treceţi la fapte. în ce măsură 
miînia era justificată şi a fost canalizată spre un rezultat 
pozitiv ? în ce fel diferă de mînia nocivă sau „egoistă" ? 
2. Cum v-aţi categorisi în privinţa stăpînirii la mînie ? în ce 
mod îi afectează acest lucru pe copiii dvs. în raport cu pro- 
pria lor mînie? în ce fel v-aţi putea controla mai bine la 
mânie, formîndu-vă copiii în aceeaşi direcție ? Credeţi că 
aţi dat greş serios în direcţia formării copiilor dvs. spre a-şi 
stăpîni mînia ? De ce da sau de ce nu ? 
3. De la unu la zece, evaluaţi corectitudinea copilului dvs. în 
următoarele direcţii: cinste, promisiuni respectate şi răs- 
pundere personală. Şi acum analizaţi exprimarea (sau lipsa 
exprimării) mîniei şi legătura directă cu aceste puncte. 
Luaţi cifra cea mai mică şi discutaţi cu partenerul dvs. cum 
ați putea să vă ajutaţi copilul să-şi stăpînească mînia în aşa 
fel încît să-şi îmbunătăţească şi comportamentul. 
4. Luaţi-vă deoparte copilul după ce aţi făcut ceva frumos 
sau amuzant împreună. Spuneţi-i că este o „şedinţă de mai 
bună înţelegere" şi încurajaţi-l să vă împărtăşească ceea ce 
îl mîniază, îl întristează, îl dezamăgeşte sau îl deziluzio- 
nează, îngăduiţi-i să fie cît se poate de vehement sau de 
sincer, folosind chiar şi cuvinte tari, punînd mult suflet. 

Promiteţi-i că veţi încerca să rezolvaţi împreună proble- 
mele respective. 
Pentru discuțiile în grup 
Discutaţi modalităţile prin care puteţi să vă abordaţi copi- 
lul în perioadele de neînţelegeri. Cum l-aţi putea pricepe mai 
bine şi l-aţi putea iubi, menținîndu-vă autoritatea părinteas- 
că? Desfăşuraţi strategii de ascultare atentă, evaluaţi corect 
punctele dvs. de vedere şi explicaţi cu grijă hotărîrile luate, 
întregul grup să-şi împărtăşească exemplele şi fiecare să po- 
vestească despre momentele în care n-a reuşit să aplice aces- 
te strategii sau despre cele în care a reuşit pe deplin. 


Capitolul Unsprezece 

Folosirea limbajelor iubirii 

în familiile cu un singur 

părinte 

(Aceste întrebări se referă exclusiv la familiile cu părinţi unici.) 
1. Faceţi o listă cu toate momentele traumatizante ale perioa- 
dei de cînd sînteți părinte unic şi care au creat o stare de 
tensiune în relațiile afective cu copilul dvs. în ce fel au 
afectat ele capacitatea dvs. de a vă adresa copilului în prin- 
cipalul său limbaj de iubire şi ce aţi putea face pentru a îm- 
bunătăţi situaţia ? (Includeţi şi tensiunile financiare, socia- 

le, lipsa de timp, precum şi stresul personal.) 

2. Acum întocmiţi o listă cu unele dintre sentimentele pe care 
şi le-a exprimat copilul dvs. în urma dispariţiei sau mutării 
unuia dintre părinți: frică, mînie, nelinişte, refuz, vinovăţie 
etc. în ce fel ați putea folosi principalul limbaj de iubire al 
copilului dvs. pentru a-i alina durerea în fiecare caz în parte ? 
3. Copiii cu un singur părinte au nevoie de o îngrijire specia- 
lă, ceea ce înseamnă să le acordaţi mai mult din dumnea- 
voastră în anumite direcţii. Găsiţi căi prin care aţi putea să 
alinaţi mîhnirea lor ascultîndu-i, recunoscîndu-le suferința 

şi lăsîndu-i să-şi exprime emoţiile, şi să şi le accepte. 

4. Mulţi copii din familii cu părinte unic reuşesc destul de 
bine în viaţă — însă doar cu multă străduință, implicare şi 

o atitudine pozitivă. Sărbătoriți lucrurile pozitive pe care 
le-aţi făcut de-a lungul anilor în încercarea de a vă adapta 

în misiunea dificilă de părinte unic. Cum ați putea profita 

mai mult de punctele forte? Propuneţi-vă să faceţi pro- 
grese în cel puţin una dintre zonele cu slăbiciuni. 

5. Copiii dvs. au nevoie de modele şi de înlocuitori de pă- 
rinți. Ce alți membri ai familiei sau prieteni vă pot ajuta să 
umpleți acest gol din viaţa copilului dvs. ? Ce sugestii din 
acest capitol puteți folosi pentru a-i găsi pe adulții care ar 
putea avea un impact pozitiv asupra vieţii copiilor? 

Pentru discuțiile în grup 

Discutaţi felul în care dvs. ca părinte unic îi puteţi împie- 
dica pe alţii să profite de pe urma nevoii dvs. de afecțiune, 
acceptare, reuşită ş.a.m.d. Cum pot profita de dvs. şeful, pă- 
rinții, prietenii şi chiar copiii ? Ce aţi putea face pentru a pre- 
veni asta ? 

Apoi membrii grupului îşi pot împărtăşi modalitățile în 

care se adresează în principalul limbaj de iubire al copilului 
lor şi felul în care acest lucru a contat în atitudinea sau com- 
portamentul copilului. 


Capitolul Doisprezece 

Folosirea limbajelor iubirii 

în căsnicie 

1. Pornind de la informaţiile din acest capitol, care este pro- 
priul dvs. limbaj de iubire? Dar al partenerului? împărtă- 
şiți-vă reciproc felul în care aţi putea să vă umpleţi mai bi- 
ne rezervorul de iubire. 

2. Analizaţi cazurile în care aţi vorbit propriul limbaj de 
iubire al partenerului atunci cînd aţi dorit să îl mulţumiţi. 
Faceţi o listă cu modalităţile specifice prin care aţi putea să 
vă adresaţi în limbajul de iubire al partenerului. Folosiţi 
acest nou limbaj cît mai des în luna următoare. 

3. în ce fel zonele dificile de înţelegere între parteneri ar pu- 
tea să se axeze asupra unor limbaje de iubire care intră în 
conflict ? Luaţi în considerare faptul de a nu înţelege lim- 
bajul principal al celuilalt, incapacitatea de a-l vorbi dese- 
ori sau folosirea limbajului în sens negativ — cum ar fi 
reproşurile verbale, atunci cînd cuvintele de încurajare sînt 
principalul limbaj de iubire al partenerului. în ce fel ar 
putea fi satisfăcute nevoile amîndurora în mod armonios ? 
4. Fiţi sinceri cu partenerul de viaţă în privința momentelor 
cînd rezervorul dvs. de iubire a fost mai mult decît gol. Ex- 
plicați de ce nu a fost vorba despre o neglijență, ci doar 
despre o neînțelegere a nevoilor dvs. Descrieţi mai amă- 
nunțit în ce fel ați simțit iubirea în legătură directă cu prin- 
cipalul dvs. limbaj de iubire. 

5. Gîndiţi-vă la nevoile partenerului. Apoi faceţi cîteva su- 
gestii şi lăsaţi-l pe partener să reacționeze, pentru a vă asi- 

gura că aţi recepționat feedback-ul corect referitor la ce 
anume l-ar putea face să se simtă iubit. Alegeţi trei moda- 
lități prin care veți încerca să satisfaceri nevoile parteneru- 
lui în săptămîna imediat următoare. 

Pentru discuțiile în grup 

Discutaţi şi cu alte cupluri despre căile creative de expri- 
mare în principalul limbaj de iubire al partenerului. Lăsaţi 
cuplurile să dea exemple despre felul în care partenerii s-au 
adresat unul altuia în principalul limbaj de iubire şi despre 
cum acest lucru a avut un efect major asupra relaţiei lor. în- 
curajaţi cuplurile să facă eforturi pentru a învăţa să vorbească 
principalul limbaj de iubire al partenerului. 

